
ELŐSZÓ. 


Evlia Cselebinek, a XVII. századbeli híres török útleíró- 
nak tíz kötetre menő, kéziratban fenmaradt útleírásaiból 
Ahmed Dsevdet, az Ikdám czímű török lap kiadója, hat köte- 
tet már néhány évvel ezelőtt kinyomatott Konstantinápoly- 
ban s az ötödik és hatodik kötetnek hazánkra vonatkozó része 
magyar fordításban ís megjelent 1904-ben. 1 ) 

A török kéziratokból több nem jelenhetett meg, mert 
a török czenzura a többi kötetek kinyomatását megtiltotta. 2 ) 

Konstantinápolyi időzésem alatt alkalmam nyílott a 
mecsetek és derviskolostorok könyvtáraiban őrzött kéziratok 
átvizsgálására. Első sorban Evlia Cselebi kéziratos művei 
érdekeltek s meglepődéssel láttam, hogy a kéziratok hetedik 
kötetének túlnyomó része még mind Magyarországról szól s 
főkép az 1664. és 1665. évi események leírásával foglalkozik. 
Czélszerúnek látszott tehát ennek a résznek lefordítása is, a 
már megjelent kötet kiegészítésére. 

Ez a kötet a szentgotthárdi ütközet előzményeinek s magá- 
nak az ütközetnek leírásával kezdődik, melyben az író maga 
is jelen volt s a mit elbeszél, azt mint szemtanú mondja el. 

Mint e kötetnek tartalmából látható, ez csakugyan 
kiegészíti az előbbi kötetet, mivel Magyarországnak számos 
oly vidékét és városát írja le, melyek az előbbi kötetben nem 
fordulnak elő. így különösen ebben a kötetben található 


*) Evlia Cselebi török világutazó magyarországi utazásai 1660 — 
1664. Kiadta a M. Tud. Akadémia. Budapest, 1904. 

9 ) Az eltiltásra valószinüleg okot adott az írónak az a merész- 
sége, hogy többször kritika tárgyává merte tenni a török hatóságok 
intézkedéseit ; a török cenzúra felfogása szerint az ilyen dolog vesze- 
delmes példát ád a jelenkori nemzedéknek. 

a Dunántúl jelentékeny részének, a Duna és Tisza közt fekvő 
városoknak, továbbá Eger várának és az egri török vilájet 
alá tartozó váraknak leírása. Az 1060. évben török 
uralom alá került Nagyváradot, mint török várost és vilájet- 
székhelyet, szintén c kötetben ismerteti meg velünk az író. 

Egyik kiválóan érdekes fejezete e kötetnek a vasvári 
békekötés után Bécsbe küldött török követség útjának és fogad- 
tatásának elbeszélése. E követségben részt vett Evlia Cselebi 
is és az akkor szereplő egyének nyilatkozataiból több jellemző 
részletet feljegyzett. E követségi utazás alkalmával látogatta 
meg Evlia Cselebi a be nem hódolt magyar terület számos 
városát is, mint Komáromot, Győrt, Magyar-Gvárt, Pozsonyt, 
Lipótvárat s más városokat. így tehát az északi hegyvidék 
városainak kivételével Magyarország teljes leírását meg- 
találjuk Evlia Cselebi útleírásaiban. 

A kéziratokról, mivel azokat magam átvizsgáltam, jónak 
látom megjegyezni, hogy mind a tíz kötet útleírás nagy folio 
alakú, erős papírra van írva s az írás többnyire jól olvasható, 
csak egyes lapokon fordul eló, hogy a betűk már nagyon 
elmosódottak, a mi különösen a tulajdonnevek olvasását 
lehetetlenné teszi. 

A fordítás elkészítése annyiban járt fáradtsággal, mivel 
Törökországban nincs rá eset, hogy a mecset-könyvtárakból 
kéziratos könyvet, hozzá még a török közönség számára eltil- 
tott könyvet csak rövid időre is kikölcsönöznének használat 
végett. Kénytelen voltam tehát naponkint a kijelelt időben 
a mecsetbe menni s ott dolgozgatni. Ezek a mecsetkönyvtár- 
helyiségek pedig az .olvasáshoz és íráshoz nem a mi nyugoti 
szokásaink szerint vannak berendezve, tehát székek és asz- 
talok nincsenek, hanem a ki ott dolgozni akar, kénytelen a 
keleti szokásokhoz alkalmazkodni. 

Ebben a kötetben is, mint az előzőben, az egyes nagyobb 
fejezetek elé magyarázó bevezetést írtam. 

Konstantinápoly, 1907 október 31. 


Dr. Karácson Imre . 


I. 


Tatár és török csapatok rabló kalandozása 
Magyarországban és Ausztriában. 

Az 1664. év egész a vasvári béke megkötéséig szakadatlan 
háborúskodásban telt el Lipót király seregei és a török hadak 
között. Köprili Ahmed nagyvezir az 1663. évi hadjárat befeje- 
zése után Belgrádba vonult téli szállásra. A török sereget 
azonban Zrínyi Miklósnak sikeres téli hadjárata kimozdította 
téli szállásából. Zrínyi Miklós, Batthyány Kristóf, Nádasdy 
Ferencz és Hohenlohe Gyula már az 1664. évi január hóban 
megkezdték Somogymegyében és Baranyamegyében a tábo- 
rozást és sikerült nekik több várat visszafoglalni a törökök- 
től. Kora tavaszszal a törökök egyik legfőbb erősségét, Kanizsa 
várát is ostrom alá vették. 

Kanizsa várát Köprili Ahmed nagyvezir hamar felszaba- 
dította az ostrom alól, mint ez olvasható Evlia Cselebinek 
magyar fordításban már megjelent útleírásában. 1 ) Kanizsa 
felmentését nyomon követte Zerinvár elfoglalása a törökök 
áltál. 

A nagyvezir Zerinvár elfoglalása után Kanizsára sietett, 
hogy hadait ott összevonja s azután felfelé vonuljon a Rába 
mentén. Mielőtt a nagyvezir rendes haderejével elindult volna, 
előbb a tatárokat s az önként jelentkező török katonákat 
a tatár khán fiának, Ahmed Gérájnak vezetése alatt portyá- 
zásra és rablásra küldötte. A kalandos hajlamú Evlia Cselebi 
azonnal csatlakozott a portyázó sereghez, mert az ily kalan- 
dozások a tapasztalatok szerzésén kívül meglehetősen jöve- 
delmezők is voltak. 

*) Evlia Cselebi török világutazó magyarországi utazásai. Buda- 
pest, 1904. 501. 1. 

EVLIA CSELEBI 


E portyázó csapat utazása legfeljebb 10 — 12 napig tartott, 
mely idő alatt valóban nagy területet kalandoztak be. Először 
átmentek Somogymegyébe, majd onnan Zalába s megpróbál- 
ták kirabolni azokat a várakat, melyek még királyi uralom alá, 
tartoztak. Zalából átmentek Vasmegyébe, majd Sopronmegyébe 
8 egész Kismartonig száguldoztak. Onnan átmentek a hatá- 
ron és Stájerországból a Rába mentén tértek vissza Magyar- 
országba. Mikor ez a török-tatár rablócsapat Magyarországba 
érkezett, akkorra már a nagyvezír is a Rába mellékére vezette 
hadait. 

A visszatérő portyázók, a török táborral találkozva, tisz- 
telegtek a nagyvezírnél, a ki megdicsérte őket. Evlia Cselebit 
külön is fogadta s elbeszéltette vele az egész portyázást. Köp- 
rili Ahmed nagyvezir a múlt évi sikeres hadjáratával nagyon 
meg volt elégedve s túlságosan is vérmes reményeket fűzött 
az 1664. évi hadjárathoz. Evlia Cselebi tudósítása szerint azt 
remélte, hogy Bécsig, sót Prágáig is győzelmesen vezeti a török 
hadakat. A török nagyvezir szándékáról ez a hír el volt terjedve 
a keresztény seregnél is. Montecuccoli, a császári sereg fővezére 
ajzal rémítgette a bécsi udvart, hogy Köprili Ahmed egyene- 
sen Bécset akarja megtámadni 1 ) s ezért állomásozott Monte- 
cuccoli jó ideig Győr körül, hogy megvédelmezze Bécset. 

A Rába-menti török táborba érkezett portyázók a sok 
rablott jószágot, foglyot ott nem tudták értékesíteni. Engedélyt 
kaptak tehát a nagyvezirtől, hogy Kanizsára vigyék azokat. 
A portyázók egy része s velük Evlia Cselebi is ez engedély 
folytán visszamentek Kanizsára, hol jó üzletet csináltak a 
foglyokkal. 

A rablott jószágok eladása után vissza akartak menni 
Kanizsáról a nagyvezír táborába, de nem sikerült, mert útköz- 
ben egyik kalauzuk elárulta jövetelüket a komárvári keresz- 
tény őrségnek. A keresztény csapatok utánuk mentek, meg- 
támadták a törököket, de rajtavesztettek. A törökök azonban 
mégsem merték útjukat folytatni, hanem visszatértek Ka- 
nizsára. 

*) Lásd R. Horváth Jenó, Magyar hadi krónika. Budapest, 1897. 
II. 222. 1. 

A török sereg hadi mozdulatairól semmit sem ír e fejezet- 
ben Evlia Cselebi, de annál részletesebben leírja azokat a rab- 
lásokat, melyekben résztvett. Felemlíti azonban mégis, hogy 
a nagyvezir serege már a Rába-melléki táborozás megkezdése- 
kor feltűnően nagy hiányt szenvedett az élelmiszerekben. 

E rabló kalandozás leírása felvilágosítást ad arról a szen- 
vedésről, melyben a magára hagyatott nép volt az ily had- 
járatok alkalmával. 

E rablókaland leírásával kezdi meg Evlia Cselebi út- 
leírásainak hetedik kötetét. 


1 * 

EVLIA CSELEBI 


A kegyelmes és irgalmas Allah nevében ! 


Kanizsa vára alól x ) Alamánország, Horvátország , Szla- 
vónia , Magyarország és Mekemoria * 2 ) vilájetek 3 ) feldulá- 
sára és pusztítására menetelünk. 

Alkalmi kaszide : 4 5 * ) 

Az élet és erő felséges alkotója, a hatalmas Isten 

Teremtette a két világot B ) s elhelyezte bennük a dsinnt*) és az embert. 

Az ember fiai írem 7 8 ) kertjében laktak, 

Ámde Hábil és Kábil b ) azonnal harczba bocsátkoztak. 

A nagy Isten szépen szólt a prófétának : 

»Küzdjetek, harczol j átok !« mondá az itéló Isten. 

Te is hitharczos légy Allah útján ! Igyekezzél ! 

Hogy megszabadulj az örök tűztól, oltsd ki a pokol tüzét. 

Jöjj tehát, figyeld meg a hit ellenségének zavarteljes helyzetét, 

El nem mondható egész tulajdonsága, el nem vágható a határa. 
Valóban van e világon néhány keresztény nép 

S az iszlám ura e népeket meghódította s velük együtt az egész Jonánl .») 
Hála Allahnak ! ez évben Üngürmzban ,0 ) voltunk, 
összeomlott boltozata, kivágatott kertje és szól lője. 

Szétszóródott a pogány minden országba s többnyire nyomorult lett. 
Némelyike fogoly lett s most szétszórva látszik, 

Ki bilincsre verve, ki meg összetörve. 

A gyötrelemtől legjava népe elfeledte kastélyát és lakását. 

E pogányok a kettősség völgyében maradtak elbámulva, 

S visszafordulva megállották ; egyszóval elromlott a sorsuk kereke. 


*) Köprüli Ahmed nagyvezir Zerinvár elfoglalása után Kanizsára 
vezette seregét s onnét indult azután a Rába mellékére. L. Evlia Cselebi 
magyarországi utazásai. Budapest, 1904. 530. 1. 

8 ) Mekemoria = Muraköz. 

*) Vilajet = tartomány, kerület. 

4 ) Kaszide, az arab költőktől származott versfaj, mely legalább 
14 párversből áll. 

5 ) T. i. az anyagi és szellemi világot. 

•) D8Ínn = szellem, angyal. 

7 ) írem kertje mesés szépségéről volt híres Arábiában. 

8 ) Hábil és Kábil = Kain és Ábel. 

9 ) Jonán = Görögország. 

,0 ) Üngiirusz vagy Engerusz, Magyarország neve a régi török 
íróknál. Nyilván látszik, hogy a latin Hungarus elferdítéséből kelet- 
kezett e szó, melyet fókép a XVI. századbeli török írók használtak. 

Azt mondták a pogányok : >>Az egész iszlám országot elpusztítjuk. « 
Akaratuk nem maradt, mert ellenük fordult a sors. 

Alamánország és Csehország leverésére lett a parancs 
S azonnal szétáradott az egész iszlám sereg. 

Ejh ! Evlia ! harczol j, a mennyire erőd és tehetséged van. 

Ne vesztegelj, ne állj, hanem küzdj, mert ez az emberi törvény. 

Allah legyen a segítőm, bármily helyre menjek. 

Allah seregével a halandó emberek az irgalom Ájetját 1 ) 

Végezik. Imádkoztál Evlia, ne álldogálj a harczosokkal ! 

Társad neked az Ur segítsége és állandó kegyessége. 

Isten rendelése folytán, midőn mostanában az egész iszlám 
sereggel abban a szándékban voltunk, hogy Alamánországba 2 ) 
menjünk, a tatár khán fiának, Ahmed Gérajnak ketkhudája 3 ), 
Szefer-gázi-oglu Iszlám aga tízezer tatárral már előbb Kanizsa 
környékét és a Balaton tó partvidékét befutotta és körüljárta 
s válogatott foglyok hozatalára ment. Miközben mi is egész 
seregünkkel menési szándékban voltmik, Iszlám aga a tatá- 
rokkal, néhány ezer foglyot hozva, szerencsésen és gazdagon 
megérkezett a táborba. Iszlám aga szerdár, a khánfiú és az összes 
rnirzák 4 ) díszruhákat kaptak ajándékul és kitüntetésben ré- 
szesültek. A foglyok közül tizenhat kapitányt és száz válo- 
gatott foglyot Iszlám aga a nagyvezirnek adott ajándékul. 

A foglyok közül Dsid 5 ) nevű hitetlen kapitány volt a leg- 
kiválóbb, mint szótehetséges, híres vezér. A nagyvezír ezt a 
kapitányt maga elé hívatta s a kapitány így szólt : »Német 
királyunk serege jelenleg Győr vára alatt van s a ti barátotok, 
a mi ellenségünk, a franczia király a német császárnak ötven- 
ezer keresztényből álló sereget küldött segítségül a Rába vize 
partjához ; Dunkarkir és Danimarka 6 ) királyai pedig, kik 
Kanizsa váratok alól elfutottak, nehány ezer kereszténynyel 


l ) Ajet, a Korán egy-egy verse. 

•) Alamánország = Németország. 

8 ) A krimiai tatár khán fia még az előző évben, 1663-ban, Érsek- 
újvár ostroma alkalmával érkezett meg a nagyvezír segítségére s azóta 
folyton Magyarországban volt. Mivel a khánfiú még csak tizenöt éves 
volt, azért ketkhudája, vagyis ügyvivője Iszlám aga vezérelte a tatárokat. 

4 ) Mirza, tatár főtiszt. 

ft ) A kéziratban említett (Dsid) nevű kapitánynak neve 

bizonyára valamely magyarosabb hangzású névnek elferdítése. 

•) Dunkarkir és Danimarka alatt csak a német birodalmi tarto- 
mányokat lehet érteni s nem Dánországot, mivel a dán király nem kül- 
dött segítséget Lipót királynak a török ellen. Evlia többször is említi, 
hogy Danimarka királya az 1664. év elején segítséget küldött Lipót 
seregeinek (L. Evlia Cselebi magyarországi utazásai. Budapest, 1904. 
397. L), azonban azt a segítséget a német birodalmi rendek küldöttek. 
A segélycsapatok számáról lásd Rónai Horváth Jenő, Magyar hadi kró- 
nika. Budapest, 1897. II. 223. 1. 

Német - Űjvár alatt gyülekeztek össze s azt mondva : »A török 
sereg Győr várához jön«, nagy sokasággal várnak benneteket. « 

A nagyvezír ezt a kielégítő hírt adó kapitányt szabadon 
bocsátotta s a táborban azonnal kikiáltatta : »Lóra, vitézek ! 
Ha kincset, zsákmányt akartok, akkor a most induló tatár 
sereggel menjetek. « Erre azonnal tízezer határszéli puskás 
harczos jelentkezett s hozzánk csatlakozván, a tatárokkal együtt 
negyvenhétezer válogatott katonánk lett. 

Midón a khánfiúnak ketkhudája, Iszlám aga az imént a 
táborba érkezett, meghallotta, hogy atyja, Kisver- gázi aga 
Krímben megöletett. A khánfiú pedig ekkor ketkhudájától 
elfutva, a nagyvezir lábaporához dörzsölte arczát s a kapudsi- 
basik J ) csoportját is kérte, mondván: »Fenséges Vezir! most 
érkeztem a hadjáratról, tégy meg engem e határszéliek szer- 
dájává, hogy újra hadjáratra mehessek. « Ekkor a khánfiú 
fejére toliforgó, vállaira pedig díszköpönyeg adatott fel s vité- 
zeivel együtt hadjáratra küldetett. Én, szegény, mindjárt 
hozzácsatlakoztam s társa és bizalmasa lettem. Kanizsa alól 
az 1074. évben * 2 ) elindultunk és a vár környékének, a Balaton 
partvidékének, a Mura folyó partjainak s más váraknak és 
városoknak feldúlására mentünk. 

A tengernyi hadsereg Biszmilláht 3 ) mondott s a hozzánk 
csatlakozott határszéli harczosokkal Kanizsától déli irányba 
először a közeli Egerszeg 4 ) várához értünk. 

Eger szeg vára. A 938. évben 5 ), midőn Szulejmán khán az 
alamán hadjáratra ment, ez is elfoglaltatott, 6 ) de azután a 
németek visszavették s jelenleg a német császár konyhájának 
fentartására rendelt birtok. A vár egy dombon fekvő, négy- 
szögű, erős építkezésű szép vár, mely egy konaknyi 7 ) távolból 
is meglátszik. Mikor a nagyvezir Zerin-Űjvárt ostromolta, 
Iszmáil pasa budai vezir a várnál heves csatát vívott s nagy 
küzdelem után végre a várat elfoglalván, összes felszerelését 
és vagyonát elvette, a várat pedig felgyújtotta és elpusztí- 
totta. Én szegény még láttam ennek nyomát itt. Lakosai 

*) Kapudsi-basi, politikai szolgálatot végző udvari tisztviselő. 

») 1664. Kr. u. 

8 ) Biszmilláhy annyit jelent : Isten nevében. 

4 ) Törökül : Evlia Cselebi helytelenül tájékozódott Eger- 

szeg fekvéséről, midőn azt Kanizsától délre esőnek mondta. Kanizsa 
vár leírásánál említi azt is, hogy a kanizsai vilájetben Egerszeg szand- 
sáksági székhelynek volt kijelölve, de az ellenség kezében volt s így 
csak névleges szandsákság volt az egerszegi. Evlia Cselebi i. m. 504. 1. 

5 ) Megfelel az 1532. évnek Kr. u. 

fl ) Az elfoglalás tulajdonkép csak kirablás volt, mert Szulejmán- 
nak ekkor még nem volt szándéka foglalásokat tenni Magyarországon. 

7 ) Konak, távolságmérték, mely nyolczórai karavánutat jelent. 

visszatértek s kijavítani és értékessé tenni kezdték. Zsákmányt 
azonban itt nem szerezhettünk, mivel igen sok sáhi ágyút 
lőttek ki ellenünk. Ámde mi a vár ágyúitól biztos helyen vol- 
tunk s a vártól nyugotra, erdős vidéken hét órányi távolra 
mentünk s Kápolnia A ) várához érkeztünk. 

Azt mondták, hogy Szulejmán khán az említett évben 
ezt is elfoglalta. Jelenleg Battyán-oglu*) birtokában levő erős 
vár; Innen is veszteséggel és eredménytelenül távoztunk. 

E vártól nyugotra két órányira Sitié*) palánka van. 
Szulejmán khán ezt is meghódította ; jelenleg ez is Battyán- 
oglu birtoka. Nagyszámú katonasága először a határszéli 
harczosokból alakított előcsapatunkkal találkozott s mielőtt 
mi odaértünk volna, azok már hatszáz főnyi ellenséget kardra 
hánytak s lovaikat vezetőköteleikkel magukkal hozván* véres 
kézzel és karral jöttek hozzánk ; a lovakat nekünk átadták, 
azután pedig újra eltávoztak. Mi is előrementünk s az ellen- 
séget magas fák árnyékában csatára készen találtuk. Innen 
három alatt Belvár * * * 4 ) várához érkeztünk. 

Belvár vára. Szulejmán khán idejében ez is elfoglaltatott, 
de jelenleg az ellenség kezében van. Egy folyó partján fekvő 
kis palánka. Benne semmi elrabolni és elpusztítani való nem 
volt, mivel a kanizsaiak ezen várakra minduntalan rátörnek, 
azért azokban nem is helyeztek el semmit. Onnan is távozván, 
egy tágas, erdős síkságon ütöttük fel sátorainkat s köröskörül 
őröket állítván fel, lefeküdtünk. 

Ennek a síkságnak nyugoti részén Vetös 5 ) vára van. 
Szulejmán khán ezt elfoglalta ugyan, de jelen' eg a magyar 
vezir hatalmában levő palánka. Az előresiető tatár csapatok 
ennek külvárosát elpusztították, kirabolták s a hitetleneket 
a várba űzték. 


Török kéziratban: (Kapolnia). Ezt a Kapolnia vagy 

Kápolna várat Szulejmán szultán is említi az 1532. évi hadjáratról 
vezetett naplójában. Az ő leírása szerint Baranya megyében a Dráva 
felé volt. Thurv szerint ez a mai Palkonya. L. Thury, Török történetírók. 
Budapest, 1893. I. 352. 1. 

a ) Török kéziratban : (Bakján-oglu). Ekkor Batthyány 

Kristóf volt a dunántúli főkapitány s az 1664. téli hadjáratkor vissza- 
foglalt várakat Évii Cselebi mind Batthyány birtokának mondja. 

8 ) Török kéziratban : auJLcw tehát ez nem más, mint Sellye. 

4 ) Török kéziratban: (Bel vár). Belvár vagy Bélavár a Dráva 

mentében fekvő erődítmény. Hevenesi térképén : Belwar. L. Parvus 
Atlas Hungáriáé. Viennae, 1689. 

ö ) Török kéziratban: mely alatt valószínűleg a somogy- 

inegyei Ötvös falu értendő. ' 

Innen északi irányba menve, Dsicson *) várához érkeztünk, , 
Ez is Zerin-oglu hatalmában van. Mikor a lakosok meghallot- 
ták a mi seregünk harczának hírét, félelmükben felfegyver- 
kezve, a vár falán harczra készen állottak. Ettől a vártól is 
haszon nélkül távoztunk s azon terjedelmes síkság keleti 
részén Zákán 2 ) várához érkeztünk. Ezt Ibráhim pasa foglalta 
el; jelenleg Zerinli 3 ) kezében egy meredek helyen,* tó partján 
levő palánka, mely nagyon erősnek látszik. Negyven ágyúlövést 
tettek ellenünk és seregünket eltávolították. 

Ez a vár is Kanizsa közelében van, azért a lakosok vagyo- 
nukat itt is a várba vitték és ott zárták el. A külvárosát a mi 
katonaságunk már azelőtt felgyújtotta s úgy hagyván, el- 
távozott. E vártól hét órányira, hepe-hupás hegyi utakon, 
szorosokon keresztülmenve, bajokat, fáradalmakat szenvedve, 
Kapornak 4 ) várához érkeztünk. 

Kapornak vára . A 939. évben 5 ) Szulejmán khán elfoglalta, 
azután a Zeriniek 6 * ) visszavették. Most a német császár hatal- 
mában van s Bedár-ogl* u’ 1 ) hitetlenei részéről van benne kato- 
naság. Igen erős palánka. Előresietó harczosaink kétszáz főnyi 
ellenséggel találkoztak, kik Mohammed népéből való száz- 
ötven foglyukat épen akkor hozták ki a várból s velük a Kohász 8 ) 
folyótól egy csatornát akartak ásatni, hogy azt a vár árkába 
folyassák. Mikor ezek a szegény foglyok a mi muszulmán 
seregünket meglátták, Allah nevét hangoztatva, jajveszékel- 
tek. Előcsapataink az elbizakodott hitetlenek ellen rögtön 
kardot rántottak s midőn mi is hozzájuk mentünk, láttuk, 
hogy ott nagy csata fejlődött ki. Gyors lovainkon mi is előre- 
siettünk s az ütközetbe elegyedtünk. A várból kijött ezerhatvan 
hitetlent a várukba futni nem engedtük, hanem valamennyit 
kardra hánytuk s csupán kapitányukat fogtuk el háromszáz 


*) Török kéziratban: a mai Csicsó falu Somogy - 

megyében. 

*) Törökül: ^Lj’s vagyis Zákány. 

8 ) Zrínyi nevét Zerinli vagy Zerin-aglu alakban írják az egykorú 
török írók. 

l ) Törökül: (Kapornok). 

*) 1532. Kr. u 

6 ) Törökül : Zerinliler. 

7 ) Török kéziratban: (Bedár-oglu). Ily alakban tel- 

jesen értelmetlen. Valószínűleg pontozási hiba eze helyett: 

(Nádazs oglu), mert a török írók Nádasdy nevét írták Nádazs-oglu 

alakban. 

8 ) Török kéziratban; a Kapornak mellett levő patakot 

nevezi így. 

hitetlennel, a százötven muszulmán foglyot pedig a fogságból 
mind kiszabadítottuk. Azonban mindegyiknek a lábán húsz 
okára *) menő vasbilincs volt, nekünk meg nem volt baltánk, 
fejszénk, ráspolyunk, a mivel levehettük volna. Végre is a 
százötven muszulmán foglyot kocsikra ültettük s elgyengült 
harczosaink által kétszázötven lóval Koppán várunkba kül- 
döttük ókét. 

Kapornak várát elhagyva, egy óra alatt Pelendvar *) 
várához érkeztünk. A határszéli harczosok nem tudták ezt 
a várat elfoglalni, mert erős és meredek vár. Zsákmányt itt 
sem találhatván, Lak * * 3 ) nevű nagy várhoz értünk. 

Lak vára . Szulejmán khán idejében elfoglaltatott. Igen 
nagy és erős vár. Míg idejöttünk, azalatt a Koppán várába 
küldött muszulmán foglyaink szerencsésen megérkeztek oda 
s Koppánból ötszáz harczos jött hozzánk. Mivel itt Lak várá- 
nál sem találtunk semmit, azért nyűgöt felé, hegyekben és 
erdőkben három óráig menve, Peleske 4 ) várához mentünk. 

Peleske vára. Szulejmán khán idejében ez is elfoglaltatott, 
de azután a német császár uralma alá került s van most is. 
Sövénykerítésű palánka, mely tágas, sík földön fekszik és 
Zerin-oglu birtoka. Az iszlám sereg, midőn Újvár alól jött, 
ezt kirabolta és a várat elpusztította. E vár alatt minden féle- 
lem nélkül lovainknak takarmányt kaszáltattunk, a tatárok 
pedig főzőüstjeiket felállítván, kétszáz fáradt lovat leöltek s 
vígságot csapva, négy irányban őröket állítottak fel. Azon- 
ban nyugtalanok voltunk, mert a hitetlenek a környéket ellep- 
ték s az égó várakból hajléktalanná lett emberek mindenfelé 
ébren voltak. Éjfél után tehát, mikor holdvilág lett, felkel- 
tünk s kaauzaink vezetésével nyűgöt felé fenyvesekbe, erdős 
és mocsaras helyekre húzódtunk, a hol sokat szenvedtünk 
ugyan, de védve voltunk. Mihelyt megvirradt, az egész sereg- 
gel újra Peleske alá mentünk. Az éjszaka az iszlám serege 
elől menekült hitetlenek a hegyekből csapatonkint Peleske 
várához jöttek s mikor reggel a vár mögött hetven hitetlen 
kapitány és papjaik háromezer hitetlennel tanácskoztak és 
indulóban voltak, mi gyorsan közéjük vágtatva, hirtelen meg- 
támadtuk őket s mielőtt kezüket felemelhették volna, elfog- 


*) Egy oka = 1*283 kilogrammal. 

a ) Török kéziratban: mely teljesen ismeretlen hely ilyen 

név alatt. 

8 ) Törökül: a több Lak nevű hely közül, valószínűleg a 

somogymegyei öreglak helység ez, mely ebben az időben jelentékeny 
erődítmény volt. 

4 ) Törökül: ^JCáJL 5 (Peleske), a mai Pölöske Zala megyében. 

tűk őket, csak nehány százan futottak Peleskére. Ennek a 
folyó partján levő belső vára erős kővár, de körülete leégett. 
Csodálatos és különös régi mívű temploma van. Hála Isten ! 
ennyi foglyot szerezvén, a Rába folyó partjához mentünk és 
Vasvár *) palánkára értünk. 

Vasvár palánka. Szulejmán khán idejében János budai 
király alá tartozott, azután az ellenség elfoglalta. Ez is erős 
vár. Ámde mivel értesültek a Peleske vár alatt végzett har- 
czunkról, összes fiatal embereiket a vár alá vonták, maguk 
pedig a várba zárkóztak. Innen elmenve, Kemenvár * 2 ) alá 
-érkeztünk. A német császár hatalmában, egy erdőben levő 
erős vár. Alatta teljes hét óráig nyugodtunk, a várból azon- 
ban egy karót sem vihettünk el. Mikor azonban a szél feltá- 
madt, kétezer tatár nyilainak a végére ként kötött s ötszáz 
puskás katona gyújtó ólomgolyóit, ők pedig kénezett nyilai- 
kat a várba lőtték s egy perez alatt a deszkával fedett házak 
tetői mind lángba borultak és a várban irgalmatlan jajgatás 
tört ki. A pokolravaló hitetleneknek a várban maradásuk 
nem volt, a vár kapuit kinyitották s temérdek kincsesei a vár- 
ból kivonulván, azt mondták: »Csak a tűzből szabaduljunk 
ki«, s helyette a tatárok tüze érte őket. Azonnal százhatvan- 
ezer 3 4 ) foglyot és megszámlálhatatlan kinéset vettünk el, 
miket négyszáz harczosunkkal Kanizsára küldtünk, mivel 
Kanizsa ide még közel van. 

Ezután Rumdsi vár*) palánkára érkeztünk. Zerin-oglu 
birtokában van. Itt is értesültek rólunk és a várba zárkóztak. 
Egy erdőben magas földhalmon fekvő erős vár. Onnan Iker- 
vár 5 * ) várához értünk. Szulejmán khán a 939. évi Moharrem 
hónapban «) elfoglalta, jelenleg azonban a magyar király bir- 
tokában van. Vára erdős, hegyes vidéken fekszik, négy oldala 
mocsaras. A várbeliek, mikor átvonultunk, megláttak ben- 
nünket s igen sok sáhi ágyút lőve ellenünk, nagy pusztítást 
okoztak köztünk. Ez a vár a mi Kanizsánktól egy merhale 7 ) 


*) A török kéziratban igy van: a mi világosan a másoló 

hibája e helyett: ji+júly 

*) Törökül : (Kemenvár), a mi nem lehet más, mint Kör- 

mend. 


s ) Ez még a megszokott nagyításokat is felülmúlja. 

4 ) Törökül: (Rumdsi vár), ez tehát Rum község. 

5 ) Törökül: (Ikervár). 

e ) A keresztény időszámítás szerint 1532. évi augusztus hava. 

7 ) Merhale, egynapi járóföld. 

távolban van ; téli időben, mikor a tavak befagynak, egy 
konaknyi út csak. 

E várnál elhaladva, Mester J ) várához értünk. Allah, 
Allah hangoztatással itt nagy csatát vívtunk s az összes ellen- 
ség a várba futott, mert azt akarták, hogy minket az ágyúk 
alá fogjanak. Mi őket üldözve, a külvárosba mentünk s válo- 
gatott házieszközeiket, szöveteiket zsákmánynyal vittük s a 
várost felgyújtva, győzelmesen és diadalmasan távoztunk el 
a vártól. Nyűgöt felé két óráig menve, Szombathely 2 ) várá- 
hoz érkeztünk. Ez is Zerin-oglu uralma alá tartozik. Kicsiny 
vár, de derék katonasága van. Sokat ágyúztak ránk s a vár 
alá nem is eresztettek bennünket. Innen is elmenvén, két órai 
menetel után Mesitvár 3 ) palánkéra értünk. 

Mesitvár palánka. Szül ej mán khán ezt is elfoglalta, jelen- 
leg Zerin-oglu hatalmában van. Szép és díszes palánka, mely- 
nek sok szőlője és kertje van. E vár alatt megpihenvén, lovaink- 
nak abrakot adtunk s összegyülekezve tanácskoztunk : fáj- 
jon a mai naptól kezdve mi legyen a dolgunk ?«, mondánk. 
Az összes falvak, városok megvannak ugyan, de semmi sincs 
bennük, csakis a sok katona. Zsákmány és fogoly sehol nincs. 
» Jöjj etek, harczosok, menjünk át Kába folyón ; míg az meg 
nem történik, addig nem lesz zsákmányunk. « Erre némelyek 
így szóltak : »Nem tudjátok ti ezt ; Újvár elfoglalása után 
Káplán pasa nyolczvanezer emberrel átment a Rába folyón, 
■de sok embere és lova elpusztult s összetörve, veszteséggel 
érkezett meg Mitrovicza városába. A Rábán túl mi van ? Az 
összes ellenség ott gyülekezett össze, hol lesz Jtehát ott zsák- 
mányolás és hol a‘ zsákmány ?« A határszéliek és tatárok pedig 
így szóltak : »Mi éppen ilyen ellenséges helyet óhajtunk. Vagy 
szerencse vagy halál !« Mivel mind harczra vágyódtak, azért 
lóra ültünk s két óra múlva már a Rába folyó partjára men- 
tünk. Azon napon a Rába folyó partján egy-egy ágyúlövés 
távolban sátrakat vontunk fel, de sem ember, sem ló a vízbe 
nem léphetett. Röviden szólva, újra tanácskozás történt. 
A krimiai Ali mirza így szólt : »Ime egy utat találva, mind- 
nyájan a Rába folyó egyik oldalára jöttünk, hanem szemközt 
tengernyi víz van, mit tegyünk vele ? Egy -két nap csatázunk ; 
ez a hadakozás állapota. Elveszni vagy elveszteni Allah kézé. 


, ) Törökül: (Mester). Mint a szövegből kivehető, a török 

portyázó sereg a Rába-folyó balpartján járt ekkor, tehát ez a Mester 
nevű vár is a balparton volt s így valószinűleg Mesterháza helység ez. 

*) Törökül írva: J. (? (Szonbuthel). 


8 ) Török kéziratban: 


Ez a hely egészen ismeretlen. 

ben van.« Végre is felhagytunk vele, hogy a Rába folyón át- 
menjünk és Kőszeg *) várához mentünk. Itt Szulejmán khán 
néhány katonája vértanú lett, sírjaik most is láthatók még. 
Innen is elmenvén, Sopron -) várához értünk. 

Sopron vára. A német császár hatalmában levő virágzó 
kereskedő város ez, melyben háromezer kovácsnak, késcsináló- 
nak, borotvacsinálónak, kétezer posztókészítőnek és ezer 
papirkészítőnek s még más egyéb kézművesnek van boltja. Ezt 
mind a foglyaink beszélték nekünk. Szulejmán khán is eljött 
eddig a helyig. Vára egy patak partján, alacsony helyen van, 
azonban igen erős vár. Lehetetlen volt megközelítenünk, mert 
benne néhány százezer ellenség készen állott. Innen tovább 
menvén, csárkhádsinak * * 3 ) előreküldött embereink közül hat 
katonánk nagy vágtatással hozzánk érkezett s így szóltak : 
»örömhír ! az ellenségből negyven embert elfogtunk^ s a fog- 
lyokat elénk hozták. A foglyok így szóltak : »Ha minket sza- 
badon bocsáj tatok, akkor megmutatjuk a Lajta vizének át- 
járóját s a mennyi zsákmányt csak akartok, vigyétek, mivel 
a katonasághoz tartozó összes keresztények mind Győr várá- 
hoz mentek. Azonban ne a túlsó oldalon bocsássatok szaba- 
don, mert ha a többiek meglátják, hogy veletek mentünk s 
a túlsó oldalon minket szabadon engedtek, akkor azt mond- 
ják : »A töröknek ti mutattátok meg az átjáró helyet« s meg- 
sütnek bennlinket«. E szóra az elfogott hitetlenek fejére azon- 
nal különféle színű turbánszövetet csavartunk s mindegyiket 
egy-egy lóra ültetvén, kalauzokká tettük őket s azon napon 
Zellezitvár 4 ) várához mentünk. 

Zéllezitvár vára. Szulejmán khán idejében ez is elfoglal- 
tatott s jelenleg a német király hatalmában levő igen erő& 
vár. Belső vára egy magas halmon látszott. Hitetlen kalau- 
zaink erdőkbe vezettek bennünket s azt mondták : »Ha a sík 
vidéken vezetnénk, az ellenség meglátna benneteket s a vár- 
ból jelzőágyúkat sütne el, a mire az egész tartomány népe 
összecsődülne s jelenlétetekről értesülve^ zsákmányt nem vihet- 
nétek. « Ámde a határszéli harczosok közül egy okos, éleslátású 
a kalauzok közé menvén, így szólt : »Nézzétek, átkozottak, 
minket sok ellenség közé vezettetek, minket összetöretve 

*) Törökül: viJLujj'* 

9 ) Török kéziratban: (Soboron). 

8 ) Csárkhádsi, előcsapatban menő katona. 

4 ) Török kéziratban: (Zellezitvár). Ez a hely nem lehet 

más mint Kismarton, mivel Kismarton neve horvátul Zselezia s Evlia, 
Cselebi valószinűleg ezt a nevet .hallotta. 

szabadulni akartok, de mi először titeket így törünk össze« 
s karddal egyiknek a fejére úgy rácsapott, hogy a feje mintha 
csak vásári kötéllel lett volna odakötve, egyszerre legurult. 
Mikor a többiek ezt látták, elméjük fejükbe visszatért s így 
szóltak : »Kegyelem ! mi titeket elárultunk, de boCsássatok 
szabadon s meglássátok, mennyi zsákmányhoz juttatunk.« 
Azon nap éjjelén az erdőben aludtunk. Reggel valamennyien 
lóra ültünk s egy óráig nyargalva, BorunduJc *) nevű nagy 
városba érkeztünk. 

Borunduk vára. A 939. évben Szulejmán szultán idejében 
Kászim vajda ezt is e foglalta s nagy csata volt itt. Még most 
is megvan a vértanúk temetője s az ellenség, nehogy az álla- 
tok oda menjenek, árkot vont körűié. Egyik sírkőre ez van 
felírva : »Mikhál-oglu Mohammed bég leikéért egy Fátihát«. 2 ) 
Ez a vár egy terjedelmes síkság szélén lévén, erős épületű vár. 
Egy kis belső vára van, középső vára azonban Isztambul Gala- 
tájához hasonló erődítmény. Külső városa Haleb 3 ) váránál 
nagyobb s benne hetven tornyot számláltam meg. E külváros 
azonban nem valódi erődítmény, csupán ágyúkkal és bomba- 
szórókkal megerősített várkapui vannak, mindegyik oldalon 
lövőrésekkel. 

Hajnal tájban, mikor az egész nép még nyugodt álom- 
ban volt, a muszulmán vitézek az erdőkből kijöttek s a vár 
tövébe érve, Allah ! Allah ! kiáltásba törve ki, hangya és 
darázs gyanánt a város falaira és a kapukra mászva, hetven- 
nyolczvan helyen a várost felgyújtották s a néhány százados 
épületek egyszerre lángban állottak s az összes ellenség nem- 
rudi 4 ) tűzben volt. Némelyek kifelé levetették magukat s ezek 
azonnal fogságba estek. A várbeli ellenség e jajgatást hallván, 
néhány száz ágyúval lőni kezdett, majd pedig hirtelenében 
a hitetlenek disznók gyanánt a várból kitódultak s valameny- 
nyien ránk rohantak. Mi egy kissé csatáztunk, azután a sík 
mező felé hátráltunk ; az ellenség is minket üldözve, a sík 
mezőre jött s mi ekkor hirtelen ellenük fordultunk s a sík 
mezőn egyszerre közbe fogtuk őket s egy perez alatt sokat 
kardra hánytunk, a kik pedig a kardtól megmenekültek, a 

9 Törökül: Szulejmán szultán naplójában Botendruk 

néven említi e várost. Hammer- Purgstall bárónak Szulejmán naplójá- 
hoz írt magyarázata szerint ez a hely Grafendorf. Thury szinten Hammer 
magyarázatára hivatkozik Szulejmán naplójának fordításában. Thury, 
Török történetírók. I. 357. 

s ) Fatiha a Korán első fejezete. 

8 ) Haleb vagy Aleppo városa. 

4 ) Törökben : Átes-i Nemrud. Vonatkozással arra a keleti regére, 
hogy Nemrud nagy tűzben akarta Ábrahámot elégetni. 

várba futottak. Mi nyomukban a várba mentünk s hála Isten T 
a várat elfoglaltuk. Hét óráig voltunk e várban félelem és ret- 
tegés nélkül, mintha a tartomány birtokosai lettünk volna 
s leányaikkal és asszonyaikkal ebédet főzettünk magunknak. 
Ebéd után e nagy városból igen sok ezüst edényt, gyertya- 
tartót, füstölőt, értékes ruhákat, drága ékszereket, arany feszü- 
leteket vittünk el és hétszáz pátriárka *) fogságba került. Az 
irgalmatlan tatárok néhány asszonynak emlőit is levágták 
s kínozva kérdezték tőlük: »Hol van a kincs ?« A pinczék- 
ből annyi elrejtett és elásott kincset hoztak elő, hogy el sem 
tudták vinni s Egyiptom kincseivel felérő sok kincs ott 
maradt. 

Röviden szólva: százhetven kocsi értékes kincs, három- 
ezer fogoly s ezek között olyan serdülő német szűzleányok 
kerültek fogságba, hogy azoknak mindegyik haj fonata 
megér ezer tatárt. Háromezernél több lovat fogtunk kocsikba 
s az Alamán-hegy tetején e Borunduk városból kimenvén, 
a várost felégettük s megállapodásunk és Ígéretünk szerint 
az előbb elfogott és kalauzul használt hitetlenek közül kettőt 
szabadon bocsátottunk, harmincznyolcznak pedig megígér- 
tük, hogy még néhány portyázás után szabadon bocsátjuk 
őket. Most azonban még lovaikon bilincsbe vertük őket s Ála- 
mánországba mentünk. 

Útközben kalauzaink egyike így szólt : »Még akartok-e 
zsákmányt ?« Mi válaszoltuk: »Igen, akarunk « s az egész 
katonaságot egy tágas úton nyugoti irányba, hat órányira 
vezetve, megálltunk. Többi foglyaink nem egyeztek bele, 
hogy azon az úton tovább menjünk. »Miért nem akarjátok, 
hogy tovább menjünk ?« — kérdeztük őket. A mire így vála- 
szoltak : »Ebbe a tartományba sem török, sem tatár, sem 
más ellenség még a lábát be nem tette ; nagyon okos népe 
van e tartománynak s nagyon sok kincse van, ti majd igen 
sok zsákmányt összeszedtek itt s ez lesz lábatokon a bilincs, 
mert a ti török seregetek messze elmaradt tőletek. Ezeket 
a tartományokat alamán tartományoknak mondják. Kászim 
vajda negyvenezer emberrel e tartományokban vértanú lett, 
ti is ennyi zsákmánynyal nehezen tudtok a menekvés útjára 
menni, mert az összes alamánok rátok törnek s a visszatérés- 
kor hátban támadnak meg«, s még némely igaznak látszó fele- 
leteket adtak. Némelyek közülünk így szóltak : »Okosan van« ; 
mások pedig azt mondták : »A mi az emberre el van végezve. 


1 ) Törökben : pátriklár (pátriárkák). Valószínűleg egy-két papot 
fogtak el s a török író a szokásos nagyításával pátriárkákról 
beszél. 

az úgyis megjön; akármilyen okos beszéd ez, azért mi mégis 
zsákmányt akarunk. « A kisebbség a többségnek engedett s 
azon napon onnan elindulván nyűgöt felé, az Alamán hegye* 
ken menve, Raitnád 1 ) várához értünk. 

Ez nagy város és a német császár atyjának birtoka, 
összes foglyainkat és zsákmányunkat kétezer vitéz harczos 
őrizete alatt a hegyekben elhelyeztük s az északi oldalon levő 
ligetből hirtelen a városba mentünk s egy szempillantás alatt 
a vár őrségére kardot rántottunk. A bazárban, templomok- 
ban, házakban található értékes tárgyakat, továbbá a fiukat,, 
leányokat mind zsákmányul fogtuk el. Szóval, innen három- 
száz kocsi értékes tárgyat és különféle eszközöket vittünk el. 
Azonban Raitnád város közepén még a várnál is erősebb épít- 
kezésű templom van, mely az isztámbuli Aja-Szofiához hason- 
lít. Nagy, magas kupolája és háromszáz kékes ónnal fedett 
kis kupolája van, körületén pedig az égig felnyúló négy harang- 
tornya. A közepén levő nagy kupolának jelvénye az öt ember 
termetével felérő kereszt, a többi háromszáz kupolának jel- 
vényei a három ember termetének megfelelő ezüst keresztek,, 
melyek tiszta aranynyal vannak bevonva. »E templomban 
sok kincs van«, mondák- az iszlám katonák s a templomot 
körülfogták, de mivel sok ágyú is volt, hét harczosunk vér- 
tanú is lett, kiknek hulláit széthasítva és besózva, kocsira 
helyeztük és sok kincsesei távoztunk. 

Onnan hét órán át erdős, bozótos német földön menve, 
egy nagy hadsereg nyomaira akadtunk. Foglyainktól azonnal 
kérdezősködtünk. »Ez a Francziaország felé vezető út, — 
mondák ók — Allah tudja hogyan, de a franczia király, Dun- 
karkir vilájet s Danimarka vilájet katonaságot küldtek a mi 
királyunknak segítségére s ezek az Alamán-hegyeken áthalad- 
ván, Győr várához mentek.« Én igen figyelmesen néztem a 
sereg nyomaira, tengernyi sokaságú nyomok voltak. Innen 
egy napig menve, Kurukundar 2 ) várához érünk. A német 
császár uralma alatt álló nagy város ez. Körülötte víz volt, 
azért kirabolni, kifosztani nem lehetett. E városnak egészen 
a közepén Iszkender bástyája gyanánt egy várhoz hasonlá 
nagy templom van, melyet Ferdinánd király építtetett, ki 
Szulejmánnal Budán harczolt. Nagyon művészi és díszes tem- 
plom. E város mellett is elhaladva, hegyes vidéken a nagy 
fákat szemlélgetve, mentünk. 


*) Törökül: Hammer szerint Reitenau. 

fl ) Török kéziratban : Dselálzádenak Tabakát-ül-me- 

malik czímű munkájában Kurufundár néven szerepel e város. 

Hét óráig menve, Neiora *) várához értünk. Szulejmán 
khán idejében az eszéki Kászim vajda elpusztította. Jelenleg 
a császár kezén levő virágzó város. E várhoz közel egy mocsa- 
ras víz van. Innen is elvonultunk, de előbb a muszulmán vité- 
zek a külvárosát felgyújtották. Mivel bástyái nagyon erősek 
voltak, azért a vár lakossága ellenszegült, a tatár sereg pedig 
meggyujtott kénes nyilakat lövöldözött a várba, minek követ- 
keztében a vár belsejében is tűzvész keletkezett. 

Innen Beslufa * 2 ) várához értünk. Beslufa jelenleg a német 
császár uralma alá tartozó szép, nagy város. Nagy templomai 
vannak s a harangtornyokban a papok harangoztak. A vár 
alatt nem is állottunk meg. Nagy eső esett s a kocsik sok bajt 
okoztak úgy, hogy valóban bilincsek lettek a lábunkon, mert 
aggodalomba estünk a foglyaink elvitele felől. Egyik erdő- 
ből a másikba fáradtsággal menve, végre egy száraz helyen 
megállapodtunk s e várost és várat onnan szemléltük meg. 
összesen hetven templomtornyot számláltam meg ; némelyik 
templomnak ólomtetejű kupolája van ; több emeletes, magas 
palotái is vannak. Vára a Temet 3 ) folyó partján ötszög alakú, 
kőépítkezésű szép vár. E várostól Német- Újvár vára két mar- 
halé távolságra van. E városból nem volt szándékunk zsák- 
mányt vinni, hanem inkább a megmenekülés útjára fordítot- 
tuk gondunkat, mivel sok podgyászunk volt, de azonkívül 
is ez a német tartomány kegyetlen hely. öt-hat óráig egy hegy- 
ben mentünk, midőn egyszerre mintegy hét-nyolczszáz kövér 
lovat találtunk. Ezeket bekerítvén, lovászaikkal együtt elfog- 
tuk s mikor kérdezősködtünk felőlük, ezt a hírt adták : »Ezek 
a hegyek a császár- király ligetjei s a lovak is az ő lovai«. Szeren- 
csénk volt, hogy ezekkel találkoztunk, mert az összes lovakat 
lefoglaltuk s a kocsikon levő ruhákat rájuk raktuk és a nyolcz- 
százhetven foglyot a lovakra ültettük fel, a kocsikat pedig 
elégettük s így nagyon megkönnyebbültünk. Azon napon 
majd erdőkön, majd utakon haladva, Grács 4 ) nevű régi város- 
hoz értünk. 

Grács városa. Ez a német császár egyik székvárosa. Fog- 
lyaink azt mondták : » Jelenleg Becsnél, Prágánál, Eszizine 
városánál is nagyobb ez. Ennél szebb és díszesebb régi város 


') A kéziratban: SnjJÜ* mely a felismerhetetlenségig el van 
ferdítve. 

8 ) A kéziratban : JL&j. Más török íróknál Bisluf néven fordul 

«lő. L. Thury i. m. II. 214. 

3 ) A kéziratban: 

4 ) Törökül: (^vagyis Grácz. 

nincs, azonban vigyázzatok, nehogy innen zsákmányt vinni 
kívánjatok. A császár fiai és rokonai ebbe a városba jönnek 
s ha a királyunk meghal, az a törvény, hogy a ki király lesz, 
ide jön«, 8 a várost így nagyon dicsérték és magasztalták. Én 
szegény azonban negyven-ötven felfegyverkezett hírneves vitéz 
társammal a várostól egy ágyúlövés távolságra esó védett 
helyre menvén, ott megálltam s a várost megszemléltem. Szá- 
mes öt-hat emeletes palota, kertek, templomok, harangtor- 
nyok ékesítik s valamennyinek a tetejét ón és különféle színű 
keramit fedi. A városban jövő-menő katona igen sok volt. 
E Grácz városa mellett elhaladván, a következő napon Eslosz * * * * ) 
várához értünk. A német királynak hatalmában van, egy sík- 
ságom fekszik. Egy rejtekhelyen itt megállapodtunk s az erdő- 
ből egyetlen embert ki nem bocsátottunk, mivel igen sok ellen- 
séges csapattal találkoztunk. E vár egy síkság közepén erő- 
sen áll. Keleti részén nagy külvárosa van. Mi csak távolról 
láthattuk. E várból hét ágyúlövést tettek mi a foglyainktól 
kérdezősködtünk a felől. »A császár részéről egy vezir érkezett 
s ezért történt a hét ágyúlövés ; máskülönben így nem ágyúz- 
nak«, felelék ők. E vártól is eltávozván, nagy hegyek között 
Szemáni 2 ) várához érkeztünk. 

A gonosz eredetű imperator-királynak uralma alatt a 
Mura 3) folyó partján kicsiny, de erős vár ez. Három hálj emez 
ágyúval lőttek úgy, hogy a hegyek, sziklák nyögtek bele. 
A foglyaink azt mondták : »Ezek a várban az ellenség érkezé- 
sét jelző ágyúk«. A vár közelébe nem is mentünk, hanem 
a hegyek közt tovább haladtunk. Egyszerre csak az elő 
csapatban menő katonáink » Allah, Allah« kiáltásban törtek 
ki ; mi tehát foglyaink mellé megbízható embereket állítot- 
tunk s lóra kapva, midőn menési szándékban voltunk, az öre- 
gebbek valamennyinket visszatartottak. Foglyainkat tehát 
középre fogva, mentünk előre s ekkor láttuk, hogy előcsapa- 
tunk katonái hozzánk jöttek. »Hé ! mit álldogáltok ?« mondák 
ők s az ellenség éppen akkor katonaságunk közé nyargalt úgy, 
hogy a két sereg egészen összekeveredett. A hitvány ellenségre 
sor tüzet lőttünk ki s teljes két óráig harczol ván, az ellen- 
séget hétszer megrohantuk, a mire csapatonkint az alá- 

’) Törökül: Ezt a várost Szulejmán szultán is említi 

naplójában, de igazi neve ismeretlen. L. Thury i. m. I. 357. 1. Hammer 
véleménye szerint Seckau. 

*) Törökül : ^jl****. Ugyanezen alakban írja e város nevét Dse- 

lálzáde is. L. Thury i. m. II. 215. 1. 

# ) Törökül: Xyjyo 

valóság porába esett. Az ellenség minket csekély számú sereg- 
nek gondolt s hozzánk közeledett, mikor azonban valameny- 
nyiünket meglátott, megzavarodott. Végre megállásuk futássá 
változott át és szétszóródván, sokan fogságba kerültek s ezek 
a mi katonaságunkat látva, elbámultak. A kik a kard élétől 
megmenekültek, azok dicsérgetve bennünket, így szóltak : 
»Ti török katonák ma háromezer keresztény katonát meg- 
semmisítve mentek tova. Mi a ti megsemmisítéstekre már 
hét nap óta gyűjtöttük a sereget és lestük az alkalmat, azon- 
ban az alkalom és a győzelem a tiétek lett. Ilyen a világ álla- 
pota ; Allah nektek is ad, nekünk is ad. Most azonban lássa- 
tok utána, hogy a Rába folyón keresztülmenjetek és Kani- 
zsára érjetek, máskülönben meg nem menekülhettek. « Fog- 
lyaink közül a tapasztaltabbak ilyen hírt adtak. 

Hála Istennek ! e hadjáratban 3860 katonafoglyot meg- 
lánczolva, bilincsre verve, tatár módon tizenkint hajtottunk, az 
asszonyokat, gyermekeket pedig kettenkint lovakra ültettük, 
500 kocsit pedig elégetvén, könnyen haladtunk. Egy éjjel a 
Mura folyónál, egy éjjel pedig a Rába folyó partján aludtunk 
s a következő napon a Rába vizén átmentünk. Minden fáradt- 
ság nélkül kényelmes utat találtunk s a túlsó oldalon először 
kalauzaink közül egy árulót megöltünk, egyet pedig szaba- 
don bocsátottunk, a többieknek pedig azt mondtuk : Vezes- 
setek minket biztos menedékhelyre s titeket is szabadon bocsá- 
tun k.« »N agyon szívesen«, válaszolák ők. Ezután kelet felé, 
a Rába partján haladva, egy erdőben nyugodtan aludtunk. 
Azon éjjel én szegény a szolgáimmal őrködésben voltam s azon 
az úton, melyen jöttünk, egyszerre csak nagy ágyúzás volt. 
»Vajjon mi ez?« mondám s a hegyekben zaj tört ki. Azt lát- 
tuk, hogy a túlsó oldalról ötszáz főnyi ellenség rohamot intéz 
ellenünk s egyszerre felénk fordultak. Mi is lóra ültünk s készen 
állottunk. Az ellenség látta, hogy közülünk senki sem megy 
feléjük, azért egyszerre hátra tekintett s a farszíjjra és ostorra 
áldást mondva, megfutamodott, ámde mögöttük az ellenség 
ruhájába öltözött katonaság tűnt fel s a menekülő ellenséget 
kezdte pusztítani. Mi azoknak Allah, Allah szókat mondva, 
ók is Allah, Allah szóval válaszoltak. Ezek a mi Kanizsa és 
Koppán várunkból való határszéli harczosok voltak. 

Ezek a harczosok a futó ellenséggel találkozva, azt össze- 
törték és megszalasztották s mikor mivelünk találkoztak, így 
szóltak : »Rajta ! az ellenséget ti üldözzétek, mert a mi lovaink 
már nem tudnak futni«. A mieink pedig kérlelve mondták : 
»Hé, vitézek ! vitézek ! Kergessük az ellenséget !« A mi tatár 
katonáink egy szempillantás alatt utolérték a fáradt lovu ellen- 
séget s ötszázat irgalom nélkül fogságba ejtettek ; fele az üldöző 

harczosoké lett, kétszázötvenet pedig szabály szerint saját 
katonaságuknak adtak. 

Mindnyájan egy helyre gyülekeztünk s az újonnan érke- 
zett harczosoktól a nagyvezir és az iszlám sereg után kérde- 
zősködtünk, mire ők ezt válaszolták : »Mi Iszmail pasával 
elöcsapatul voltunk kirendelve s mikor tugjainkkal mentünk, 
az ellenség e tugok ellen támadott ; derekes ütközet volt, de 
ellen nem állhatván, megfutottak. íme ! az iszlám sereggel még 
ma összetalálkoztak. « Mind dicsértük őket s egy erdőben meg- 
állapodván, a következő napig ott aludtunk. Másnap a nagy- 
vezir nagy seregével azon erdő előtt elvonult, a hol mi megálla- 
podtunk s az iszlám sereg hozzánk közel egy síkon ütötte fel 
sátorait. A mi egész seregünk mind lóra ült s összes foglyainkat 
lovakra és kocsikra ültetvén, minden zsákmányunkkal csapa- 
tonkint a nagyvezir sátora előtt elvonultunk s a hitharczosok 
között oly vígság és öröm volt, hogy az leírhatatlan. A velünk 
hozott zsákmányból öt kiválasztott foglyot a nagyvezirnek 
adtunk ajándékba. Az összes ot-agák és mirzák, a határszéli 
harczosok agái s velük én szegény is a nagyvezirhez menvén, 
földig hajolva, megálltunk. »Isten hozott ! portyázó harczosok !« 
mondá s igen sok kedveskedést és nyájasságot mutatván, 
ajándékainkat szívesen fogadta. A nagyvezir jelenlétében 
mind a húsz harczosra díszköpönyeget adtak fel s mikor a 
nagyvezir engem szegényt meglátott, így szólt : »Ime ! Evlia 
Cselebi az alamán útját e hadjáratban tette meg ; in-sallah ! *) 
Becs, Prága viláj etjeit is majd meglátod« s igen sok kedves- 
kedéssel egy aranyozott övezetű díszruhát ajándékozott nekem 
s valamennyinek egy-egy díszforgót tűzött fel. A khánfiúra 
egy prémes ruhát adatván fel, így szólt : >>Szerencsés légy ! 
arczod fehér legyen ! -) jó katonaságot küldötték, s meg- 
dicsérte ót. 

Azután így szólt : »Testvér ! Az előbbi ketkhudádnak 
Iszlám agának atyját Krímben megölték s ő maga is oly féle- 
lembe esett, hogy e háborúban szerdár volt ugyan, de most 
félrevonult ; engedelmeddel most már hadd legyen a mi szol- 
gálatunkban. « Az eszes khánfiú válaszolá : »Uram ! Én is szol- 
gálatodban vagyok, különbség semmi sincs ; én is, Iszlám aga 
is szolgáid vagyunk. Hanem az ő atyja megöletésének Krím- 
ben az volt az oka, hogy atyámat, a khánt, nem engedte szul- 
tánomnak szolgálatára jönni, hanem engem küldött. Atyám, 
a khán, nagyon szomorú volt, hogy szultánom szolgálatára 


*) In-sallah, annyit jelent : Ha Isten akarja. 

2 ) Törökös kifejezés, mely jó kívánságot jelent, mert a keleti fel- 
fogás szerint az arcz fehérségét a szomorúság komályosítja el. 

nem jöhetett s ezért ölette meg Szefer-gázi aga *) vezérét. 
Iszlám aga azonban pártfogoltad s jóindulatodat kérem iránta«, 
ily okos szókat mondott s azután földig hajolva, sátorába 
ment. 

A nagyvezír velem szegénynyel három órán át külön is 
beszélgetett s az alamán tartományban látott különös dolgok- 
ról, épületekről, várakról kérdezősködött s mikor az összes 
kalandokat, eseményeket mind egyenkint elbeszéltem, nagyon 
örvendett. Mikor azonban elmondtam, hogy mily irgalmat- 
lan bozótos helyeken és hegyekben voltunk, akkor nem örült, 
hanem azt mondá : »A szó köztünk maradj on.« Szultánom- 
mal való beszélgetésem titokban lesz«, válaszolám. 2 ) A nagy- « 
vezirtől sátramba mentem és szolgáimmal találkoztam. 

Azután harczos társaimmal tanácskoztam s összes zsák- 
mányunk eladása végett tábori vásárra vittük kincseinket, 
azonban egyetlen tárgyunkért sem adtak egy szem gabonát 
sem, mivel a táborban már éhség és szükség volt s mindenki- 
nek élete vásárra került és sem foglyot, sem kincset nem vet- 
tek. Aggodalmát egyik a másiknak mondta s mivel nagy eső- 
zés is volt, a lovak és szolgák mind a sárban voltak. Néhány 
ezer ló az éhségtől elpusztult, néhány száz rabszolga az úton 
maradt. Röviden szólva, a foglyaink közül ezerhatvan ifjút 
igen olcsó áron a határszélieknek eladtunk s tízezer piasztert 
kaptunk értük, a melyből, mikor azt negyvennyolczezer vitéz 
közt felosztottuk, mindegyiknek kevés jutott. A harczosok 
lármázva így szóltak : »A zsákmányt és foglyokat itt ne adjuk 
el, hanem vigyük Kanizsára és Szigetvárral A kalauzul szol- 
gáló foglyok közül hármat itt, 3 ) Ígéretünk szerint, szabadon 
bocsátottunk, a többieket pedig bilincsre vertük s így szól- 
tunk nekik : »Vezessetek minket baj nélkül Kanizsára és Sziget- 
várra s akkor tieteket is, miként ezeket, szabadon bocsátunk. « . 
»Kívánságtok szerint«, felelték ók. Ugyanakkor a kocsikon 
elhozott százhetven vértanunkat is egy erdőben eltemettük 
s a kocsikat elégettük. Ezen a helyen még néhány tárgyat 
eladtunk. 

Azon napon a nagyvezirtől engedélyt kaptunk, hogy 
Kanizsára menjünk s mind a negyvennyolczezer harczos ké- 


*) Szefer-gázi -aglu volt Iszlám agának atyja. Ugvanőt fennebb 
Kisver gázi-aglunak is nevezi. Értelemre nézve a két elnevezés meg- 
egyez. 

8 ) A nagyvezír titokban akarta tartani Evlia Cselebi szavait, 
nehogy a hadsereg bátorságát elvegye a. fárasztó utaknak híre. 

8 ) A nagyvezír tartózkodási helyéről nem ad felvilágosítást Evlia 
Cselebi s a napot sem említi, a mikor a nagyvezirrel találkozott. Ennek 
a találkozásnak azonban július elsó napjain kellett történnie. 

szén volt a Kanizsára való menetelre. A nagyvezir azonban 
nem látta czélszerűnek, hogy valamennyien elmenjünk, azért 
csak tízezer vitéz számára íratott fermánt. Többi társaink 
tehát foglyaikat megbízott embereknek adták át, mi pedig 
az iszlám tábortól elválva, keleti irányba hegyeken, erdőkön 
át a sok fogolylyal és zsákmánynyal Kanizsa várába mentünk, 
hol mindenki valamely háznál szállt meg. Én szegény a tarto- 
mányi válinál, Haszán pasánál szálltam meg s ott a nagyvezir 
csonka kezű müezzinjével, Ahmed Cselebivel *) elbeszél- 
gettünk. 

A következő napon foglyainkat és zsákmányunkat mind 
vásárra állítottuk ki s hét nap és hét éjjel tartó vásáron a 
határszéliek foglyainkat megvették, s hála Isten! portékáin- 
kat is mind drága áron, az én jegyzékem szerint, 86.000 piasz- 
teren adtuk el. III. Mohammed szultán dsámijában a be- 
jött összeget negyvennyolczezer társunknak, illetve meg- 
bízottjaiknak elosztottam s mindenki örvendett. Nekem sze- 
génynek még külön háromszáz aranyat, két rabszolgát és 
három német leányt adtak. Én szegény eladtam őket s azok 
árát a janicsárok agájánál, Ali agánál helyeztem e letét- 
képen. 

Azután az egész iszlám sereggel indulni akartunk, hogy 
a nagyvezir után menjünk. A kanizsai előkelőkkel arról tanács- 
koztunk, hogy mily irányban induljunk, de mindegyikünk 
más utat választott a határszéleken és a portyázó harczosok 
különböző irányban mentek el. Mi ötszázan könnyű lovasok 
harmincz-harmincz piaszterért három kalauzt fogadtunk fel, 
kik az utat ismerték s néhányszor már portyázáson részt vet- 
tek s az 1074. évi Zil-hidse hónap 13-án *) kora reggel a kani- 
zsai előkelőktől elbúcsúzván, az iszlám hadsereg felé elindul- 
tunk s még azon napon Komár * 2 3 ) várához értünk. 

Komár vára. Szulejmán khán idejében ugyan elfoglalták, 
de jelenleg a német császár birtokában van. Vára magas helyen 
van s belső vára kőépület, a külvárosa pedig erős palánka. 
Négy oldalról csupa nádasok és mocsaras helyek vannak. Mikor 
a nagyvezir Zerin-Ujvárt ostromolta, akkor a budai katona- 
ság ezt a várat bevette, hadi felszerelését, ágyúit, puskáit 
Kanizsára vitte, a várat pedig elpusztította. Csupán belső 
vára és romladozó temploma maradt meg. Mi ezen a pusztult 

*) Ahmed Cselebi müezzin a nagyvezir bizalmi embere volt. Evlia 
Cselebi külön felemlíti, hogy Zerinvár ostrománál egyik karját ellőtték 
s a nagyvezér ziámet birtokkal nyugdíjazta ót s Evlia Cselebi által 
küldötte Kanizsára gyógyítás végett. L. Evlia Cselebi i. m. 527. 1. 

2 ) 1664. július 8. 

3 ) Törökül : 

helyen a lovaknak takarmányt kaszáltattunk s alkonyatkor 
tovább menve, reggelre Egerszeg várához értünk. Innen 
nagy sietséggel mentünk tovább nyűgöt felé. Vasvár vára 
alatt elvonulván, egy erdőbe mentünk s köröskörül őröket 
állítottunk s miután a lovaknak takarmányt adtunk és ma- 
gunk is ettünk, lefeküdtünk. Isten látja, nem jött álom a sze- 
münkre. Reggelre, mikor felébredtünk, a Kanizsáról harmincz 
piaszter fizetéssel felfogadott kalauzaink egyike megszökött, 
a másik kettő ott állott. »Hová lett a másik társatok ?« kér- 
deztük őket. ök pedig válaszolák : »örködés végett egyedül 
ment el.« Mi mindnyájan gyanakodni kezdtünk, vájjon nem 
azért ment-e el, hogy az ellenségnek hírt adjon rólunk s meg- 
mondja, hogy mi portyázásra menő zsákmányoló emberek 
vagyunk. Ilyenféle gondolataink voltak s felfegyverkezve 
mendegéltünk lóháton, midőn a nagy Rába folyó újra fel- 
tűnt. Bal oldalunkon úgy folyt a víz, mint a Dsihon x ) folyó 
s az iszlám sereg ruhája, podgyásza, lova, öszvére a földön 
hevert. Tevék és teherhordó állatoktól sárral befecskendezve 
mentünk. Ruhákat, élelmiszereket, sátorokat, takarókat, 
konyhaeszközöket sárba tiporva hagyogattak el. Néhány 
száz beteg embert láttunk az utakon ; ki az éhségtől jajgatva 
feküdt, ki pedig végvonaglásban volt. Ebből tudtuk, hogy a 
tábor már közel van ; azonban sem lovainknak nem maradt 
már elesége, sem magunknak élelmiszerünk s kétségbeesett 
állapotban a Rába folyó partján mentünk s éjfélkor a lovaink- 
nak takarmányt vágtunk, azután pedig őröket állítva, lefe- 
küdtünk. 

Virradatkor felkeltünk s midőn a nap is már feltűnt, azt 
láttuk, hogy a tegnap elszökött kalauzunk nagy vágtatással, 
lihegve megérkezik. Hozzánk érkezve, így szólt : »Vitézek ! 
örömhírt hozok. Készüljetek ! Két zászlóalj hitetlen érkezik. 
Megnéztem, mindegyik zászló alatt csak kétszáz főnyi ellen- 
ség van, de mind életre való katonák. Erre az útra jönnek. « 
Mi valamennyien összegyülekezvén, tanácskoztunk. »Ez a 
kalauzunk az ellenségnek hírt adott s reánk hozta«, mondták 
némelyek. »Jöjjetek, vágjuk le ennek a kalauznak fejét s azután 
lássuk majd, mi történik. « Én szegény azonban nem egyez- 
tem bele. »Ha Isten nekünk szerencsét ád és az ellenséget 
megrontjuk, foglyainktól majd megtudjuk a valót s kalauzun- 
kat azután öljük meg«, mondám s lassankint ezt helyesnek 
találták. Némelyek azonban azt mondták : »Jöjjetek, men- 
jünk mindjárt vissza Kanizsára.« Mások pedig így szóltak : 
»Hé, emberek ! az ellenséget még nem láttuk, vele még nem 


») Dsihon vagy Dseihun az Amu-darja folyó neve. 

harczoltunk, az iszlám sereg is közel van, tehát ha szükséges, 
a legvégsőig harczolunk.« S ezt mondva, Alláhra megesküd- 
tünk 8 tarisznyáinkat, tárgyainkat, podgyászunkat mind egy 
helyre letettük s minden emberünket, még az én szolgáimat is 
e gy- e gy lóval melléjük állítottuk, mi pedig gyors és könnyű 
harczosok kivont karddal készen állottunk. Katonaságunk 
három részre oszlott : egyik jobbról, másik balról, a harmadik 
pedig leshelyen állt. S lassan-lassan haladtunk előre. 

Nagy ütközet és győzelem. A Rába partja felól egyszerre 
csak az ellenség trombitáját, sípjait, dobjait s a lovak nyerí- 
tését hallottuk. Mi háromszázötven fegyveres vitézt csárk- 
hádsinak előre küldöttünk s mikor ók előre mentek, nyom- 
ban az ellenség csapatai is feltűntek. Mi azonnal összegyüle- 
keztünk és sűrű csapatban haladtunk. Én szegény a győzelmi 
imádságot 1 ) olvastam fel szép hangon, miközben a csárkhá- 
dsijaink az ellenséghez közeledtek. Az ellenség előcsapatában 
száz gyalogos puskás volt s mellette jobb oldalról egy kék 
selyem zászló alatt csupán kétszáz főnyi ellenség, bal oldalról 
pedig egy arany keresztes, sima, vörös zászló alatt százötven 
főnyi ellenség jött elócsapatul, de mind nagyon tiszta vitézek 
voltak. Ily helyzetben a mi csárkhádsijaink azok elócsapatára 
sortüzet lőttek ki, azok lovasai pedig kivont karddal a mi 
elócsapatainkra rohantak s ezek a harczot nem tudván 
tartani, hátrálva felénk tartottak, a mire az összes ellenség 
disznócsorda gyanánt tört ránk. 

Én szegény ekkor azt mondám : »Hej ! hitharczosok ! 
az ellenség nagyon kevés, Alláht hívjuk segítségül s támadjuk 
meg«, s szavaimra az ötszáz vitéz Allah , Allah kiáltása az eget, 
földet megrázkódtatta, mivel ez a hely nagyon hegyes és erdős 
hely volt. Kivont karddal valamennyien a vörös zászló alatt 
jövőkre rohantunk s sortüzet lőve rájuk, minden oldalról 
közéjük törtünk s közülök százat a porba sújtottunk. Bal 
oldalról a kék zászló alatti hitetlenek megtámadtak ugyan 
bennünket, de ekkor azok az emberek is, kiknél ruháinkat 
hagytuk, hirtelen odakeveredtek s az ellenség azt ordítva,: 
»Hé, segítség érkezik !« futásnak eredt. Leshelyre állított ka- 
tonáink pedig most a futó hitetlenek elé kerültek s valameny- 
nyien felvidultunk, mert az ellenséget itt a mezőn tőrbe került 
majommá tettük és pusztítottuk. 

Ha ezt a harczot úgy leírnám, a hogy történt, egy külön 
kötet könyv lenne belőle. Röviden szólva : négy óráig harczol- 
tunk és 586 főnyi ellenségből egyetlen ember meg nem szaba- 


x ) Török-arab kifejezése : Feth-i serif, mely a Koránból vett 
imádság. 

dúlt, hanem mind a halál borával részegült meg ; 540 lovas- 
katona és 80 kapitány pedig fogságba került. Mikor a hitetlen 
kapitányok közül nyolczan meglátták a távolból azt a kalauzun- 
kat, a ki éjszaka elszökött, magyarul így szóltak neki : »Bré ! . . . 
kurafia, b . . .m s . . .t, b ... m anyja A 1 ) Kérdeztük a foglyoktól 
s megtudtuk, hogy ez átkozott kalauz azon éjjel Kontár várába 
ment s ott így szólt : ^Keljetek fel, pénzzel megrakodott török 
katonaság jön«, s az ellenséget elhozta. Mi ezt a szökevény 
kalauzunkat a kapitányokkal szembesítettük s azok a kalau- 
zunknak arczába köpve, durván szidalmazták. 2 ) 

A kalauz pedig mondá : »Valláhi ! hitharczosok ! láttam, 
hogy ti erős karú és kezű, oroszlán bátorságú vitézek vagytok. 
Az alkalom maga nyereség. Én egykor ezeknek a hitetleneknek 
foglya lévén, börtönben voltam náluk, ezért boszút akartam 
állni rajtuk s hírt adtam nekik. Hála Isten ! ti általatok meg- 
boszultam magamat. « A kapitányok erre így szóltak : »Haif ! 
ti ilyen kalauz szava után indultok. « A másik két kalauzunk 
is odaszólt : »Hé ! hitetlen ! mikor voltál te a komáriak foglya ? 
Hé ! fattyú ! minket ennyi hitharczos előtt szégyenbe hoztál ; 
elszökvén, az ellenségnek hírt adtál. De nem is jösz te többet 
Kanizsára. « S ezek is a kalauznak arczába köptek. Azután az 
egyik, a mint a kalauz mellett elment, néhány kardcsapással 
a fejét leütötte s mindenki dicsérte érte. 

A mi katonáink közül is heten vértanúk lettek, negyven- 
nyolczan pedig megsebesültek ; egy vitézünket pedig, mikor 
az ellenség üldözte, a lova egy fához vágta és az is vértanú 
lett. A golyótól találva, 9 lovunk veszett el. Az ellenségtől 
180 katonaló és 300 magyar ló jutott nekünk zsákmányul. 

Ennyi vagyonunk, lovunk és foglyunk volt, azért egy helyre 
gyülekezvén, tanácskoztunk. A másik két kalauzunk nem egye- 
zett bele, hogy a táborba menjünk, »mert — így szóltak — a 
megsemmisített komáriak eltűnése miatt és az ismert kapi- 
tányok kiszabadítása végett vagy ma, vagy holnap nagy 
sereggel elénk jönnek. Jöjjetek, titeket arczotok fehérségével* *) 
más mellékúton Kanizsára vezetünk és szerencsésen meg- 
érkezve, Istennek hálát adjunk.« összes társaink mind azt 
mondták : »Okosan van.« S Fatihát énekelve, visszafordultunk. 


l ) Ezt a trágár káromkodást fonetikus írással, a mint hallotta, 
leírta a török író s a kéziratban a következőleg van: _ 

.aujl 

*) A kalauz, a mint a szövegből kivehető, nem török volt, hanem 
magyar. 

*) T. i. szégyen nélkül. 

Az 1074. évi Zil-hidse 16-ik napján *) indultunk vissza 
Kanizsára. A következő napon reggel vígan és örvendezve 
Kanizsa várába mentünk. Foglyaink nagyon értékesek 
voltak s a következő napon eladtuk őket. öt kapitány egyen- 
kint ezer aranyon, öt pedig egyenkint ötszáz aranyon, a többi 
kétszáz aranyon adatott el. Két kalauzunknak egyenkint negy- 
ven piasztert adtunk. 


>) 1664. julius 11. 


II. 


Evlia Cselebi elutazása a nagyvezír táborába. 

Evlia Cselebi és társai a portyázásból való visszatérés 
után nem mehettek Kanizsáról a Rába melléki török táborba. 
Lipót király hadai Montecuccoli vezérlete alatt nagy előkészü- 
leteket tettek, hogy Köprüli Ahmed nagyvezir támadását vissza- 
verjék. Lipót királynak sikerült a törökök ellen szövetségbe 
vonni XIV. Lajos franczia királyt is, a ki segélycsapatokat 
küldött Lipót királynak. 

Magyar, német és franczia csapatok táboroztak a Rába 
egész vonalán, megszállták mindenfelé a főbb közlekedési 
utakat s a török seregnek Kanizsával való összeköttetése nagy 
nehézséggel járt. 

Mikor Evlia Cselebi Kanizsára visszatért, mindjárt más- 
nap érkezett mint futár Konstantinápolyból a szultán levelé- 
vel egy khászeki aga , vagyis szolgálattevő kamarás, a ki Kani- 
zsára mint török végvárra érkezve, követelte, hogy vezes- 
sék azonnal a nagyvezirhez. A levél átadása sürgős volt, tanács- 
kozni s a dolgot halogatni nem lehetett. Jól tudták azonban 
a kanizsaiak, hogy az utak Kanizsáról a Rába mellékére nem 
biztosak, de saját tapasztalásából különösen jól tudta ezt 
Evlia Cselebi, ki híven ama szokásához, melylyel^a befolyásos 
urak barátságát kereste, most is, a mint a khászeki aga Kani- 
zsára ért, nyomban kíséretéhez csatlakozott. 

A szultán küldöttjét a magas levéllel, a khatt-i seriffel, 
nem lehetett az elfogatás veszélyének kitenni, azért a jelen- 
tékenyen hosszabb utat, a Balaton megkerülését kellett válasz- 
tani arra, hogy a nagyvezirhez eljusson. De még ezen a kerülő 
úton is csak nagy kísérettel lehetett egyik helyről a másikra 
utazni. 

A khászeki aga rögtön még azon napon, a melyen Kani- 
zsára érkezett, tovább utazott. Kanizsán ezer főnyi kíséretet 
adtak melléje s vele indult Evlia Cselebi is. Ezzel a nagy kísé- 
rettel ment a khászeki aga Kanizsáról Segesdre, Koppányba. 
Innen a kanizsai kísérők visszatértek s a koppányi őrségből 
adtak melléje háromszáz fegyveres kísérőt. A koppányi török 
őrség éppen akkor, midőn a khászeki, vagyis kamarás aga 
oda érkezett, valami portyázásból tért vissza s itt figyelmez- 
tették az agát, hogy nem menjen a Balaton-melléki úton. 
Az aga és kísérete Tamási felé mentek s onnan a figyelmez- 
tetés daczára a rövidebb úton, a Balaton mellett akartak 
Székesfej érvárra menni . 

Az úton összetalálkoztak egy magyar csapattal, mely a 
Rába melléki táborba indult. Ezzel a csapattal megütköztek 
8 a kamarás aga és Evlia Cselebi csak nehezen tudtak mene- 
külni. Útjukat azonban a megkezdett irányban nem merték 
folytatni, hanem lekerültek Szigetvár felé, hogy bátorságo- 
sabb úton s ne a végeken utazzanak. Útba ejtették Kapos- 
várt s több apróbb várat ; Szigetvár mellett meglátogatták 
Szulejmán szultán mauzóleumát és Simon tornya s Battyán 
várak felé jutottak el Székesfej érvárra. 

Ez útleírásban Székesfej érvár terjedelmes leírását külö- 
nösen érdekessé teszi az a körülmény, hogy a városnak a török 
uralom alatti helyzetét, valamint a nemzeti királyaink idejé- 
ből akkor még fennálló emlékeket megismerteti. Székesfej ér- 
várról eljutottak a nagyvezir táborába. Az útjokban érintett 
várakat röviden szintén leírta Evlia Cselebi. 

A nagyvezirrel való találkozás alkalmával leírja a török 
tábornak nem éppen kedvező helyzetét s az élelmiszerekben 
tapasztalt nagy hiányt. Oly elcsigázott haderővel, minőnek 
Evlia Cselebi írja a török tábort, nagyon nehezen lehetett a 
győzelem reményével indulni háborúba. S hogy ennek daczára 
a török főemberek a hadi tanácsban azzal a tervvel foglalkoz- 
tak, hogy Bécs ellen indulnak, ez csak járatlanságukat és 
meggondolatlanságukat bizonyítja. Méltán írja róluk Evlia 
Cselebi, hogy egyik sem gondolta meg, mit beszél. 

Evlia Cselebi útleírásának eme részében a török tábor 

leírását hiányossá teszi az írónak az a mulasztása, hogy nem 
jelöli meg azokat a helyeket, a merre a török sereg útja volt 
a Rába mentén s nem említi fel a napokat sem, a melyeken 
egyik helyről a másikra vonultak. 

Evlia Cselebinek tudósításai a török csapatoknak a Rába 
folyón való átkelésére nézve némileg eltérők az egykorú keresz- 
tény kútfők értesítéseitől. 

/. Elutazás a nagyuezírhez. 

A következő napon Baltádsi Haszán aga belső szolgálat- 
tevő kamarás *) magas levéllel Konstantinápolyból * 2 ) Kani- 
zsára érkezett s így szólt : ^Vezessetek engem azonnal a nagy- 
vezérhez^ A kanizsaiak tanácsot tartván, mondák : »A kama- 
rásnak a nagyvezirhez való juttatására nincs más biztos út, 
mint Székesfej érvár felől. « Mi tehát gyorsan felkészülődtünk, 
hogy Kanizsáról Székesfej ér várra utazunk. 


II. Kanizsáról Szckesfejéruárra s onnan a rábaparti 
ütközetre menetelünk. 

Kanizsán az összes előkelőktől elbúcsúztunk s miután a 
kamarás agának ezer vitézt adtak kíséretül és a mi válogatott 
katonáink is ezeren voltak, Kanizsától északkelet felé bozótos 
helyeken, hegyeken, félelmes és veszélyes utakon, mocsara- 
kon, tavakon 8 óra alatt keresztülmenvén, Szegesvár 3 ) várá- 
hoz érkeztünk. 

Szegesvár vára. Építője Ferdinándusz 4 ) király. III. Moham- 
med szultán idejében a hitetlenek ezt a várat elfoglalták s 
felégették és a földdel egyenlővé tették, hogy az ő mondásuk 
szerint, ne legyen ez a muszulmánok helye és az igazhívők 
sátora. A következő évben Pir Haszán pasa a várat újra meg- 
építtette. Jelenleg az iszlám kézben, termékeny vidéken, 
hegyes és erdős hely szélén háromszoros sövénykerítésű palánka, 
kertekkel, kellemes levegővel és vízzel. Háromszáz szolgája 
Kanizsának adózik. Jelenleg ötszáz katonája és parancsnoka 
van. A kanizsai pasának vajdasága 5 ) és bírói helytartósága. 

*) A törökben ez a kifejezés van : khászeki basi , melyre legalkal- 
masabbnak találom a szolgálattevő kamarás kifejezést magyarul. 
A khászeki agák valóságos udvari szolgálatot teljesítettek. 

*) Törökben ez a kifejezés van : Aszitáne-i szeádet (a boldogság 
küszöbe), mely alatt Konstantinápolyt érti a törökök. 

8 ) A török kéziratban így van : (Szegesvár), mely 

kétségtelenül a mai Segesd, Somogymegyében. 

4 ) A török kéziratban is e latin név van: , .«Lo4>yi (Ferdi- 
nandusz). * > 

B ) A török kézirat vajdaságnak (vajvodalik) mondja Segesdet, 
a mi azt jelenti, hogy a kanizsai pasának kirendelt tisztje kormányozta. 

Határszéli sziget ez. Jelenleg az iszlám határnak erős é& 
hatalmas helye s az iszlám várának erős kulcsa. Van 
egy dsámija, két mecsetje, egy főiskolája (medresze), egy 
elemi iskolája, egy fogadója és fürdője s elegendő számú 
boltja. Valami díszesebb és csinosabb bazárja és előkelő emberei 
nincsenek. Onnan északnyugotra menvén, Korpán *) várához 
érkeztünk. 

Koppán vára. Építője Zerinszki Miklós * 2 * ) bán volt, a ki 
Szidejmán khántól való félelmében építtette ezt s végre a 
1009. évben, s) a mitől félt, bekövetkezett, mert III. Moham- 
men khán idejében Gázi Ibráhim pasa a hitetlen Zerintől ezt 
elfoglalta. Jelenleg a kanizsai ejáletben külön szandsákbégi 
székely. Bégjének jövedelme évenkint 32.000 ákcse, van 13 
ziámétje és 211 tímárja. 4 ) Van alajbégje, cserihasija, jüzbasija. 5 ) 
Háború esetén a bég katonasága 3000 főből áll. Százötven 
ákcse 6 ) fizetésű bíróság. Kerülete semmi sincs. Van lovassági 
ketkhudája, budai janicsár parancsnoka, 7 8 * ) de kapukuli jani- 
csár szerdárja nincs. A janicsárok egykor e várat kegyelemre 
az ellenségnek feladták, azért jelenleg három oda*) dsebedsi °) 
és egy oda topcsi 10 ) van benne, mindegyik a maga agájával. 
Muhteszibje, 11 ) vámfelügyelője, adófelügyelője, városi főépítő- 
mestere, parancsnok agája, ötszáz kulja^ 2 ) néhány száz elő- 
kelője és nemese van. 

A vár alakja. Sík helyen épült, ötszög alakú, erős épít- 
kezésű, kőből készült erős vár ez. Nyugotra néző egyetlen 
erős kapuja van, várárka süppedékes, semmiféle magaslata 


0 Törökül: 

а ) Zrínyi nevét a törökök Zrinszkinek is írták. 

8 ) A keresztény időszámítás szerint 1600. Kr. u. 

4 ) Ziámet és tímár , hűbérbirtokok voltak. Az előbbi nagyobb, 
az utóbbi kisebb. A ziámet- és timárbirtokos nemcsak maga tartozott 
háborúba menni, hanem jövedelme arányában kötelessége volt kato- 

nákat is állítani. 

б ) Ezek a török katonatiszti elnevezések a lovasságnál voltak. 
Egy-egy ezred parancsnoka volt az alajbég, alatta állt a cseribasi. 

®) Ákcse, apró ezüst pénz volt, melynek értéke idő folytán kiseb- 
bedett. A török uralom vége felé 66 y 2 ákcse volt 1 forint. 

7 ) A budai janicsár hadtesthez tartozó janicsár csapat volt 
Koppán várában is. 

8 ) Oda vagyis szoba a janicsárnak kaszárnyájában egy-egy csapat- 
nak szállása. A janicsár csapatok ódákra voltak felosztva, egy oda pa- 
rancsnoka volt az oda-basi. 

") Dsebedsi eredetileg fegyverkészítők voltak a dsebedsik. Utóbb* 
a rendes gyalogságot nevezték így. 

10 ) Topcsi = tüzér. 

n ) Muhteszib, a mértékekre felügyelő hivatalnok. 

18 ) Kul, a várban állandóan tartózkodó zsoldos katona. 

nincs. Négy oldalán levő nagyon erős tornyaiban báljemez * *) 
ágyúk vannak s teljes hadiszertárában mindenféle kellékek 
feltalálhatok. Rovátkos bástyái és kapuja előtt felvonó híd 
van, melyet az őrök csigákkal minden éjjel felhúznak. E vár 
kerülete kétezerötszáz lépés s a várban 645 deszkatetejű ala- 
csonyabb-magasabb ház van, kertjei azonban nincsenek, házai 
is igen keskenyek. Mindössze négy dsámija van : Szulejmán 
khán dsámája, mely a belső várban kis, régi imádkozó hely ; 
Haszán aga dsámija, kellemes hely ; Alajbég dsámija lélek- 
emelő imádkozó hely ; Szácsli Imám dsámija az isteni hódolat 
helye. Ezeken kívül a várban és a külvárosban 11 városrészi 
mecset van. összesen 16 muszulmán és keresztény város- 
negyede van. A városnegyedek többnyire a külvárosban 
vannak. 

Külvárosa. Terjedelmes síkságon fekvő, nagy külváros ez, 
melynek egymásmellett álló házai mind deszkatetejűek. E vá- 
rost egészen töméspalánkafal veszi körül, melynek minden 
oldalán félelmes bástyák vannak. Mindegyik szögleténél készen 
állanak a lőrések. A város kiterjedéséhez képest kevés az őrsége. 
Az 1074. évben *) az ellenség ezt újra ostrom alá vette, de egyet- 
len kövét ki nem mozdította s eltávozott. Külső városa azért 
erős, mert árkai köröskörül vízzel telt süppedékes helyek s 
így a harczosok az ellenségtől semmit sem félnek. 

E külső városnak kapuja három van : Szultán-kapu, 
Kanizsai-kapu, Szigeti-kapu. Van két medreszeje, három elemi 
iskolája, két fürdője, ezek egyike a belső várban levő Szulej- 
mán khán fürdője, a másik a külső városban levő fürdő. Foga- 
dója nincs, mert itt szégyennek tartják fogadóban szállásolni 
el a vendéget. Kereskedőknek, jövő-menőknek a háztulajdo- 
nosok adnak szállást, összesen 100 kézműves boltja van. Vize 
és levegője kellemes és népe szép, egészséges és nagyon barát- 
ságos. Hadakozással foglalkoznak, mert nagyon határszéli 
hely. Katonái bátor vitézek, de nem járnak muszulmán szo- 
kás szerint. Valamennyien güderi néven ismert bőrdolmányt, 
piros magyar kalpagot, szűk nadrágot és rövid ruhát viselnek. 
Sokan törökül nem is tudnak , hanem mind magyarul beszélnek, 
mivel többnyire a magyarokkal van ügyük. Nagyon ájtatos, 
a Szunnához 3) ragaszkodó emberek és vagyonos harczosok. 
E városban háromezernél több bilincsbe vert ellenséges fogoly 
van s minden éjjel valamennyi hitetlent a belső várban 


0 A báljemez ágyúk nevének eredetéről lásd Evlia Cselebi i. m. 
318. 1. 

*) 1664. Kr. u. 

s ) Szunna , a muszulmán vallás hagyománya, mely a Koránban nincs. 

börtönbe helyezik, a mely a pokol mélységéhez hasonló 
börtön. 

E várban egy éjjel aludtunk s reggel a vár agáitól három- 
száz katonát vettünk magunk mellé hasznavehető kalauzul 
s a Balaton tó felé menni szándékoztunk. Midőn a vár kapui 
kinyiltak, éppen tegnap a várból portyázásra ment vitézek 
tértek vissza s néhány százat megsebesülve, hetven vitézt 
pedig lóra kötve, holtan hoztak vissza. Az összes harczosok 
ezek vezetőire estek s zavarteljes helyzetük után kérdezős- 
ködtek. »Valláhi ! *) a Balaton partját megtalálva, ott meg- 
álltunk azon a helyen, hol nektek is mennetek kell. Hatezer 
főnyi ellenség, mely a Rába vize partján az iszlám sereg mögé 
került s a visszamaradókat összetörte, erre vonult el s mi is 
egyik hadosztályával találkoztunk. Noha derekasan harczol- 
tunk, végre az ellenség mégis legyőzött bennünket s ennyi 
vitéz megsebesült és vértanú lett. Most lelkendezve a várba 
jöttünk. Vigyázzatok, azon az úton ne menj etek. « 

Mi tehát a balatonparti meredek várakat elkerülve, újra 
a koppáni szándsákhoz tartozó keleti oldalon mentünk 5 órán 
át és Tomais 2 ) palánkára értünk. 

Dombon fekvő, négy szögű erődítmény ez, melyet árok vesz 
körül. Egy kapuja, parancsnoka, háromszáz katonája s egy 
mecsetje van ; bazárja, mináretje nincs. Innen szintén a kop- 
pányi szándsákhoz tartozó és 4 órányira fekvő Dinol 3 ) várá- 
hoz értünk, mely hatszögalakú, kőépítkezésű vár egy dsámival, 
parancsnokkal, háromszáz várkatonával, egy fogadóval és egy 
fürdővel. 

Néhány száz várból a hitetlenek összegyülekeztek, hogy 
a Rába partjára menjenek s ezek, midőn ide jöttünk, össze- 
találkoztak és megütköztek velünk s 170 vértanúnk lett. Vér- 
tanúinkat nagy nehezen magunkkal hoztuk s futva érkeztünk 
ide. »Ti ennyi emberrel hová mentek a veszedelembe ? Vigyáz- 
zatok ! a Balaton tó mellett ne menjetek, a világ ott a hitet- 
leneké^ mondák ezek. A várnak agái nem is egyeztek bele, 
hogy a Balaton melléki utakon menjünk tovább, azért elhatá- 
roztuk, hogy Szigetvár felé térünk el s erre fel is készü- 
lődtünk. 


*) Valláhi = Isten bizony. 

8 ) Török kéziratban: (Tomais), mely nem más mint 

Tamási. 

8 ) A török kéziratban ez a szó van : JjJjO (Dinol). Miféle helyet 
jelent ez ; igen bajos ezt meghatározni. A szövegből csak annyit lehet 
tudni, hogy ez a hely a Balatonhoz közel volt. 

Azonban itt szóljunk a Balaton l ) tóról, mely egész Fren- 
gisztánban 2 ) és Magyarországban híres. 

Balaton tó. Kanizsa és Koppán váraktól nem éppen messze, 
egy merhále hosszúságú helyen egy nagy tó van, mely kelet- 
ről nyugotra hosszában terül el s kerülete 47 mérföld. Négy 
oldalán erős várak vannak. Insallah, azokat a várakat majd 
mind leírom a szerint, a mint láttam. Oly tiszta vize van, 
hogy az ember ha egy egész bárányt megeszik is és reá ebből 
az éltető vízből iszik, egy kis idő múlva már újra éhes; tehát 
az emésztést elősegítő tiszta, üde víz ez. A parton lakók a ruha- 
mosásnál szappant soha sem használnak s mégis tiszta fehér 
lesz a ruha, ha ebben mossák. Partján különféle értékes kövek 
vannak, melyek a német almához 3 ) hasonlók. Ezt a kellemes 
ízű vizet ivó emberek és állatok kövérek és testesek lesznek. 

A Teremtő csudája, hogy július napjaiban ez a víz olyan, 
mint a jég, a zordon télen pedig nem fagy be s melegen marad, 
holott ehhez közel a kanizsai tó befagy. Ebben ezernél több- 
féle fajta hal van, melyek izletesebbek, mint a más ország- 
beliek. Van rajta 40 — 50 hajó, melyek egyik várból a másikba 
viszik a kereskedőket és látogatókat. Azt mondták nekem, 
hogy a mélysége ötven rőf, 4 ) de én nem mértem meg, a hazug- 
ság pedig tilos. 

E tónak lefolyása is van, a mely a budai útba eső Szeg- 
szárd vára közelében J eni-P alánka hídja alatt menvén el, 
a Duna folyóval egyesül, azért e tóban dunai halak is vannak. 

A kamarás agával Koppán várából visszafelé elindultunk 
s ezer fegyveres katonával újra Szegesvár (Segesd) közelében 
vonultunk el s teljes óráig erdős, szőlős helyeken menve, egy 
terjedelmes síkságon Kaposvár ö ) várához érkeztünk. 

Kaposvár vára. Építőjét senki sem tudja. Szulejmán 
khán idejében a 961. évben 7 ) Tujkun pasa foglalta el. A kani- 
zsai ejáletben 8 ) vajdaság ; százötven ákcse jövedelmű biró- 

J ) Törökül: (Balatin). 

s ) Frangisztán , tulajdonkép Francziaország ; így nevezték a régi 
török írók általánosságban az egész Európát is. 

8 ) Ismeretlen hasonlat* ez, mert semmi magyarázatot nem találok 
arra, hogy mit értett Evlia Cselehi a német alma — alamán elmaszi 
— alatt. 

4 ) A török rőf — Jculad# — a két kiterjesztett kar hosszúságának 
megfelelő mérték. 

5 ) Jeni-Palánka Szekszárd közelében volt. Ma Palánka puszta 
van a helyén. 

9 Törökül: 

9 A 961. év az 1553. decz. 6 — 1554. nov. 25. tartott. 

8 ) Éjedet máskép vilajet , egy beglerbég kormányzása alatt álló 
terület, mely több szandsákságra oszlik. 

ság ; kerülete egészen keresztény. Az ellenség e várat kegye- 
lemre adta át, de aztán szerződésszegést követett el, mert 
mikor az iszlám sereg a külső várba bement, az összes hitet- 
lenek a belső várba zárkóztak s három napig heves harcz volt, 
melyben kétezernél több ellenséget a kard járt keresztül. Mivel 
a belső vár karddal hódíttatott meg, ezért mostanában is a 
pénteki khutbet *) a kádik -') kardosán 3) éneklik el. 

A vár elfoglalásának napján a börtönből ezernél több 
mohammedán foglyot hoztak ki. Ezek közül a fogságból ki- 
szabadult emberek közül még most is él néhány öreg. Sejkh- 
ül-iszlámja,*) nákib-ül-esráfja 3) nincs; van azonban lovassági 
ketkhudája, budai janicsár szerdárja, muhteszib agája, parancs- 
noka, önkéntesek agája, arabisztáni,#) — martalócz,*) — jerli 
dsebedsi*) és topcsi agája. Várkatonáinak száma 600, háború 
idején összesen ötezer harczedzett katonája van. Adófelügyelő 
agája, vámfelügyelője, városi felügyelője, főépítőmestere és 
hatezer szabadalmazott rájája 9 ) van. 

A vár földje és alakja. Ez a vár olyan, mintha Kanizsa 
várának fia volna. Kanizsa gyanánt egy nádas, mocsaras mély 
völgyben úgy áll, mint négy lábán a béka. A mocsárnak vize a 
Kapós folyón s az árkon át folyik s igen nagy víz. Vára nincs oly 
nagy, mint Kanizsa s hosszúkás, négyszög alakban fekszik. 
Egész építkezésének az alapján nagy fagerendák vannak s 
köröskörül tömésfalakkal övezett palánka. Belső vára azonban 
nagyon erős, háromszáz deszkazsindelyes tetejű, kert nélküli 
szűk háza van. Szulejmán khán dsámija, hadiszertára, élelmi- 
szer raktára, keletre nyíló vaskapuja s előtte felvonó hídja 
és tornya van. 

Külvárosa. Egy tágas síkon a Kapós folyó mocsarai közé 
épült hosszúkás négyszögű külváros. Palánkafalának széles- 


0 Khutbe, pénteki napon a khalifáért és az iszlám népért mondatni 
szokott imádság. 

9 ) Kádi, bíró, a ki a Korán szerint ítél, dsámiban pedig elóimád- 
kozó is lehet. 

8 ) Mai nap is az a szokás, hogy a keresztényektől fegyverrel elfog- 
lalt templomokban kivont kardot ta^t a kezében az imám, midőn a 
pénteki khutbet elmondja. 

4 ) Sejkh-iil-iszlám , a muszulmán papság főnöke. 

ft ) Nákib-ül-esraf , az ulemák vagy a törvénymagyarázók feje. 

*) Arábisztáni = arábiai. 

, * * * 4 * * 7 8 ) Martxilócz vagy törökösen martolosz, török szolgálatban álló 

keresztény katona. A törökök a martalóezokat rablócsapatokul és 
kalózokul használták. 

8 ) Jerli dsebedsi, szószerint földi vértes. Helyőrségi szolgálatra 
alkalmazott katona. 

®) Rája, keresztény vallású török alattvaló. Rájáknak nevezték 
nálunk a töröknek behódolt lakosságot. 

ségét teljes ötven lépésnek találtam. Ez iszkenderi *) vár min- 
den oldalán nagy bástyák és minden szöglet könyökénél lő- 
rések vannak. Ezt a várat hét király ostromolta, de nem tud- 
ták elfoglalni s megtörve, vesztesen távoztak. Kapui előtt, 
az árok fölött levő hidjai csigákon járnak. E városban van a 
Khunkjár dsámi és más egy-két dsámi. Van két medreszeje, 
hat elemi iskolája, két helyen kolostora s mintegy ötven boltja. 
Három iszlám városrésze van, a többi keresztény. Utczái 
deszkaburkolatuak, ép úgy, mint Kanizsán, mert süppedékes 
hely. Vize és levegője nagyon kellemes. Szép arczú és egész- 
séges népe van. 

E várhoz közel vannak Szent Jakab -) és Kórotna * 2 3 ) 
várak. 

E Kaposvár várából társakat vevén magunk mellé, el- 
búcsúztunk barátainktól s kelet felé fél mértföldnyire egy 
temetőre találtunk. Az ott nyugvó vértanukért egy F atillát 4 ) 
mondtunk el s társainkkal kelet felé félóráig menve, Gerezs- 
gál 5) várába értünk. 

Gerezsgál vára. Szulejmán khán idejében Zerinszki Miklós 
kezéből Makbul Ibráhim pasa foglalta el és felégette. Tágas 
síkmezőn fekvő, négyszögű kis palánka, mely mögött hegy 
van. A várba nem mentünk be, hanem előtte megállapodtunk. 
Agáik kijöttek a mi kamarás agánkhoz s fegyveres kíséretet 
hoztak magukkal számára. Kérdezősködtem tőlük e várról 
s azt válaszolták : »Ez a vár a kanizsai ejáletben a szigetvári 
járás helyettes- bírósági helye. « 

Innen 2 óráig keletre menve, Szigetvár nagy várába érkez- 
tünk. A kamarás aga egy óra alatt megnézegette e várat. 
Miután a parancsnok agának ebédjét megettük, a várbeli 
katonák közül háromszáz fegyveres kísérővel felkészülődvén, 
a várban való alvás nélkül alig egy óráig keletre mentünk s 
Szulejmán khán türbejéhez 0) értünk. 


*) Iszkenderi = sándori. A keletiek Nagy Sándor (Iszkender) 
emlékét és nevét tartják a hatalom és eró kifejezőjének. 

2 ) Törökül: JuLav (Szend Jakab), falu Kaposvár köze- 

lében. 

s ) Törökül: (Korotna). 

4 ) Fátiha, a Korán első szurája. 

R ) A török kéziratban: (Gerezsgál), vagyis a mai Görös- 

gál falu a szigetvári országút mentén. 

ö ) Szulejmán szultán türbéje vagyis mauzóleuma Szigetvár köze- 
lében még a törökök kiűzetése után is sokáig fennállott. Türbe = 
mauzóleum. 


3 * 

Szulejmán khán türbejének erődítménye. A 974. évi Száfár 
hó !) végén Szulejmán khán fia II. Szelim khán építtette. 
A szigetvári harcznál, a vár bevétele előtt három nappal Szu- 
lejmán khán elhunyt s az okos vezir Szokoli a dolgot senki- 
nek nem nyilvánította. »A padisah egészséges^ mondá s mi- 
ként annak előtte, hasonlókép tette most is a szolgálatot. 
Szulejmán khán hullájának hasát pedig felmetszette s indiai 
illatszerrel, ámbrával és sóval bebalzsamoztatta. A szívet, 
májat, gyomrot s más ilyen belső részeket arany edényben 
eltemette ezen a helyen, a hol Szulejmán khán sátora állott. 
Szigetvártól egy órányira van ez s a sátor helyén, egy magas 
halmon, Szigetvártól keletre, szőlőkkel borított sétahelyen, 
hosszúkás épület áll, mely a szigetvári mezőről teljesen meg- 
látszik. A szigetváriak mind ide járnak s itt szórakoznak. 
Palánkaszerű erődítmény ez, melynek északra nyíló kapuja 
van, árka fölött pedig felvonóhídja. Az 1074. évben 2 ) az ellen- 
ség ide is eljött, az erődítményt felégette s noha Szulejmán 
szultán fényes türbejének belsejét felásták, s) de azért a tűrhet 
magát le nem döntötték s a szőnyeget és gyertyatartókat is 
a helyükön hagyták és csupán a magas kupolán levő fényes 
zászlót vették le s a Kanizsa mellett levő Újvárba vitték. 

Hála Isten ! Újvár is elfoglaltatott s a zászló a vár középső 
kapuja fölött megtaláltatván, újra elhelyeztetett e fényes tűr - 
bére, mint annakelőtte. Az 1074. évben * * * 4 5 б ) IV. Mohammed 
khán fermánja folytán e türbe erődítménye is újra igen díszes 
lett és az előbbinél ezerszeresen terjedelmesebb. Kerülete ezer- 
ötszáz lépés és palánkafalai, árkai is sokkal jobbak. Az előbbi 
türbe, dsámi, mecset, medresze, fogadó, fürdő s egyéb épület 
mind II. Szelim khántól való volt, ez áldott esztendőben pedig 
minden IV. Mohammed szultán alkotása lett. Jelenleg van 
parancsnoka, száz katonája, elegendő hadiszertára. Törvény- 
it) íráj a a szigetvári kadinak alárendeltje. Ez erődítmény meg- 
szemlélésénél meglátogattuk Szulejmán khán türbejét s egy 
Jeszt 5) elénekeltünk érte. Azután itt sem időztünk, hanem 
kelet felé menve, Pécset jobbról elhagytuk s keletről Harsány <J ) 


0 Megfelel a keresztény időszámítás szerint 1566. szeptember 
második felének. 

а ) Az 1664. évi téli hadjárat alkalmával történt ez. 

8 ) A türbe belsejét, ha csakugyan felásták, ez csak azért történ- 
hetett, hogy azt az arany edényt, melyben Szulejmán szíve és egyéb 
részei voltak eltemetve, felvegvék. 

0 1664. Kr. u. 

5 ) Jesz a Korán 36. Szurája, melyet halottakért szoktak elmon- 
dani, de különösen még a haldoklóknál. 

б ) Törökül : (Arsán) vagyis Harsány. 

magas hegye is látható volt s félelmes hegyi utakon és erdő- 
kön haladtunk át s nagy hőséget szenvedve, 14 óra alatt 
Nádazs i) várához érkeztünk. 

Nádazs vára. Építője Nádazs király volt s az ő nevéről 
nevezik így ezt a szép várat. A 950. évben,-) midőn Szulejmán 
khán Pécset elfoglalta, ezen várhoz is haderőt küldött s a 
lakosok tudván azt, hpgy ellen nem állhatnak, kegyelemre fel- 
adták a várat, mivel azon időben négyféléi már minden 
elfoglaltatott. Jelenleg a pécsi szandsákságban vajdaság és 
százötven ákcse fizetésű bíróság. Nyolczvan szép faluja van ; 
janicsár szerdárja, várparancsnoka, száz várkatonája és más 
emberei vannak. 

A vár alakja. Egy földhalmon mondula alakú, kettős kerí- 
tésű palánka erős fallal, nagyon mély árokkal. Keletre néző 
kapuja előtt köteleken járó mesterséges felvonóhíd van. A vár- 
ban a templomból átalakított Szulejmán dsámi és negyven 
deszkatetejű ház van. 

Külső vára. Mintegy száz deszkazsindelyes, tágas, itt-ott 
kerttel ellátott háza van. Egy mecsetje, egy kolostora, egy 
iskolája, egy kis fogadója, egy kis fürdője s mintegy húsz boltja 
van. Azonban szőlője és rácsos kerítésé kertje számtalan van. 
Mivel éppen a gyümölcsérés ideje volt, a kamarás agának 
nyolczvanféle körtét hoztak, melyeknek nevét és alakját 
jegyzőkönyvbe írták. Másféle zamatos gyümölcseit is ehhez 
kell arányítani. Vize és levegője nagyon kellemes. Híres szép- 
ségei vannak. A vár nyugoti oldalán levő halmon egy kilátó- 
helyül szolgáló, fából készült pavillon van, mely a tudósok 
gyülekező helye és a jövő-menők menedékhelye. Attól lefelé 
a völgyben folyó patak két partján írem kertjéhez hasonló 
kertek és bef ásított rózsaligetek vannak. Itt egy kocsit külön- 
féle, válogatott gyümölcsökkel teleraktunk. 

A kamarás aga az összes előkelőkkel tanácskozott az uta- 
zás felől. »Szultánom ! az utak biztosak, a veszélyes határ- 
széleken már átmentetek, azonban Szegszárd vára felé mégse 
menj etek «, mondák ők s reggel társakat adtak mellénk s Nádazs 
várából észak irányba Simontornya 3 ) vára felé mentünk s 13 
óra alatt Simontornya várába csakugyan megérkeztünk. 

Simontornya vára. A 951. évben 4) Szulejmán szultán ide- 


*) A török kéziratban: pb (Nadazs), mely alatt Baranya- 
Nádasd értendő. 

») 1543. Kr. u. 

8 ) A török kéziratban: (Semetoma), vagyis Simon- 

tornya. 

4 ) 1544. Kr. u. 

jében Musztafa pasa és Kászim pasa foglalták el. A budai ejá- 
letben külön szandsákbégi székhely, kétezer katonával. Sza- 
bály szerint bégjének 140.000 ákcse jövedelme van ; 13 ziámet- 
birtokosa és 402 tímár- birtokosa, alajbégje, cseribasija, jüz- 
basija van. Háború idején katonáinak száma a dsebelikkel 
együtt háromezerhatvan. Százötven ákcse jövedelmű bírósági 
kerület, melyhez hetvenhat falu tartozik. Sejkh-ül-iszlámja, 
nákibja, lovassági ketkhudája, budai janicsár szerdárja, vár- 
parancsnoka, ötszáz várkatonája, tizenkét bölük agája, muh- 
teszibje, vám- és adófelügyelője, városi ketkhudája, építészeti 
agája és előkelői vannak. 

A vár alakja. A Sárvíz *) folyó partján, egy mocsaras tóban, 
hosszúkás, négyszögalakú, erős építkezésű szép vár. Külvá- 
rosa erős palánka, kerülete ezerötszáz lépés. Egy vaskapuja, 
az árok felett felvonóhídja, háromezer deszkatetejű szűk háza 
van. A bég palotája és a parancsnok palotája nagyon díszes 
épületek. A belső várban van Szulejmán khán dsámija, a gabona 
magtár és hadiszertár. A Sárvíz partján szintén van még egy 
fapalánka és erős vár, melynek a neve Dörteszi . 2 ) 

A Sárvíz folyó a Balaton tó lába. A folyó e vár alatt el- 
men vén, Szegszárd vára előtt Jeni-Palánka nevű híd alatt 
folyik el s nem messze onnan a Dunába ömlik. 

E várból is kétszáz fegyveres kísérőt vittünk magunkhoz 
s északi irányba hegyek és erdők közt menve, 1 1 óra alatt Kis - 
Bottyán 3 ) várához értünk. 

Kis-Battyán vára. A régi időben nagy palánka volt. Mikor 
Szulejmán khán elfoglalta, fölöslegesnek tartotta ezt és lerom- 
boltatta. Jelenleg Székesfejérvárról is látható kis palánka, 
mely az átjáró kezdeténél négyszögű, egykapus kis városka. 
Benne száz deszkatetejű ház, egy dsámi és magtár, teljes hadi- 
szertár, zenekar számára való torony, a várárok felett fel- 
vonóhíd, tíz bolt, parancsnok, száznyolczvan várkatona van. 
E vár Székesfej érvárnak az előpajzsa az ellenséggel szemben 
s katonái naponta háromszor-négyszer is harczolnak az ellen- 
séggel, mert a Sárvíz folyón való átmeneteire más út nincs. 
E folyón átmenőktől a vár katonái vámot szednek. Ha e várat 
ostromolják, Székesfejérvárról egyszerre oda jönnek és meg- 
szabadítják. 

Innen egy óráig menve, Székes fejérvárra értünk. 


*) Törökül is: Lfc 

9 ) A török kéziratban: (Dörteszi). Ennek ma semmi 

nyoma nincs. 

8 ) Törökül: wdLo (Szagir Bakján), a mai Szabad- Battyán. 

A kitharcz háza Székes fejérvár ( ü sztülni- Belgrád ) i) vára. 
A magyar történetírók elbeszélése szerint szent Jahja *) ide- 
jében egy Szulejmán nevű királyfi, a ki remeteéletet élt, épít- 
tette e várat. Elnevezésének oka a következő: Ü sztülni azt jelenti : 
szék; heográd annyit jelent: fehér; a jelentése tehát: fehér 
szék. Azért nevezik így, mivel a királyok trónralépésíik idején 
az itteni székre ülve, szabtak törvényt. Magyar nyelven Székes- 
Fejérvár ;J ) a neve. A magyarok ezt »Piros ahm« néven 4 ) is 
mondják, a mi czélzás a főtemplomukon elhelyezett arany 
j élvényre. Kjafirisztánban 5 ) hat darab »piros alma « van s 
azok egyike ez. 

A 950. esztendőben <’•) Szulejmán khán e várnak többféle 
jelességeiről hallott, azért elfoglalására indult s midőn azt ostro- 
molta az iszlám sereg, kígyó és hangya gyanánt összegyüle- 
kezett s a vár mocsarait azonnal betemette. Egyik oldalról 
Ibráhim pasa anatóliai vezir, másfelől Topái 7 ) Mohammed 
pasa a janicsár agával, más oldalról Deli Khoszrev pasa s ismét 
más oldalról Ahmed pasa rumilii vezir fogták körül és hetven 
báljemez ágyúval rombolták s erős harczot és küzdelmet foly- 
tattak. Az ostrom tizedik napján a hódító padisah rohamot 
parancsolt. Az összes harczosok kedvükben voltak s mikor 
hadiszereiket elhelyezték, a hírnökök által kikiáltatott : »Az 
egész zsákmány a harczosoké lesz.« Erre a harczosok a vár 
ellen indultak s hirtelen Allah, Allah kiáltásban törtek ki s 
egymást hajtva, mentek előre. Ámde a vár az ellenségnek 
hasonlíthatatlan Kábájá 8 ) lévén, a hetvenezer főnyi ellen- 


9 A török írók Székesfejéryárt tisztulni -Relgrád néven ismerik. 
A török népetimologia utóbb Üsztülni-Belgrádot Üsztiini-Belgrádra 
változtatta, a mi annyit jelent : Felső- Fejérvár. Ezáltal megkülönböz- 
tették Nándorfejérvártól, melyet egyszerűen Belgrádnak és Gyula- 
fehérvártól, melyet Erdei -Belgrádinak neveztek. 

s ) Szent Jáhja alatt Keresztelő Szent Jánost értik a muszul- 
mánok. 


8 ) A török kéziratban így van: A török író a 

kiejtés után fonetikusan írta le a város nevét, tehát így ejtették ki : 
Székes- Fejérvár. 

4 ) A magyar írók erről az elnevezésről semmit sem tudnak. Evlia 
Cselebi a budai királyi palotát is piros alma palotának nevezi. Esztergom 
leírásánál pedig a mecsetté átalakított főtemplomot mondja piros alma 
dsáminak. Buda leírásánál is úgy magyarázza az elnevezés okát, hogy 
az egyik tornyon nagy aranygomb volt s ez volt a piros alma. 

5 ) Kjáfirisztán = a hitetlenek országa. 

«) 1543. Kr. u. 

’) Topái = sánta. 

8 ) Kába szóval azt akarja jelezni, Székesf ej érvár a magyarok 
előtt oly kegyeletes hely volt, mint a mekkai Kába a muszulmá- 
nok előtt. 

ség l ) rendkívüli csatározást és öldöklést végzett s három repe- 
désen tízezernél többen össze-vissza törve elestek. Az iszlám 
seregből is hétszázan lettek vértanúkká. 

Mikor ő felsége a padisah e helyzetet látta, padisahi vitéz- 
sége felbuzdult s kezébe kardot ragadva, előre indult. Ennek 
láttára a hitharczosok a várnak az ágyúk által meg nem ron- 
gált helyeire pók gyanánt kapaszkodtak s Uzun város -) nevű 
helyét elfoglalták. E nagy harcz után, a kik az ellenségből 
életben maradtak, azok a várba zárkóztak. Azon napon Besli 
külváros 3) is elfoglaltatott. Üjra nagy ütközet volt s a 950. évi 
Dsemázi-ül-áKhir hó 3-án 4 ) az ellenség a belső várból kegye- 
lemért könyörgött. A padisah ő felsége a frenkeknek és néme- 
teknek kegyelmet adott, a magyarokat pedig összetöretni 
parancsolta. 5) 

Utóbb a magyarok is kegyelmet kértek s adófizető ráják 
lettek s azt kérték, hogy a Meliász 6 ) templom az övéké ma- 
radjon. 

Ilyen módon a vár egészen elfoglaltatott s Szulejmán 
khán a vár kormányzó pasájává Ahmed béget, Jahja-pasazáde 
Mohammed pasa budai vezirnek a testvérét nevezte ki, a 
bírói hivatalt pedig Balizáde Redseb efendinek adta. Szulej- 
mán khán utánanézett a vár mindenféle kellékének és fel- 
szerelésének. Mikor azonban visszatért a székhelyére, a ráják 
közé felvett magyarok a cselfogás útjára tértek és húszezernél 
többen a belső várban levő szemtelen házaikban és régi tem- 
plomaikban elrejtőztek. Ámde a vilájet kormányzója értesült 
e dologról s éjszaka az összes magyar házakat hirtelen meg- 


9 Székesfej érvár egész 'őrsége ekkor két német és négy spanyol 
zászlóalj gyalogságból, továbbá 200 német és 500 magyar lovasból állt. 
Lásd R. Horváth Jenő i. m. II. 41. 1. 

9 Uzun város = hosszú külváros. 

9 Besli város = ötös külváros. 

*) Megfelel a keresztény időszámítás 1543. évi szeptember 2-ikának. 

9 Szulejmán szultánnak a magyar lakosság iránt tanúsított kegyet- 
len rendelkezését, melyről István ffy és Verancsics is megemlékeznek, 
Evlia Cselebi magyarázat nélkül hagyja. Világosan megmondja azonban 
az okát Pecsevi török történetíró. E szerint Szulejmán azért haragudott 
meg a fejérvári polgárokra, mivel János király iránt hűtlenek lettek. 
Székesfej érvár ugyanis Jáno3 király pártján volt egész a király halá- 
láig. Mikor azonban János király meghalt, a város azonnal átpártolt 
Ferdinánd királyhoz. »A budai királynak, Jánosnak alattvalói voltak 
ók, — írja Pecsevi — miért lettek tehát Ferdinánd király alattvalói.* * 

Lásd I. köt. 200. 1. Megjelent Konstantinápoly- 
ban 1866. ^ 

9 Meliász a török író szerint a templom építőjének a neve. Ez a, 
templom, melyről itt szó van, a bazilika volt. 

támadta s azon nap és éjjel huszonhétezer főnyi ellenséggel 
küzdve, a beső várat újra elfoglalta. Azóta van itt az a tör- 
vény, hogy a várparancsnok meztelen kardjára támaszkodva^ 
járja be a csársit, a bazárt. Más várban ilyen szokás nincs. 

Az 1003. évben *) III. Murád szultán idejében, mikor az 
albán Szinán pasa volt a fővezér, az ellenség hét király veze- 
tése alatt ostromolta Székesfej érvárt s egyetlen követ abból 
le nem szakíthatott. Míg ezek a várat vívták, azalatt Szinán 
pasa tengernyi haderejével megérkezvén, Veszprém és Palota 
várakat elfoglalta és Székesfej érvár felszabadítására sietett. 
Előzetesen már kétezer kocsi eleséget és 8800 gyalogos kato- 
nát küldött segítségül Székesfej érvárra. Az ellenség a vár ostro- 
mát abbanhagyta s az iszlám sereg ellen ment és Szinán pasa 
táborával megütközött. Allah kegyelme azonban nem segí- 
tett, mert az iszlám sereg az ellenség elől megfutott, Szinán 
pasa tehetetlen volt s hét órai harcz után maga is Budára 
futott. Az ellenség ekkor Palota várához ment s nagy csatá- 
rozás után hetven nap alatt Palota várát újra elfoglalta. Parancs- 
noka, a pécsi bég, a mohácsi bég mind vértanúk lettek. A téli 
időszak megérkeztével, Kászim napja 2 ) után a tizenhetedik 
napon az ellenség újra Székesfej érvárt ostromolta. Midőn 
azonban a vár alatt megállapodva látták, hogy a korábban 
ásott ostromsánczoknak semmi nyoma sem maradt meg, 
ekkor az összes hitetlenek összegyülekezve tanácskoztak : 
»Ime a tél megjött, a törököt igazán szétvertük, megszalasz- 
tottuk, Palota várunkat visszafoglaltuk, ha azonban most 
Fejérvárba vivő ostromsánczot kezdünk ásni, az egy hónap 
alatt sem lesz meg, három-négy nap múlva pedig már hó éa 
eső esik.« 

Míg ők így tanácskoztak, azalatt az ostromlottak is taná- 
csot tartottak s valamennyien egy szív és egy lélek lévén, 
hajnalban, mikor az ellenség még aludt, hatszáz bál j emez 
ágyúval egyszerre lőttek s midőn az ellenséget pokolra vetet- 
ték, a vár kapuit kinyitották s a segélyül jövő és a várban 
készen álló husz-harminczezer emberrel egyszerre Allah, Allah 
kiáltást hangoztatva, az ellenséget megrohanták és olyan 
kardvágásokat tettek rajta, hogy az leírhatatlan. Csak hét 
kapitány futott el hétszáz hitetlennel, a többi pedig gyalog 
lévén, a fejérvári mezőn hullott el. A jegyzékben az van írva, 
hogy 47.000 ellenség pusztult el. Palotai külváros, Besli kül- 
város kapuinak jobb- és baloldalán fenyópóznákra feltüz- 


J ) 1594. Kr. u. 

9 ) Kászim napja október végén volt, ekkor szokott a török sereg 
téli szállásokra vonulni. 


42 


EVLIA. CSELEBI 


dél ve voltak az ellenség fejei, mintha valami nászéj lakodalmi 
menete lett volna. A piszkos hullák Bagdala *) mezején hét 
helyen hunka , á ) vagyis halmok gyanánt voltak összehordva. 
Ily módon Székesfej érvár az ellenség gonoszságától meg- 
szabadult. 

Végre az 1010. évben, midőn Güzeldse Ibráhim pasa nagy- 
vezir elhunyt, III. Mohammed szultán pedig a vezirséget 
Jemisdsi Haszán pasának adta, az ellenség Székesfej érvárott 
győzedelmeskedett, a várat hatalmába kerítette s azt kedve 
és akarata szerint megerősítette. Az ellenség már Ibrahim 
pasa idejében hét hónapig ostromolta Székesfej érvárt s az ő 
betegsége alatt el is foglalta s a várbelieket mind kardra hányta. 
Jemisdsi Haszán pasa ugyan segítségére igyekezett menni 
Székesfej érvárnak s az ellenség táborát hat oldalról meg- 
rohanta, de mivel az ellenség elzárt táborban, az iszlám sereg 
pedig nyílt helyen volt, azért bár estéig nagy ütközet volt, 
éjnek idejére abban kellett hagyni az ütközetet. Virradatkor 
a miéink újra ütközethez kezdettek s abban a szándékban vol- 
tak, hogy az ellenséget táborában megtámadják, csakhogy az 
ellenség éjszaka minden szekerét táborba vonta. A csatatérről 
nyugoti irányba húzódott folytonosan harczolva s midőn a 
székesfej érvári síkság vége felé érkezett, táborát egyenesen 
felállította s négy irányban tuzszórókat működtetett. A budai 
vezír Mohammed pasa zászlóalja az ellenségre hirtelen rohamot 
intézett ; a nagyvezir ketkhudája, Mohammed aga és Moham- 
med pasa vértanúk lettek, az ellenség pedig táborát törve- 
zúzva Palota felé vezette. 

Székesfej érvár abban az évben még az ellenség kezében 
maradt, Jemisdsi Haszán pasa pedig Budára tért vissza. Bel- 
grádban telelt, tavaszszal pedig az egész iszlám sereg kivonult 
a kaszárnyákból s az 1011. évben * 2 3 ) Székesfej érvár elfogla- 
lására ment. Midőn Jemisdsi Haszán pasa Budára érkezett, 
Távi! Mohammed pasa budai váli az előcsapatot magához 
vevén, Székesfej érvár alá jött s a rumilii és budai sereggel a 
vár déli részén levő Uzun város előtt ütötte fel sátorát. Azon 
napon az ellenség által újonnan épített bástyát elfoglalták 
s ostromsánczokba mentek s a Battván nevű kapuhoz jutván, 
a várat onnan kezték vívni, mivel Szulejmán khán is onnan 
hódította meg s azt mondta : »A várhoz a győzelem csak innen 
vezet. « Valóban a sereg e kaputól az ágyúk által nyitott résekre 

*) Törökül: E helyről közelebbi meghatározás nincs. 

2 ) A kéziratban ez a szó van : gjuySb (hunka), melynek magya- 
rázatát később maga az író adja, midőn az alföldi városokról szól. 

3 ) 1602. Kr. u. 

rohanva, Batal- bástyát elfoglalta s a nagyvezir e bástyán egy 
sátort vonatott fel s az összes harczosoknak ajándékokat osz- 
tott. A bástya összes ágyúit a vár belseje ellen fordították 
s a vár belsejét vívni kezdették. Erre az ellenség lelke fel- 
gyuladván, mind fellázadtak s a fö gróf nevű kapitányhoz 
jővén, így szóltak : »Mikor mi a várat elfoglaltuk, a várat szer- 
ződéssel nekünk átadó törököknek kegyelemkérésére nem 
tekintettünk, hanem valamennyit kardra hánytuk. Most pedig 
a török várat erőszakkal veszi el majd tőlünk, mivel császá- 
runk Iszfáds királyával harczban lévén, képtelen arra, hogy 
nekünk segítséget adjon. A míg becsületünk még helyén van 
s a törököt fel nem haragítjuk, adjuk át a várat kegyelemre, 
hogy a megsemmisülés helyett megszabadulj unk.« 

Hét alávaló hitetlen ki is jött s a kegyelmi feladásra esküt 
és ígéretet téve, a katonaságot a várba hívták. Az összes hit- 
harczosok erre azonnal a várba mentek s a szertárt és a kincs- 
tárat lefoglalták. Az ellenség azon napon könnyű felszereléssel 
Palota várába ment. 

íme! az 1011. évtől kezdve ez a vár folyton iszlám kéz- 
ben van. Hébe-korba a hitetlenek néhányszor ellene jöttek 
ugyan és kerülgették azt, de azután vesztesen és megtörve 
távoztak. 

Székesfej érvár eseményeit röviden oly módon írtam le, 
miként azt az öregektől hallottam, mivel utitársunk, a szul- 
táni kamarás, a rábamelléki harczba menni szándékozott s 
nagyon sietett. 

Székes fej érvár kormányzói. Székesfej érvár a budai ej álét - 
ben külön pasasági székhely ; kormányzójának jövedelme 
600.000 ákcse, a ki kétezer dsebeli katonával őrzi a várat ; 
van 12 ziámetbirtokosa és 255 timárbirtokosa. Van alajbégje, 
cseri-basija. Törvény szerint a dsebelikkel háromezer katonája 
van, kik a vár védelmére vannak rendelve és sehová nem men- 
nek. Van sejkh-ül-iszlámja, nákib-ül-esráfja, ketkhudája, jani- 
csár agája, három odú kapu-kulival,-) tüzérségi parancsnoka, 
dsebedsi-basija, 3 ) várparancsnoka, 2800 várszolgája. Van ösz- 
szesen huszonnégy zászlós agája. Háromszáz ákcse fizetésű 
törvényszéki bíróság ugyan, de jövedelme kevés. Van mérték- 
felügyelő (muhteszib) agája, városi ketkhudája, vámfelügye- 
lője, építészeti agája és 2000 szabadalmazott hitetlene. 


0 Isolano Jáno3 gróf várparancsnok. 

2 ) Kapu-kuli , vagyis a Porta szolgája, zsoldos csapat volt. 

3 ) Dsebedsinek nevezték a fegyverkészítőket. Dsebeli pedig a ziámet- 
és timár-birtokosok által jövedelmeik arányában kiállított zsoldos 
katona. 

A vár földje és alakja. Egy termékeny síkságnak éppen a 
közepén áll. Körülötte egy merhále távolságra erdős és fás 
hely van s ennek közepén, termékeny vidéken, a Sárvíz folyó 
partján, nádas, mocsaras helyen, keletről-nyugotra hosszá- 
ban fekvő igen erős vár, mely alakjára palaczkhoz vagy víz- 
tartó edényhez hasonló. Kerülete hatezer lépés. Akna- és ostrom- 
sáncz mind a négy oldalán lehetetlen, mert egészen mocsaras 
helyen van ; árok egyik oldalon sincs. Mocsarának körületét 
egy nap alatt alig lehet végig járni, negyven-ötven rőf mély- 
ségű helyei is vannak, különféle halak élnek benne, de nem 
ízletesek. A vár falai a mocsárban tíz rőf magasak, vastag- 
ságuk ötven láb ; czementtel és mészszel épült erős tömés- 
falak. Erős vár ez, melynek falain, ha sátrakat húznak is fel, 
dsiridet l ) játszhatnak a katonák. Kívül és belül cser- és tölgy- 
fák vannak s ezekből a vár korhadt gerendáit évenkint meg- 
újítják. Kilencz nagy iszkenderi bástyája van, a főbbek ezek : 
Földbástya, Uláma pasa bástya, Batal-bástya, Karakas pasa 
bástya, Király-bástya, Terjáki Haszán pasa bástya; Arszlán 
pasa bástyája külön van, a várral nem érintkezik, de azért 
oly erős, mintha Jeedsuds -') bástyája volna. E bástyák mind- 
egyikében negyven-ötven báljemez, német és magyar ágyú 
van, melyek mind oly fényesek, mint az arany. Van még ösz- 
szesen hatvanhárom kisebb -nagyobb ágyú. 

Két kapuja van, egyik a Budai kapu, mely északkeletre 
néz, négyszeres, téglaboltozatú, girbe-görbe sikátorú, erős, új 
vaskapu. E kapu fölött levő toronyban egy fából készült 
kioszk s) van szórakozási helyül ; az öreg emberek ott szoktak 
barátságosan elbeszélgetni. Másik kapuja déli oldalra Baty- 
tyánvár felé néz, a palotai síkra nyílik, girbe-görbe útvonalú, 
négyszeres vaskapu, melyet leírni nem lehet. A kapuk előtt 
kétszáz lépés hosszú fahíd van ; mindegyik híd tizenhárom 
helyen csigákkal emelhető felvonóhíd. 

Belső vár. A belső a nagy várnak keleti oldalán a kapu- 
kulik, dsebedsik és tüzérek által lakott kicsi erősség, mely azon- 
ban köröskörül nagyon erős. Minden oldalán órszobák vannak 
s a janicsárok és más katonák egész reggelig a mohammedi 
szózatot 4 ) hangoztatva őrködnek. Mivel ez nagyon határszéli 


*) Dsirid a török katonák játéka volt, mely gerelydobásból és 
annak ügyes elkapásából állt. 

2 ) Jeedsuds, a bibliai Magog. A muszulmánok szerint ó építette 
a bábeli tornyot. 

3 ) Törökül : Kösk, melyből az európai nyelvekben használatos 
kioszk szó származott. 

*) Törökül : fíenk-i Moliammed , mohammedi kiáltás ezen szavak- 
ból áll : Egy az Isten, egy az Isten. 

hely, azért huszonnégy vár-agája éjjelenkint körüljár s az 
alvó őröket megpírongatván, álmukból felzavarják és feléb- 
resztik. A Szül ej mán khán idejebeli lázadástól fogva e belső 
várban keresztényeknek nem szabad lakni. A szabadalmas 
keresztényeknek a házai a következő főbb városrészekben 
vannak : Batal-kapu városrész, Karakas városrész, Palotai 
városrész. 

Dsámijai. összesen négy dsámija van. Szulejmán khán 
dsámija a régi időben magas boltozató híres templom volt. 
Ennek építkezését és alakját, különféle hasonlíthatatlan for- 
máit, ha a valóság szerint írnánk le, egy terjedelmes kötet 
lenne. Széltében-hosszában különféle vésett művekből, csillogó 
drágakövekből összeállított fényes dsámi ez, melynek azonban 
kupolája nincs. Nagy, magas, téglaépítkezésű, négy szögű 
harangtornya van, mely jó mináret. Az óra is ezen van ; ez 
óra harangjának hangja egy konaknyira is elhallatszik. Ennek 
a minaretnek magassága éppen 220 láb s lépcsőkön kell fel- 
menni. Én szegény is felmentem s Fejérvár várát onnan át- 
tekintettem ; egy vizes palaczkhoz hasonlít ez, melynek vékony 
torka Battyán vára felé van, a szőllők felé eső része pedig 
olyan alakú, mintha az edény domborulata volna. E miná- 
retről a Fejérvár földjén levő szántóföldek, rétek és a tulipán- 
kert alakú szőllők, rácsos kertek úgy látszottak, mint a finom 
papíron a tarka festmények. Palota, Csóka,* *) Vál, Dsámbek 
várak is összes hegyeikkel, erdőkkel feltűntek. E várnak 
semmiféle kilátásakadályozója nincs. Viruló síkságon, mocsár- 
ban fekvő, különös csodálatos vár ez. 

A mináretról lejövén, a dsámi kapuja fölött olvasható 
írással a javítás- és átalakításra vonatkozó eme tárikhot 
olvastam : 

A Teremtő kegyelmét elnyerted, abban nincs kétség, 

Mivel Székesfejérvárott készítetted e nagy dsámit. 

Eme két sorban így elmondtam a tárikhot, 

Szószerint és képletesen, de mindegy a jelentés, 

Az ezerhuszonkettedik évben fejeződött be az építés. 

Istenhez mentél Ahmed bég, midőn újraépíted e dsámit. 

1022. év*) 

Karakas pasa dsámija kicsiny és nem nagy sokaság szá- 
mára való. Véli bég dsámija , ezt rongált dsáminak mondják. 
A keresztényeknek ez is nevezetes templomuk volt. Meliász 
dsámi templom volt és Szulejmán khán ennek egyik részé- 
ben a jézusi isteni tisztelet végzésére engedélyt adott a keresz- 


*) Csóka = Csókakő. 

*) 1613. év Kr. u. 

tényeknek. E templom közelében jelenleg egy magas kupola 
van s e kupola alatt van hetven-nyolczvan királynak sírja. 
Mikor utóbb a keresztény ráják cselhez fordultak s a vár elfog- 
lalásának szándékában voltak, akkor a világ uralkodója e 
titokról értesült s az összes bűnrészeseket megölette és boszú- 
ságukra templomukat elpusztította s hogy arról egészen 
kétségbeessenek, ezt a templomot fegyvertárrá és lőporraktárrá 
alakította át s beléje ezer kantar lőport helyezett el. Abban 
az időben e templomnak egy harangtornya volt, mely egész 
a Balaton tó keleti részéig ellátszott. Utóbb a lőporba a vil- 
lám becsapott s a templom kupolája és tornya levegőbe repült 
és így elpusztult. Nagy Isten ! a ki még a mostani állapotban 
látja is, az is megzavarodva, elbámulva nézi. 

Azon oldal, hová a királyokat temetik, igen szép; mosta- 
nában is, ha egy király vagy királyfi meghal, holttestét e várba 
hozzák és gyászszertartásokat végezve, az említett sírboltba 
temetik ; sőt ezen Fejérvár földjét egymásnak ajándékul küldik l ) 
és kivántos kenőcs gyanánt szemeikre dörzsölik. Ennek egyet- 
len kövéért ezer fejet, egyetlen sorompójáért és fájáért száz- 
ezer embert is örömmel feláldoznak. 

A Székes fej érvárott eltemetett királyok nevei. Első a várat 
építő Meliász pap ; azután Lajos király, a ki Jézus születésének 
1506. évében született, szintén e Székesfej érvárott van elte- 
metve. Ennek a Lajosnak atyja László 2 * ) király és anyja Anna 
aszón A) a ki Gállia királyának leánya volt, szintén itt feküsz- 
nek. Továbbá Mátyás 4 ) király, a ki budai király volt s Iszfáds 5 ) 
királyának országát is bírta. Ez annak a tévelygő királynak 
fia, a ki Abul-feŰitel 6 7 ) Belgrádnál harczolt. Atyja is, ő is itt 
feküsznek. <) 

A Mohácsnál Szulejmán khánnal hadakozó s ott elhalt 
Latos király tetemét Szulejmán khán küldötte Fejérvárra ; a 
híres Szulejmán khánnak budai vezire Szulejmán pasa pedig 
János király holttestét küldte ide. Szulejmán khánnal Buda 


*) Ez azt bizonyítja, hogy régi királyaink koronázó és temetkező 
helyét a magyar nép nagy kegyeletben tartotta. 

2 ) László alatt II. Ulászló értendő. 

*) Törökül: (Anna asszon). 

4 ) Törökül így van írva: ^xoLc, a mi nyilván íráshiba. 

6 ) A török történetírók sokszor említik ^(j tartományt, de 

nem lehet megállapítani, hogy mit értenek alatta. 

«) Abxd-feth, annyit jelent: a hódítás atyja; ez II. Mohammednek, 
Konstantinápoly meghódítójának a neve. 

7 ) Ez tévedés, mert tudvalevőleg Hunyadi Jánost nem Székes- 
fejérvárott temették el. 

alatt hajszoló Ferdinánd király is itt fekszik, 1 ) Ferdinánd - 
nak fia. Mikéi 2 ) király is itt van. Utóbb mivel Székesfejévár 
az oszmánok kezébe került, a királyok közül Miien Sátori 
MiMótit*] Miklós Pelost 4 ) Német-Újvár várában temették el. 
A nagy János királynak fiatal gyermeke, Menajos r> ) király, 
a német császárnak Prankobruk 6) városában nyugszik. 
Areds ?) herczeg a német császár székvárosai közül való Prága 
városban pihen. Bocskay király Eper 8 ) városban van. Szőn- 
iük Gábor , Bátari Gábor , Khaliakri Gábor ») noha Székesfej ér- 
vár trónjára kerültek, azért mégis Kassa városban haltak 
meg. Zilkovszki király, Konszikoszki király Székesfej érvárott 
haltak meg s itt feküsznek. Bátori István nádorispán Ispánia 10 ) 
vilajet kormányzója volt és Székesfej érvárt a magyar király 
kezéből elvenni akarván, harczban volt vele, 11 ) ő is itt nyugszik. 

A főérseket , 1 2 ) a mely czímeta római pápánál három fok- 
kal alább levő papnak adják, ha meghal, a városon kívül teme- 
tik el, mivel Fejérvár jelenleg oszmán kézben van. Mikhádi 
László is) király, Gorondi Miklós 14 ) király Tata várában nyug- 
szanak. A nagy Zerin bán is Fejérváron nyugszik. Az itteniek 
közül ezek a híresebbek. 

A dsámikon kívül van hat závie 15 ) is, melyek közt híre- 
sebbek Karakas pasa závieje, Hadsi pasa závieje, Janicsár 
aga závieje, Cseribasi závieje. Van három medreszeje, hét elemi 
iskolája és öt derviskolostora. 

A budai kapun kívül levő Baba-tekke kisebb, de fényes 
kolostor, mely búcsújáróhely is. Néhai Gázi Szulejmán ebbe 
a kolostorban van eltemetve. 

J ) Ez is valótlan állítás, mint a kővetkező is. 

9 ) Törökül: (Miksi), Miksa király. 

3 ) Báthory Miklós nevénél az érthetetlen Miien jelzőt másutt 
is említi Evlia Cselebi. L. i. m. 97. 1. 

4 ) Felismerhetetlen ferdítés. 

4 ) Menajos, János Zsigmond nevének elferdítése. 

a ) Prankobruk, Brandenburg. 

7 ) Areds herczeg, ismeretiem név, Evlia szerint Tokaj építője. 

I. m. 98. 1. 

8 ) Talán Eperjest akarja érteni. 

°) Szőniük Gábor, Khalialqri Gábor ismeretlen nevek, miként Zil- 
kovszki, Konszikovszki is. 

,0 ) Ispánia vilájet, azt jelenti ispánság tartomány. Báthori volt 
Ferdinánd nádorispánja. 

n ) Székesfejérvár János király pártján volt, azért akarta Ferdi- 
nánd elfoglalni. 

1S ) Törökben : Bőjük irsek, nagy érsek. 

,8 ) Mikhádi László volt Evlia szerint Sebes-Újvár alapítója. 

14 ) Talán Gara Miklós. 

15 j Závie, apró czellákra osztott muszulmán kolostor. 

Van tizenegy csorgó kútja, melyek közt híresebbek : Kara- 
kas pasa csorgója, Dizdár aga csorgója és Hadsi pasa csorgója. 
A várban éppen 1100 alacsonyabb-magasabb, téglaépítkezésű 
szép ház van, valamennyi deszkazsindelylyel fedve. Ezek között 
Hadsi pasa palotája, az alajbég palotája, a cseri-basi palotája, 
Szüríitlü Ahmed szipáhinak háza, mind szép, díszes kerttel 
ellátott, tágas épületek. Utczái mind kővel vannak fedve; 
széles és tiszta utak. Három fogadója van, továbbá szép für- 
dője, kétszáz díszes boltja. 

Külvárosa. Székesfej érvárnak déli részén, a Battyán várába 
vezető hídnál nagy külváros van. Folyó mentén, mély mocsár- 
ban fekvő, szép és népes hely ez is. Köröskörül sövénykerítés 
fogja körül, tömésfala nincs. A sorompók és gerendák szögleté- 
nél mindegyik oldalon sáhi ágyúk i) vannak. Két kapuja kÖ 2 Ül 
az egyik délkeletre néz s ez Battyán várához vezet ; fából 
készült kettős kapu, melynek nagy hídja van. Másik kapuja 
a nyugotra néző Palotai kapu; ez is kettős fakapu, csigákon 
járó nagy felvonóhíddal. 

E külvárosban két muszulmán és hat keresztény város- 
negyed van; összesen 1180 háza van, többnyire szegényes 
deszkaházak, de nagyon tágasak. Két dsámija van : a Szurut 
dsámi, régies alakú, nagy sokaság számára való ; másik a 
Palotai dsámi. Van öt mecsetje, egy kolostora és hatvan boltja. 

Templomai. Három szép temploma van, kettő a szer- 
beké, egy a magyaroké. 

Besli külváros. A Budai kapun kívül északra a keresz- 
tények idejében kétezer házból álló külváros volt. Mostanában 
néhányszor ostromot állott ki s mivel a hitetlenek egyszer- 
kétszer a várat e külváros felől foglalták el, azért elpusztult. 
Jelenleg mintegy száz háza, egy dsámija s egy kolostora 
maradt meg. A körülötte levő palánkának nyoma sem maradt, 
csársijának, bazárjának sincs semmi nyoma. 

E Besli külváros keleti részén egy ágyúlövés távolságra 
levő helyeknek összes dombjain és hegyein mintegy kétezer 
szőllőkert van. Ezek mindegyikében van egy-egy nyárilakás, 
konyha és külön kút. Székesfej érvár népe három hónapig 
ezekben mulatozik. Mivel az ellenség százszor is rájuk tört 
itt és foglyokat vitt el, azért Kara Murteza pasa budai vezír 
e szóllóknek éppen a közepén egy magas dombra az isztámbuli 
vártoronyhoz hasonló kerek magas erődítményt építtetett. 
Ágyúkkal, százötven főnyi katonával, Buda felé nyíló kapuval 
ellátott erődítmény ez, melyben ötven vitéz éjjel-nappal 
őrködik. 


l ) Sáhi ágyúk, messze lövő török ágyúk voltak. 

Utóbb, mikor a fejérvári szőllők annyira sokasodtak, 
hogy az erődítmény nem volt elég, akkor a jelenlegi vált Hádsi 
Musztafa pasa e szőllőknek alkalmas helyén egy másik tornyot 
építtetett, mely Murteza pasa tornyánál erősebb. Kapuja 
négy ember termetének megfelelő magasságú s felvonó köte- 
lekkel húzzák fel. Ebben is ötven vitéz, ágyúk, puskák és 
más fegyverek állnak készen. Ha a szőllőkben időző emberekre 
ellenség tör, az ellenséget öt órányi távolból is meglátják s 
ágyút sütnek el és ezzel a szórakozó embereket mind az erő- 
dítmény alá hívják. Ha mégis előfordulna, hogy az ellen- 
ség foglyot vinne el, azt üldözőbe veszik és elbocsáttat- 
ják vele. 

Válogatott gyümölcsei közül huszfajta ízletes szőllője, 
baraczkja, körtéje és sok szilvája van. 

Levegője nagyon kellemes, azért az itteni magyar szé- 
pekhez hasonlók a végeken sehol sincsenek. A magyarok 
nagyon szabad és rakonczátlan természetűek ugyan, de azért 
nem neveletlenek és nem szemtelenek. Az asszonyok fekete 
feredset viselnek és széles, alacsony fezt tesznek fejükre ; csársi- 
ban, bazárban soha asszonyt nem lehet látni. A férfilakosság 
rövid posztódolmányt visel, kapcsos nadrágjuk és színes 
posztókalpagjuk van. Az öregek fehér turbánt viselnek. Sar- 
kantyús csizmában járnak. 

Nyelvük. A város népe bosnyák, de magyarul és németül 
széfen és jól tudnak, törökül azonban nem igen tudnak, csak 
imígy-amúgy beszélnek. Nagyon barátságos, szelid és jó ter- 
mészetű emberek. 

Igen gazdag hely ez, mezői termékenyek. Egy oka 2 ) 
fehér kenyér ára egy ákcse, egy oka marhahús egy ákcse, egy 
kocsi tök, dinnye öt ákcse. 

Vértanú búcsújáróhely. Gázi Szulejmán pasa vértanú a 
Budai kapun kívül a kolostorban nyugszik. 

Elindulás Székes fejérvárról. Hála Isten ! Ebben a gyönyörű 
városban a vilájet kormányzójával, Hádsi pasával néhány 
napig mulattunk s mikor arról tanácskoztunk, hogy a kamarás 
agával a Rába folyó felé a nagyvezírhez induljunk, a vilájet 
előkelői mind így szóltak a kamarás agának : »Szultánom ! 
Te a padisáhtól hutt-i seriffel 3 ) jöttél a nagyvezírhez, mi 
azonban a nagyvezír hollétét nem tudjuk. Innen befelé vala- 
hol Kjáfirisztánban van, mi tehát téged oda küldeni nem 
tudunk«. Mivel ilyen határozott feleletet adtak, mi tehát 


*) Oka, török súlymérték = 1 -283 kilogramm. 

•) Hat-i serif = magas irat. 

abban állapodtunk meg, hogy néhány napig még Fejérvárott 
maradunk. 

Isten rendelése folytán a Rába folyó partján levő Vasvár 
várától éppen ekkor érkezett meg ide a hitetlenek ruhájába 
öltözötten néhány kanizsai vitéz, kik a nagyvezírnek a követ- 
kező magas levelét hozták : »Te, a ki Székesfej érvárnak pasája, 
Hadsi Musztafa pasa vagy, magas parancsolatom megérke- 
zésekor egy perczig se késsél, hanem az iszlám- sereggel sietve 
élelmiszereket küldj. Ha hanyag és gondatlan lész, a fejed 
lemegy. « 

Mihelyt ez a bizalmas magas parancs megérkezett, Hadsi 
pasa egy nap és egy éjszaka ötszáz négylovas kocsira minden- 
féle élelmiszereket éa italokat felrakatott s még azon éjjel Hadsi 
pasával együtt ötezer válogatott katona kíséretében Székes- 
fej érvárról a Rába vize felé indultunk. 

Állomáshelyeink. Fejérvárról először délfelé mentünk egy 
óráig s Battyán várához érkeztünk. Itt is gyülekezett hozzánk 
katonaság s innen nyűgöt felé mentünk az erdőségeken át fel- 
fegyverkezve s 4 óra múlva Palota *) várához érkeztünk. 

Palota vára. Építője László magyar király volt. Az 1004. 
esztendőben 1 2 ) III. Murád szultán idejében Szinán pasa fog- 
lalta el egy hadjáratban ezt a várat. Jelenleg a budai ejálet- 
ben Székesfej érvár alá tartozó szubasiság. 3 ) Vára a Palota hegy 
szélénél négyszög alakú, erős vár. Kapuja a keleti oldalon van 
s előtte az árok felett felvonóhíd. A várban mintegy 200 kicsiny 
ház, magtárak és Murád khán dsámija vannak. Hírneves és 
bátor vitézei az ellenséggel szüntelenül harczolnak. Palota, 
Battyán és Csóka váraknak 1200 katonája van, a kik a budai 
defterdároktól kapják zsoldjukat és élelmezésüket. E város 
kertjei és szántóföldjei olyanok, hogy veteményekben hiányt 
nem szenvednek ; különösen sok körtéjük van. 

Hádsi pasa e várból ötven főnyi kíséretet vett kalauzul 
s nyűgöt felé a Bakony 4 ) hegyei közé mentünk. Szilva, alma, 
körte, cseresznye, meggy, szamócza nevű gyümölcs temérdek 
van itt és a földön hever. Ezekből a gyümölcsökből ettünk 
és 3 óráig menve, Csóka 5 ) várába érkeztünk. 


1 ) Törökül : adcNo (Polata). 

2 ) 1595. Kr. u. ^ 

3 ) Szubasi, eleinte az utczák öntözésére felügyelő hivatalnok volt, 
utóbb rendőri szolgálatot teljesített. Később így nevezték a kisebb 
városok főtisztviselőjét. Mai értelemben megfelel e hivatalnak a rendőr- 
kapitányi hivatal. 

4 ) Törökül : (Bakon). 

5 ) Törökül : (Csauka), vagyis Csókakő vára. 

Csóka vára . Rum *) nyelven annyit jelent : Csipkebogyó 
vára s annyi igaz is, hogy hegyeiben sok dió és csipkebogyó 
van. Székesfej érvár alá tartozó szubasiság és helyettes biró- 
ság; parancsnoka és elég katonája van. Palota és Bakony 
hegyei közt egy magas dombon álló kicsiny, erős épületű 
váracska, de én be nem mentem. A várban Öl. Murád khán 
dsámija van, melyről midőn a mokammedi ezán * 2 * ) éneklését 
hallottam, a vár felől kérdezősködtem. Az 1002. évben ») 
Fátih Szinán pasa hódította meg. Katonája elég van. E vár 
harczosai ismételten is elmentek az ellenség birtokában levő 
Tata, Pápa, Szent-Márton és Győr vára alá s ott raboltak, 
azután pedig mint a sólyom a fészkébe, úgy jöttek ők is vissza. 
Az ellenség ismételten is kényszerült e szót mondani : fegye- 
lem !« Egyetlen kapuja keletre néz ; hadi szertára, mindenféle 
készlete és élelmiszere bőven van. Ennél előbbre nekünk már 
nincs várunk, mert ez annyira a határszélen van, hogy ide 
minden oldalról az ellenség kakasainak hangja hallatszik. 

Innen húsz embert vittünk magunkkal kalauzokul s 
hegyek- és sűrű erdőkben teljes hét óráig mendegéltünk. Mikor 
lovaink kissé kipihenték magukat, ismét tovább haladván, 
Csobanicssza 4 5 ) várához értünk. Ezt is Szinán pasa foglalta el, 
jelenleg azonban német kézen van. Battyán-oglu területén, 
égig érő magas hegytetőn, igen erős négyszögű vár ez. Mikor 
a mi iszlám seregünk elvonult mellette, ötven ágyúlövést tettek. 
A vár bástyáit és ormait keresztes zászlók díszítették s katonáik 
hangyák módjára viaskodásra és harczolásra készen voltak. 

Azután Kis-Vázson b ) várához értünk. Ez a német csá- 
száré, de Battyán-oglu uralma alatt áll. Tábieszne 6 ) vára is 
a császáré és Battyán-oglu uralma alatt van. Ez a Balaton-tó 
partján nagyon erős palánka. Ennek a hegyeiben egy éjszaka 
aludtunk. A következő napon Marcsii 7 ) várához értünk. 
Marcsii vára Szüle j mán khán idejében elfoglaltatott, de azután 
az ellenség elvette s jelenleg is a hitetlenek kezében van. Nem - 
rudi tűz füstje szállott fel belőle, mert a tatár sereg e várat 


*) Rum = görög. 

B ) Ezán , imádságra hívó ének, melyet a műezzinek a minaretek- 
ről mondanak le. 

*) 1593. szept. 26 — 1594. szept. 16. Kr. u. 

4 ) Törökül : ^ v ..<a \l (Csobanicssza). 

5 ) Törökül : (Kücsiik Vázon), Kis-Vázson. 

•) A török kéziratban aÁ-waujLb van. Ez a vár Tapolcza. Más 
helyen Tábiesze alakban fordul elő. 

7 ) A kéziratban : (Marcsii). 

felgyújtotta. Azután Sümeg vára van, mely szintén a néme- 
teké. Az ég csúcsáig feléró erős vár ez, de az iszlám sereg ezt 
is felégette s oly nagy tűzzel égett, hogy két órányi távolra 
is ellátszott. 

Székesfej érvártól eddig eljöttünk s Isten csudája ! sem 
hitetlennel, sem muszulmánnal nem találkoztunk, a kitol érte- 
sülést szerezhettünk volna. A következő napon tanácskoz- 
tunk s abban állapodtunk meg, hogy a Balaton tó partján 
menve, déli irányban a Rába folyó partjára menjünk. A ma- 
gunkkal hozott élelemből öt-hat rakományt már megettünk 
s a kocsikat ott hagytuk, mivel eső kezdett esni. 

Megérkezésünk a nagyvezirhez. Azon napon kilencz órán 
át mentünk s alkonyatkor egy pusztaságban megállapodtunk. 
Elöl menő kalauzaink két embert hoztak s ezeket kikérdez- 
tük. »Reggel a török sereggel találkoztok, azonban az éhség- 
től sok emberük és lovuk elpusztult már. A Rába folyó part- 
ján mennek «, mondák ők, s e hírre mienk lett a világ. A pasa 
ez embereket meglánczoltatta s letartóztatta. Reggel, midón 
megindultunk, ezeket a foglyokat kalauzokká tettük s ily 
módon haladva, csakugyan rátaláltunk az iszlám seregre. 
Mindnyájan gyalog, készen álltunk a nagyvezír üdvözlésére. 
Először a kamarás aga, azután Hadsi Musztafa pasa és az 
alaj bégek s utoljára én szegény is mind megcsókoltuk a nagy- 
vezír térdét, a ki lovon ült. 

»Isten hozott Hádsi Musztafa, hol van az élelmiszer ?« 
mondá. Hádsi pasa válaszolá : »Uram ! ötszáz kocsi élelmet 
hoztam, ime itt van«. A nagyvezír ekkor leszállt lováról s bot- 
ját kezébe véve, ötven kocsival a janicsárok csapatának, ötven 
kocsival a lovasságnak, ötven kocsival a vezíreknek, ötven 
kocsival a mir-i miránoknak, ötven kocsival a topcsik, dse- 
bedsik és egyéb népnek és ötven kocsival saját népének azon- 
nal kiosztatott s azután ismét lóra ült. Az oszmán sereg az 
éhség miatt majd elpusztult. Hála Isten ! a mi seregünk 
szerencsésen és gazdagon érkezett meg és új életet adtunk 
beléjük. Az éhes katona rossz. 

A kamarás aga a nagyvezírrel ellovagolt s egy óráig együtt 
voltak. Az egész iszlám sereg megállt a Rába folyó partján s 
átellenben a király százezernyi hadserege is felütötte sátorát. 
Én szegény a lovászoktól kérdezősködtem a helyzetről s ők 
ilyen értesítést adtak : »Vallahi ! tizenöt napja már, hogy mi 


J ) A török kéziratban: (Simeg), vagyis Sümeg. A veszprémi 

püspökök vára volt. A vár már a XIII. században megvolt. Történetét 
legújabban megírta Békefi Rémig, A Balaton környékének egyházai 
és várai a középkorban. Budapest, 1907. 

a Rába folyó innenső partján tanyáztunk, az ellenség pedig 
a túlsó oldalon tartózkodik. A táborból egyetlen ember sem 
tudott kimenni, azért a katonák közül már sokan elvesztek 
az éhség miatt. « Nekem szegénynek igen sok élelmiszerem volt 
s abból kegyes uraimnak és barátaimnak ajándékokat adtam ; 
meg is örültek neki. Kalandjaimat pedig Ibráhim ketkhudá- 
nak és a nagyvezirnek egyenkint elbeszéltem. 

A következő napon, mikor a Rába-parton való tovább- 
indulásra a trombitát megfujták, oly irgalmatlan zápor esett, 
mintha vízhordók x ) öntötték volna. Azután pedig oly heves 
szél fújt, hogy a katonaság sem éjjel, sem nappal a szemét 
sem nyitotta fel. A teherhordó állatok és szekerek mind a 
sárba sülyedtek, ugyannyira, hogy Mohammed népe kétségbe 
esett az életéről. E közben oly nagy szükség mutatkozott az 
iszlám seregben, hogy egy adag ló-abrak egy piaszterbe került. 
Mivel az élelmiszeres hajók a Mura 2) folyó partján levő Misz- 
lovon * * 3 4 ) kikötőjéből visszatértek Eszékre , ez okból lett az éh- 
ség. Az ellenségnek városai, falvai és várai feldúlattak s mivel 
azok elpusztultak, ezért valamennyien életükről aggódva, a 
meredek várakba zárkóztak, némelyek pedig földönfutókká 
lettek. Az éhség- és szükségnek ez is egyik oka volt. E nagy 
zápor alatt Gürdsi Mohammed pasa és Iszmáil pasa Peleske 
vára alól elvonulván, az ellenséggel megütköztek s mind a 
két részről sok ember esett el, de azért a csatatér az iszlám 
harczosoké maradt, a hitetlenek nagyobb része pedig a Rába 
folyón keresztülmenvén, megfutott. Ezen a helyen történt, 
hogy a Rába folyó túlsó oldalán néhány ezer főnyi ellenség 
a dobot veretve, feltűnt, a mire a nagyvezír is oda jött s egyik 
oldalon az oszmanlik, a másik oldalon pedig az ellenség nyar- 
galva, mentek előre. A különösség abban volt, hogy az ellen- 
ség felől a nap ragyogóan sütött s a szép időben erősen porzott, 
mifelőlíink pedig a katonaság tenger mélységű sálban járt. 
A sok esőzéstől a Rába folyó kiáradni kezdett, mintha Dsihon, 
Nilus vagy Eufrát *) lett volna. Az erőltetett menést sem 
öreg, sem ifjú nem bírta ki. Mintegy ezer kühejlán 5 ) ló az éhség 
miatt naponkint elsülyedt az iszapba s ezer iszlám katona 
gyalog maradt. Minden sátor a vízben megannyi buboréknak 
látszott. 


’) Keleten az utczán bőrtömlókben hordozzák az árusítók a vizet 
s ezeket az árusítókat szaka néven ismerik. 

а ) Törökül: (Murává). 

*) Török kéziratban: (Miszlovon). 

4 ) Törökül : Ferát. 

б ) Kühejlán, ismeretes arab fajú ló. 

Az iszlám hadseregen az éhség miatt oly gyengeség vett 
erőt, hogy jeles és kiváló harczosokat egy-egy fának árnyéká- 
ban a sárban hagytak s azok jajgatva, nyögve ott maradtak. 
Néhány ezer kocsi és bivalyos szekér elsülyedt a sárban s fél- 
tékenyen őrzött, értékes, finom tárgyak fonott kosaraikkal 
együtt elsülyedtek. Némelyek azt mondva: »Ne maradjon semmi 
vagyonom«, podgyászukat felgyújtották s azok füstje az ég 
felé szállt. A Rába folyó partján tartózkodva, hét nap és hét 
éjjel szenvedtük ezt a nyomorúságot és gyötrelmet. A túlsó 
oldalon az ellenségnél pedig folyton tánczoltak s zene-, trom- 
bita- és fuvolaszó mellett csapatonkint felvonultak. Sem azok- 
tól mihozzánk, sem mitőlünk azokhoz egyetlen ágyú- vagy 
puskalövés nem történt, sőt az ellenség némely határszéliek- 
kel beszélgetett is a vizen keresztül, mivel a Rába folyó széles- 
sége csak mintegy száz lépés. Ezen a helyen az utakon való 
járás még nehezebbé vált, azért a hadi felszerelésből kétezer 
darab ágyúgolyót a földbe temettek. Kétszázezer nyílvesszőt 
és kétezer íjat s más néhány ezer hadi eszközt elégettek és a 
hadiszerek kocsijait is mind tűzre rakták 8 ily módon meg- 
könnyebbültek. Ali aga dsebedsi-basi i) és Fazli ketkhuda hálá- 
sak is voltak ezért. Szegények ! nem tudták, hogy ezzel a pusz- 
títással Egyiptom kincsével felérő vagyon veszett el ! Az előre- 
látó vezír a tatár khánfiút magához hivatván, Ahmed aga 
defterdárnak megparancsolta, hogy a tatár seregnek fejenkint 
minden lóért egy-egy vörös aranyat adjon, s a defterdár ily 
módon háromezer lóért naponkint háromezer aranyat fizetett 
ki, melynek fejében ötven zárbuzán ágyút, hét darab bál- 
jemez ágyút és négy darab kolumburna ágyút vontattak s 
naponkint az ellenséget megelőzve, érkeztek egyik állomás- 
helyről a másikra. 

E közben Kanizsáról és Szigetvárról ezer kocsi élelmiszer 
érkezett s vígság volt. Ámde újra nagy esőzés kezdődött s 
naponkint ezerféle kínlódást és gyötrődést kellett elviselni. 
Ennek a Magyarországnak földje eredetileg mocsaras volt s 
erdőségek is sűrűn vannak s ott kevés terménye van. Néhol 
a földje hepe-hupás és téli időben ezeken a hepe-hupás helye- 
ken járni igen fárasztó. A katonaság megunván ezt a felfelé, 
lefelé menő utakon való járást, az erdőket letördelte s fából 
és levelekből hidakat készítve, nehéz utazást végzett. Ez 
állomáshelyen tehát az utazás akadályainak megszüntetése 
végett a nagyvezír Iszmail pasát, a budai vezírt és Gürdsi 
Mohammed pasát, a hálebi vezírt a hadsereg előcsapatául 
rendelte ki és meghagyta nekik, hogy a muszulmán harczosok 


*) Dsebedsi-basi, a hadiszerek felügyelője. 

könnyebb menetelése végett az utakat tisztítsák meg, a hol 
pedig szükséges, hidakat készítsenek. Azon éjjel ismét oly nagy 
eső esett, hogy a lovak álló helyükön egész a haslóig lesülyed- 
tek. Végre nagy sietséggel Zakanvár * *) várához értünk. A vár 
lakosai elhagyván a várat, elfutottak, hadseregünk pedig, 
mint mikor az éhes farkas a juhot megtámadja, úgy esett a 
várnak s a pinczében igen sok kincset s finom szöveteket 
talált. Az éhség miatt azonban élelmiszert kerestek. Az el- 
menekült kapitány palotájának pinczéiben néhány elgyengült 
hitetlent találtak s ezeknek útmutatása mellett annyi kincset 
és élelmiszert találtak, hogy a hadsereg egészen meggazdagodott. 

Innen elindulván, az előre küldött Iszmáil pasa által 
elkészített hidakon keresztülmentünk s újra a Rába folyó 
partján haladtunk tovább. Végre a süppedékes sáron és gáz- 
lókon keresztülhaladva, a huszonegyedik napon a folyó partján 
megállapodtunk. Azon napon az esőzés is megszűnt s oly 
derült idő lett, hogy azt leírni nem lehet. Természetesen min- 
denki vígan volt, mert a ruháját megszárogatta és meleg ételt 
evett. A hírnökök kikiáltották, hogy három napig lesz itt 
pihenés. A folyó nyugoti oldalán három órányi távolban 
Német-Üjvár 2 ) vára is látható volt. Az ellenséget a túlsó olda- 
lon sehol sem lehetett látni, készületeket tettek tehát a folyón 
való átkelésre és a nagyvezír háromszáz vitézt a túlsó partra 
küldött. Észrevették, hogy a folyón csakis a kengyelig ér az 
átjáró hely vize. Az összes dívántagok és öregek tanácskozásra 
gyűltek össze s megállapodásuk így szólt : »A Rába folyón hidat 
kell készíteni és Német-Űjvár alól Bécs várához menjünk s azt 
ostrom alá vegyük. « Azt azonban egyik sem gondolta meg, 
hogy a téli napokban hogyan fognak majd Bécsig és Prágáig 
elmenni, mikor a katonaság a tél óta már a harmadik hadjáratot 
végezte s nagyon elgyengült. Gürdsi Mohammed pasa, Iszmáil 
pasa senkinek sem szóltak egy szót sem, azért ilyenféle hatá- 
rozatokat hoztak a tanácskozásban : hogy mivel ma péntek 
van, harczolás ne legyen, hanem holnap, szombaton men- 
jünk át a folyón s Kjáfirisztánt 3 ) pusztítsuk el. Ma a folyón 
néhány helyen hidakat készítsenek s a hídfőkhöz sánezokat 
ássanak. A katonaságnak azonban semmi kedve nem volt a 
harczoláshoz. 


*) A török kéziratban ez a hely így van írva : ^ (Zakan- 

vár) ; bár Zákányt lehetne ezalatt érteni, mégsem lehet ez a Dráva mel- 
léki Zákány, hanem más valamely vár, valószínűleg Szakony falu a 
Rábától délre. 

*) Törökül: o^JÜ 

8 ) Kjáfirisztán == hitetlenek országa. 

Én szegény látván ezeket a zűrzavaros, helytelen tervez- 
getéseket, hogy az élelmiszerekben való hiánytól és nélkülö- 
zéstől megszabaduljak, azon ürügy alatt, hogy helyet változ- 
tatok, tizenhat lovammal és tíz szolgámmal a tatár táborba 
mentem át s velük az ide-oda költözködés szenvedéseit és bajait 
elfeledtem. Két szolgámmal azonban a nagyvezírnek és Ibrá- 
him ketkhudának környezetéből azért el nem váltam. Szom- 
bat volt a megállapított nap ; a csausok *) már pénteken kihir- 
dették a parancsolatot, hogy másnap ütközet lesz s mindenki 
felszerelve magát, felkészülődjék arra. A nagyvezír Ahmed 
pasa defterdárnak kiadta a rendeletet, melynek folytán sátora 
előtt tizenötezer katona gyülekezett össze és ágyúdeszkákat 
kötelekkel összekötözve, hamarosan hidat készítettek. Nyom- 
ban erre a janicsár hadosztályból Abdi aga számszundsi basi -) 
tíz oda janicsárral lassan-lassan a hídon kérész tül vonult és 
a túlsó oldalon ostromsánczba ment. Azután néhány ezer 
lovas is átment a túlsó oldalra. 

Hogy valamit szerezhessek magamnak, én is átmentem 
velük s nyűgöt felé sietve, még délelőtt Német-Űjvár alá érkez- 
tem. Egy nagy síkságnak nyugoti részén magas és meredek 
szikla fölött, fehér hattyú gyanánt álló erős vár ez. A város 
a Német 2 3 ) folyó partján kertek között van. Hirtelenében a 
város széléhez, egészen az ágyúk elé mentem s különféle érté- 
kes tárgyakon kívül száz tiszta német foglyot is elvettem. 
Visszatéréskor egy paripán egy kicsiny sapkájú német fiúcskát 
is láttam. Mikor ez meglátott engem, mellém jött s megadta 
magát. Ezután sietve a Rába folyó partjára tértem vissza s a 
nagyvezír elé mentem. Zsákmányolásomnak igen örült s az 
ellenség felől kért tőlem híreket. Én elmondtam, hogy foglyaink 
beszéde szerint holnap már látható lesz. Azonnal megparan- 
csolta tehát, hogy még egy hidat készítsenek. Mi utánunk 
zsákmányolási szándékkal még igen sok katona ment át. 
E közben látható volt, hogy az átelleni oldalon tízezer főnyi 
gonosz ellenség trombitaszó mellett csapatonkint sorban 
érkezik. A nagyvezír táborában háromszáz kisebb-nagvobb 
ágyú állott készen az ellenséggel szemközt s ezeket az ágyúkat 
mind sorban elrendezték. Az átelleni oldalon az ellenségnek 
tapasztalt és edzett gyalogos katonái és lovasai kezdtek itt-ott 
feltünedezni és különféle hadi játékokat mutattak. Gürdsi 


2 ) Csaus, udvari szolgálatra alkalmazott katonai tisztviselő. 

3 ) Számszundsi hasi, a janicsárok egyik ezredének, az úgyneve- 
zett vadászezrednek parancsnoka. 

*) Törökül : '■> (német). így nevezi a Német-Újvár mellett 

elfolyó patakot. • 

Mohammed pasa és Iszmáil pasa a nagyvezír sátrába menvén r 
így szóltak : »Szultánom !* *) ezt a szemközt levő ellenséget 
támadjuk meg, törjük össze ; parancsold meg tehát, hogy az 
iszlám sereg menjen a túlsó oldalra. « 

Haditanács a nagyvezírnél. A nagyvezír igen sokat töpren- 
kedett s néhány tapasztalt és jártas emberrel tanácskozott. 
Khajli efendi így szólt neki : ^Szultánom ! Ma péntek van. 
tehát ütközet nem lesz, hanem holnap lesz majd a csata, — 
így rendelkeztél. A táborban nem is maradt senki, hanem drága 
gyöngyhöz hasonló rendeleted szerint a hitharczosok szerte- 
szétmentek. Ez az ellenség csak csel vetésből jött elő, hogy 
ürügye legyen az ütközetre. Ha sereget küldve ellenük, meg- 
ütköznénk velük, akkor leshelyre csalogatnák katonaságunkat, 
a mitől a felséges Allah óvjon meg. A régi padisahok, vezírek és 
hitharczosok véleményével nem egyezik meg, hogy pénteki 
napon ütközet legyen. « Midőn Khájli Cselebi ilyen határo- 
zott választ adott, Iszmáil pasa így szólt : »Ejh ! moham- 
medánok ! ez az iszlám vitézség? Ilyen nagyvezír jelen- 
létében ennyi ellenség Allah prófétájának zászlója ellen lovát 
tánczoltatva menjen-e s a túlsó oldalon levő janicsárokat 
megsemmisítse? A padisáhnak vájjon micsoda feleletet 
adtok majd ?« Ezt haragosan mondta s különféle feleleteket 
adott még. 

Végre a nagyvezír rokona, Kazándsi-záde Szulejmán aga 
így szólt: »Arra mondtuk el a Fátihát 2 ), hogy ne mai napon, 
hanem holnap legyen az ütközet s a katonaság nincs is a tábor- 
ban. A túlsó oldalra kevés katonasággal menve, ha a zászlót 
vagy a hadsereget valami sérelem érné, a helytelen eljárásért 
nem a padisáhnak, de a padisáhok padisáhjának hogyan felel- 
tek meg majd?« Mikor ezt a világos véleményt elmondta, a 
janicsár aga Szalih pasa kezdett szólni : »Nézd, Uram ! jani- 
csárjaid ott átellenben megsemmisüljenek-e? Szulejmán tör- 
vénye szerint azoknak tartalékjai a lovas katonák, menjenek 
át tehát a janicsárok segítségére. « Erre több oldalról mondták : 
»Törvény az, hogy a lovas sereget a janicsárok segítségére kell 
küldeni. « Azonnal ki is adatott a rendelet a lovas katonaság- 
nak, a nagyvezír katonaságának s a többi vezírek és mir-i 
miránok csapatainak. 

Az iszlám sereg nagyon elcsudálkozott. »He ! lelkem ! 
Az ütközetnek holnap, szombaton kell lennie s mi mégis most 
menjünk a túlsó oldalra? Csak legalább a tatár sereget érte- 
síthetnénk !« S különféle ócsárló szavakat mondogattak. 


*) A törököknél szokásos udvarias megszólítás. 

•) Fátiha , a győzelemért mondott imádság. 

Végre tehát pénteki napon az elfáradt, elgyengült kato- 
naság a Rába tengernyi vizének nekiment s már előbb átned- 
vesedve, átázva, három helyen az átvágó utakon a Rába 
folyón keresztülment s a janicsárok sánczai mellé húzódva, 
a janicsárok tartalékjául felállott, összes gyalogságunk 1 ) is 
a könnyű kötelekkel összekötözött hídon keresztülment s a 
túlsó oldalon a temérdek katonaság elhelyezkedett s mindenki 
elfoglalta a maga helyét s a csausok is kirendeltettek. Iszmáil 
pasa és a boszniai alajbég, Iszmáil bég a hadsereg elócsapatául 
rendeltettek ki s így az iszlám sereg készen állott. 

Eközben néhányan egy helyre gyülekezvén, tanácskoztak 
s mintegy ötszáz vitéz előrement s egy várost megtámadtak és 
kirabolták, a falvakat felégették. Viaskodva, csatázgatva sze- 
rencsésen, néhány fejet és foglyot hozva, a nagyvezír elé jöt- 
tek s bőséges ajándékokat, kedvezést, kitüntetést kaptak, 
azután pedig ismét átmenve, helyükre állottak. 


*) Ez csak egyszerű elszólás az író részérói, hogy az egész gyalog- 
ságot átvezették a Rábán, mert az csak szándék lehetett a törököknél 
a győzelem esetén. 


III. 


A szentgotthárdi ütközet. 

A szentgotthárdi ütközetet a történetírók közül sokan 
Montecuccoli legfényesebb haditettének tartják. Első sorban 
maga Montecuccoli gondoskodott róla, hogy ez a vélemény 
keletkezzék. Maga megírta hadjáratának *) és különösen az 
ütközetnek történetét és úgy látszik, ügyesebb író volt, mint 
hadvezér. 

Számos egykorú leírás maradt fenn ez ütközetről, részint 
szemtanúk elbeszélése, részint az eseményekhez közel álló 
egyéneknek közleményei. De mindezekhez a leírásokhoz hatá- 
rozottan új adatokat közöl Evlia Cselebi, a ki jelen volt az 
ütközetben. Az ő leírása, legalább a török hadsereg mozdula- 
tairól, csapatbeosztásáról, részletesebb minden más írónál. 

Török íróknál nagyon is szokatlan őszinteséggel mondja el 
azokat a hibákat, miket a török sereg vezérletében ez alkalom- 
mal elkövettek. A török haderő hiányt szenvedett az élelmi- 
szerekben s fejetlenség és zavar volt a csapatok elrendezésében. 
Mindezekhez járult még az a leverő hír, a mely ugyan nem volt 
igaz, de mégis félelmet keltett a törököknél, hogy Zrínyi 
Miklós, a törökök réme, a táborba érkezett. 2 ) Ez a hír oly erősen 

*) Commentarii bellid. Viennae, 1718. 

2 ) Ragguaglio deli’ ultimé guerre di Transilvánia et Ungaria 
tra T imperatore Leopoldo Primo, il Gran Signore de Turchi Echmet 
Quarto. Giorgio Rakozi et altri successivi Principi di Transilvania. 
Del Conte Mauritie Nitri. In Venetia 1660. Ez az érdekes olasz munka, 
mely a szent gotthárdi ütközet után két évre már nyomtatásban meg- 
jelent Velenczében, a 188. lapon ezt írja: »si levő una voce che il Conte 
Zrino gionto improvisamente dali’ altra ripa dél fiúmé ; questa voce 
benche falsa, creduta per vera, quanto accrebbe il coraggio á christiani 
tonto scemö 1’ ardire alli Turchi. « 

tartotta magát, hogy Evlia Cselebi határozottan állítja is, 
hogy Zrínyi a keresztény táborban volt. Zrínyinek csupán a 
neve is felért egy hadsereggel, olv félelmes alak volt a törö- 
kök előtt. 

A keresztény sereg győzelmét l ) Evlia Cselebi nem Mon- 
tecuccoli ügyességének, nem is a német sereg vitézségének, 
hanem jobban inkább a »piros ruhás, parókás« francziáknak 
tulajdonítja, a kiknek segítő csapata szintén ott volt a szent- 
gotthárdi ütközetben. 

Evlia Cselebi munkájának ez a fejezete nemcsak történeti 
szempontból, hanem leírásánál fogva is érdekes. 

A török sereg vereségét maga Montecuccoli nem tartotta 
oly nagynak, mint a minő valóban volt, mert a visszavonuló 
törököket nem merte üldözni. 

Az ütközet után hirtelen megkötött ideiglenes békét a 
nagyvezír olyannyira titokban tartotta, hogy Evlia Csele bi 
sem tudott róla semmit, mert többször említést tesz a béke- 
kötési kísérletekről, a császári követeknek a nagyvezírhez 
jöveteléről, de egy szóval sem mondja, hogy az ideiglenes 
békeszerződés már megvolt. 

M A keresztény sereg győzelmét a török írók közül egyedül Evlia 
Cselebi mondja el őszintén. A többi török írók, még Rásid efendi is 
csak annyit vallanak be, hogy a Rába folyó balpartjára átment janicsár 
csapatot, mely csak csekély része volt a török haderőnek, a keresztények 
legyőzték ugyan, de a sereg zöme, >>a megszámlálhatatlan iszlám sereg 
— mint Rásid efendi írja — erősen megállóit a helyén, hogy Isten segít - 
ségével a hit ellenségein boszút álljon , de a hit ellensége a túlsó partra 
átmenni nem merészelt. « Sót a jelenlegi török történetírók is a szent- 
gotthárdi vereséget nem tartják nagynak, mert a békekötés olyan volt, 
mintha a török haderő győzött volna. Lásd Abduráhmán, Tárilch-i 
devlet álie Oszmánie munkáját. II. köt. 73. 1. Konstantinápoly, 1897. 

Ez ütközetre vonatkozó magyar munkákat 1. R. Horváth Jenő 
i. m. II. 188. 1. 

/. A Rába folyó melletti ütközet elbeszélése. 

Az ellenség mikor látta, hogy ennyi falu leégett s ennyi 
vagyon elpusztult, elkezdett a csatatérre vonulni. Ekkor a 
próféta dicsőséges zászlója is kibontatott és szabály szerint 
ketten a Jánszorka Allah . . .*) kezdetű győzelmi éneket kezd- 
tük énekelni. A nagyvezír Hadsi-zádeja e közben így szólt 
hozzám : »Evlia efendi ! Alláhra mondom, éhes vagyok, mire 
fordul el a helyzetünk ?« — Én szegény: »Ejh ! most van-e 
a helye azt mondani : éhes vagyok ?«sa győzelmi szent éneket 
mondtam tovább és Allah prófétájának zászlója mellől nem 
távoztam. »E harczban egy óra múlva vagy győzelem vagy 
megadás lesz. Lássuk, a sors tükre milyen képet mutat«, 
mondám. 

Az ellenségből egyszerre tízezerén mentek ki a csatatérre 
s ez a csatatér igen tágas volt, négy oldalról azonban sűrű 
erdők övezték. Ebből az erdőből hirtelen öt-hatezer főnyi 
ellenség lovagolt elő s ezek erősen nekikészülődtek az ütközet- 
nek. Az elócsapat az előcsapattal összekeveredett s egy szem- 
pillantás alatt kardot rántottak egymásra. Iszlám részről az 
Allah , Allah kiáltás hangja az ég csúcsáig felhatott s a budai, 
boszniai, egri és kanizsai hitharczosok egy perez alatt oly kard- 
csapásokat mértek az ellenségre, hogy az nem tudván, mire 
jutott, egészen porba sújtva lett. Hála Isten ! a hitharczosok 
győztek és diadalmaskodtak s mindenki vígságban volt. A nagy- 
vezír elé néhány ezer fejet és több foglyot hoztak. A nagyvezír 
a nyelvet hozóknak százával osztogatta az aranyat s itt-ott 
a hitharczosok a környéken raboltak is és különféle zsák- 
mánynyal jővén, ajándékokat kaptak. 

A hitharczosok, látva ezt a helyzetet, nekibuzdultak 
8 harczolás végett még többen mentek át a Rába folyón. 
A nagyvezír társalkodójával, Hádsi-zádéval én szegény is a 
csatatérre mentem s megszemlélve láttam, hogy az ellenség 
elesett hullái, mint a meztelen juhok hevertek a földön. Minden 
fa árnyékában sok hulla feküdt s a nagyvezírnek azt a hírt 
hozták, hogy 9760 hulla volt ott. A muszulmán harezosok 
közül is 760 ember lett Allah útján vértanúvá. Én szegény eze- 


*) Ez az arab ének így kezdődik: aJUI oJ 

két a vértanúkat látva, így szóltam : »Nehogy a muszulmán 
harczosok ezeket a vértanúkat többnek gondolják, temessétek 
el őket azonnal. « S a janicsárok agája Szálih pasa azonnal széles- 
gödröt ásatott és a kincstári aga a vértanúk derekáról az övét 
és fegyvereket leszedette s Hádsi-záde az imám *) teendőit, 
én szegény pedig a müezzin teendőit végezve, kiáltottam : 
»A vértanúk imájához !« S ekkor az összes vértanúkért az imád- 
ságot egyszerre elvégeztük és utána valamennyit ruhástól 
eltemettük. 

Ezután a muszulmán harczosok csapatonkint erre-arra 
bátran pusztítani kezdtek, a mikor némely hitharczosok futva, 
nyargalva jöttek s hírt adtak, mondván : »Az ellenségnek nagy 
serege érkezik hat oldalról. « A nagyvezír ezt a vészes hírt hall- 
ván, a szegbánokat, * 2 ) száridseket 3 ) mind a Eába túlsó oldalára 
küldötte s a janicsárok sánczai elé felfegyverkezve felállította. 
A hadseregnek tapasztalt és okosabb vitézei azonban még min- 
dig nem érkeztek vissza az élelmiszerekért való kirándulásukból. 


II. Az oszmán hadsereq meqfutamodása a Rába 
partján. 

E pénteki napon az iszlám sereg egy kissé győzedelmeske- 
dett s a portyázók azonnal a környékre mentek rabolni és pusz- 
títani ; sőt maguk az emírek, a díván tagjai és a felügyelők is 
oly biztonságban gondolták magukat, hogy az ellenséget nem 
kísérték szemmel s a táborból zsákmányolás végett szerteszét 
mentek. S valóban az előbbi portyázók által futva hozott hír- 
adás szerint a csatatér nyugoti oldaláról, Német-Űjvár, Beslufa, 
Gravicsa , 4 ) Prandapruk 5 ) felől a pokolravaló hitetlenek fel- 
kerekedtek, mert azóta, hogy mi Németországba mentünk, 
azt mondták : »Egész országunk elpusztul, földönfutók leszünk ; 
csak valahogy a törökön boszút állhatnánk !« S örege-apraja 
mind lóra ült s a fekete sapkás, fekete fejű emberek egyesül- 
vén, mind vasba öltözötten jöttek. Valamennyien felfegyver- 
kezve s ágyúikat magukkal vontatva, arra a csatatérre értek, 
hol előbb megütközve, az ellenséget megtörtük s tisztátalan 
lépteikkel azt taposva, látták, hogy a tér hullákkal van tele 
s egy ideig a hullák közt csendesen beszélgetve jártak, majd 
pedig tábornokaikkal, grófjaikkal, bánjaikkal, herczegeikkel. 


x ) Imám , elóimádkozó, így nevezik a muszulmán papokat. 

a ) Szegbán, a janicsárok egyik hadosztálya. 

3 ) Száridse, önkénytes katona. 

4 ) Gravie-sa, Grácznak t örökös neve. 

B ) Talán Marburg. 

mint a kikerülhetetlen végzet, lassan-lassan a janicsároknak a 
Rába partján levő sánczai felé mentek. 

Bal oldalon, mintha piros vérbe mártva lettek volna, 
piros ruhás, zöld bársonyos, fehér parókás franczia katonák 
tűntek fel s csapatokban felvonultak. Azután Zerin-Oglu, 
Battyán-oglu, Nádazs-oglu, Gepán-oglu szlavóniai, meke- 
moriai * 2 * ) bőrdolmányos, zöld posztó kalpagos, kettős, lovú, 
kovaköves puskás csapataik jöttek és a Rába folyó jobb olda- 
lán álltak meg. Azután báljemez ágyúkkal negyven-ötvenezer 
gyalogos német katona vonult fel csapatonkint s ezeknek ve- 
zéreik Zuze 3) nevű vezér és Mantikukule 4 * ) vezér voltak. Azután 
jött a cseh király serege, azután a leány-király 6 ) serege jött, 
kocsikon néhány ezer, harczol ásra idomított kutyával s ezek 
a nyugoti oldalon álltak meg. Azután Dunkarkir királyának 
katonasága s utána Danimarka királya jött. 

Azután szerzetesek, patriarkhák, papok jöttek s a papok 
füstölőikben aloefát és rozmaringot égettek és különös dalla- 
mon, magas hangon zsoltárverset énekelve mondták : »Fil 
szonderbaresz dsu dér Gebei aller Heiligszten den kapucsenár 
Maria kuwet«, Q ) s néhány száz helyről trombitát és fuvolasípot 
fújván, némely papok serlegekben több hitetlennek bort adtak 
s azután elmentek. Hangyák gyanánt a csapatok összegyüle- 
keztek s a csatatéren felállottak. 

Az iszlám sereg már az előbbi ütközetben részt vett s 
fáradt és elgyengült volt ; húsz nap óta tűrték az esőt ; lovaik 
is, maguk is elerőtlenedtek. Lovaik is, maguk is azon mondás 
szerint : »Az éhes alszik, a vére felingerlődik«, valóban mind 
éhesek voltak és sokan közülök élelmiszerért, takarmányért 
egy konaknyi távolságra is portyáztak és elkalandoztak. 
De mi haszna ! a szemközti oldalon a hitetlenek katonasága 
fekete felhők gyanánt már ellepte a világot. E közben a nagy- 
vezér a tatár khán fiára egy kissé megneheztelt s ezért a tatár 


*) A török kéizratban: a mi alatt kétségkívül 

Frangepánt kell érteni. 

*) Mekemoriai = muraközé 

8 ) Törökül: vagyis Souches. Ez azonban tévedés, mert 

Souches tábornok nem volt ott. 

4 ) Törökül : ^JoLc (Mantikukule), vagyis Montecuccoli. 

‘) Jlj.9 (Kiz kiral) vagyis leánykirályt többször is említi 

Evlia Gselebi, de nem lehet megmagyarázni, hogy kit ért alatta. 

•) Ez a fonetikusan átírt s az érthetetlenségig elferdített német 
szöveg a török kéziratban így van: Jlo 

sereget nem hívták meg az ütközetbe. Egyszerre az összes 
vezíreknek, mir-i miránoknak, odsák agáknak *) parancsolat 
adatott ki s az iszlám sereget megindították az ellenség ellen 
és a hitharczosok elmondván a Biszmilláht ,-) először Iszmáil 
pasa jött hozzánk a szerémi, szemendriai, kanizsai, budai, 
egri, esztergomi hitharczosokkal s Allah prófétájának zászló- 
jához érintvén arczát, így szólt: »Minket ne feledjetek ki az 
imádságból, hanem mondjátok el értünk a győzelmi imádságot^ 
s utána valamennyien előre mentek. 

Mi tehát hangosan a Koránt énekeltük s ezalatt tizenhét 
mir-i mirán, hetven emír és tizenegy vezír, mindegyik a maga 
csapatával helyét elfoglalta. Először az ellenség mozdult meg. 
Iszmáil pasa a budai katonasággal és más határszéliekkel 
a hadsereg előcsapatául vonult ki ; jobb szárnyon a halebi 
vezír, Güdsi Mohammed pasa és Szalih pasa, középen a nagy- 
vezír katonaságával a boszniai sereg és Iszmáil alajbég mentek 
az elócsapatban. A középsó seregben voltak még a nagyvezírnek 
tízezer főnyi válogatott horvát, albán és bosnyák vitézei, a 
szegbánok és száridsek és húszezer másféle puskás janicsár. 
Maga a nagy vezír azonban még nem ment át a Rába folyón, 
hanem hadosztályával a túlsó oldalon állt. A janicsárok azon- 
ban a víz partján ásott sánczaikból már kivonultak s vala- 
mennyien az ellenség felé mentek, a mögöttük levő lovasok 
pedig csapatonkint felállottak, négy hadosztály középen fog- 
lalt helyet. Azonban helytelen intézkedést is tettek, midőn a 
katonasággal negyven-ötven sáhi ágyút nem vittek. Másik 
helytelen intézkedés az volt, hogy a janicsárok a sánczokból 
kimentek s gyalogos katonaságot küldtek harczba sík helyen 
az ellenség ellen. 

Iszmáil pasa, Iszmáil alajbég, Zulfikár aga sziláhdár, 3 ) 
Abdi aga számszundsi-basi 4 ) sisakjukat feltéve, díszforgóikat 
fejükre tűzték s egészen égszínkék vasba öltözve, a lovasságot 
a harczra fellelkesítették. Szálih pasa, a janicsárok agája és 
a janicsár ketkhuda, a zagárdsi basi,5) a tumádsi-basi,«) szóval 
a janicsárok összes főtisztjei, a vezíri parancsolat szerint, a 
foh r óparti sánczokból kimentek és egy nyíllövés távolságra 


x ) Odsák aga, egy*egy ezred parancsnoka. 

*) Biszmillah — Isten nevében. 

*) Sziláhdír, tulajdonkép annyit jelent : fegyverhordozó. Sziláh- 
<Iár nevelt viselt a zsoldos lovasság egyik hadteste is és ennek parancs- 
noka volt a sziláhdár aga. 

4 ) Számszundsi-basi a janicsárok 71. ezredének parancsnoka. 

5 ) Zágárdsi-basi , a janicsárok 64. hadosztálya. A zágárdsik régente 
a szultán vadászebeinek gondozói voltak. 

«) Turnádsi-basi, a janicsárok egy vadászezredének parancsnoka. 

-előremenvén, egy szempillantás alatt új sánczot ástak és 
abba bementek. Az egész sereg szívvel-lélekkel kész volt a 
harczolásra. 

Egyszerre csak az ellenség nagy dobolás és trombitálás 
között »pazsorezs ! pazsorezs !« kiáltással az iszlám seregre 
rohant, az egyistenhivő hitharczosok pedig szívvel-lélekkel 
Allah ! Allah ! kiáltásban törtek ki s úgy estek az ellenségnek, 
mint mikor az éhes farkas a juhot megtámadja és a vitézség 
terén lovát ugrató Iszmáil boszniai alajbég, a szemendriai 
bég és más bégek és beglerbégek oly rusztemi harczot vívtak, 
hogy az ellenség az ütközet kezdetén csapatonkint össze- 
zúzódni kezdett. Az ellenségből a német hadosztály mindjárt 
kezdetben megbomlott s a hegyek felé futott , úgy, hogy csak 
Német-Űj várnál vett lélegzetet. A hitharczosok ezt a megbom- 
lást örömmel adták hírül egymásnak s az ellenséget nyomon 
üldözve, szétszóródtak. Ámde ekkor baloldalról a piros ruhás 
francziák erős támadást kezdettek , jobb oldalról pedig a leány- 
király katonasága jött s a cseh puskások is, mintha egymáshoz 
lánczolva lettek volna, felfegyverkezve, sűrű csapatokban 
a csatatérre vonultak s a mi iszlám seregünket hátban támad- 
ták úgy, hogy egyik katona a másiknak nekiment. Hat órán 
át tartott a harcz. Az ellenségnek folytonosan friss segélycsapa- 
tai érkeztek s a győzelemtől megittasodott ellenség hét irány- 
ból olyan ágyú- és puskagolyó záport hullatott, hogy a nagy- 
vezír száridseinek felénél több mindjárt a csata kezdetén 
vértanú lett. A többi hitharczosok sem állhatták ki a nemrudi 
tüzet s meghátráltak. A ravasz hitetlenek nem tétováztak, 
hanem azt mondva : »bien, bien, 1 ) a seregünknek nyomában 
voltak. 

A megfutamodott németeket üldöző iszlám csapatok, 
midőn szerencsésen visszaérkeztek, látták, hogy az ellenség a 
csatateret már elfoglalta s a győzelem már azé lesz, ekkor 
foglyaikat és a velük elhajtott papokat mind kardra hányták 
és szívvel-lélekkel Allah ! Allah ! kiáltásban törve ki, kardot 
rántottak az ellenségre, ámde e tízezer főnyi erős harczosunk 
is mind a vértanúság serbetjét itta meg, mivel a tengernyi 
ellenség között csak olyanok voltak, mint egy csepp. 

Én szegény a próféta zászlója alól egy lépésnyire el nem 
távoztam s társaimmal a Koránt énekeltem, miközben szol- 
gáim egyike egy hitetlen elé került s attól üldözve jött felém. 


*) Ez a franczia szó a török kéziratban így van: (jLo 

Evlia Cselebi mint szemtanú a keresztény fegyverek győzelmét egye- 
dül a francziáknak tulajdonítja. Ez a leírás Montecuccoli jelentését az 
ütközetről valótlanságnak mutatja. 

Nekem szegénynek is a vitézségem erei megmozdultak s azt 
mondám, hogy szolgámnak segítségére megyek és a térre lova- 
goltam. Csakhogy az ellenségnek puskája volt s midőn azt 
reám szegényre czélozta, én félre ugrottam s a golyó lovam- 
nak nyakát találta és az olyat ugrott alattam, hogy azt le nem 
írhatom. Láttam, hogy a lovam vérzik ; szolgám pedig mikor 
meglátta, hogy az ellenség a puskáját elsütötte, egy nyilat 
lőtt rá és a hitetlent lováról ledobta s a fejét levágta és magá- 
hoz vette. A hitetlennek lova saját katonaságuk felé futott. 
Az én lovam azonban megsebesült s igen nagy zavarban 
voltam. 

Visszamentem a szent zászló alá s nagyon szomorkod- 
tam. Előimádkozómnak, Hádsi-zádenek így szóltam : »Uram ! 
én átmegyek a túloldalra, lovam megsebesült, szolgáim egyike 
itt marad helyettem ; átmenvén másik lóra ülök s insallah ! 
visszajövök.« Hádsi-záde így szólt : »Helyesen van ; ezzel a 
sebesült lóval menj a nagyvezírhez, hozz magadnak másik 
lovat; a fejet levágó szolgádat is vidd magaddal, az is kapjon 
ajándékot. Én meg már igen megéheztem, nekem azért étel- 
hordó edényekben küldj ételt, a mi készen van.« 

Én szegény láttam és tudtam már, hogy a győzelem az 
ellenségé lesz, mert az iszlám sereg össze-vissza volt. Csende- 
sen megindultam s lovamat kötőféken lassan-lassan vonszol- 
tam és szolgámmal a Rába partjára értem. Midőn azt mond- 
tam : »Menjiink át !« a túlsó oldalon levő díván-csausok és 
lovászok sokféle szidalmazások között így szóltak : »Hé ! állj 
meg fattyú ! hé ! öld meg a fattyút !« Én szegény rámutattam 
lovamnak nyakán a golyótól ütött sebből folyó vérre s jaj- 
veszékelve mondám : »Hé ! emberek ! lovam megsebesült és 
elerőtlenedett, azért megyek, hogy másik lóra üljek, azután 
visszajövök.« — »Hát az a melletted levő fiú mit akar?« mon- 
dák. 1 ) »Ez a szolgám; egy fejet levágott, azért jön, hogy a 
nagyvezírtől ajándékot kapjon«, felelém. Szóval egy jó barát 
és hűséges társ szükséges lett volna most. 

Néhány ember felismert engem szegényt és így szóltak : 
»Hé ! emberek ! engedjétek, mi ismerjük ezt az embert. Hadd 
menjen át és változtasson lovat. « Az egri Ali csaus volt közöt- 
tük, a ki az átjáró utat is megmutatta, mondván : »Hé ! Evlia 
efendi ! jöjj, itt menj át, mély ugyan, de nem baj, lovad söré- 
nyébe jól fogódzkodjál meg.« 


*) Evlia Cselebit azért nem akarták keresztül ereszteni a Rábán, 
mivel a nagyvezír a Rába jobb partján külön csapatokat állított fel, 
hogy meghátráló katonáit ne engedjék át a balpartról s így kénysze- 
rülve legyenek az ütközetet folytatni. 

Én szegény a lovamat a vízbe hajtottam s majdnem el- 
merültem. Szolgámnak megparancsoltam : »Vigyázz ! ne ma- 
radj el tólem« s tatár módon úsztatva, ezer fáradtsággal keresz- 
tül mentem. Lovamat újra a kötóféknél fogva, a nagyvezír 
elé mentem : »Hé ! Evlia ! Isten hozott ! mi hír a katonaság- 
ról ?« mondá. »Ime ! látod te is, igen heves harcz folyik. Ha 
sok katonát parancsolsz át a túlsó oldalra segítségül, az iszlám 
sereg egészen új kedvet kap. Hadsi-záde szolgád lábad porá- 
hoz dörzsölvén arczát, üdvözletét jelenti. Allah prófétájának 
zászlója alatt a győzelmi éneket énekeltük, midőn egy golyó 
lovamat megsebesítettem s ezt mondva, lovamat megmutat- 
tam. »Gyorsan hozzatok Evliának egy tüzes lovatm, mondá. 
Szolgám is ekkor a fejet a vezír elé gurította. »Ezzel a szolgám- 
mal együtt vágtuk le ezt a hitetlent a próféta zászlója előtt«, 
mondám. 

Ekkor szolgámnak ötven aranyat, nékem szegénynek 
nyolczvan aranyat és egy kuhejlan lovat ajándékozott. Mind 
a ketten kezet csókoltunk s onnan Hadsi-záde sátorába men- 
tünk : »Uratok a túlsó oldalon az ételhordó edényekbe kávét 
kíván «, mondtuk a szolgáknak s azután a sátorból kijővén, a 
ló sebére tojást, sót és timsót kötöttünk és a másik lóra ülvén, 
ismét a Rába folyó partjára jöttünk egy magas helyre. Onnan 
a túlsó oldalra néztem s láttam, hogy az ellenség győz, a mi 
seregünk pedig legyőzött alakot mutat, azonban a heves harcz 
még folytatódik. A mi seregünk néhányszor az ellenség táma- 
dásának ellen nem állhatván, meghátrál, azután pedig ismét 
az ellenséget hajtja. 


III. Nagy szerencsétlenség és jajgatás ; helytelen intéz- 
kedés és az iszlám sereg megfutamodása. 

A nagyvezír, mikor látta, hogy a hadsereg fejvesztetten 
összevissza van zavarva, tanácskozáshoz kezdett. Giirdsi Mo- 
hammed pasa így szólt : »Szultánom ! küldj azonnal rendele- 
tet a janicsár agához, hogy a janicsárok az utóbb ásott sánczok- 
ból menjenek ki és a hídfőnél levő régi sánczaikba menjenek 
s azt oltalmazzák. « 

Mihelyt ezt a rendeletet a janicsárokhoz vitték, azok azt 
mondták, hogy nagyon szívesen és örömest teszik, mert ez 
reájuk nézve könnyebbség lesz s nyomban az összes janicsá- 
rok puskájukat kezükbe véve, a sánczokból kimentek s a hát- 
rább levő sánczokhoz indultak. Az ütközetben viaskodó kato- 
nák hátra tekinvén, látták, hogy a janicsárok futnak, de arról 
semmi tudomásuk nem volt, hogy a janicsárok parancsszóra 

vonulnak vissza s a lovasok és a többi harczoló csapatok a 
janicsárok futását látva, így szóltak : »Ejh, hitvány janicsá- 
rok ! mi a harczban viaskodunk s az ellenséggel küzdünk, ti 
pedig hová mentek ?« Kiabálásukra a janicsárok mondták 
ugyan : »Nekíink parancs jött«, de senki sem hitte el nekik. 

A katonaság azt vélte, hogy a janicsárok és a nagyvezír 
szegbánjai *) és száridsei 2 ) megfutottak s azt ürügyül hasz- 
nálva, az egész lovasság is vágtatva visszafordult. Mikor pedig 
a janicsárok látták, hogy ezek parancs nélkül futnak vissza- 
felé, ők sem mentek a sánczokba, hanem a Rába folyón köte- 
lekkel összekötözött hídra tódultak ; a lovasok pedig a folyóba 
vetvén magukat, lovakkal mentek át. Én szegény a túlsó 
oldalon lóháton néztem ezt az állapotot és magamon kívül 
voltam. 

A janicsárokat a csausok szemközt fecskendezvén, a ren- 
delet szerint a hídfőnél levő sánczokba küldték. Ezek a lövő- 
réseket elkészítvén, felállottak, de ekkor látták, hogy lovas 
társaik közül senki sincs ott. A nagyvezír gyalogosai is a vízbe 
vetvén magukat, szerencsésen átmentek a túlsó partra. Ekkor 
a janicsárok is futni készültek a csatatérről, de látták, hogy 
Iszmáil pasa, Szálih pasa, a boszniai katonaság, a szerémi és 
szemendriai seregek a harcztéren maradtak s a janicsárok 
így szóltak : »Ha a lovasság nincs nekünk a tartalékunkban, 
mit csináljunk mi? ennyien gyalogosok mit végezhetünk ? « 
s tisztjeikre nem hallgatva, egymásnak azt ajánlották, hogy 
a hídon a túlsó oldalra menjenek s nagy vágyódással életüket 
megmenteni kezdték. 

A híd azonban nagy sietséggel készült s némely helyen 
gyenge kötelekkel volt csak összekötve s mikor ennyi katona 
egymást taszigálva, ment rajta keresztül, nem volt elég erős 
és összetörött s az összes janicsárok a vízbe merültek s ki a 
fákba, ki a kötelekbe kapaszkodott s egyik ember a másikat 
siilyesztette el és midőn ennyi ezer ember egymásra halmozó- 
dott, a Rába folyó tengerként megáradt. A folyó partjára 
utóbb érkező lovasok mind elmerültek. A szerencsétlen embe- 
rek a hullámok között a lovak és öszvérek között maradtak, 
mintha a végső Ítélet napja lett volna. A gyorsabb, tapasztalt 
és eszesebb emberek egyik lóról a másikra, egyik emberről 
a másikra ugrálva, szerecsésen átmentek a túlsó partra és 
megmenekültek. Némely tapasztalt vitézek látták, hogy a víz 
a tengerhez hasonlóan felmagasodik s az emberek és lovak 


Szegbán , a janicsárok egyik hadosztálya, mely a szultáni vadá- 
szokból alakult. 

fi ) Száridse , önkénytes csapat. 

összekeverednek, azért a vízparton feljebb mentek, hol a víz 
nem volt oly nagy és az üres helyeken könnyen keresztül- 
jutván, megmenekültek. 

Habár a víz nem is volt nagyon mély, de a híd össze- 
omlása s az embereknek a karókba fogódzkodása folytán, 
továbbá a lovaknak a hídnál összetorlódása folytán a víz olyan 
lett, mint a tenger ; a hídtól feljebb és lejebb ugyan többen 
keresztülmentek, csakhogy azokon a helyeken meg az ellen- 
ség volt igen sok. S éppen az ellenségtől való félelem miatt 
mindenki a hídfőhöz csoportosult s mivel ott menekvést nem 
találtak, a vízbe fuladtak. Néhány ezer muszulmán hithar- 
czos azonban e közben a mohammedán vitézségről és becsület- 
ről megemlékezett s az ütközetből ezek nem futottak el, ha- 
nem a Rába folyóban való megfuladásnál többre becsülték 
az ellenséggel harczolva a vértanúságot s ezek a vértanúság 
kelyhét kiitták. 

Az innenső oldalon levő katonák látták ezt a harczot, 
de nem volt módjuk segítséget adni s valamennyien szájtátva 
bámultak és néztek. Néhányan kötelekkel és más eszközökkel 
több embert kihúztak a vízből. 

Az ellenség látta, hogy a török sereg önmagát megrontva, 
a vízben pusztul el. ök tehát fejüket felemelve, hálát adtak 
Istennek s lassan-lassan elhúzódni kezdtek. 

A muszulmán harczosok a nagyvezír sátora előtt, a hitet- 
lenekkel szemben magaslatot képező egyik dombra három- 
százhatvan sáhi ágyút hordtak ugyan össze s azok ott állot- 
tak, csakhogy egyetlen tüzért nem lehetett találni, a ki azo- 
kat elsütötte volna. Különös látvány volt ez, hogy egyetlen 
tüzér ne mutatkozzék. A nagyvezír sátorában fel-alá járkált 
és sopánkodva mondá : »Ejh ! hitharczosok, hogyan lesz most ? 
íme ! az ellenség mintha hangyára ült volna fel, lassan-lassan 
közeleg. Ejh ! csak azoknak a túlsó oldalon levő katonáknak 
segítenétek ! . . .« Ámde mindenki az életét féltve, csak futni 
kívánt. Hol a segítség, hol a katonaság? 

A túlsó oldalon az ellenség között maradt budai, boszniai, 
kanizsai katonák látták, hogy a híd eltörött és néhány ezer 
katona a vízbe merült és biztos volt, hogy nekik segítség nem 
jön, azért több mint tízezer hitharczos egy helyre gyülekez- 
vén a víz felé nem is tekintettek, hanem Iszmail pasa és Zulfi- 
kár szilahdár aga, Iszmáil boszniai alajbég, a lovasok kjatibja, 1 ) 
Kodsali kjatib, a bosnyák Musztafa efendi, a janicsárok oda- 
basija és zászlótartója s néhány ezer becsületes janicsár, lovas, 


1 ) Kjátib, tulajdonkép írnok, azután titkár jelentése van. 

dsebedsi és tüzér a mohammedi szózatot A ) hangoztatva, a 
tengernyi ellenséggel kétszer egymásután megütköztek s oly 
viaskodást tettek, hogy a másik oldalon levő katonaság elbá- 
mult rajta. Az ellenség látva ezt a helyzetet, tudta, hogy a 
török sereg már halálra vált lett s szívvel-lélekkel harczol, 
azért hét király serege az iszlám seregre támadt s minden oldal- 
ról ágyúk és puskák elé fogták és megrémítették. Iszmáil pasa 
Iszmáil beglerbéggel és Zulfikar agával az ellenség közé rohant 
s mindnyájan vértanúkká lettek. A kik életben maradtak, 
látták, hogy a vezér Iszmáil pasa, Iszmáil alajbég, Zulfikár 
aga és néhány ezer hitharczos vértanúkká lettek, ők tehát a 
janicsárok agájával, Szálih agával és néhány mir-i miránnal 
s a gyalogos vitézekkel együtt egészen vérbe borítva, a Rába 
folyó partjára jöttek s a vízbe vetvén magukat, ott elmerül- 
tek. Szalih pasa soká küzdött a vízben, míg végre ő is elmerült. 
Hádsi-záde azonban egészen meztelenül, nagy nehezen keresz- 
tül ment. Abdi aga számszundsi-basi nem ment a híd melletti 
tömegbe, hanem alább a hitetlenek sokaságára nem is tekintve, 
lovastól a vízbe ugrott és szerencsésen átment. Több gyalogos 
azonban nyomorultan elmerült, de némelyek megmenekültek. 

Az ellenség ezt a helyzetet látva, azt mondá : »Az alka- 
lom a mienk« s az iszlám katonaságot üldözte és egész a Rába 
folyó partjáig eljött vele, de ott megállott. Ennyi iszlám kato- 
nának elmeriilését látva, még az ellenség is elnémult. A víz 
partjára érkezve, midőn a megmenekült katonákat látták 
lövöldözni kezdtek rájuk s egy üteg lövést téve, mindenkit 
bámulatba ejtettek. 

Az ellenségtől kilőtt ágyúgolyók egyike a nagyvezír sátorá- 
ban a nagyvezír főistállómesterét, Sáhin pasát nyakán és vállán 
találta s néhány száz embert az ágyúgolyók is vértanúkká tettek. 

Az ellenség e közben nagyon szemtelenül és illetlenül 
viselte magát, mert különféle hiábavaló szókat kiabált át. 
A mi seregünk oly nagy zavarban volt, hogy noha háromszáz 
sáhi és zárbuzán ágyú állt ott, egyetlen tüzért nem lehetett 
találni, a ki az ágyúkat működésbe hozva, az ellenséget vissza- 
riasztotta volna. A nagyvezír végre a tüzérek főnökét elő- 
kerestette s noha kivégeztetni akarta, mégis környezete meg- 
mentette őt. 

Az ellenség azt mondta: »A töröknek ez a pusztulása 
Istentől van s nem mitőlünk. Ha mi is átmennénk a túlsó 
oldalra, mi is, minb a törökök, a vízbe fuladnánk«, azért a 
víznek túlsó oldalán levő erdőben megállották, puska- és ágyú- 


J ) Törökül : Giilbenk-i mohammedi, a mely ezen szóknak : egy 
az Isten, egy az Isten, hangoztatásából áll. 

golyóik azonban az egy helyre gyülekezett iszlám katonaságra 
úgy hullottak, mint az eső. A mi seregünkben oly nagy gon- 
datlanság volt, hogy az ellenség tíz darab ágyúnkat is ellopta 
és a vizen átvitte. A mi katonaságunkból még most is voltak 
menekülők. 

Végre az éleslátású vezír, mikor a hadseregnek ily meg- 
futamodását látta s a menekülők közül néhány ezret meg- 
semmisített, sátora előtt egy félelmes sátorkötelet huzatott 
fel i) s köröskörül őröket rendelt ki. A hitharczosoknak kedve- 
zéseket s az egész seregnek vigasztalást adott és rangja szerint 
mindenkit megajándékozott ; a sebesülteknek pedig ingyen volt 
orvosságuk. A munkaképteleneknek nyugdíjat és kenyeret 
adott és így a katonasággal elfeledtette a futásnak még nevét 
is. A vízben maradt lovakat és embereket kihúzatta s a vér- 
tanúkat eltemettette, a vízből kihúzott sebesültek iránt pedig 
temérdek kedvezést és kegyességet mutatott. 

Az ellenség a Rába folyó túlsó partján ágyú- és puska- 
lövésekkel vigadott. A nagyvezír minden erejét összeszedve, 
Ibráhim ketkhudának terve szerint a katonaságnak ételeket 
osztatván ki, vendégséget adott s elrendelte, hogy egy napig 
valamennyien itt a Rába folyó partján maradjanak. Az isz- 
lám katonaságnál egy hang nem volt s ekkor háromszáz ágyú- 
val és néhány ezer puskával egyszerre lövetett s a túlsó olda- 
lon nyugodtan állomásozó hitetleneket szerte- szét szórta s 
nyugodni nem engedte. A kik a hitetlenek közül életben ma- 
radtak, azok halottjaikat összeszedték és egy ágyúlövés távol- 
ságra hátrahúzódtak. A hitharczosok pedig egész reggelig a 
Rába folyónál maradtak s az elmerült vértanúkat, fegyvere- 
ket és hadi eszközöket mind kiszedték. Iszmáil pasát, Szálih 
pasa janicsár agát, Iszmáil beglerbéget és a többi vértanúkat 
a csatatérről és a Rába folyóból mind összehordták és eltemet- 
ték. Való igaz, hogy a nagyvezír azon bátorsága által, hogy 
egy napig itt maradt, a megfutcimodás látszatát nem mutatta. 
A nagyvezír helyzetére ráillettek Ázmizáde Háleti efendinek -) 
egyik ruhái 3) költeményében mondott szavai : A jó barátsá- 
got tettük először jelszavunkká, de a vérivó nevet is eltűrtük. 
Valóban a nagyvezír indulatos, bátor és Ászát 4 ) bölcsességű 
tervező volt, mert ha ekkor helyéből csak egy kissé is elmoz- 


*) Ez a sátorkötél ijesztésül volt, hogy a szökevényeket azzal fel- 
akasztatja. 

a ) Ázmizáde Háleti efendi költő, szül. 1569. meghalt 1630. Egyik 
leghíresebb bíró volt a XVII. század elején. Többféle hivatalt viselt, utol- 
jára rumiliai főbíró volt. Nagyon sok lírai költeményt írt. 

3 ) Ruhái, négysoros rímes költeményfaj a keleti íróknál. 

4 ) Aszáf, a bibliai bölcs vezér. 

dúl, a hadsereg szétszóródott volna. Csodálatos állkatatosságú 
volt ez a bátorság, a minőt hadvezér még nem mutatott. 

Én szegény jelen voltam ez ütközetben és saját szemeim- 
mel láttam, hogy 3 vezir, 6 mir-i liva, 1 alajbég, 1080 janicsár, 
1800 lovas lett vértanúvá. A többi hitharczosok közül pedig 
4070 ember itta ki a kerbelai !) vértanúság kelvhét. Ez a 
szerencsétlenség a vezető emberek önhittségének és tanácskozás 
nélkül való helytelen intézkedésüknek következménye lett. 

Isten különös intézkedése volt, hogy mikor a nagyvezírt 
itt ilyen szerencsétlenség érte, éppen akkor segélykérő levelek- 
kel jöttek hozzá a Balaton partján hegyról-hegyre éjszakákon 
át haladva Koppán és Marcsii várak alól a határszéliek és Szári 
Húszéin pasa budai vezírnek Mehemed Cselebije s mikor ezek 
megérkeztek, a nagyvezímek ugyancsak szűk lett a világ. 
Húszéin pasa a budai sereggel Léva várunk alatt a német 
vezérekkel megütközött és a gonosz vezérek a budai sereget 
megtörték s Húszéin pasát megverték és Léva várában Csatra- 
patra Ali pasát és a janicsárok agáját Khálil agát elfogták. 
Mikor a nagyvezír Húszéin pasa megszalasztáráról értesült, 
saját megszalasztásáról megfeledkezve, a megvert sereg és 
elveszett hadiszerek felett kesergett nagyon. 

Szulejmán efendi, Kazándsi-záde Szül ej mán aga és Ibrá- 
him ketkhuda vigasztalták a vezírt, mondván : »Szultánom ! 
úgy lesz ! egészséges légy ! míg a próféta zászlója nálunk van, 
Léva és Nyitra várakat újra visszafoglalod. Csak induljunk 
innen reggel. « A nagyvezír Húszéin pasának Mehemed Cselebi- 
jét haragosan maga elé hivatta és az odsák agák *) közül is 
nehány agát hivatván, így szólt : »Láttátok-e, agák ! Mi Allah 
rendeléséből itt így jártunk, de Léva alatt a budai vezir Húszéin 
pasa atyánkfia is megveretett, megfutott. A padisah egész 
hadi készlete és kincstára és Léva vára az ellenség kezébe 
került, az iszlám sereg ott is úgy szétszóródott, mint minálunk. 
Először az oláh és moldvai katonaság lázadt fel és megfutot- 
tak. S azt izeni, hogy senkinek nem szólva, mérget iszik, mert 
ha nem megyünk, Újvár 3 ) vára is az elvész . . . Ejh ! Istenem ! 
mi lesz velünk? Te tudod csak a titkot és rejtett dolgokat! 
Mi a saját bajunkkal is vesződünk s most még ez a rossz hír 
jött. Hogyan felelünk meg a padisáhnak ! S most még ez a 
kamarás aga is itt van! Hogyan menjünk Újvár segítségére ?« 


*) Kerbela, nevezetes hely a muzulmánoknál. Húszéin és Haszán 
csatájáról vált emlékezetessé, kik ezen a helyen estek el az ütközetben. 
Ennek az emlékét a sntafelekezetű perzsák ünnepük különös szertar- 
tásokkal. 

8 ) Odsák aga, lovassági tiszt. 

8 ) Újvár = Érsekújvár. 

Szomorkodva sem nem evett, sem nem ivott a nagyvezír s 
rózsapiros arcza egy nap alatt olyan lett, mint az őszi levél. 
»Lássuk, minő képet mutat a sors tükre«, mondá. Ezt a hírt 
az iszlám katonaság között nem terjesztették el s ezt a jajga- 
tást és sopánkodást azok nem hallották. 

Tanácskozás végett az odsák agákat, a kanizsai pasát, a 
székesfej érvári Hadsi pasát és a határszéliek tapasztalt embe- 
reit összegyüjtvén, a nagyvezír így szólt : »Merre menjünk, 
hogy megmeneküljünk ?« Az oszmánli agák azt mondták: 
»Kanizsa közel van hozzánk, oda menjünk.« A határszéliek 
azonban így szóltak : »Visszamenni, az esőt és pocsolyákat 
elszenvedni szükséges-e? Nem lesz-e szégyen, ha az ellenség 
azt mondja : A török visszafordult. Ez-e a mohammedi becsü- 
let ?« A mi katonáink így válaszoltak: »Ti azt mondjátok, 
hogy a határokat megvéditek s Kanizsára ne menjünk, ámde 
ránk nézve az a menekvés, ha a közeli Kanizsára megyünk. « 
A budai agák így szóltak : »Fenséges Vezír ! Ha közeli úton 
akarsz békében menni, akkor legközelebb van Székesfej érvár. 
Noha az ellenség itt van, a menekvés mégis az egyenes úton 
van ; vissza nem hátrálva, előre egyenesen az ellenség közé 
megyünk. Ha Esztergomba vagy Újvárra akarsz menni, 
Budára indulj ; mind főutak lesznek erre S ha ezen az úton 
megyünk az ellenség is megijed, mert azt mondja : A török 
alighanem Győr várához megy és azt megtámadja. S ekkor 
még követet is küld majd^ 1 ) Ezt a tanácsot mindenki okos- 
nak találta és Fátihát 2 ) mondtak rá. 

A tatár khán fiának, Ahmed khánnak a nagyvezír jelen- 
létében díszruhát, az ágyúk elé való befogás végett háromezer 
lovat s a tatár seregnek napi háromezer aranyat adtak s két 
millió nyílvesszőt és hétezer íjat osztottak ki. 

Én szegény a tatárokkal együtt indultam el. A hadiszer- 
tárból némely nehéz tárgyakat elégettek s Ahmed pasa def- 
terdár háromezer golyót jegyzék mellett a saját kíséretének 
adott át ; a betegeket és sebesülteket a hátulsó csapatra bízta 
s ezt a janicsár agaságból szabadságolt Sziávus pasa ketkhu- 
dájának, Mohrem agának parancsnoksága alá adta. 

*) A török hadsereg vereségét Evlia Cselebi a török íróknál szo- 
katlan őszinteséggel bevallja. Az ő előadásából nyilván következtethető 
az is, hogy a császári hadsereg fővezére, Montecuccoli maga sem remény- 
iette ezt a győzelmet, mert a megzavart török sereget nem merte üldözni, 
hanem időt engedett a nagyvezímek, míg szétfutott csapatait össze- 
szedte, azután pedig békességesen hagyta elvonulni. A török haditanács- 
ban igazuk volt azoknak, kik Montecuccoli megfélemlítésére számí- 
tottak azáltal, hogy Székesfejérvár felé vette útját a nagyvezír. 

2 ) Fátiha, a korán első Szurája. 


IV. 


A török hadsereg visszavonulása és a békekötés. 

A szentgotthárdi ütközet után nagy titokban megkötött 
vasvári békéről Evlia Cselebi semmit sem tudott, sőt midőn 
a hadsereg visszavonulását leírja, akkor sem említi egy szó- 
val sem Vasvárt, hanem csupán azt mondja, hogy a Rába 
partján északi irányban indultak Székesfej érvárra. 

Annál kevésbbé tudhatott az ideiglenes békeszerződés- 
ről, mivel annak egyik feltétele volt, hogy az ellenségeskedé- 
seket a felek addig be nem szüntetik, a míg csak a két ural- 
kodó a békét véglegesen el nem fogadja. 

A hadjárat a szentgotthárdi ütközet után tovább is tar. 
tott ugyan, de egyik fél sem folytatta azt valami nagy eről- 
ködéssel. A török sereg Székesfej érvárra, onnan Budára, majd 
tovább Esztergom, Párkány, Érsekújvár alá vonult. Itt épen 
midőn Léva és Nyírta várak ellen indítandó hadjáratról tanács- 
koztak, ekkor érkezett meg Bécsből, most már harmadszor, 
a császári követ a nagyvezírhez, hogy a végleges békeszerző- 
dést megkösse. 

Nyilvánvaló, hogy Evlia Cselebi s vele a török urak téve- 
désben voltak, midőn azt hitték, hogy a békét ekkor kötötte 
meg a nagyvezír. A követ bizonyára csak a békekötés egyes 
részleteiről alkudozott ekkor s ezek közé tartozott Lipótvár 
építésére való felhatalmazás. 

Mikor húsz nap alatt megérkezett a tudósítás Konstanti- 
nápolyból az Érsekujvárott táborozó nagyvezírhez, hogy a 
szultán jóváhagyja a békét, akkor mind a két hadakozó fél 
beszüntette a további ellenségeskedést s a nagyvezír a török 
és tatár csapatokkal visszavonult Érsekújvár alól, hogy téli 
szállásokra vezesse hadait. A jóváhagyott és elfogadott béké- 

nek ünnepélyes megerősítése a következő év tavaszára maradt, 
a mikor Lipót király és a szultán kölcsönösen követeket kül- 
döttek egymáshoz. 

A nagyvezír miután a téli szállásokat kijelelte az egyes 
csapatok számára, a saját csapatával Belgrádba ment, hogy 
ott bevárja a szultán követének érkezését. Evlia Cselebi a 
nagyvezír kíséretében volt s a nagyvezírnek köszönhette azt 
a szerencsét, hogy részt vett a bécsi követjárásban. Midőn 
ugyanis Mohammed pasa, rumilii beglerbég, a szultán követe 
Belgrádba érkezett, hogy a békeszerződési okmány átadása 
végett onnan Bécsbe menjen, a nagyvezír kioktatta az európai 
szokásokban járatlan követet, hogy minő fénynyel jelenjék 
meg a császári városban s ajánlotta neki, hogy vigye magával 
a világutazó Evlia Cselebit is. így került Evlia Cselebi a Bécsbe 
induló követ kíséretébe. 

A török hadsereg útjának leírása alkalmul szolgált Evlia 
Cselebinek, hogy a nála szokásos módon leírja az útba eső 
városokat, falvakat ; sőt ha valamely nevezetesebb hely nem 
esett útba, akkor Evlia Cselebi a legközelebbi helyről kirán- 
dulást tett oda, hogy azt megnézze. így tett Esztergomnál, 
hol felhasználta azt a néhány napot, a míg a hadsereg ott 
pihenőt tartott s elment Visegrádra, melyet régi jelentőségé- 
nek megfelelő részletességgel leírt. 

/. A Rába folyótól való visszatérésünk és Újvár segít- 
ségére menetelünk . 

A Rába folyó partján az indulásra a trombitát megfujták 
és északi irányba Székesfej érvár felé megindultunk. Az ellen- 
ség a Rába folyó partján foglalt állást. Hegyeken, erdőkön és 
sáros utakon 8 óráig menve, Sümeg 1 ) várához érkeztünk. 
Innen ismét északi irányba, mikor az erdőkön át mentünk, 
egy báljemez ágyúnk elsülyedt a sárban. Ibrahim ketkhuda 
a tatároknak ezer aranyat adott s az ágyút a sárból kihúzatta 
velük. Innen Mardsil 2 ) várához érkeztünk. 

M arcisii vára. Szulejmán khán elfoglalta ugyan, de az 
ellenség visszavette. E vár egy magas dombon igen erős épület. 
A mi Ahmed Géráj Szultánunknak 3 ) egy Ali Beter nevű vitéze 
1006 harczossal előre menvén, hétszáz vitézt a hegyekben 
leshelyre állított és háromszázhat harczos Mardsil vár külváro- 
sát megtámadta. Mikor az ellenség ezeket a nem kedves tatá- 
rokat meglátta, a külvárosból kijött és a tatárokat üldözve, 
egy állomásnyi távolságra elment ; ekkor a rejtekhelyen tar- 
tózkodó tatárok előjöttek s a külvárosba menvén, oly vias- 
kodást tettek, hogy az leírhatatlan. A várból ugyanis ágyúz- 
tak s az ágyú hangját hallván az eltávozottak, visszatértek, 
de akkor a tatárok már a külvárosban voltak s egyszerre 
fejükbe ugrott ugyan az eszük és menekülni akartak, csakhogy 
már két tatár sereg között voltak, a kik lenyilazták őket és 
vagyonukat felprédálták. Háromszáz foglyot, köztük hetven 
papot fogtak el és néhány kocsi zsákmánynyal érkeztek a 
táborba. Itt azonban mindenki a maga életéről aggódott s 
foglyot és zsákmányt senki sem kívánt, ezeket tehát kivégezték. 

Innen ismét északi irányba menvén, Q órán át sok fára- 
dalmat és szenvedést álltunk ki s a Velánd 4 ) hegy szélénél 
az egész sereg megállapodott s köröskörül őrök rendeltettek 


*) Török kéziratban: 

2 ) Török kéziratban: Ju^>Lc. Ezt a Marcsii vagy Mardsi 

nevű várat akkor is érintették a törökök, midón Evlia Cselebi Fejér- 
várról ment a nagyvezírhez. 

3 ) Ahmed Géraj szultán a tatár khán fia volt. 

4 ) Török kéziratban: (Velánd). 

ki. A következő napon Tábiesze *) várához értünk, onnan pedig 
északi irányba, esőt és viharokat elszenvedve, nagy fák között 
mentünk. A tatár katonák ezrenkint hozták a lóabrakot s egy- 
egy piaszterért adták el. Onnan Vázson * 2 ) palánkára értünk. 
Ezt Naqy-Vázsonnak 3 ) nevezik ; a német császáré, de Battyán- 
oglu birtokában van. Katonái tolvajok és sok lovat elhajtot- 
tak, de a határszéli hitharczosok utánuk mentek, a katoná- 
kat megverték s az ellopott állatokat a táborba hajtván, tulaj- 
donosaiknak adták. Ez állomáshelyen az utaknak zsúfoltsága 
és pocsolyái miatt nem mentem a tatár táborba, hanem a 
szipáhik 4 ) táborában Kázándsi-záde Szulejmán aga urunk 
sátora mellett állítottam fel sátoromat s nagy tüzet rakván, 
ruháinkat megszárogattuk és egy kis meleg ételt ettünk és a 
jeles Kazándsi-zádevel beszélgettünk. 

Beszélgetés közben én szegény így szóltam : »Szultánom ! 
ebben a hadjáratban mennyi bajt és fáradtságot, mennyi eső- 
zést szenvedtünk *el és mikép történt, hogy mégis megszalasz- 
tották bennünket ?« Kázándsi-záde válaszában ezt mondá : 
»Allah rendelése ez ; minthogy kérdezted e titkot, Allah titka 
gyanánt köztünk maradjon. Figyelj tehát nagyon jól, hogy 
megértsed e titkot. « Én szegény válaszolám : »Bármi legyen 
az, Szultánom !« Ekkor aztán beszélni kezdett. Kázándsi-záde 
Szulejmán aga így szólt : »Evliám ! Először is a minket szét- 
kergetó németek a békével ellenkező dolgot tettek s a budai 
ejáletben nehány várat felégettek, leromboltak s azok vala- 
mennyi népét elfogták, ez okból s annak viszonzásául mi is 
kénytelenek voltunk ellenük hadjáratot indítani. Az eszter- 
gomi mezőn 27.000 főnyi ellenséget kardra hánytunk, Újvár 
várát bevettük s hozzá tartozó harminczhét várat is elfoglal- 
tunk és 77.000 foglyot s annyi zsákmányt vettünk el, hogy 
az ellenség végre azt mondá : kegyelem ! oh ! oszmán vitézek ! 
és adófizetési kötelezettséget vállalván magára, követeket 
küldött. 

A nagyvezír a követeket visszaküldötte és a békét nem 
kívánta s ily módon az ellenséget meggyötörte. Más oldalról 
a mi vezéreink az iszlám katonaságot s a rájákat is elkeserí- 
tették, mert a zsoldot és költségeket nem fizették és saját 
viláj etjükből egyéb adókat is szedtek s a katonaságot hiába- 
való hadjáratokba vitték. Mikor Jeni-kalát (Zerinvár) 5 ) be- 

’) Törökül : jUw&xjLb (Tábiesze) = Tapolcza. 

а ) Törökül: 

8 ) Törökül : Böjük-Vázson. 

4 ) Szipáhi. lovas katona. 

б ) Jeni-kala , vagyis Újvár néven a törökök Zerinvárat nevezték. 

vették, annyi életet feláldoztak s annyi muszulmán vagyon 
elveszett és mégsem lett belőle semmi haszon, mert földig 
lerombolták azt. Összes kormányzóink elméjében a nagyzás és 
hiúság mutatkozott s nagyravágyók , hiúk s önmagukban tet- 
szelgők lettek. Az ember természeténél fogva könnyelmű és 
sokféle dologra hajló s ha egyszer a rossz szokás erőt vesz rajta, 
a legszebb terve is rossz tervvé válik. A részeges, gonosz, 
parázna, szodomita kormányzók utoljára is megszokottá vál- 
tak. Evlia Cselebi ! lelkem ! a mi fiatal és újonan feltűnt kor- 
mányzóink önhittsége miatt ért bennünket ily szerencsétlenség és 
baleset . Ha eszed van, ily hadjáratokban ne végy részt. Az 
arábiai utazók úgy mondják : Az egyedüllét igazán nagy szul- 
tánság. E hadjáratokban minél magányosabban és minél köny- 
nyebb podgyászszal lész, annál nyugodtabb leszesz.« Ezután 
én Kázándsi-zádenek kezet csókoltam és minden ügyeimet 
Allahnak ajánlván, azon éjjel sok tárgyamat elégettem és 
fölösleges dolgaimat eldobva, könnyen voltam. 

A következő napon újra a költözködés nehézségeit szen- 
vedtük, midón egyszerre csak jajveszéklők érkeztek hozzánk 
s azt mondták, hogy az ellenség a hadi felszerelést és ágyúkat 
lefoglalta a maga számára. A katonaság fele azonnal vissza- 
tért s midőn segítséget vitt nekik, az ellenség a hegyekbe 
futott. A segítségül menő katonaság a hitetleneket nem üldözte, 
mivel — úgy mondták — lehetséges, hogy az ellenség lesben van. 

Ezután Csobanicssza x ) várához értünk. Midőn e vár alatt 
megállapodtunk, a nagyvezírhez az a hír érkezett, hogy a vár 
szerződésre megadja magát és meghódol, azért Ahmed pasa 
defterdárnak rendeletet adott, hogy vegye azt át. A defterdár 
csapata és hét bölük aga 2 ) a vár alá mentek s midőn ott meg- 
állották, a várból az iszlám katonaságra azonnal egy üteg 
ágyút lőttek ki és sok embert és lovat megöltek s megsebe- 
sítettek. Ahmed pasa defterdárnak fő agái közül a mi jótevőnk, 
Oszmán aga is lovon ülve, az átadásra várakozott, mikor a 
várból egy golyó épen Oszmán aga bokájához érve, a ló egyik 
oldalán bement, a másikon pedig kijött. A vitéz Oszmán agát 
azonnal másik lóra ültették s a többi megsebesült harczosok- 
kal és vértanúkkal elvitték s nagy zavarban a táborba jöttek. 
Innen elindulván, egy erdőbe mentünk, hol a sátort és vánko- 
sokat, két pár vékony íilővánkost, három szőnyeget mind egy 
helyre összerakván, elégettem és tovább mentem. Podgyá- 
szom most már csak néhány oka kétszersültből állott, melyet 
szolgáim tarisznyájában helyeztem el ; sem árpánk, sem takar- 


*) Csobanicssza leírását 1. fönnebb. 

fl ) Bölük aga, egy-egy század katonaságnak parancsnoka. 

mányunk, sem vizünk nem volt. Ily módon éhesen és kenyér- 
ben szükséget látva, indultunk útra. 

Nemcsak az enyéim, hanem az egész iszlám seregnek 
katonái és lovai negyven -ötven nap óta meleg ételnek és árpá- 
nak szinét sem látták. A lovak és a harczosok az éhségtől 
mintegy megnémulva és megbetegedve haladtak és a fekete 
sárnak pocsolyáiban süppedezve, azon nap igen sokat szen- 
vedtünk. Kilencz óra alatt a Vizse *) folyóhoz értünk. Ez a kis 
folyó a hitetleneknek Perszbirem * 2 ) nevű vára hegyeiből ered 
s ezen a helyen keresztül mén vén, kelet felé folyik és Tábieszi 
vár közelében a Balaton tóba ömlik. Én szegény itt a nagy- 
vezír fólovászától . lovaim számára egy-egy aranyon abrakot 
vettem és tizenegy aranyat fizettem. Hála Isten ! aranyom sok 
volt, de azt nem lehetett megenni. Láttam azonban, hogy a 
ravasz szolga urának vagyonát lopja meg, midőn az állatok 
eleségét megdézsmálva eladja, mert a főlovász, miután a tizen- 
egy aranyat elvette tőlem, egy erdőben a teherszállító lovak- 
hoz vezetett s mindegyik lónak a nyergét levette 3 ) s a nyereg- 
zsákokba töltött árpából mindegyik nyeregről egy-egy lónak 
való abrakot kivett s odaadta. »Ezt a titkot — mondá — sen- 
kinek el ne áruld ; jöjj minden éjjel s neked egy aranyért adok 
abrakot, téged ismerlek, azért adok, másnak két aranyért sem 
adok, de te régi barátom vagy.« A ravasz szolgáknak azonban, 
ne adjon Allah szerencsét, mert negyven esztendő óta engem 
szegényt is folyton károsított egy csaló szolga. 

Mielőtt a lovakat megabrakoltattam volna, egy szürke 
lovamat megfojtattam s kétfelé vágatván, felét tatár társaim- 
nak adtam, a másik felét pedig szolgáimmal magam ettem meg. 

Mikor e folyón keresztülmentünk, egy báljemez ágyú a 
folyóba esett. Mohrem pasa janicsár aga és a nagyvezír ket- 
khudája, Ibráhim aga egy kisze 4 ) vörös aranyat adtak a hit- 
harczosoknak és az ágyút sürgősen kihúzatták. Mikor a túlsó 
partra értek, ágyúgerendákból hét helyen azonnal hidakat ver- 
tek a folyón, a melyekért az átvonuló muszulmán hitharczosok 
nagyon áldották Ibráhim ketkhudát. Ezen a helyen Székes- 
fejérvárig öt merhále volt a távolság s a székesfej érvári kor- 


*) A török kéziratban : (Vizse). 

*) A török kézirat nagyon elferdíti Veszprém nevét, midőn így 
írja: (Perszbirem). 

8 ) Keleten mai napig is az a szokás, hogy a teherhordó lovakra 
két oldalról egy-egy kosarat vagy zsákot akasztanak a nyeregnél s abba 
rakják bele a szállítandó podgyászt. 

4 ) Kisze, annyit jelent erszény. Egy kisze, vagyis erszény pénz = 
500 piaszter. 

mányzó Hádsi pasát Fejérvárra küldötték és megparancsolták 
neki, hogy élelmiszerekről gondoskodjék, ö tehát néhány 
határszéli kísérővel a hegyeken át elutazott. E közben négy 
irányba őröket állítottunk s egy napig ott maradtunk. A követ- 
kező napon alkonyat után a hadsereg utócsapata is megérke- 
zett a dümdár x ) pasával. Ezután a sereg ismét lóra ült s hála 
Isten oly kedvező volt az idő, mintha a napéj egyen napja 
lett volna s a katonaság egészen új életre kelt. 11 óra alatt 

szerencsésen megérkeztünk vár 2 ) várába. Innen az 

út igen hosszadalmas volt, azért néhány száz sebesült és gyen- 
gélkedő igazhívő elmaradt az erdőségben s az ellenség kímé- 
letet nem ismerve, e hátramaradottakat elpusztította. 

Én szegény ezen a helyen szolgáimmal együtt igen szo- 
morú voltam s midőn csetlés-botlás között egy erdőben men- 
tünk, balról egy rejtekhelyen tűz látszott. Mi lehet ez? mon- 
dám s oda lovagoltam. Egy nagy tűz mellett két oldalon nyár- 
sakon a jemeni rubinthoz hasonló két darab sült hús volt. 
»Hé ! fiúk ! — mondám — kémlelőd j etek a környéken s aztán 
menjünk ezekhez a sült húsokhoz, nézzük meg, mifélék ?« 
s szolgáimat minden irányba elküldöttem. Én szegény is ló- 
háton négy irányban körüljártam, de embert sehol nem talál- 
tam, azt azonban észrevettem, hogy egy csapat katona nem 
régen indult el innen, mert a helyük még meglátszott. »De 
vájjon miféle katonaság helye ez?« s midőn ezt fürkésztem, 
a talált fegyverekből felismertük, hogy keresztény tábor volt 
itt. Én a kísérőimnek így szóltam : »Első a lélek, azután a test ; 
jöjjetek, azt a sültet vigyük el magunkkal. « Szolgáim azt mond- 
ták : »Aga ! félünk, hogy az disznóhús pecsenye. « 3 ) Én sze- 
gény, hogy azokat a zavarból kimentsem, megmutattam nekik 
a megtalált juhfejeket és szolgáimmal a juhhúsból jót ettünk, 
a megmaradt részt pedig juhbőrbe takarva, eltettük és meg- 
őriztük. 

Étkezés után szogáim két gyaur karabélypuskát talál- 
tak, továbbá négy darab keréken forgó puskát, egy kardot 
és egy ásót, a melyeket összecsomagoltunk és menni szándé- 
koztunk. Szolgáim két rakás zabot is találtak és elhozták, a 
melyért meg is dicsértem őket. Lovaink azonban nem voltak 
olyan állapotban, hogy ezeket a terheket vihették volna, 
azért a lovaknak egy-egy tarisznya abrakot adtunk s mi is 
pihentünk. 

x ) Dümdár , a hadsereg ha túlsó csapatának parancsnoka. 

*) A kéziratban ennek a helynévnek biztos olvasását nem tudtam 
megállapítani, azért üresen hagytam a fordításban is. 

8 ) A muszulmánok tudvalevőleg a sertéshúst nem eszik meg. 


MAGYARORSZÁGI UTAZÁSAI. 


81 


Míg azok ettek, én szegény gyalogosan a főútra mentem 
s a jövő-menó katonaságot szemléltem ; egyszerre csak szol- 
gáim közül Szejfi nagy lihegve jött s azt a hírt hozta, hogy 
közelben két hitetlen alszik. Oda mentünk s a mellettük levő 
tölgyfára felfüggesztett fegyvereiket elszedtük s egy buzo- 
gánynyal felébresztettük őket és egyiknek fejét levágtuk. 
Mulatós emberek voltak, mert készen volt mellettük az étel, 
bor. Szejfi szolgám magyar volt és a másik embert kikérdezte : 
»Mi Győr várából — mondá — kétezerén jöttünk ide s két éjjel 
itt aludtunk ; az volt a szándékunk, hogy az erre vonuló török 
sereget megtámadjuk és zsákmányt szerzünk, kémeink azon- 
ban így szóftak : tengernyi török hadsereg jön felétek, mene- 
küljetek. Katonáink lelke fejükbe ugrott és elfutottak, mi 
pedig azon fa alatt levő juhpecsenyénkre várakozva, itt ma- 
radtunk^ Megvizsgáltuk övüket s negyven magyar aranyat, 
piasztereket és más pénzt, a mi náluk volt, elvettük. Négy 
lovuk is volt, nyeregszíjaikon két-két kézi puskájuk, melyek 
művésziesen kidolgozottak voltak, szíjakon volt még vörös 
posztóból készült köpönyegjük, tarisznyájukban volt egy-egy 
gatyájuk, ingük, lópatkók, szegek, sajt, kétszersült s tíz ete- 
tésre való zab. Kötófékjeik egészen szíjból valók voltak, kardjaik 
régi német mívű tárgyak lévén, ezüstös kidolgozásúak voltak, 
ép úgy, mint puskáik. Röviden szólva, ezeket ruháikkal s min- 
den felszerelésükkel együtt zsákmányul ejtettük. Még az éj 
sötétjében elindultunk s a távozó tábor által elfeledett kellé- 
keket és tárgyakat mind felszedtük. 

Még egy másik nyelvet *) is fogtunk s azután szolgáim- 
mal tanácskoztam. Ezekkel a zsákmányokkal s a nyeregszíja- 
kon levő élelmiszerekkel és úti készletekkel a katonaság közé 
menni nem volt czélszerű, mivel biztos volt, hogy elrabolják 
tőlünk ; ha pedig vonakodunk odaadni, akkor veszélybe jutunk, 
mivel már 26 nap óta még a nagyvezír lovai is csak tölgyfa- 
héjat és sáros takarmányt esznek. Ennek folytán arról tanács- 
koztunk, hogy nem lesz-e czélszerűbb a jobb oldalról levő 
hegyek felé menni. 

Szihráb nevű szolgám így szólt : »De Szultánom ! 2 ) meg- 
lehet, hogy az út nélküli helyen, az erdőkben járó rablókkal 
találkozunk, vagy pedig a mi hitetlen foglyainkhoz hasonló 
katonákkal jövünk össze és kirabolnak bennünket ; minden- 
esetre verekednünk kell, mivel ezek a hegyek most nem üresek, 
hanem tele vannak hitetlenekkel. « Ezen tanácskozás után 


*) Nyelv alatt olyan hadifoglyot értettek, a kit az ellenség álla- 
potáról kikérdeztek. 

■) Megtisztelő czím a közbeszédben. 

Szejfi szolgám a foglyokat még egyszer kikérdezni iparkodott 
s egyszer-kétszer rájuk ütött úgy, hogy jajgattak bele s az 
egyik Jézus- és Máriára esküdözve, mondá : »Én Szent-Márton *) 
várának századosa vagyok ; az én uram a kapitányomnak fia, 
ha minket nem öltök meg, sok váltságdíjat adunk nektek. 
Vigyetek minket Székesfej érvárra, ott sok ember van, kiket 
mi elfogtunk, azok jól ismernek bennünket ; lovakért és ezüst- 
ért megszabadítanak bennünket. A mi határszéleinken ilyen 
helyzet van.« Szolgáim által megkérdeztem tőlök : »Tudjátok-e 
ti a Székesfej érvárra vezető utat s hány napi út ide?« A fog- 
lyok válaszolák : »Hat-hét órai távolság. Mi úgy terveztük, 
hogy onnan a leshelyről, hol elfogtatok bennünket, elindulván, 
egy éjszaka a ti Csóka váratok alatt megyünk lesbe, a követ- 
kező napon pedig délután felé Székesfej érvár alá megyünk, 
ott zsákmányt szerzünk és visszatérünk. « 

Tudtam, hogy az oszmánli hadsereg menetele szerint 
teljes négy konaknyi * 2 ) út ez, azonban az átkozottak, lehet- 
séges, hogy a maguk megszabadítása végett az ellenség had- 
seregéhez vezetnek, ezért tehát alkalmasabbnak láttam, hogy 
a mi hadseregünkkel menjünk, kimentem tehát a főútra. 
Ott láttam, hogy a temérdek katonaság lármázva, jajgatva 
tódul előre ; az órámra néztem s most volt még a virradat. 
Egy ismeretlen vitéztől kérdeztem : »Vitézem ! A hadseregnek 
van-e utócsapata ?« A vitéz így felelt : »Mi még csak az eleje 
vagyunk ; az ágyúk még csak estefelé érnek ide.« Megálltam 
s a katonaságot szemügyre vettem és láttam, hogy a lovassági 
szilihdárnak , 3 ) Mohammed efendinek főtisztje, Musztafa, Demir- 
oglu, Kara Ali és más tizenkét régi baj társam jön, a mire 
lelkem megnyugodott. »Hé! Pajtások, jöjjetek, emitt a mögöt- 
tünk levő völgyben szolgáimmal tüzet rakattam ; egy kissé fel- 
lélegzve nyugodjátok ki magatokat, azután menjünk. « ök ezt 
jónak találták s az útról azonnal letérve a tűzhöz jöttek és 
leültek. Ezeknek ételt, lovaiknak abrakot adtam s ezen szívesség 
fölött mind elbámultak. 

Ezután minden félelem nélkül lovagoltunk, mert az 
abrakot az elfogott katonák lovaira raktuk, őket pedig szolgáim 
gyenge lovaira ültettük s a lovak lábaira vasat vertünk és 
mindegyiknek a kötófékjét egy-egy szolgám kezébe adván, 
az erdőségben mentünk ; jobb oldalról a nagy hadsereg háj -huj 

*) Törökül: ^jo^Lo (Szén Martin). 

2 ) Egy konak = 8 órai út. 

3 ) Szilihdár = fegyverhordozó. így nevezték annak az ezrednek 
parancsnokát, melynek kötelessége volt a hadjáratok alkalmával a 
fegyverekről, utakról gondoskodni. 

kiáltásait hallottuk s hála Isten ! estére a táborba érkeztünk 
s társaimmal egy helyre telepedtem. Engem nagyon meg- 
becsültek, mert a Csóka folyó partján nekem szegénynek 
külön sátort állítottak, melyben szolgáimmal megnyugodtam. 
Ez a Csóka folyó a Csóka hegyekből jön s keleti irányban 
a Balaton tóba ömlik; kicsiny folyó. 

Azután Keduszi * 2 3 4 ) efendinek tíz adag abrakot, Hadsi- 
záde efendinek öt adag abrakot, a nagyvezír kethudája, Ibráhim 
agának tiz adag abrakot, Szelim kjátib ») efendinek, Ali aga 
dsebedsinek,*) Abdi aga számszundsi hasinak 5 6 ) és a többi 
barátaimnak is egy-egy adag abrakot adtam s ily módon 
két rakomány árpát osztottam ki közöttük s ók azt mondták : 
»Evliám ! Khizir 6) gyanánt érkeztél hozzánk« s örömükben 
szolgáimnak tíz-húsz aranyat is ajándékoztak. Az egyik sült 
juhot is feldaraboltam s húsz részre osztva húsz jóakaró uram- 
nak küldöttem, ök pedig örömükben szolgáimnak ajándékokat 
adtak. Némelyek tréfálkozva így szóltak : »Ime ! Evlia eltá- 
vozott s ezen az ínséges helyen lóabrakot, juhhúst, fehér 
kétszersültet hozott elő, ezáltal evliaságát 7 ) valóban bebizo- 
nyította. « Azon éjjel a katonák lovai közül kettőt Keduszi 
efendinek adtam egyenkint száz piaszterért, a másik kettőt 
nem adtam el. Többi podgyászomat és élelmi készletemet 
megőrizvén, azon éjjel a lovakat jól megabrakoltattam s reggel 
a kellemes levegőben keleti irányba menve, 6 óra alatt Palota 8 ) 
várának Bakony 9 * * ) hegyei mellett átmenvén, Lak 19 ) várát 
hátrahagytuk és Peszprem n ) várához érkeztünk. 

A 958. évben, 12 * ) Szulejmán khán idejében, Khádim 18 ) 
Ali pasa elfoglalta és a budai ej életben szándsákbégi székhely 


9 Törökül : 

f ) A török kézirat (keduszi) szava érteimét semmiféle 

szótár nem magyarázza meg. Anatoliában egy kis helység van e néven, 
talán erről vette nevét az itt említett török főtiszt. 

3 ) Kátib , tulajdonkép írnok, jelent még titkárt is. 

4 ) Dsebedsi aga, a fegyvergondozók főparancsnoka. 

*) Számszundsi basi, a janicsárok egyik hadosztályának parancs- 
noka. 

6 ) Khizir, a muszulmánoknál Illés próféta neve. 

’) Evlia, annyit jelent : szent s ebből csinálták a török urak ezt 
a szójátékot. 

8 ) Törökül itt is mint fönnebb : Polata. 

®) Törökül : Bakon. 

10 ) A török szöveg így írja: 

11 ) A török kéziratban: (Peszprem), vagyis Veszprém. 

19 ) A keresztény időszámítás szerint 1551. 

,3 ) Khádim, annyit jelent: heréit. 

volt. Mikor azonban a 973. évben *) Szulejmán khán a sziget- 
vári hadjáratra ment, Ferdinánd ezt a várat Tata és Pápa 
várakkal együtt visszavette, a miért a budai vezír Arszlán 
pasát sátora előtt megölette. Az 1002. évi Mohárrem hóban * 2 ) 
Szinán pasa, a hódító, nagy erőfeszítéssel vette el ezt a várat - 
a német császártól. E vár elfoglalásáért III. Murád szultán 
a vezíri pecsétet Szinán pasának adta és Győr vára ellen 
fővezérré tette. Azután az 1006. évben, 3 ) mikor III. Mohammed 
szultán idejében az ellenség fortélyossággal Győr várába a 
faágyút lótte és győzedelmeskedett s katonaságot helyezett 
beléje, ezt a várat is elfoglalta és egész mostanáig a hitetlenek 
kezében maradt. A hadsereg e vártól egy órányi távolban 
a Bakony nevű patak partján megállapodott s négy irányban 
örök állíttattak, mivel e vár katonái nagyon vitéz harczosok 
voltak. 

Ezen a helyen a vezír parancsára Vasvár 4 ) alól élelmi- 
szerek hozatala végett Székesfej érvárra ment Hadsi pasa 
megérkezett és kétszáz kocsi élelmiszert, ötszáz marhát és 
más eleséget hozván magával, Khizir gyanánt érkezett meg 
s a tábort gazdaggá tette. Azután ismét eltávozott. »Peszprem 
várának külvárosát a hadsereg felgyújtotta^ ez a hír érkezett 
s nyomban a foglyokat és zsákmányt is a vezír elé hozták, 
a miért ajándékokat adtak nekik. Hét óráig kelet felé menve, 
némely barátaimnak a tarisznyából valódi magyar kétszer- 
sültet adtam. A Hádsi pasával érkezett élelmiszer-szállító 
kocsik közül néhány üres lett s ezekre hadiszereket és sáhi- 
ágyúkat raktunk s ily módon podgyászunk könnyebb lett. 
Nagy sietséggel haladtunk tova, mivel a Léva alól megsza- 
lasztott Húszéin pasától ez a tudósítás jött : »l T ram ! Újvár 5 ) 
segítségére siess. « Erről a helyről sietve távozván, Csóka 6 ) 
várához mentünk. 

E vár közelében a katonaság megállapodott s a nagv- 
vezír tiszteletére temérdek ágyúlövést tettek ; a parancsnok 
és a katonák a nagyvezírhez jővén, ajándékokat kaptak. 
Innen ismét kelet felé menvén, 7 óra alatt Palota várához 
értünk. A fejérvári parancsnok és más előkelők a nagyvezírhez 
jöttek s különféle ajándékokat kaptak. Innen ismét 7 óráig 
mentünk kelet felé és Bottyán várához érkeztünk. A nagy- 


>) 1556. Kr. u. 

2 ) Az 1002. évi Mohárrem hó 1593. szept. 26-án kezdődött. 

s ) 1593. aug. 14 — 1594. aug. 3. 

4 ) Törökül: fj 

5 ) Újvár alatt Érsekújvárt kell érteni. 

a ) Törökül : 

vezír e vár alatt megállapodott s szabály szerint díszlövéseket 
tettek. Oszmán aga, a kétszersültek felügyelője, a kit annak- 
elótte C8obanicssza vára alatt egy ágyúgolyó megsebzett, 
ezen a helyen meghalt. Holttestét Székesfej érvárra küldöttük 
s ott eltemettetett. Ezen a helyen a nagyvezír testvére, Ali 
bég igen gyengélkedett s levegőváltozás végett Budára kül- 
detett ugyan, de ott elhunyt s a Pasa-szeráji dsáminak hárem- 
jében, 1 ) Ahmed bég türbejébe -) temették el. Székesfej érvár 
vára már látható volt és szabály szerint mindenki elfoglalta 
helyét. Én szegény újra a kegyes Hadsi pasánál szálltam meg 
a császári kamarással, Haszán aga bosztándsival együtt. 
A fejérvári járásban hét-nyolczezer hadisátorban hetven- 
nyolczvanezer katona volt, a kik nem jutottak el a rábamenti 
ütközetbe. Ezek Púpos Musztafa pasának és az egykori defr 
terdár Sziavus pasa kincstárnokának, az albán Húszéin pasának 
és húsz mir-i livának és hetven alajbégnek katonái, kik a 
fejérvári lapályon állottak. 

A következő napon a nagyvezír nagy sereggel vonult be 
Székesfej érvárra, hol oly nagy ágyúzás volt, hogy az ég és 
föld rengett bele. A vár bástyáit és falait különféle lobogók, 
zászlók ékesítették s a vár összes katonái díszlövést tettek. 
Három őr a mohammedi szózatot hangoztatta s az összes 
előkelők a nagyvezírtól ajándékokat kaptak és a katonaság 
is temérdek kedvezményben részesült. 

Az előbb megérkezett Púpos Musztafa pasa, Húszéin 
pasa s egyéb mir-i miránok, emirek és alajbégek a nagyvezírhez 
mentek. A nagyvezír így szólt : »Hé, emberek ! A felséges 
padisah a múlt esztendő óta kapudsi-basikat küldött hozzátok 
s a fővezérhez rendelt benneteket ; egy éve múlt már, hogy 
a hírt vettétek ; hetven-nyolczvanezer katonátokkal miért 
nem jöttetek ti is a rábamenti ütközetbe, a helyett, hogy 
itt járkáltok? Ha ti is eljöttetek volna, nem lettünk volna 
így megszalasztva. Hóhér ! Vidd magaddal ezeket az árulókat. « 
Erre az összes főtisztek, bölük-agák és divántagok 3 ) a nagy- 
vezír lábaihoz borulva könyörögtek, mondván : »Szultánom ! 
A helyett, hogy ezeket megsemmisítenéd most, inkább, midőn 
Léva vagy Nyitra várának megszabadítására szerencsésen 
elutazol, ott a várnál állítsd ezeket az ágyúk elé s harczol va 


J ) Hárem , a mecsetek előtere. 

8 ) Türbe = mauzóleum. 

•) Divántagok voltak a dívánnak, vagyis tanácsülésnek tagjai. 
A Díván tagjai voltak : a nagyvezír, a vezíri ranggal ellátott pasák, 
a két káziászker, a janicsárok agája, a defterdár és a nisándsi. Lásd 
Abdurahman, Tárikh-i devlet 03zmánie. I. köt. 280. 1. Isztambul 1315. 
(hedsra). 

vértanúk legyenek, vagy pedig foglalják el a várakat s ily 
módon tegyék jóvá hibájukat. « Kérésük meghallgattatást 
nyert. »Gyorsan induljatok innen s Újvár alá, Húszéin pasa 
segítségére menjetek«, parancsolá a nagyvezír és az indulásra 
a trombitát megfujták s a katonák pasáikkal sietve Újvár 
felé mentek. 

A nagyvezír a városban tíz napi tartózkodást rendelt el. 
A sebesülteknek és betegeknek orvosságokat osztottak ki. 
A német császár követei a békekötés végett ide érkeztek, 
de elutasították őket. E városban némely tudatlanok a bete- 
geket nem böjtöltették, hanem enni adtak nekik s a kiéhezett 
emberek a túlságos étkezés következtében hasmenés beteg- 
ségébe estek, a mitől százankint hulltak el. Néhány ezer katona 
egészen elgyengülve érkezett a városba, de itt új életre kel- 
tek valamennyien. A város lakossága nagyon barátságos s 
készségesen tettek szolgálatot mindenkinek. 

A nagyvezír a várat köröskörül megszemlélte, a várárkot 
az iszlám katonasággal kitisztíttatta s a vár némely helyeit 
kijavíttatta. Tíz nap alatt egy nagy bástyát is építtetett ; a 
hadi felszerelést összeszedte, a várkatonaságnak pedig tíz 
kisze költséget ajándékozott. 

Én szegény ez idő alatt Hadsi Musztafa pasa palotájá- 
ban tartózkodtam. Musztafa pasa kikérdezte a két foglyunkat 
s megtudván, hogy az egyik Szent-Márton vár kapitányának 
fia, a másik pedig a vár századosa s mindegyiknek öt-öt piasz- 
tert adott. Én szegény így szóltam : »Egy szolgám ezeknek 
a várában, Komáromban fogságban van ; ezt odaadván, azt 
megkapom«. A kapitány fiáért ötezer ezüst riált J ) kivántam. 
»Máskülönben — mondám — elviszem őket Isztámbulba.« 

A foglyok így válaszoltak : »A komáromiakhoz nekünk 
semmi közünk ; ha a mi várunkban volna, elhozathatnád, de a 
komáromiak dolgába nem avatkozhatunk. « Huzavona után 
végre megalkudtunk Hadsi pasával olykép, hogy a századost 
ezer tallér * 2 ) piaszterért, a kapitány fiát pedig ötezer piaszter- 
ért eladom neki. Egyik barátom ugyan integetett, hogy ne 
egyezzem bele, de mivel a vásárló Hadsi pasa volt, azért öt- 
ezer piaszterbe beleegyeztem. A fegyvereket ezer szolia 3 ) 
piaszterért adtam el s hét szolgámnak is még ötszáz piasztert 
adtak. Ezt a hétezer piasztert magamhoz vevén, a foglyokat 
Hadsi pasának átadtam, ő pedig újra börtönbe zárta őket. 


J ) Riál vagy reáltallér. 

8 ) Törökül : tallér-gurus, mely nagyobb értékű volt mint a közön 
séges piaszter. 

3 ) A szolia gurus , vagyis szolia piaszter ismeretlen értékű. 

Én szegény három kisze piasztert ömer agának az odsák agák 
jelenlétében átadtam s azután Budára készülődtem. 

E közben Haszán aga császári kamarás Konstantiná- 
polyba készülődött, hol a felséges padisáhnak bejelentette a 
Rába vizénél történt megfutamodást, valamint Húszéin pasá- 
nak Léva vára alól való megfutamodását. Az indulásra a 
trombitát megfujták. 


II. Székesfejérvárról Léva és Nyitra megszabadítására 
menetelünk . 

Mivel mostanáig a kamarás aga társaságában voltam, 
azért búcsúzás alkalmával kétszáz aranyat ajándékozott ne- 
kem szegénynek s azután Konstantinápolyba indult. A fejér- 
vári lakosoktól és Hadsi Musztafa pasától is elbúcsúztam, 
mivel a nagyvezír az indulásra a dobot már megverette. Északi 
irányba 3 óráig menve, Pátka *) tavához érkeztünk, mely szó 
latinul van s azt jelenti : »Kacsa tava«. Való igaz, hogy jó 
vizű tó és sok kacsa van benne. Az egész hadsereg egy napig 
itt időzött és szórakozott. Mikor a tó partján álltunk, Eszter- 
gom felől negyven-ötven báljemez ágyúlövés hallatszott, a 
mire a nagyvezír azonnal indulót fujatott s Pátka tó part- 
járól elindulván, 12 órán át északi irányba hegyes, halmos, 
erdős helyeken haladtunk át, hol a nagy forróság következ- 
tében negyven-ötven ember szomjan veszett el. 

Végre megérkeztünk Esztergomba. Mivel a Székesfejér- 
várról Újvár segítségére menő Púpos Musztafa pasa és Húszéin 
pasa jöttek először nagy sereggel Esztergom alá, a vár lakosai 
a nagyvezírnek vélték s díszlövésekkel fogadták őket. Mikor 
a nagyvezír megérkezett, ezer élelmiszeres hajót talált itt s 
tíz napi pihenőt rendelt el. A katonaságnak hat hónapi ele- 
séget adtak ki s az egész iszlám tábor oly gazdag lett, hogy 
mind új életre keltek. A nagyvezír még azon nap rendeletett 
adott, hogy a Dunán újra hidat verjenek s ekkor az élelmi- 
szeres hajók fölé hidat kezdtek építeni. A múlt esztendőben, 
mikor az újvári ütközetbe mentünk, Esztergomtól egy ágyú- 
lövés távolban volt a híd, most pedig Esztergom vára alatt 


*) A török kéziratban: *jdbü (Pátka). A leírásból az követ- 
keztethető, hogy ez a tó, melyről Evlia Cselebi szól, a Velenczei tó volt, 
ettől pedig Pátka meglehetős távolságban van. Valószínű tehát, hogy 
itt újra tévedés van s nem Pátka, hanem talán Pákozd mellett állt 
meg egy napig a török sereg. Evlia Cselebi öreg korában dolgozta fel 
úti jegyzeteit s könnyen összetéveszthette a neveket. 

készült a híd, mely a túlsó oldalon Dsigerdelen várához támasz- 
kodott, de nagyon erős volt. A nagyvezír ez alkalommal ki- 
javíttatni kezdte Dsigerdelen várát is, melyet az ellenség az- 
előtt elpusztított. 

Én szegény itt néhány társat vettem magam mellé és 
Visegrád *) várának megtekintésére mentem. Hat óráig men- 
tünk kelet felé Visegrád várához. 

Visegrád vára. Építője Garand -) nevű király volt. Az- 
után egyik királyról a másikra szállott, végre a 951. évben 3 ) 
Szül ej mán szultán idejében Jáhja-pasazáde Mohammed pasa 
budai vezir tengernyi katonaságával együtt báljemez ágyú- 
kat hozván, e várat ostrom alá fogta. Az alsó várat elfoglal- 
ván, a hitetlenek mind a felső várba zárkóztak s újra erősen 
harczoltak. Mikor pedig Mohammed pasa a felső várat is 
ágyuztatni kezdte, az ellenség ez állapotot látva, félelmében 
a tizedik napon a várat szerződéssel átadta a szerdárnak. 
Mikor a várból kivonultak, a királyi koronát a várban feled- 
ték, azért visszatértek, de a janicsárok nem engedték be őket 
a várba s újra heves harczot vívtak. Mohammed pasa szerdár 
csak nehezen szabadította ki az ellenséget a janicsárok kezé- 
ből. A vár kulcsait a kapitánynyal együtt Szulejmán khánhoz 
küldötték. Visegrád vára ily módon elfoglaltatván, jelenleg a 
budai ejáletben az esztergomi kerületben vajdaság. Van jani- 
csár szerdárja, várparancsnoka és háromszáz várkatonája. 

A vár földje és alakja. A Duna partján, az ég csúcsáig 
felnyúló vörös kopár szikla fölé faragott kövekből épült, öt- 
szög alakú, igen erős vár. A belső várnak észak felé néző egyet- 
len kis kapuja van. Felér egész a Bak csillagzatig, úgy hogy 
az alsó városból az Íjászok e kapuig a nyilat fel nem lőhetik. 
Habár csak egy kapuja van, de ez négyszeres, erős vaskapu. 
A várban zsindelyes házak, Szulejmán khán kis dsámija, 
gabonamagtárak, hadiszertárak és hét erős torony van. Fürdő, 
vásártér, bazár nincs. Víztartó cziszternái vannak és az eső- 
vizet összegyűjtik ; az előkelők azonban teherhordó lovakon 
alulról, a Dunából vitetik fel a vizet és azt isszák. Ez a vár 
annak a Lajos királynak kincstára volt, a ki Szulejmán khán- 
nal Mohácsnál harczolt. 

Külvárosa. A Duna folyó partján, erős kerítésű vár, mely- 
nek minden bástyája mintha Iszkender bástyája volna. Három 


*) Törökül: 

f ) A kéziratban: (Garand). Ezt a nevet máshol is említi 

Evlia Cselebi. L. Evlia Cs. Magyarországi utazásai. I. Budapest, 1904. 
a ) 1544. Kr. u. 

városrésze muszulmán, kettő pedig keresztény. Van 450 deszka- 
tetejű háza kerttel, a házak azonban téglaépítkezésüek. Három 
elemi iskolája, két dervis kolostora, egy fogadója, egy für- 
dője s mintegy ötven boltja van. E külvárost kertek, rózsa- 
ligetek veszik körül. Népe nagyon vitéz és bátor. Itt hajóra 
ülnek s a vár átellenében levő Ipoly *) és Garam *) fo- 
lyókra mennek hajóikkal s Léva, sőt Nógrád vára alól is hoz- 
nak foglyokat. 

Miután e várat megnéztem s lovaim és szolgáim számára 
magyar pokróczot vettem, nyugoti irányba 6 óráig kertek és 
szőlők közt menve, újra Esztergom várába értünk. Azon a 
napon az esztergomi híd elkészült s a vezír parancsára az egész 
iszlám sereg átment a túlsó oldalra, hol újra élelmiszerek osz- 
tattak ki s egy éjszaka ott aludtak. Isten rendelése volt, hogy 
hajnalban, mikor az egész sereg még nyugodt álomban volt, 
a Dunán egyszerre ágyú- és puskahang hallatszott, a mire a 
katonaságból is kitört az Allah , Allah kiáltás és hadakozás- 
hoz kezdettek. A ravasz hitetlenek ugyanis éjnek idején tizen- 
két hajóval felfegyverkezve megérkeztek s az éj sötétjében a 
Duna partjáról az iszlám sereg sátoraira ágyúztak s több 
lovat és embert elpusztítottak és megsebesítettek. A víz folyása 
irányában könnyű volt nekik oda érkezni, de midőn meg- 
futamodtak, a vízzel ellenkező irányban nehezen mehettek s 
valamennyien lapátot és evezőt ragadva, menekültek. 

A nagy vezír az esztergomi kapitány hajóira katonákat 
rendelt s a többi hajókat is csapatokkal töltötte meg és a hajó- 
kat a szárazon tengernyi ember köteleken vontatta s lovak- 
kal is huzatták. Az esztergomi oldalon a szárazról Púpos Musz- 
tafa pasa és Húszéin pasa defterdár sáhi ágyúkkal üldözték 
az ellenséget. Az iszlám sereg felől Szidi Ahmed pasazáde 
Mohammed pasa katonáival a hitetleneket utolérte s elébük 
kerülve, a hitetlenek a Dunáról, Mohammed pasa pedig a 
szárazról kezdtek harczolni s ő két hajójukat elvevén, az ellen- 
séget a vízbe fojtotta. Az esztergomi kapitány is utolérte az 
ellenséget gályáival s abban a perczben Allah , Allah kiáltás- 
sal munkához fogtak. Egyik oldalról Púpos pasa és Húszéin 
pasa, a másik oldalról Mohammed pasa, a Dunán pedig az 
esztergomi kapitány közre fogták az ellenséget s egy óra alatt 
tizenkét ellenséges hajót ezerhatszáz fogolylyal elfogtak s a 
keresztes lobogójú hajókat Esztergom alá vitték, hol a nagy- 
vezírtól díszruhákat kaptak. A hajókat Esztergom alatt a 


*) Török kéziratban: Jj-ot 
2 ) Török kéziratban: (Gara). 

kikötőbe kötötték, a foglyokat pedig az esztergomi börtönbe 
zárták. 

Ezután Dsigerdelen mezejéről elindultunk s a múlt évben 
megsemmisített ellenség hullái között mentünk keresztül. 

Innen 6 óra alatt *) tavához értünk. Innen pedig öt 

óra alatt az erős Újvár várához mentünk, hol Abaza Húszéin 
pasa és az újvári Kurd pasa a nagyvezír fogadtatásra kijöt- 
tek s Újváron annyi díszlövést tettek, hogy az leírhatatlan. 
Az újvári nép nagyon örült, mert az újvári felügyelőnek 4000 
kocsi élelmiszert hoztak, a mit ők magtárakba tettek. A kocsi- 
kat ekkor ép elküldötték, hogy Esztergomból élelmiszert hoz- 
zanak. A következő nap újra sok élelmiszert hoztak Újvárba, 
a hol az éhség miatt a nép már kétségbe esett. Az értelmes 
nagyvezír az egész iszlám sereg tevéit, lovait, kocsijait újra 
Esztergomba küldötte és Esztergomból élelmiszert hozatott, 
úgy hogy Újvár gazdag lett. Tevéken és teherhordó lovakon 
fát is hozatott s Újvár kívül-belül tele lett fával. 

///. Tanácskozás Léva és Nyílra 2 ) várak ellen indítandó 
hadjáratról. 

E két vár elvétele felől valamennyien együtt tanácskoz- 
tak s a hadiszerek után láttak. A hadikészletek és mintegy 
negyven bál j emez ágyú készen voltak. Reggel, mikor a nagy- 
vezír Nyitra várához, Húszéin pasa pedig s vele együtt Káplán 
pasa Léva várához menni szándékoztak, az 1075. évi Száfár 
hó 29. napján ») a német császártól most mér harmadizben újra 
követek érkeztek s szíwel-lélekkel békéért könyörögtek és 
a császártól panaszlevelet hoztak. 

A nagyvezíri tanácsban felolvastatott a levél, mely így 
szólt : »Kegyelem oh ! Oszmán-ház kiválasztottja ! Országom, 
tartományom immár elpusztulva s egész Alamánországig menve 
nem maradt lakott vidékem. Bármi legyen a kívánságtok, a 
békét azon módon elfogadom és bármi adót és ajándékot óhajt 
padisáhom, azt megküldöm. « Igen sokat könyörögve az egyez- 
ség és kegyelem végett, egy tekintélyes, ékesszóló, értelmes 
hitetlent kezesül küldött, a ki a Nyitra várát birtokló főpapok- 
tól Jézus képét mutató pecséttel erősített szerződéslevelet 
hozott. 


9 Ez a szó kéziratban olvashatatlan. 

a ) Nyitra nevét törökül mindig (Litra) néven írja. L. 

Evlia Cselebi i. m. 357. 1. ' 

a ) Megfelel az 1664. évi szeptember 20-ik napjának. 

Ezután az egész iszlám sereg ismét egy helyre gyülekezett 
és tanácsot tartottak. »Nyitra és Léva várakat adjátok újra 
nekünk«, mondák. A mire az éleslátású hitetlen így szólt : 
»Istenre ! ez a két vár a mi vallásunk nagyjainak, főpapjai- 
nak birtoka ; azok helyébe két-három más várat adunk, csak 
békére léphessünk veletek. Az átadandó várak egyike Szécsen , 1 ) 
másika Hollókő, 2 ) a harmadik Buják 3 ) vára ; ezeket átvevén, 
javítsátok ki s válogatott sereget helyezzetek beléjük«. Végre 
néhány napi vitatkozás után kényszerűségből Léva és Nyitra 
várak helyett Szécsen, Gyarmat, 4 ) Drégely, 5 * ) Hollókő, Buják 
várak vétettek át. A nagyvezír ezt elfogadta és mondá : Csak- 
hogy az a feltétel legyen még, hogy az Újvár elfoglalása évé- 
ben felégetett harmincznégy várral együtt a Kanizsához közel 
eső Jeni Kala (Újvár) 5 ) körül felégetett és elpusztított har- 
minczkét vár helyre ne állíttassék, hanem üresen és pusztul - 
tan maradj on«. 

A követ feleié : »Űgy legyen« ; s a békét elfogadván, ó is 
néhány dolgot kért. »Először is — úgymond — egyezzetek 
bele, hogy a Vág folyó partján levő pozsonyi földünkön Kedseb- 
Ujvár 7 ) néven egy átjáró várat készíth essünk. « Mire a nagy- 
vezír az újváriaktól és esztergomiaktól kérdé : »Nem a mi 
területünk- e az ?« A határszéliek válaszolák : »Nem ; saját 
földjük az«. 

A nagyvezír azt mondá : »Megvizsgáltassék és ha az ő 
területük, készítsék el.« S azon napon emberek mentek ki a 
vizsgálatra s hírül hozták, hogy az ő földjük s így az engedély 
megadatott. 

A követ azután ezt kérte : »Erdélyországban Várad vára- 
tokhoz közel Székelyhid 8 ) nevű vár van ; az ott levő magyar 
és német katonaságunk sokszor összegyülekezik, a ti Várad és 
Jenő váratok környékét támadja s ha egy nap a békével ellen- 
kező dolgot tesznek, a béke újra megbomlik, mi tehát azt a 


’) Törökül: (Szicsen). 

*) Törökül: (Helok). 

s ) Törökül is: 

4 ) Törökül: (Germat). 

6 ) (Diregel). 

®) Érti ez alatt Zerin-Ujvárt. 

7 ) Törökül a kéziratban: A* I (Kedseb- Újvár). Itt 

Lipótvár építéséről volt tárgyalás. A Kedseb szó ismeretlen jelentésű, 
másutt Gecsid- Újvárnak nevezi. 

8 ) ouü&JJCw (Szekelhit) néven van a kéziratban. 

Székelyhíd várát leromboljuk.« A határszéliek ráfelelték : 
»Okosan, okosan van.« 

Én szegény azonban nem tudtam ebbe belenyugodni a 
annyi dívántaggal szemben így szóltam : »Félek, hogy a béké- 
vel ellenkező dolog lesz az, ha ily erős várat lerombolni akar- 
nak, mivel ez a mi Várad várunk közelében van. Lehet, hogy 
majd azt is elfoglaljuk és Felső-Magyarországot, Erdélyt ezen 
vár révén behódoltatjuk. Az ellenség talán épen ezzel a gon- 
dolattal akarja a békesség alatt a várat lerombolni. « A nagy- 
vezír erre így szólt : »Helyesen van, Evliám ! szerencsés légy ! 
Az a vár Erdélyé. Ha a tietek volna, lerombolhatnátok, de 
most csak maradjon meg«; s Székelyhíd vár lerombolásába 
nem egyezett bele. 

Aztán a követ így szólt : »Űgy a mi részünkről, mint a 
ti részetekről a követek megtisztelve menjenek és jöjjenek 
s tőletek ötven embernél több kísérő ne jöjjön. Sem a mi, sem 
a ti katonáitok a várakra ne ágyúzzanak. Mi minden évben 
a padisáhnak barátságos levelet és ajándékokat viszünk. « 

Ezek a kötelezettségek elfogadtatván, a követ teljes negy- 
ven évi békét akart. A nagyvezír azonban ebbe nem egyezett 
bele. »Ha mi veletek — úgymond — negyven esztendei békére 
lépnénk, az oszmánli katonaság vájjon kivel háborúskod- 
nék ?« A követ azonban nagyon sürgette és erőltette ezt a 
dolgot. Végre nagy huza-vona után a nagyvezír huszonkét 
évre elfogadta a békét, melynek mindkét fél részéről 22 pont- 
ból álló feltétele volt. 

S a míg majd tavaszszal az ellenség nagykövete a padisá- 
hoz elindul, addig az időig ez a követ az Ászáf vezír *) mellett 
visszatartatott. A nagyvezír a helyzetről jelentést tett a padi- 
sáhnak. Futári minőségben Dsánbuládi Bekri Haszán aga indult 
el az uralkodóhoz s a nagyvezír húsz napig itt időzött és ezalatt 
Újvár hadiszereit és szükségleteit átvizsgálta. 

Végre húsz nap alatt a jelentés a Portára ment s meg- 
érkezett a felséges padisáh magas irata is, melyben így szólt : 
»Ha több adót fizet, mint nagy ősömnek, Szulejmánnak — 
legyen fényes a nyugvóhelye ! ; — továbbá Újvár váramtól 
Kanizsa váramtól, Csóka váramtól befelé egész a Rábáig 
menve, tizenkét órányira engedi a határvonalat, akkor bele- 
egyezem a békébe ; ha ezt nem teszi, akkor a tavaszszal ten- 
gernyi hadseregemmel megindulok s az Alamán hegyek közé 
vonulva, népét és országát elpusztítom, feldúlom. Győr várát 
ostrom alá veszem s Bécsig, Prágáig menve, seregemet rábo- 
csátom ; készülődjék tehát arra az időre. « 


9 Ászáfot a muszulmánok az okosság típusának tartják. 

Ez a levél a követ előtt felolvastatott s az előrelátó követ 
igy szólt : »Szívsen beleegyezünk abba, a mit a padisáh kíván ; 
több adót fizetünk, nagyobb határvonalat engedünk, csak létre- 
jöjjön a békesség. « A levelet aztán átadták Dsánbuladi Haszán 
agának, hogy azt Pozsony vára felé, Bécs várába vigye a csá- 
szárnak, kinek azt át is adta. Az pedig így szólt : »Igen szíve- 
sen. « S három nap múlva már a nagyvezírhez érkezett a levele 
s a nagyvezír vígan volt és örvendezett. 


IV. Újvár alól a kezesül visszatartóit követtel együtt 
Belgrádba visszatérésünket s az útba eső állomás- 
helyeket adja elő e fejezet. 

Újvár alól az egész iszlám sereggel megindulván, a vár- 
beliek azt mondák : »Egészséggel menjetek« s ágyúval annyi 
díszlövést tettek, hogy az ellenség követe elbámult rajta. 
Újvárról kelet felé 6 óráig menve, Babia-göli x ) partjára értünk. 
Innen elindulván, a nagyvezír az ellenségnek visszatartott 
követét a múlt évben megölt hitetlenek hullái közé menesz- 
tette 2 )sa követ mikor látta, hogy annyi emberi holttest, mint 
a kavics hever itt, boszusággal telt keblére kezével keresztet 
vetett s szemeiből csepegve, véres könnyeket hullatott. 

Ezután, mikor a nagyvezír az esztergomi hídon keresztül- 
ment, a követ is átment s Esztergom várából az ágyúk hangja 
egész a Bakcsillagig felhatott. A követ elbámult ezen s szívet 
tépő sóhajtásban tört ki, mondván : »Ime ! az oszmánok egyik 
városa ez Esztergom. « Azután Vörösvárra, 3 ) onnan Budára 
értünk. Ezen a helyen Dsán Arszlán pasa, Léva várát az ellen- 
ségnek átadó Csatrapatra Ali pasa, a lévai janicsár aga Khálil 
aga, az erdélyi királyságra vágyódó Haller Gábor l ) a budai 
vár alatt megölettek, Ajpafi Mikhál 6 ) erdélyi király pedig a 
vezír fermánja értelmében Erdélyországba ment. Itt is ágyú- 
zással ünnepélyt rendeztek. 

Onnan Hamzabég, Ercsi, Pentele váraknál mentünk el. 
Itt a nagyvezír egyik szegbánja egy másik szegbán szolgáját 
elcsalván, elszöktek, de midőn elfogták őket a tolvajjal együtt 
a szolgát is agyonlőtték. Ezen a helyen a budai ej álét Kodsa 


>) Törökül: íuuU ; ezen néven ismeretlen hely. 

9 ) A dsigedeleni, vagyis párkányi ütközetben elesett harczosokról 
szól itt. Ennek az ütközetnek leírását 1. Evlia Cselebi i. m. 287 — 305. 1. 

*) Törökül : Kizil hiszár. 


4) )&* * „ 

6 ) Török kéziratban: JL^Vuyo 

Gürdsi Mehemed pasának adományoztatott s ő Budára vissza- 
tért. Azután 4 óra alatt Dsánkurtarán, 1 * ) 5 óra alatt Földvár, 

4 óra alatt Uj-Palánka, 1 óra alatt Szegszárd vára, 4 óra alatt 
Báttaszék, 5 óra alatt Szecsevi, 9 óra alatt Mohács, 8 óra alatt 
Baranyavár, 5 óra alatt Dárda vára mellett elhaladva, Eszék 
nagy várába érkeztünk.-) Itt a zsoldot az ellenség követének 
szeme előtt fizették ki s az ellenség követe elbámult rajta. 
A követ és a tatár khánfiú számára nagy vendégség volt s 
Ahmed Géraj szultánnak rendelet adatott, hogy Zombor 3 ) 
vilájetben menjen téli szállásra s az összes vezíreknek, veki- 
leknek, 4 ) mir-i miránoknak és emireknek, az összes ezredek- 
nek a téli szállások kijeleltetvén, eltávoztak s csupán a nagy- 
vezír, a divántagok, a tüzér és dsebedsi ezredek és saját nyolcz- 
ezer főnyi csapata maradtak együtt. 

Eszékről elindulván, 5 óra alatt Dálja 5 ) vára alatt állot- 
tak meg. A Tepel 6 ) partján négyszögű palánka, melyben egy 
régi templom van. Négy mérföld kerületű kis tava s benne 
különféle halai vannak. A tó szélessége három mérföld ; a 
Dunából összegyülemlett jó víz ez. Onnan 5 óra alatt Vuko- 
vár várához, onnan Szotin várához, 2 óra alatt To várni 
várához, 2 óra alatt Mitroviczára, 5 óra alatt Vojka faluba, 

5 óra alatt Belgrád várába mentünk nagy csapattal. A Duna 
partján levő tornyokból gránátokkal, a felső várból pedig 
bál j emez ágyúkkal lődöztek s nagy vígság között mindenki 
a lakására ment. Négy hónapig szórakoztunk és mulattunk. 

Az 1075. évi Ramazán hónap id 7 ) napján Rumili vilájet 
kormányzója, Mohammed pasa követ, magasrangú és tekin- 
télyű ember, a Portáról a szultáni levéllel a német császár- 
hoz követül menés czéljából kíséretével Belgrádba, a nagy- 
vezírhez érkezett. 8 9 ) Mikor összetalálkoztak, anagyvezír így szólt 
hozzá : »Nézd csak, pasa ! te ebben az öltözetben akarsz a 


9 Leírását 1. Evlia Cselebi i. m. 211. 1. 

9 Ezeknek a helyeknek részletes leírása Evlia Cselebi i. m. 
179—208. 1. 

8 ) A török kézirat ezt így írja ; (Szombor). 

4 ) Vekil, tulajdonkép annyit jelent mint ügyvivő ; általános neve 

azoknak a hivatalnokoknak, kik valamely ügyben (pl. élelmezés, adóügy 
stb.) önálló hatáskörrel bírtak. Megfelel neki mai jelentésben a minisz- 

ter szó. 

9 A tcrök kéziratban Jfo van, a mi nem lehet más hely, mint 

Dálja. 

9 A kéziratban ez a szó így van JuJ- Ily nevű patak ma Dálja. 
9 Az id ünnep a Ramazán befejezése. A hedsra 1075. évében ez. 
1665. márczius végére esett. 

9 Elindulásáról 1. Török-magyar államokmánytár IV. 412. 1. 

német királyhoz követül menni ? Sietve tedd a környezetedet 
és kíséretedet fényesebbé s az Újvár alatt elhunyt Kibleli 
pasának, a Rába folyónál vértanúvá lett Iszmáil pasának, a 
janicsár aga Szálih pasának, a Budán elhalt Ali pasa szerdár- 
nak s a Budán megölt Dsán Arszlán pasának és Csatrapatra 
Ali pasának s más emireknek és mir-i miránoknak hagyatékai- 
ban levő összes hadi eszközöket, pánczélokat, sisakokat, külön- 
féle arany- és ezüstkészleteket, hadi sátorokat vedd meg mind 
a kincstártól s a padisáh becsületéért helyt állj. A német király 
országába fényesen vonulj be s ezért négy-ötszáz kisze kiadás- 
tól ne vonakodjál ; Allah adja meg neked ennek a kétszeresét. 
Minden körülmények közt azonban a kíséretedben igazi tudós 
agákat vigy magaddal. Te a bosztándsik *) kaszárnyájában 
növekedtél fel, azért a végek állapotát nem ismered. « 

»Van most itt a környezetemben egy bizonyos Evlia neve- 
zetű világutazó ember, Melek Ahmed pasának rokona, azt 
vidd magaddal ; ő a végek állapotát igen jól ismeri. Most 
tehát gyorsan láss az előkészületek után.« 

Ilyenféle tanácsokat adott neki. A következő napon a 
követpasa Hadsi Iszhák agával, Ibráhim agával, a nagyvezír 
ketkhudájával, tanácskozott s a nagyvezír utasítása szerint 
az elhalt vezírek összes értékes tárgyait háromszázhetven 
kisze összegen megvette. 

Azon a napon a nagyvezír maga elé hivatott s így szólt 
hozzám : »Evliám ! a mai napon szükség van rád ; a követ- 
pasával a német királyhoz fogsz menni. Gyorsan készülődjél 
fel.« Egy kisze útiköltséget, egy prémes kaftánt, két lovat s 
egy rabszolgát ajándékozott nekem s az egri janicsár agának 
szánt rendeletét s Mahommed egri pasa számára a levelet át- 
adván, így szólt : »Egerból siess Budára a pasához s vele együtt 
onnan Németországba menj.« Én kezet csókoltam neki és 
kimentem. 

Ibráhim ketkhuda urunknak is kezet csókoltam, a ki ott 
álltunkban így szólt : »Evliám ! íme Bécs városát még nem 
láttad ; most teljes utazást fogsz majd tenni. Vidd magaddal 
a mi khalkháli Ahmed dervisünket is.« 

Én szegény így válaszoltam : »Szultánom, az a hely, hová 
mi megyünk, a hitetlenek országa, Ahmed dervis pedig egy 
khoraszáni ember ; megtörténhetnék, hogy ott valami illet- 
lenséget követne el s követ-pasánk becsületére szégyent hozna. « 

Erre így szólt : »Helyesen van, Evliám, jól beszéltél. Ha 
valami rendetlenséget okoz, vágd el a nyakát s vedd le fejé- 


*) Bosztándsik eredetileg a szultáni kertészek voltak, később 
katonai szervezetbe osztva tes tőrcsapatot alkottak. 

ről a dervissapkát. Egy gyermekhez méltó jókora megpironga- 
tással azonban vidd mégis magaddal Ahmed dervist. « Midőn 
megmondtam, hogy a nagyvezírtől az egri aga és pasa számára 
rendeleteket vettem át, nem erőltetett, hanem egy czoboly- 
prémes kaftánt, egy öltözet ruhát, egy lovat, egy díszes sátort, 
száz aranyat és más rézedényeket és tárgyakat adott át nekem 
s az egri agának és pasának parancsoló leveleket írt, melyek- 
ben meghagyta : »Evliámnak kedvében járni kötelességteknek 
tartsátok. « 

A ketkhuda íródeákja, Khájli Cselebi, Szelim efendi, 
Kösze Ibráhim aga, a kapudsik ketkhudája, a hadsereg mollája, 
a nagyvezír testvére, Musztafa bég, Mahmud aga csaus basi 
s Ahmed pasa defterdár uraim így szóltak : »Evlia Bécsbe 
megy« ; s különféle ajándékokat adtak, úgy hogy jómódú 
ember lettem. 

Azon napon a követ is magához hivatott s így szólt : 
»Evlia Cselebi ! készülj velem jönni a német császárhoz« s nekem 
szegénynek egy lcisze útiköltséget adott s hét szolgámnak is 
ötven riálgurust ajándékozott. Én szegény így szóltam : Szul- 
tánom ! a nagyvezír parancsából Egerbe megyek s az egri 
végekről tapasztalt embereket hozok hozzád s Budán talál- 
kozunk. « A pasának kezet csókoltam s az összes előkelőkkel és 
nagy urakkal találkoztam s azt mondva : »Bécsbe megyünk«, 
mindtől ajándékokat kaptam. 


V. 


A török követ utazása Bécsbe. 

Az 1664. évi vasvári békekötés egyik pontja az volt, hogy 
a következő év tavaszán Lipót király és IV. Mohammed szul- 
tán kölcsönösen követeket küldenek egymáshoz. A bécsi kor- 
mány Leslie Walther grófot, a szultán pedig Mohammed rumi- 
liai beglerbéget küldte követségbe. 

A két követnek a hódoltsági terület határánál Komárom 
megyében, a mai Füzítő és Szőny között, a határjelző oszlo- 
poknál kellett találkoznia, hol aztán a török követet kíséreté- 
vel együtt Lipót király emberei vették át s vezették Bécsbe, 
Leslie grófot pedig a törökök vették gondjaikba s kísérték 
Konstantinápolyba. A követeket a kicserélés után kíséretük- 
kel együtt az illető állam tartozott minden szükségessel ellátni. 

A határjelzők leírása, a követek kicserélésének aprólékos 
szertartásai a szemtanú, Evlia Cselebi munkájában olvas- 
hatók legrészletesebben. 

A követségbe küldött Mohammed pasa bármily tudatlan 
ember volt is, de valójában a kevélységig menő önérzettel 
tudta képviselni a Magas Portát, miként ezt Meninski császári 
tolmácscsal és a császári udvarmesterrel tartott vitatkozásá- 
ban bebizonyította, mikor Bécsbe való bevonulásának módo- 
zatait beszélte meg. 

Mohammed pasa követségi útjával kapcsolatban Evlia 
Cselebi Magyarországnak számos városát leírja, úgy a hódolt- 
sági, mint a királyi területről. Belgrádból Evlia Cselebi a nagy- 
vezír parancsára előre ment, hogy levelet vigyen az egri pasá- 
hoz és az volt az utasítása, hogy mire a követ-pasa Budára 
érkezik, arra az időre ő is oda jöjjön Egerből. 

Evlia Cselebi a Szerémségben Ireg, Grakovicsa, Fruska, 
Szlankamin, Karlócza, Ilok, Dukin és Dálja városok felé vette 

útját. Ezt a kerülő utat csupán azért tette, mivel a Szerem- 
ség eme városait még nem látta. Eszékről a már ismert úton 
haladt Budára s azért Eszéktől kezdve az útba eső városokat 
csak névleg említi fel. 

Budán a nagymondó budai pasának, Gürdsi Mohammed- 
nek vendége volt, a kit hetvenkedó beszédjei miatt igen tudat- 
lan embernek jellemez. 

Pestről Csík-Tarcsa, Rákos-Keresztur, Rákos-Csaba, Péczel 
falvakon át Hatvanba ment, melyet részletesen leír. Onnan 
Heves-Csány, Kápolna és Pázmánd pusztán át Egerbe ért. 

Eger vára történetét a legrégibb kortól kezdve mondja 
el. A vár építését a perzsa Menucseher egyik fiának tulajdo- 
nítja. A vár elfoglalásának történetét a többi török történet- 
írókhoz hasonlóan adja elő. Eger a török világban külön vilá- 
jet-székhely volt, mely alá öt szandsák tartozott, ez okból 
nagyon sok török tisztviselő és nagyszámú katonaság volt 
benne. Eger erődítményeinek és mecseteinek terjedelmes 
leírásában érdekes adatot is közöl, mely szerint a próféta 
zászlójának egyik bojtját Egerben őrizték az Álem-i serif dsámi- 
ban s e muszulmán ereklye előtt éjjel-nappal lámpa égett. 
Eger betelepült lakosai közül a túlnyomó rész bosnyák volt, 
de magyarul ezek is jól beszéltek. 

Egerből az egri pasa kíséretében utazott Mező-Keresz- 
tesre, a hol felkereste a híres csata színhelyét. Az ütközet tör- 
ténetét édes atyjának és más öregeknek elbeszélése után írta 
le. Említi, hogy sok történetíró leírta ezt az ütközetet s ezek 
közül valamelyik azt állította, hogy a szultán az ütközet alkal- 
mával annyira félt, hogy egy ló hasa alá bujt s erről az állí- 
tásról egész indulatosan azt írja Evlia : »de ez szemtelen 
hazugság*. 

Egerből Szalók, Verpeléd, Domoszló, Visonta, Gyöngyös 
városokba ment. Ügy látszik, Gyöngyösön megizlelte a gyön- 
gyösi bort is, mert igen körülményesen és igen dicséróleg írja 
le annak ízét. Gyöngyösről Fülek, Hollókő, Szécsény, Gyar- 
mat, Szemendre, Kékkő és Buják várakba ment. 

Ez útjáról Evlia Cselebi épen aznap érkezett Budára, 
mikorra Mohammed pasa is odaért Belgrádból. Az odaérkezett 

követ-pasát Gürdsi Mohammed budai pasa a maga módja 
szerint ugyancsak keményen és kíméletlenül oktatta ki teen- 
dőire nézve. 

Budáról a követ-pasa kíséretében utazott Evlia Cselebi 
is Bécs felé. A pasa igen bosszankodott, hogy előbb érkezett 
a határjelzőhöz, mint a német követ, mert így neki kellett a 
határjelző közelében várakoznia. E várakozási idő alatt Evlia 
Cselebi a pasa engedelmével elment Tatára, Vitán várba és 
Pápára s e városokat is leírta. Mikor Evlia Cselebi vissza- 
érkezett, megtörtént nagy huza-vonával a követkicserélés is. 

Ezután most már német kísérőkkel folytatták útjukat és 
Szőnyt, Komáromot és Ácsot érintve, Győrbe értek. Győr 
elfoglalását és visszavételét Evlia Cselebi is elbeszéli és a vár 
elvesztésén sajnálkozva, azt mondja : »Vesztes testvéreink- 
nek tudomására legyen, hogy ilyen vár az egész országban a 
legritkább. « Győr vára leírásánál még abban a reményben 
ringatta magát, hogy egykor a török sereg majd még ostro- 
molja e várat s többféle tanácsokat ad arra, hogy miként 
intézzék annak idején az ostromot a vár ellen. 

Győrött nagy vendégséggel fogadták a török követséget. 
A győri időzés alatt a követség személyzetéből Evlia Cselebi- 
vel húszán kirándultak Győr-Szent-Mártonba. Győrből Magyar- 
övár irányában folytatták útjukat Bécs felé. 

Magyar-övárt elhagyva, mikor az osztrák határra értek, 
alkalmat vett magának az író, hogy igen érdekes összehason- 
lítást tegyen a magyar és német nép jelleme és szokásai között . 
Ez az összehasonlítás minden tekintetben felhívja a figyelmet 
és érdeklődést, különösen ha tekintetbe veszszük, hogy ez egy 
XVII. századbeli muszulmán írótól származik. 

Ausztria területére érve, a német helyneveket még inkább 
elferdíti, úgy, hogy a török elnevezés után teljesen felismer- 
hetetlenek azok és csak a leírásokból vont következtetés után 
határozhatók meg. 

Különös részletességgel írja le Evlia Cselebi a Szulejmán 
szultán sátora helyén épített kastélyt és a körülötte levő kertet. 

/. Belgrádból az egri vilájetbe, onnan pedig a német 
királyhoz menetelünk . 

Az 1075. évben még az id-i ünnep alatt négy szolgámmal 
útra indultam. Többi szolgáim és podgyászaim a követ-pasa 
mellett maradtak. Hat darab pej paripával a Száva folyón 
átmenvén, Vojka, Mitrovicza városok útját balra hagytuk s 
jobb felé az északi szél irányában 7 óráig síkságon menve, 
Ireg x ) városához érkeztünk. A szerémi szandsák földjén vajda- 
ság ez és százötven ákcse jövedelmű biróság. Ennek a járásnak 
északi részén dombok vannak, keleti részén, a szerémi síkon 
pedig temérdek kertje van. Hat városrészből áll, 2000 deszka- 
tetejű háza, két kolostora, egy dsámija, egy fogadója, 70 boltja 
van ; népe nagyon barátságos. 

Innen 6 óra alatt Grakovicsa * 2 ) városába értünk. A sze- 
rémi szandsákban vajdaság ez. Észak felé dombok, rétek, ker- 
tek, szólók vannak, keleti oldala síkság. Hét iszlám városrésze 
és három keresztény városrésze, 2000 alacsonyabb-magasabb 
háza, néhány dsámija, két medreszeje, három elemi iskolája 
s egy kolostora van ; népe kereskedésből él. Eedseb efendi 
itt nagyon barátságos háztulajdonos. 

Innen a Fruska hegyek szélénél haladva, Fruska 3 ) váro- 
sához érkeztünk. A szerémi szandsákban vajdaság. Van jani- 
csár szerdárja, ketkhudája, előkelősége. A Fruska hegység 
tövében dél felé Mitrovicza síksága van, négy irányban szőlők 
vannak. Hegyei oromzat gyanánt előre tolódnak. Onnan egész 
az Alamán hegyekig ellátni. 2400 gyümölcsös kertje, 4 keresz- 
tény városrésze, dsámijai, két medreszeje, három elemi isko- 
lája, két kolostora van. Népe szőlőmívelő ; szőlője ízletes, 
édes, csípős izű. Fehér méze és meggye híres. Innen észak felé 
menve, a Fruska hegyeken keresztülhaladtunk és 7 óra alatt 
Szlankamin 4 ) várához érkeztünk. 


x ) Törökül: 

8 ) A török kéziratban: (Grakovicsa). Pécsé vi Tarikh- 

jában : Gragaricsa néven fődül elő. 

*) Törökül: 

4 ) Törökül: 

Szlankamin vára. Belgrád királyai építették. A 927-ik 
évben, 1 ) midőn Szulejmán khán Belgrádot elfoglalta, Jahja- 
pasazáde Kücsük Báli bég e várat ostrom alá vette s meghódí- 
totta. Jelenleg a szerémi szandsák területén a budai katona- 
ság eminsége. 2 ) A Duna folyó partján hosszan elnyúló, szilárd 
építkezésű erós vár. E vár átellenében van azon hely, hol a 
Tisza a Dunába ömlik. Innen Karbfdsa 3 ) városába érkeztünk. 

Karlofdsa városa. Építője egyik magyar király volt. A 927. 
évben foglalta el Jahjapasazáde Kücsük Báli bég. Nagyon erós 
vár volt ; jelenleg itt-ott megrongálódott, düledező palánka 
állapotban van. A szerémi szandsák területén a budai katona- 
ság eminsége. Adója, vámja mind a budai katonaság részére 
foglaltatik le. V aradin 4 ) járásának helytartósága. Van ketkhu- 
dája, budai janicsár szerdárja, várparancsnoka, 50 várkatonája. 
Három keresztény városrésze van ; házai szépek és a Dunára 
néznek. A városnak igen sok szőlője és kertje van. Nevezetes- 
ségei közt a kenyér és szilva híresek. Népe mind bosnyák, 
kik között sok hádsi és kereskedő van. E város átellenében, 
a Duna túlsó partján, a szegedi szandsák földjén Kovila 5 ) 
vára van, mely ide látszik. 

Innen elindulván, hegyek és szőlők között menve s gyö- 
nyörű réteken áthaladva, nyugotra a Duna partján Péter- 
várad 6 ) várához érkeztünk. 

Pétervárad vára. A 932. évi Redseb hóban, 7 ) midőn Szulej- 
mán khán személyesen ment a mohácsi csatába, e vár meg- 
hódítása nélkül nem tartotta tanácsosnak elórehatolni s Ibrá- 
him pasa vezírt szerdárrá tette, a ki Behrám pasa anatóliai 
vezírrel, Musztafa pasa másod vezírrel, Áj ász pasa harmadik 
vezírrel, nyegyvennyolcz oda janicsárral, tíz oda tüzérrel, tíz 
oda dsebedsivel s négy hadosztály lovassal nagy sietve a 932. 
évi Sevvál hóban 8 ) a vár ostromához kezdett. Hét napig har- 
czoltak, midón a vár kapitánya, Tömöri Pál, 9 ) százezer kato- 
nát a Dunán áthozván, a vár segítségére ment s újra a harczot 
kívánta. A várból mintegy hetven ágyúval és puskákkal táma- 

>) 1520. deczember 11 — 1521. november 30-ig. 

*) Eminség = felügyelőség. A hódoltság idején nálunk eméngség 
alakban fordul elő. 

») (Karlofdsa) = Karlovicz. 

l ) Varadin, Pétervárad neve a törököknél. 

*) 

•) A török kéziratban : (Petervaradin). 

7 ) 1520. április hava. 

*) 1526. július hava. 

*) cMj 

dás történt s három hónap alatt hét ketkhuda bég, három 
janicsár aga, három vezír és néhány ezer katona vértanúvá 
lett. Mikor ó felsége meghallotta, hogy a vár mégsem foglal- 
tatott el, sietve elindult s llok * *) vára alatt megállapodván, 
onnan Pétervárad alá jött. Midón azt mondá : »Pétervárad 
még most sem foglaltatott- e el ?« Isten rendeletéből épen 
akkor a lőporraktárba tűz esett és néhány ezer hitetlen a leve- 
gőbe röpült. A vár kerítése és fala itt-ott megrongálódott, 
azonban az ellenség sokasága és a vár erőssége miatt az iszlám 
sereg mégsem mehetett be. 

Szulejmán khán 12.000 szerdengecsdit összeírván, nyolcz- 
száz darab dunai dereglye és hajó parancsnokává Szulejmán 
pasát tette s legelőször is a szemközti oldalról az ellenségnek 
segítséget hozó háromszáz hajót foglalta el s azok vezérét, a 
Bátort 2 ) nevű kapitányt is foglyul ejtette s 10.000 főnyi ellen- 
ség is fogságba került, a mire a várbeli hitetlenek Szulejmán 
khán megérkezése után a hetedik napon a várat szerződésre 
feladták s kifosztva, Szeged vidékére békén elmentek. 

A vár a szerémi pasa birtoka (khász) lett. Százötven 
ákcse jövedelmű járás. Van várparancsnoka, kétezer vár- 
katonája, janicsár szerdárja, ketkhudája, eminje, számvevője, 
vámszedője. 

Vára. Belső vára a Duna folyó partján az ég csúcsáig 
felnyúló magas dombon, hatszög alakú erős vár. Hét nagy 
tornya, bástyája s egy kapuja van. A várban 200 deszka- 
tetejű ház, Szulejmán khán dsámija s élelmiszer magtárak 
vannak. Keleti részén szőlőkkel borított hegyek vannak. A vár- 
nak a szőlők felőli részén védelmül erős építkezésű, harmincz 
láb vastag fala s nagy kősziklába vágott árkai vannak. A város- 
nak sok kertje és szőlője van ; levegője nagyon kellemes. A Duna 
túlsó részén, a szegedi szandsák földjén, Kóbila 3 ) vára látszik. 

Innen a Duna partján fölfelé menve, kertek és szőlők 
közt fekvő falvakon áthaladván, Kivenik A ) várához értünk. 
A 927. évben 5 ) Rusztem pasa foglalta el és lerombolta, azután 
kisebbszerű palánkává alakították át. A Duna partján fekvő 
négyszög alakú, egy kapus vár hetven házzal és egy dsámival. 
Van parancsnoka, ötven várkatonája, elegendő nagyságú hadi- 
szertára. A szerémi szandsák földjén az ujloki 6 ) járás helyet- 


*) Törökül : 

a ) A kéziratban törökül 

*) Kubila = Kovila. 

<) Törökül: 

») 1521. Kr. u. “ 
e ) Ujlok, vagyis llok. 


: (Pátori). 

tes bírósági székhelye. E várnak neve a padisáhi defterkönyv- 
ben Kerevik *) néven van leírva. A régi időben jelentékeny 
hely volt. Innen 2 óráig menve, Babonqstra * 2 ) várához érkez- 
tünk. Ez is Szulejmán khán hódítása. Kormányzója a budai 
emin. 3 ) Ujlok alá tartozó helytartóság. Van parancsnoka s 
mintegy negyven várőre. Az erődítménye a Duna partján 
van s nem nagyon erős. Egy dsámija, 100 keramittetejű háza 
van. Ezután 3 órán át hegyek és szőlők között mentünk s e 
közben sok várat láttunk, mint Kopinik, 4 * ) Verbi, 6 ) Gregu- 
refdsa, 6 ) Lukai 7 ) és másféle nevű várak voltak láthatók a 
Duna jobb- és balpartján. A miket meg nem nézhettünk, 
azokat nem volt szokásunk leírni s így ezeket sem írhattuk 
le. A budai tartomány határán hegyről-hegyre haladva, Ujlok 8 ) 
erős várához értünk. 

Ujlok vára. Magyarország királyai építették. Szulejmán 
khán személyesen ostromolta azt a szárazföld felől és ezer 
hajóval a vízről. Harminczegy napi harczolás után a győző 
felszólítására a magyarok a várat fel akarták adni, de a néme- 
tek nem egyeztek bele. Végre mikor a vár egy részét feladás 
folytán elfoglalták, a másik részen a németekre olyan csapást 
mértek, hogy a határszéleken az öregek most is regélnek arról. 
Vára a budai ejáletben, a szerémi szandsák földjén van s a 
budai katonaság tartja megszállva. Tíz jük ákcse 9 ) szükség- 
letű kormányzóság. Van sejkh-ül-iszlámja, nákib-ül-esráfja, 
előkelősége. Szabály szerint százötven ákcse fizetésű bírósági 
hely. Van budai janicsár szerdárja, kekhudája, várparancs- 
noka, százötven várkatonája, muhteszibje, 10 ) vámszedője, adó- 
felügyelője, városi ketkhudája, kapitánya, építészeti agája, 
hét váragája. 

A vár alakja. A Duna partján, egy magas dombon fekvő, 
négyszög alakú, téglaépítkezésű vár, melynek négy erős bás- 


*) A török kéziratban: db* 5^ Kerevik vagy Cerevic, a Duna 
partján. ' 

9 ) A török kéziratban : (Babonostra) a mai Banostor 

helység. ' 

3 ) Emin = felügyelő. A felügyelője, vagyis polgármestere a budai 

kormányzó alá tartozott. 

*) dLuLsyá 

r,) 

•) a mai Gregurevci. 

8 ) i’ij'W (Ujlok) vagy Ilok. 

8 ) Jük ákcse, szószerinti teher pénz = 500 piászter. 

J0 ) Mukteszib, a mértékekre felügyelő hivatalnok. 

tyája van. Kerülete 900 lépés. Két kapuja van ; az egyik a 
Nagykapu , mely északra nyílik s az alsó város erődítményébe 
vezet, a másik a Kiskapu. E várban két dsámi van ; az egyik 
Szulejmán khán dsámija, a másik Szakka-basi Mohammed aga 
dsámija. Az egyik dsámi közelében egy kellemes fürdő van, 
mely két medenczéjű, négy szofás, 1 ) szép építkezésű fürdő. 
E váron kívül a dsámi előtt csinos, tágas kávéház van ; az öre- 
gek és tudós emberek itt szoktak összegyűlni. E kávéház 
egyik oldalán egy kereskedői szálló van. E kávéházi főúton 
kétszáz mesterember boltja van ; a csársiban van Mohammed 
bég dsámija. Ugyanazon utczában, a csársi végén van Arsz- 
lán bég dsámija, előtte egy egészséges vizű forrás. E dsámi 
egyik oldalán van a város temetője s e temetőtől egyenesen 
lefelé a Duna partjára, a kikötőhöz vezet az út. A csársi jobb 
oldalán levő egyenes út Hádsi Iszlám mecsetjéhez vezet ; 
onnan balra egyenesen lefelé van Kücsük Mohammed bég 
dsámija, azontúl Musztafa bég dsámija, attól felfelé Kara- 
Bala mecsetje van. Innen a városból kivezető nagy út Tovar- 
nik és Mitrovicza városok felé megy. 

Az alsó város. 12 iszlám és 5 keresztény városrésze van. 
1160 alacsonyabb- magasabb téglaépítkezésű, deszkazsindelyes 
tetejű, csinos, tágas ház van benne s a szebb házak homlok- 
zata, erkélye és ablakai észak felé a Duna folyóra néznek. 
Van két medreszeje, hat elemi iskolája, egy fogadója, száz- 
ötven raktára és mintegy hatvan boltja. Fel- és lemenő lejtős 
utczái mind tiszták. 

Innen elindulván, barátainktól elbúcsúztam s nyugoti 
irányba menve, Dukin 2 ) várához értünk. 

Dukin vára. Ezt Magyarország királyai közül való Nagy 
László 3 ) király építtette leánya számára. Utóbb a 927. évben 4 ) 
Szulejmán khán ezt a várat feladás folytán elfoglalta, de a 
következő évben az ellenség újra visszavette. Mikor azután 
a szultán Budára ment, ezt külön ostromolta s a réseken át 
katonaságunk az ellenségre olyan rohammal támadott, hogy 
valamennyit kardra hányta s a várat elfoglalta. Abban az idő- 
ben ez a vár Lagos 5 ) király tiszta erkölcsű leányának, Mai 


») A fürdóházban levő márványpadokat is szofáknak nevezik. 
a ) A kéziratban: (Dukin), mely a mai Sarengrád. 

*) Törökül: vdJ (Bőjük László), valószínűleg II. Ulászló* 


királyt érti alatta, mert Evlia Cselebi ismeretei a magyar történetből 

leginkább Ulászló idejéig terjedtek. Mivel érdemelte ki Ulászló a Nagy 

melléknevet, erre nehéz volna megfelelni. 

4 ) 1520. decz. 11 — 1521. nov. 30-ig Kr. u. 

*) Törökül: (Lagos) vagyis Lajos. 

Frau * * * 4 ) nevű leánynak birtoka volt. Jelenleg a várban számos 
palota, tanácstermek és különféle magas kastélyok vannak. 
Vára a Duna folyó partján magas dombon fekvő, négyszögű, 
erős épület. Árka igen mély, mint a kút. összes falait és bástyáit 
az építőmester annyi díszítéssel látta el, hogy mindenféle 
alakú zászlók, lobogók s különféle más tárgyak rajzai vannak 
rajtuk. A vár falaira vörös, zöld, sárga, kék és fekete kövek- 
ből annyiféle rajzot készítettek, hogy hasonló sehol sincs. 
A vár kerülete hétszáz lépés. A várban az iszlám városrészek 
között három keresztény városrész is van. Szulejmán khán 
dsámija, az élelmiszer magtárak, hadiszertárak s a bástyák, 
lórések mind igen szépek. Temérdek sok kertje van s oly ízle- 
tes gyümölcs terem azokban, hogy a szilvájának sehol más 
országban párja nincs. A Duna mellett fekvő eme várral szem- 
közt Bácska síksága van. 

Innen elindulván nyugoti irányba, a hegyeken áthaladva 
s közben a Duna partján menve, Szotin várába, onnan Vul - 
kővár 2 ) várába, onnan 4 óra alatt Dál 3 ) palánkéra értünk. 
Vára a Duna áradása folytán keletkezett tó partján, négyszögű 
palánka erődítmény, mely a pozsegai szandsák területén vajda- 
ság s az eszéki bírói járás helyettesének székhelye. A várban 
egy dsámi, egy mecset, fürdő, fogadó, nyolczvan deszkatetejű 
ház, ötven bolt, ötven várkatona van. Különösen kertjei világ- 
hírűek s a szilvája még a pozsegai szilvánál is ízletesebb és több 
is, sót a különböző országokba hordókban szállított pozsegai 
szilva többnyire ez a dali szilva. 

Innen ismét nyugotra menvén, Eszék 4 ) váránál az eszéki 
hídon keresztülmenve, északi irányba erdőkön és falvakon 
áthaladtunk s 8 óra alatt Mohács 5 * ) palánkéra értünk. 
Innen 5 óra alatt Báttaszék , ti ) Szeg szárd várakat, egy óra 
múlva Jeni Palánka 7 8 ) várát és Tolna «) palánkét érintettük, 4 
óra alatt Dsánkurtarán 9 ) palánkéra, onnan 5 óra alatt Föld 


*) A török kéziratban: (Mai Frau), mely a Meine 

Frau német szók elferdítése. A német nyelvben járatlan török író e 
szókat tulajdonnévnek gondolta. 

*) (Vulkovár), vagyis Vukovár. 

8 ) Jlc> (Dál), a mai Dál ja. 

4 ) (Őszek). 

*) Törökül : (Miháds). 

a ) Törökül : dLwjtaU (Bátöszek). 

7 ) Jeni Palánka, a mai Palánka puszta Tolnamegyében. 

8 ) A kéziratban : (Tona). 

®) Ma már nincs meg ez a hely 

vár l ) palánkéra, onnan 6 óra alatt Pentele palánkéra, Ercsi, 
Hamzabég palánkéra, onnan pedig Buda várába érkeztünk. 
Mikor az érsekujvári ütközetbe mentünk, akkor ezeket a 
várakat mind leírtam. 2 ) A megismétlésben nincs tudomány. 

Mihelyt Budára érkeztünk, azonnal Gürdsi Mohammed 
pasa budai vezír elé mentem s a nagyvezírnek és a többi vezí- 
reknek s Ibráhim ketkhuda urunknak leveleit átadtam s 
megmutattam a magas parancsot, hogy Egerbe menjek, ó pedig 
mindenféle kérdéseket tett a német királyhoz menendő köve- 
tünk rangjáról, kitüntetéséről, egyéniségéről, okosságáról. Én 
egyenkint mindenre megfeleltem. 

Midőn előadtam, hogy a követ-pasával én szegény is 
elmegyek Alamánországba, ekkor Gürdsi pasa így szólt : »Val- 
láhi ! 3 ) Evliám ! ha a mi követ-pasánk az oszmánli becsüle- 
tet fentartva, az összes hitetlenekkel szemben méltósággal 
és tekintélylyel jön, Isten hozta ; ha azonban tekintély nélkül, 
szégyenletesen érkezik, Bekir pasa gyanánt levágom a nyakát 
s helyette Mohammed ketkhudámat ezer kisze útiköltséggel 
elküldöm a német királyhoz«; ilyenféle hiábavaló fecsegé- 
sekkel esküdözött. Való igaz, hogy ez a Gürdsi Mohammed 
pasa, midőn az öreg Köprilinek ketkhudája volt, néhány száz 
ember megöletését okozó félelmes, vérengző, gyilkos, tudatlan 
ember volt. 

Azon éjjel én szegény a budai palotában vendég voltam 
s egész éjfélig a világ és a birodalom ügyeiről és a nagyvezír- 
ről tett kérdésekre felelgettem s nagyon kimerültem és elgyen- 
gültem. Isten áldja meg Mohammed efendi ketkhudáját és 
Deli Ibráhim efendi reiszjét, mert ók mondták : »Szultánom ! 
Evlia Cselebi híved nagyon fáradt s te is nyugodjál le !« Ekkor 
én szegény felkeltem és hála Isten ! a beszélgetéstől megszaba- 
dultam. Reggel a pasától átvettem Bujurdimat 4 ) s Budáról 
Eger felé indultam. 

*) A kéziratban : (Fötvár). 

•) Lásd Evlia Cselebi Magyarországi utazásai. Budapest, 1904. 
179—213. 1. 

*) Valláhi, Alláhra, megfelel a magyar Isten bizony-féle kifejezés- 
nek. A követ-pasáról tudósítást küldött Apafihoz Brankovics György. 
L. Török-magyar államokmánytár. IV. köt. 411. 1. 

4 ) Bujurdi, szó szerint : Parancsolta. Annyit tesz, mint nyílt 
rendelet, parancsolat. 

//. Budáról az egri vilajetbe menetelünk. 


Mohammed pasa fermánjával Budáról a hídon át a Duna 
folyón keresztülmentünk s Pest várába érkeztünk. Ott a defn 
terdárnak s a vár agáinak megmutattam a magas parancsokat 
és Gürdsi Mohammed pasa fermánját és várakoztam. »A felebb- 
valóé a parancs«, mondák s reggel ötven válogatott fegyveres 
lovas vitézt és húsz kocsival negyven gyalogos puskás vitézt 
adtak mellém. A magam személyére két postakocsit s élelmi- 
szereket és italokat bőségesen adtak. 

Pestről északi irányban kimenvén, Alláhban bízva, a Pest 
és Kecskemét között terülő síkságon haladtunk át és Szén - 
Kőtár *) faluhoz érkeztünk. A Bákos -) folyó partján három- 
száz házból álló s három templomú magyar falu, Buda alá 
tartozó rájáival. A Rákos folyó északról a Felső-Magyarország- 
hoz tartozó Fülek vára hegyeiből jön s itt áthaladván, Vácz 3) 
vára és Pest vára között a Duna folyóval egyesül. 

Innen kelet felé mén vén, Tárcsái,*) Körösztös/) Csapa/ 1 ) 
Piecsel * 4 * 6 7 ) falukon áthaladva, Malomvölgye 8 ) nevezetű szorosba 
jöttünk. Szűk, mocsaras, átkos leshely ez, mert a hitetlenek 
itt leshelyeket készítenek s Allah szolgáit elfogják. Mi a kör- 
nyékbeli leshelyeket kikémlelvén, szerencsésen keresztülmen- 
tünk és Miarai 9 ) falun áthaladván, Hatvan 10 ) várához érkez- 
tünk. 

Hatvan vára. E vár Lajos király kezében volt s Szulejmán 
khán 951-ben u ) megtámadta. Két testvér volt a vár kapitánya, 
kiknek egyenetlenségéből haszon lett ránk nézve, mert mikor 
a kisebbik testvér átadni akarta, a nagyobbik testvér, Miklós 
nevű hitetlen, így szólt : »Hé ! emberek ! a vár ne legyen a 


x ) A kéziratban : (Szenkotár) = Czinkota. 


•) A kéziratban 

4 ) (Tárcsái), a mai Csik-Tarcsa. 


(les) van, valószínűleg helyett. 


6 ) jijJC-u (Körösztös) = Rákos-Keresztur. 

6 ) (Csapa) = Rákos-Csaba. 

7 ) (Piecsel) = Péczel. 

8 ) Törökül : Dejirmen dereszi. 

9 ) ^t^Lye (Miarai), felismerhetetlen helynév. 

,0 ) (Hatvan). 

1 *) 1544. Kr. u. 

töröké !« ; s a várat felégette. Mohammed pasa budai vezír 
e várhoz érkezvén, jelentékeny részét megmentette a tűztól & 
annyira kiépíttette, hogy az új vár különb lett a réginél s a 
vár parancsnokságát a budai fürdőtulajdonosnak, Véli bég- 
nek J ) adta. Utóbb az 1002. évben III. Murád szultán idejé- 
ben történt, hogy az ellenség hét hónapig ostromolta Hatvant, 
de be nem vehette ; Nógrád várát azonban elfoglalta és sere- 
günk Hatvan alatt megfutamodván, nagy csúfságra jutott. 

Az 1004. évben * 2 ) III. Mohammed szultán khán korában 
az ellenség elfoglalta ezt a várat s belsejét felégette. »A nyo- 
morult hitetlenek azért foglalták el e várat, mivel Csigál-oglu 
Szinán pasa nem érkezett meg segítségére«, írják a történet- 
írók. Utóbb Mohammed szultán az 1005. évben, mikor az egri 
hadjáratra ment, Szolnok várát és Hatvan várát is vissza- 
foglalta Ibráhim pasa vezír által. Jelenleg Mohammed szul- 
tán khán irata szerint az egri ejáletben szandsáksági szék- 
hely. Pasájának jövedelme 400.000 ákcse. Kormányzósága alá 
16 ziámet és 252 tímár tartozik. Van alajbégje, cseri-basija, 
jüzbasija. Törvény szerint háború idején a timárbirtokosok- 
kal és a pasa dsebelijeivel hatezer válogatott katonája van. 
Százötven ákcse fizetésű törvényszéki bíróság. Van parancs- 
noka, tíz váragája, háromszáz várkatonája, muhteszibje, vám- 
felügyelője, adószedő agája, városi ketkhudája. 

Hatvan vár földje és alakja. A szőlődomboktól távol, egy 
síkságon, a Zagyva 3 ) folyó mocsarai és ingo ványai között, 
keleti irányban egy ágyúlövés hosszúságban fekszik a vár, 
mely egy fületlen kupához hasonlít. A kupa hasa a külváros, 
nyaka pedig a belső vár. E várnak palánka és tömésfal kerí- 
tése háromszoros erős fal s mindegyik fal között mély árok 
van és mindegyik árokban a Zagyva folyó vize folyik. Az 
árkokban halászcsónakok járnak. Egy ágyúlövés távolságra 
terjedően tengerhez hasonló mocsár és ingo vány van. E vár 
kerülete ezer lépés, összesen nyolcz bástyája van s ezek közül 
három egészen téglaépítkezésű és Iszkender bástyájához ha- 
sonló. Mindegyik bástya mocsárban fekszik, mint a teknős- 
béka. A nyolcz bástya fölött huszonegy nagy bál j emez ágyú 
van, azonkívül nyolczvanhat darab kisebb-nagyobb ágyú, 
melyek a falakon készen állanak. Másféle hadiszereinek se 
szeri, se száma. 

Van két kapuja ; a nagyobb kapu keletre nyílik s három- 
szoros igen erős kapu, a hol a katonák a kapuközökben készen 


J ) Véli bég fürdőjéről 1. Evlia Cselebi i. m. 248. 1. 

2 ) 1595. szept, 5—1596. aug. 24. 

s ) (Zagva). 

állanak. Szórakozó helyeik is e kapuk között vannak. Minden 
kapu előtt egy falúdon kell keresztül menni. Minden éjjel fel- 
húzzák e három hidat s akkor a vár szigeten van, mert sehol 
nem lehet kereszt dlmenni. A kapuk boltozatán erős, tégla- 
építkezésű tornyok vannak ; a Nagykapu tornyán egy szép 
toronyóra van, melynek hangja egész Malomvölgyéig elhal- 
latszik. 

Nyugotra nyíük a Kiskapu, melyen kocsi nem járhat ; 
ez p lovasok és gvalogosok kapuja. E kipun kívül az árkon 
túl, egy szárazmalom van, melynek kerekei magyar módon 
vannak elrendezve. 

A belső várban ötszáz szűk ház van, mind fából építve 
•és deszkazsindelylyel fedve. Legkülönb a pasa palotája és az 
alajbég háza. Szulejmán khán itteni dsámiját a hitetlenek fel- 
égették s utóbb III. Mohammed építtette fel. Budai Elhádsi 
Ibráhim dsámija deszkatetejű, téglaminaretű, nagyon kicsiny 
dsámi. Van egy kolostora, egy medreszeje, két elemi iskolája 
s egy szűk fürdője. Utczái mind deszkaburkolatúak, mivel e 
vár mocsaros helyen van s kövezettel nem fedhető. 

Külvárosa. A Nagykapu árkán kívül egy külváros van, 
melyet szintén palánka kerít; vannak bástyái, gerendái, ló- 
rései s itt-ott sáhi ágyúi. Ennek is két kapuja van : egyik, a 
Nagykapu, a Zagyva folyón levő hármas híd közelében. Van 
három vízi malma, melyek — masailah ! — a sors kerekei 
gyanánt rorognak s finom lisztet őrölnek. E külvárosban két- 
száz deszkatetejű és deszkaudvarú ház van, többnyire szegé- 
nyek házai. Dsámijai, fogadói, fürdői nincsenek. A nagy kül- 
városi kapunak árokhídján túl Haszan-baba, Velim-baba 
nevű hitharczosok búcsú járó helyei vannak. A város temetője 
is ez oldalon van, mivel ez a hely szárazföld és nem mocsaras. 
Csupa rácsos kertjei és házai vannak. E külváros keleti részén 
egy ágyúlövés távolságban egy dombon mintegy ezer szőlő- 
kért van ; itt őrházak is vannak, mivel a hitetlenektől nagyon 
félnek. Vize és levegője nagyon kellemes. Népe az ellenséggel 
folyton harczoló vitézekből áll. A Zagyva folyó Szécsen hegyei- 
ből jön 8 e Hatvan vára mocsarán keresztülmenvén, keletre 
folyik s egy nap alatt Szolnók várához ér, hol a Tisza folyóba 
ömlik. 

Innen háromszáz fegyveres vitézt vettünk magunkhoz s 
Hatvan mezején át postakocsikkal keleti irányba haladván, 
Csán !) faluba érkeztünk. Nagy magyar falu ez a hatvani 
járásban. Itt egy nagy árok van, melynek egyik vége nyugoti 
irányban a Duna partján Vácz váránál van, a másik vége 

*) a mai Heves-Csány. 

pedig Eger alatt kerül el s a nagy Tisza folyóig ér. 1 ) Innen 
Nagyul 2 ) faluba, onnan Kápolna 3 ) faluba értünk. Ez a Tárná 
folyó partján ötszáz házból álló falu egy templommal. A Tárná 
folyó Hont és Mátra hegyeiből jön s Szolnok közelében a 
Tiszába folyik. Innen Pázma 4 ) faluba értünk, onnan pedig, 
útközben magyar leányokat és legényeket nézegetve, rétek- 
kel borított síkságon át az erős Eger 5 ) várához érkeztünk. 

Eger vára. A magyar történetírók elbeszélése szerint első 
építője Menucseher gyermekei közül való hitehagyott Nik- 
bán-ezsder 6 ) volt. Ez utóbb Khörösztös 7 ) magaslatán Türk- 
ura 8 ) néven földből egy várat is építtetett. Ez az Eger vára 
800 esztendeig Felső-Magyarországhoz tartozott s Erdély- 
ország Kizil Elmája 9 ) nevet is kapta. A 959. évben 10 * ) Temes- 
vár meghódítója, Ahmed pasa vezír Szüle j mán khán paran- 
csából Eger vára ellen főszerdár lett s miután Temesvár kör- 
nyékén negyvenhat várat elfoglalt s még olyan Meedsuds 
bástyájához hasonló várat is, minő Szolnok vára, elfoglalt, 
utána Eger várát fogta körül. Negyven nap és negyven éjjel 
szakadatlanul harczolt az iszlám sereg az ellenség sokaságá- 
val, de a negyvenedik napon a tél zordonságát a katonaság 
már nem viselhette el, azért visszavonult. Végre az 1004. évi 
Sewál hó 24-én n ) III. Mohammed szultán Eger ellen fordult 
s az 1005. évi Száfár hó kezdetén 12 ) Eger várát ostrom alá 
fogta. Azon éjjel az ellenség az iszlám seregtől való félelmé- 
ben a külvárost elhagyta s a középsó várba vonult, tele harcz- 
y ágygyal. Reggel az iszlám sereg a külvárosba bement s azon 
órában Egert tizenegy helyről ágyúval döngetni kezdték s 
ostromsánczokba is mentek. A vár keleti részén, a szólók 


9 Ez annak a védelmi sáncznak árka, mely még az avarok ide- 
jéből származik és Csörszárok néven máig láthatók a maradványai. 

9 A kéziratban : (Nagyul) = Nagyút- paszta. 

9 A kéziratban : (Kápona). 

4 ) Ic^L (Pazma), ma Pázmánd puszta. 

9 Törökül : (Egri). 

e ) Erről a reges alakról Nagy- Bánya leírásánál is megemlékezik 

Evlia Cselebi i. m. 88. 1. 

9 (Khörösztös), vagyis Keresztes. 

9 (Türk-uru), ismeretlen hely. 

9 Kizil elma — piros alma. így nevezték a törökök Budát, Eszter- 
gomot is. 

10 ) 1551. decz. 28 — 1552. decz. 17-ig Kr. u. 

*9 1596. június 22. Kr. u. 

,# ) 1596. szeptember 24. Kr. u. 

dombján levő ostromsánczok a frenk *) várbeli hitetlenek biz- 
tonságát elvágták, mivel az anatóliai vezír, Távil Lala Moham- 
med pasa és Haszán pasa rumili vezír a szőlők felől a frenk 
vár árkába földet hánytak, a várat meggyengítették s azon- 
nal a vár ellen mentek és a frenk várat elfoglalták. 

Az ellenség innen mind a belső várba ment. A következő 
napon a hitetlenek közül néhány bej fi * 2 ) a várból kijött s ezek 
kegyelmet kaptak és kezesekül tartattak. A többiek fegyve- 
resen jöttek ki a várból s az iszlám sereg harczolt ellenük és 
sokat közülök kardra hányt, 3 ) a bejfiúk azonban életben 
maradtak. 

Eger vár őrzésére Kodsa Mohammed pasa maradt az 
anatóliai sereggel s a vár kijavításáról gondoskodott. A hódí- 
tás tárikhját Csatalzáde mondta : 

Mohammed elvette a némettől Eger várát. 

1005. év. 

Ez az Eger vára Mohammed szultán khán összeírása sze- 
rint ej álét és többnyire két tugos mir-i miránoknak adatott. 
Először Ibráhim szultán idejében 4 ) adományoztatok az egri 
ejálet vezírséggel Ak Mohammed pasának, a ki előbb dogándsi- 
basi 5 ) volt. Azóta többeknek is vezírséggel adatott. Jelenleg 
az ejálet öt szandsákból áll : Szolnok, Hatvan, Gyarmat, Sze- 
ged, Eger. Az egri szandsák a pasa székhelye. A pasa jövedelme 
650.000 ákcse ; van pénzügyi defterdárja, timár-defterdárja, 
csausok eminje, csausok kjatibja, városi felügyelője, adófel- 
ügyelője, vámfelügyelője, vámszedője, 9 ziámetbirtokosa, 257 
timárbirtokosa, alaj bégje, cseribasija, jüzbasija. A pasa katona- 
sága a timárbirtokosok katonaságával és a dsebelikkel együtt 
háború idején húszezer főnyi válogatott seregből áll. Félel- 
mes, kemény, vitéz, hírneves katonaság ez, mely más határ- 
széli katonasághoz nem hasonlít. Seregük nagyon rövid idő 
alatt össze tud gyülekezni. A katonaság tisztjei között van- 
nak még : a német vár parancsnoka, magyar vár parancsnoka, 
az alsó város parancsnoka, a lóporraktár parancsnoka, ezeken 
kívül még negyven tugos, zászlós agája. A jobb, bal és nyugoti 


*) Eger őrségének egy része ekkor németekből és vallonokból 
állt, ezért nevezi a török író frenk várnak. 

*) Törökül : bejzáde, előkelő fiatal ember. 

3 ) Eger elfoglalásáról Hl. Mohammed szultán fethnámet (győ- 
zelmi jelentés) adott ki, melynek szövegét közli Feridun bég okmány- 
gyűjteménye. 

4 ) Ibráhim szultán 1640 — 1649. uralkodott. 

*) Dagándsi-basi, a szultán vadászsólymainak gondozója volt. 

várnak martalócz, önkénytes, helyi tüzér, dsebedsi, helyi grá- 
nátos és helyi lőporraktáros katonaságával együtt 12.000 
fegyveres katonája van készen. Négy janicsár odúja s egy 
kapu-kuli agája van. Tizenkét oda a frenk várban s ezeknek 
a belföldi janicsár odúk-ksl külön janicsár agájuk van, a kinek 
én szegény most a magas parancsot hoztam, de a ki épen 
most a pasával pénzbeszedés végett Dobr öcsin *) városba ment. 
Van két kapu-kuli s topcsi-basi odúja s a két oda kapu-kulinak 
vannak agáik. 

Jelenleg 1500 helyőrségi janicsárja *) van együtt. Kapu- 
kuljai 3 ) kecskeszőrből készült üszkufot 4 ) és fezt viselnek, 
csorbádsájai 5 ) pedig aranyozott kuka 6 ) üszkufot hordanak. 
Van 1500 arab katonája is. Ezeken a várkatonákon kívül a 
vár bástyáin, falain és az őrházakban összesen háromezer tel- 
jesen felszerelt veterán 7 ) katona tartózkodik, kiknek élel- 
mezésre joguk nincs. Ezek a várban minden éjjel őrködnek 
s ha egy -egy ily őrködő hivatalban levő egyén meghal, az egri 
vezír adományozza a helyét. Ezt a népet Őrködő veteránoknak 
nevezik, mivel szolgálatban vannak és mindenféle portyá- 
zásra kimennek. Jó lovuk és jó fegyverük van nekik. 

Egyszóval a várban tengernyi ember van, mivel az élet 
kellemes benne. Levegője is egészséges. Senki még ezt el nem 
foglalta. A vár agái jövedelmüket és szükségleteiket maguk 
szerzik be. ötszáz ákcse fizetésű fóbíróság. 8 ) Van janicsár 
csokadárja, 9 ) sejkh-ül-iszlámja, nákib-ül-esráfja. 10 ) 

Nagy városai közül való Dobrocsin város, melyben 12.000 
magyar ház van. Nagy városhoz hasonló ez, melyben négy- 
ezer posztókészítő műhely, tizenkét ezüstbotos hitetlen bíró 
s negyven-ötvenezer rája van. Az egri vüájetnek 111 kisebb- 
nagyobb várából a pasának 44.000 piaszter jövedelme van. 
A mindenfelől érkező követektől, királyoktól s városoktól 
40.000 piaszter is bejön ; ha pedig az ellenség fellázad, portyá- 

J ) Törökül: (Dobrocsin). 

9 ) Helyőrségi janicsár, törökül : jerli jenicser ; szó szerint : földi 
janicsár. 

8 ) Kapu-kul, szó szerint : a porta szolgája. A kapu-kulok zsoldos 
csapatok voltak. 

4 ) Üszkuf, a görög axou^ia szóból alakított török szó. Magas 
alakú sapka. 

B ) Csorbádéi, a janicsárok főtisztjeit nevezték így. 

8 ) Kuka, tollbokrétás sapka, a janicsár főtisztek viselték. Az oláh 
-és moldvai vajdák is kukát kaptak beiktatásuk alkalmára. 

7 ) Törökül : mázuldsi, a melyre legalkalmasabb szó a veterán. 

8 ) Törökül : mevleviet. 

8 ) Csokadár, a ruhatár felügyelője. 

,0 ) Nákib-iil-esrál . az ulemák, vagyis hit- és jogtudósok feje. 

zásra és rablásra mennek s a pasának a rablott jószágból is 
ötödrész jár. 

Eger várának földje. Keleti és déli oldalon népes és virágzó 
falvakkal borított, termékeny síkság nyugoti oldalának végén 
fekszik e vár, a Kara-Bagdala nevű magas domb szélén, dombos- 
völgyes helyen. Környező magaslata kicsiny. A magaslatának 
számított helyről azonban a várat kár nem érheti, mivel ama 
magaslatról, ha a várba ágyúval lőnek, a golyók túlmennek. 
Szóval e várnak csupán a föld felhányásával lehet ártani. 

A magaslat előtt a Német-vár van, mely igen erős. E frenk 
várnak magaslati oldalán a fal magassága negyvenhét róf. 
Magas, erős kőfal ez, melynek minden köve elefánt nagyságú 
faragott kő. Kettős fal ez s mindegyik fal ötven-ötven láb 
széles, úgy hogy fölöttük három kocsi elmehet egymás mellett. 
Ezen az oldalon az árok is nyolczvan lépés széles s nyolczvan- 
hét rőf mély s az ember lefelé nézni sem mer bele. E várnak 
14.000 rájája évenkint eljön s azok az árkot még szélesebbre 
és még mélyebbre ássák. A Német-várban a janicsárok ódái 
számára törvény szerint kőépítkezésű szobák vannak s mind- 
egyik oria szobái fölött egészen deszkatetejű, díszes szobák 
vannak. E várban asszony és gyermek nincs, csársi, bazár 
sincs. Itt van az Álem-i serif dsámi * 2 ) 

Álem-i serif dsámi . (Szent zászló dsámija.) Ezt a dsámit 
azért nevezik Álem-i serif dsáminak, mert mikor III. Moham- 
med szultán e várat elfoglalta, a próféta dicsőséges zászlóját 
kezeibe fogván, az első pénteki napon e dsámiban a khutbet 3 ) 
személyesen énekelte el s az imádság elvégzése után a próféta 
szent zászlójáról egy bojt leszakadt. »Oh ! Allah prófétája ! a 
te zászlód darabjával e várat oltalmad alá helyezem«, mondá 
s ez imádságra a harczosok Ámint mondtak. Jelenleg a szent 
zászlónak ez a darabja a dsámi jobb oldalán, a fal mellett 
zöld takaróban egy aranyos zászlóra van feltüzve. E szent 
zászló előtt éjjel-nappal lámpa ég. Valóban fényes dsámi ez ; 
hossza és szélessége kétszáz láb, teteje keramitos. Díszes kő- 
épületű mináretje van, melynek a végeken párja nincs, csakis 
a Pécs várában levő Kászim pasa dsámi jának minaretje hasonló, 
de ez még annál is magasabb. Én szegény felmentem e miná- 
retre s a város dombját, völgyét, fekvését, alakját mind át- 
tekintettem. Valóban nagy erősség és írem kertjéhez hasonló 
hely ez. E frenk várban a janicsár odákon és dsámin kívül 
még tíz ház is van. 


*) Oda vagy orta néven a janicsárok ezredeit nevezték. 

2 ) Magyarul : Szent zászló dsámija. 

3 ) Khutbe, a pénteki imádság. 

Magyar-vár. A frenk vártól ötven lépésnyire nyugotra 
ötven lépés széles árok fölött egy kőépületű erős hídon kell 
átmenni, mert e két vár között egy leírhatatlan s a pokol mély- 
ségéről fogalmat nyújtó árok van. Ez árokban az élet vize 
folyik s a két vár lakossága a vizet ez árokból veszi. A kő- 
építkezésű hídon átmenvén, a Magyar- vár kapuja fölött Ali 
pasa bástyája úgy áll, mintha Márdin J ) bástyája volna. Tizen- 
két darab bál j emez ágyúja van, melynek mindegyike megér 
öt várat ; ez aranyfényű ragyogó ágyúk vörös posztóval van- 
nak fedve. Egyik ágyúnak neve : sáhin topi. * 2 ) Isten a tudója, 
hogy a végeken hozzá hasonló sehol sincs ; úgy áll ez a bástya 
mögött, mint a hétfejű sárkány. Ali pasa bástyájától a Magyar- 
vár közepéig Musztafa pasa bástyája terül el, mely az egész 
városra nézve magaslat s még a repülő madarat sem engedi 
elrepülni. Húsz hosszú ágyúja van, melyeket látni kell. E bástya 
közelében nagy templom van. Ha ennek építését és ritka díszí- 
téseit elmondanánk, egy külön kötet lenne belőle. Az oszmá- 
nok a keresztények bosszantására ezt a templomot hadiszer- 
tárrá alakították s ágyúkkal és hadi felszereléssel töltötték 
meg. Ennek közelében van a Khunkjár bástya, mely valamennyi 
bástyánál erősebb és híresebb. 

Ez a Magyar-vár a 'Német-várnál háromszor nagyobb 
kerületű. Mind a kettő IszJcender bástyájához hasonló erős 
vár, mély és széles árkokkal és harmincz rőfnyi magas tömés- 
falakkal. A frenk- és Magyar- várnak kerülete 3000 lépés. Kerek 
alakja tizenegy szögletű. Különféle bástyákkal, művészi tor- 
nyokkal, mellvédekkel, lövőrésekkel ellátott s egymással össze- 
függő két vár ez ; parancsnokuk és katonaságuk azonban 
külön van. Elefánt nagyságú köveik vannak s falaikon négy 
oldalról a kályhás fürdőhöz hasonló őrházakban minden éjjel 
ötven ember őrködik ; ezeken kívül tíz aga is ki van rendelve 
egész reggelig való őrködésre. A Magyar-várat azonban mind- 
egyiknél jobban őrzik, mert ott van a pasa palotája. E palota 
a régi időben a királyok számára épült, azért vannak benne 
a pasa környezete részére külön szobák, tanácstermek, továbbá 
fürdők és istállók. A kapu-kulok agája ise várban van s lakása 
közelében egy kút van, mely nyolczvan öl 3 ) mélységből adja 
a vizet. A helyőrségi janicsárok agája is ott lakik. 

A pasa palotája előtt tágas térség van s e térnek köze- 
pén van két börtön, melyek mindegyikébe ötven lépcsőn kell 


*) Mardin , kis-ázsiai város. 

2 ) Sahin topi = a sah ágyúja. 

8 ) Törökül : lcvláds, a mi a kiterjesztett két kar hosszúságának 
felel meg. 

lemenni, mintha csak a pokol mélységéhez hasonló börtönök 
volnának. Minden éjjel ötven őr vigyáz azokra. E téren van a 
pasa dsámija is, melynek hossza kétszáz láb, szélessége száz 
láb s egy téglából készült minaretje van. A nagy hadiszertár 
is e téren van. A pasa kis dsámija is e téren van, de ez egészen 
tele van az iszlám katonaság számára való kétszersülttel, 
búzával, árpával és más különböző élelmiszerekkel. E dsámi 
kapuja fölött a következő tárikh van : 

Hátif mondta tárikhját : áldott legyen Allah, a paradicsom lakója. 

1033. év. 

Ennek a Magyar - és Német-várnak az egész alja üres, 
csupa pincze és üreg, melyekbe néhány ezer katona belefér ; 
helyenkint ablakok és nyilt előcsarnokok vannak. Annyi külön- 
féle hadiszer van itt, hogy ha száz esztendeig tartana is e vár 
ostroma, a készletben levő hadiszer akkor sem fogyna el. Os- 
trom idején a vilájet egész lakossága gyermekeit, feleségeit 
e két vár alatt levő üregekben és raktárakban helyezi el s a gyer- 
mekek és asszonyok az ágyúk rombolásaitól biztonságban van- 
nak. E földalatti üregekben nagy ágyúk vannak, melyek a 
sánczokkal szembe állítva, tüskésborz szőre gyanánt ékes- 
kednek. Mindegyik oly nagy, hogy egy ember belefér. Ezeken 
kívül néhány száz ágyútartó és másféle készlet áll készen az 
ágyúzásra. Ezekben az üregekben és pinczékben a város kötél- 
gyártói kötelet sodornak, oly tágas és nagy üregek azok. Jég- 
hideg kútjai vannak. 

E Magyar- vár húsz boltjától lefelé, százötven lépésnyire 
keletre, négyszeres bolthajtás és ugyanannyi kapu van. E kapuk 
közti boltozatok éjszakai sötétséget okoznak, úgyannyira, hogy 
a kívülről befelé jövő ellenség semmit sem lát és nem halad- 
hat, de a kik ott ülnek, azok kívülről jövőket látják s az ellen- 
séget megtámadhatják s erre a czélra az úton sáhi ágyúk is 
készen állnak. Mivel szükség lehet, hogy az ellenséggel har- 
czolni kell, ez okból a kapuőrök fegyverei e nagy kapu közötti 
falra vannak függesztve s e kapuközöket néhány ezer külön- 
féle fegyver díszíti. Éjjel-nappal néhány ezer fegyveres katona 
van ott jelen és őrködik. 

E kapu fölött egy nagy bástya van, mely négy irányba 
Iszkender bástyája gyanánt áll. Ezen is nagy báljemez ágyúk 
vannak. E bástya fölött egy nagy toronyóra is van, melynek 
harangja hangját egy konaknyiról is meghallják. 

E kapu boltozata alatt egy kis kapu is van, amelyen át 
harmincz kőlépcsőn a külvárosba lehet lemenni. A nagy kapu- 


8* 


') 1623. okt. 24—1624. okt. 13. 

nak lánczos felvonóhídja van. Az árok fölött lánczon függő 
hídon kell keresztülmenni s délkeletre száz lépés ereszkedőn 
lefelé mén vén, még egy kapu van, mely nagy kapu dél felé néz. 
E kapu boltozata fölé fehér márványból egy oroszlán alakja 
van kifaragva, a mely oroszlánnak vasból van a nyelve. 1 ) A szob- 
rászmester oly ügyesen faragta ki, hogy a ki meglátja, élőnek 
gondolja. Ez oroszlán mellett a kapu fölé a szobrászmester 
szintén fehér márványból egy kétfejű magyar madár alak- 
ját is helyezte, mely olyan, mint a hitetleneknek zolta 2 * ) 
nevű garasán a két szárnyát és két lába karmait kinyújtó 
kétfejű sas alakja. Ez Eger kapuján levő madár alakja telje- 
sen ahhoz hasonlít, csakhogy ennek két fején ») vasnyelvek is 
vannak. 

Ez a kapu az egyiptomi vaskapu gyanánt egyik legcsodá- 
latosabb és legkülönösebb kapu. A várnak ezen a részén nyolcz- 
van rőf magas tömésfal van. Ha az ember fölfelé néz rá, a fejéről 
leesik a turbánja, olyan magas és erős vár ez. Míg a hitetlenek 
kezében volt e vár, addig nem v ol* ily erős, az elfoglalás után 
azonban Mohammed khán hét pasát és tizenkétezer ráját hét 
éven át, télen-nyáron e várnál dolgoztatott s ily erőssé tette 
azt. Bácska , Láska 4 5 ) és Szalonta 6 ) összes rájái mindenféle 
kötelezettség alól fel vannak mentve s évenkint ide jönnek 
8 az árkokat kitisztítják. Sőt az 1068. évben, 6 ) mikor Köprüli 
Mohammed volt a nagyvezír, hogy ezt az egri várat szép és 
nagy külvárossal vegye körül, három év alatt oly erős bástya- 
fallal kerítette be, hogy azt nyelv el nem mondhatja, toll le 
nem írhatja. 

Eger vár külvárosa. Ennek a paradicsomszerű várnak a 
kerülete teljes tizenkétezer lépés s ötszögletű alakja és tizen- 
két tornya van. Négy irányban lőrései és mély árkai vannak, 
öt kapus külváros. Az első a keletre néző Ilidse-kapu, mely 
háromszoros erős kapu ; három felvonóhídon kell előtte keresz- 
tülmenni ; két oldalán lőrések vannak. E kaputól jobbra van 
a délre néző Hatvani-kapu , mely másik szögleten áll s kettős 


0 Eger város czímerét látta az író, a melyen az oroszlán vagy 
helyesebben hosszú sörényű ló valóban kiölti nyelvét. 

8 ) Törökül a kéziratban (zolta gurus) van, a mi a 

Soldo szóból eredt. ^ ' 

a ) Ezt a madarat rosszul nézte meg Evlia, vagy legalább akkor, 
midőn munkáját írta, már nem jól emlékezett rá, mert Eger város czí- 
merében csak egyfejű sas van kiterjesztett szárnyakkal. 

4 ) A kéziratban: (Laska), ismeretlen hely. 

5 ) Törökül : adaiiULö (Szalanta). 

®) 1657. okt. 8 — 1658. szept. 28. 

árokkal, négyszeres erős kapu, melyet nagy ágyúk vesznek 
körül. Ennél is felvonóhidakon kell átmenni. E Hatvani-kapu- 
tól másik oldalra menve, az Uj -kapuhoz jutunk. Ez is kettős, 
erős kapu, felvonóhidakkal. E kaputól befelé egész a Mar- 
talócz-kapuig *) menve, deszkával fedett, ezerötszáz lépés szé- 
les, tiszta főút van. A Martalócz-kapu Eger nyugoti oldalára 
néző erős, kettős kapu ; ennek is felvonóMdja van. A Kalmet- 
kapu 2 ) szintén nyugotra nyíló, kettős kapu. A kapu előtt fel- 
vonóhidakon kell átmenni. E Kalmet-kapu fölé Kara Mahmud 
aga csizmájának sarkantyúi vannak felfüggesztve, melyek- 
nek különös vaskarikái vannak. 

E kapun kívül Makla 3 ) völgyében néhány ziámetbirtokot 
képező s néhány állami tulajdont képező szép vízimalom van. 
A víz, mely Makla völgyébe néhány erős, vastag zsilipen jön 
be, a nagy külvárost kétfelé osztja. A külvárosban néhány 
vízimalom s kertekkel együtt nagy házak vannak. E külvá- 
rosnak egészen a közepén van a BárutkháneA) 

Bárutkháne erődítménye. Ezt az 1068. évben 5 ) Köprüli 
építtette, mivel Köprüli Mohammed pasa ez ejáletben sokáig 
váli volt s az ellenségeink mind ez után a vár után vágyakoz- 
tak, ez okból építtette ezt a Bárutkhánet. Három rekeszű s 
mindegyik rekeszen öt mozsarú, magyar szerkezetű kerekek- 
kel ellátott malmok vannak benne, melyeken elbámul az emberi 
ész. A Makla 6 ) vize hajtja. Négyszögletű épülete hat tornyú, 
vaskapus, erős vár, melynek a kerülete ötszáz lépés. Úgy 
tűnik fel, mintha a nagy külváros belső vára volna. Négy 
oldalról víz veszi körül s hidakon kell bemenni. Van parancs- 
noka, lőporgyári főnöke s éjjel-nappal fekete lőport készíte- 
nek itt, mivel e várban sok lőpor kell. 

A Makla vize e vár alatt megy el, azután a csársin keresz- 
tül folyván, némely utczai hidak és kőhídak alatt megy el s 
az Ilidse-kapu tövében vas-zsilipen kimenvén, a Zöld-rét ') 
nevű helyen folyik keresztül. Keleti irányba folyván, a Tisza 
folyóval egyesül. Az élet vizéhez hasonló víz és Egerben ennél 
ízletesebb víz nincs. Az Ilidse kapun kívül a Makla folyón 

*) Törökül : Martolosz-kapu. 

*) A török kéziratban : (kálmet). A Kalmet-kapu való- 

színűleg valamely magyar szónak elferdítése, j 

8 ) A kéziratban : xJLi'Lc (Makla). Makiár község nevének elfer- 
dítése. Az Eger patak Makiár felé folyik, azért a török makiári folyónak 
nevezi azt. 

4 ) Barvtkháne, lóporgyár és lőporraktár. 

5 ) 1667. okt. 8 — 1668. szept. 28. Kr. u. 

6 ) így nevezi az Eger folyót. 

7 ) Törökül: Jesili csairi van a kéziratban. 

levő hat rekeszű vízimalmokat is érdemes megnézni. E folyó 
partján levő házak erkélyéről horoggal halásznak. Különös 
mulatság ez. 

Hévvizei. Három hévfürdője van : egyik a férfiak, a másik 
az asszonyok, a harmadik az állatok számára. Némi tekin- 
tetben hasznosaknak bizonyultak, a rühességet és frengi beteg- 
séget meggyógyítják. E külváros erődítményében 17 város- 
rész van, 7 keresztény és 10 iszlám. 2060 csinos háza és sok 
palotája van ; az előkelők házai mind erkélyesek s mindegyik- 
nek van kertje ; többnyire deszkazsindelyes és keramitos 
tetejű házak. 

Dsámijai. Van 46 imahelye. A Hatvani-kapu közelében 
a külváros falát érintve, van III. Mohammed szultán dsámija , 
melyet Fethia néven is neveznek ; annakelótte ez templom 
volt. A Csársi dsámi, melyet sokan látogatnak. Szálih efendi 
dsámija 9 Alajbég dsámija , Jeni-zai dsámija , Kaszim pasa 
dsámija , Vásártéri dsámi ; ezek mindegyikében elvégzik a 
pénteki imádságot. 1 ) 

21 városrészi závieje 2 ) van, melyek közt híres a Széles- 
utczai mecset, a ketkhuda-mecset. 

Van négy medreszeje, tizenhét elemi iskolája, hét kolos- 
tora. Van 20 csorgókútja, melyek közt híres az Aga-csorgója, 
az Alajbég csorgója, Kászim pasa csorgója. 

Csársija. Van 600 boltja. Boltjai és kávéházai nagyon 
díszesek, kereskedői gazdagok. 

Fürdője van kettő : egyik a belső vár kapuja alatt a híd- 
főnél ; ez a Validé szultán fürdóje } mely nagyon szép, kellemes 
vizű, hat kamrájú fürdője ; egész kupoláját vörös keramit 
fedi. A másik a Kalmet-kapu közelében, kisebbszerű, keskeny 
fürdő, kályhával. A városban levő házak közül hétszáz lakás- 
ban és palotában van fürdő, miként az előkelők ezt dicse- 
kedve beszélik s az előkelők mind azokba a fürdőkbe men- 
nek. öt kis fogadója van s a kereskedők e fogadók közül csak 
egyikbe mennek ; a jövő-menő vendégek többnyire a ráják 
házaiba szállnak meg s a fogadói bért azoknak adják. A többi 
vendégek az előkelők házaiba szállnak meg, sőt az érkezőt 
hívják is. Némelyik háznak kapuja fölé ez a vers van írva : 
»Bi-tekellüf bejá bikháne-i má.« 3 ) 


*) Ez a 8zálát-i dsuma, melybe belefoglalják az uralkodó khalifa 

nevét. 

a ) Závie a mecsetek mellett levő kolostorszerű kis épület apró 
szobákkal a mecset szolgái számára. 

8 ) Ez a vers perzsa nyelven van : Le Iju vuÜJo 

Magyarul így van : Minden czeremónia nélkül lépj be a házamba. 

Nevezetességei. Fehér czipókenyere és lengyel tyúkpör- 
költje híresek. Egy oka pogácsa és vajas kalács ára egy ákcse ; 
híresek még a tyúk-börek x ) és a kenyérlepény. Egy oka kövér 
juhhús ára egy ákcse, egy oka vaj és méz ára nyolcz ákcse. 
Különféle és temérdek gyümölcse van. 

Eger nevezetességei leírásának befejezése. A Hatvani-kapu- 
tól egész a Kalmet-kapuig összesen 4000 lépés az út. Levegője 
és vize nagyon kellemes, azért sok szép népe van. Népe 
mind bosnyák, de magyarul és németül is tisztán beszél- 
nek ; nagyon őszinte és egyszerű emberek. Fülek , Szécsen y 
Gyarmat , Szentendre , 2 ) Hont, Külvár 3 ) várak hitetleneivel 
naponkint harczolnak. E vár rájáit felsómagyarországiaknak 
mondják, szépen beszélnek magyarul. 9600 kertjük van ; 
szőlőjük savanykás és nem nagyon ízletes. A nép többnyire 
várórséget képez, vannak kereskedők és tudósok is. Különösen 
sebészeik vannak. A gyermekek bátrak, erősek, a lovat és 
fegyvert szeretik. 

Búcsújáróhelye. A Hatvani-kapun kívül fehér hattyú 
gyanánt álló kupolás épületben Dede-Szultán nyugszik, a kinek 
ez a bektási kolostora. 

Míg a várost nézegettem, a közben Mohammed egri pasa 
nagy csapattal megérkezett Dobracsinból s a várban levő egész 
iszlám katonaság kiment a pasa fogadtatására. Tiszteletből 
szolgáimmal én is kimentem elébe s lóháton találkoztunk és a 
városba úgy mentünk be, hogy lovaink feje egymás mellett 
volt s a várban néhány száz ágyúlövést tettek tisztelgésből. 
Még azon a napon padisáhi díván tartatott, melyen a pasa 
számára küldött levél felolvastatott s ekkor én szegény a nálam 
levő díszruhát a pasa vállaira tettem, az illedelemtudó pasa 
pedig a fejedelmi díszruha szélét megcsókolta, a mire az összes 
szolgák szabály szerint a pasát üdvözölték. Mikor a pasa 
helyére ült, akkor a janicsár aga számára jött levél olvasta- 
tott fel s neki a pasa adta fel az aranyos díszruhát, a mire a 
csausok őt is üdvözölték s nagy örvendezéssel lakására ment. 
Nyomban utána ott a divánban a pasa az egri vár negyven 
tugos és zászlós agájával a számukra előkészített díszruhát 
felöltette s mindenki hazament. Mindenfelé nagy vígság volt 
és három napon át szólt a zene. A pasának minden agától nagy 
ajándékok jöttek s nekem szegénynek három kisze pénzt, 
három lovat s egy prémes bundát adott. 

Ibráhim ketkhuda urunk levelét is elolvasta s figyelembe 


*) Börek vagdalt hússal töltött tészta. 

9 ) Szemendre, vagyis Szendró vára Borsodmegyében. 
*) (Külvár), iráshiba e helyett : Kékkóvár. 

vette a levélben következő szavakat : »Evliámra különös 
figyelmet fordíts és jókedvűen bocsásd el. A követ-pasával 
Bécsbe és Németországba megy s útiköltséget készítve szá- 
mára, küldj ed el.« Az éleslátású pasa háromszáz aranyat, 
egy öltözet ruhát s három szolgámnak is egyenkint ötven-ötven 
aranyat és egy-egy öltözet ruhát adott. A janicsár agától, 
Ahmed agától két kisze pénzt, egy rabszolgát, két lovat, öt 
kézi puskát, egy vég posztót, öt köteg atlaszt, a negyven 
váraga mindegyikétől is különböző tárgyakat kaptam és nagy 
podgyászom lett. A harmadik napon a hírnökök kikiáltották, 
hogy a padisahi parancs értelmében Szécsen , Gyarmat 9 Hollókő 
és más várak kijavítására a pasa személyesen megy el s fel is 
készülődtünk mind. 

///. Egerből Mohammed pasával a felső-magyarországi 
várakba menetelünk. 

Egerből északi irányba az egri ejálet katonaságának felé- 
vel megindultunk és Keresztös * *) mezejére értünk. Egy tó part- 
ján, egy romba dőlt templom közelében őröket állítottunk fel, 
mi ve ez már az ellenség tartományában van. Az 1005. évi 
Rebi-ül-evvel hó 5-ik napján 2 ) III. Mohammed szultán hét 
király ellenében személyesen harczolt itt és nagy ütközetet 
csinált. Igen sok rum 3 ) és magyar történetíró leírta ezt. 4 ) Én 
oly módon írom le, a hogyan ezt az ütközetben jelen volt bol- 
dogult atyámtól, Dervis Mohammed agától és más öregektől 
hallottam. 

A megvert tábor harczának elbeszélése. 

Mohammed khán Egert elfoglalván, hét király hétszáz- 
ezer főnyi sereggel az iszlám sereget az egri ejáletben megszorí- 
totta s azt beszélték, hogy a várnak az iszlám kézből való 
kiszabadítására el fognak jönni. A tatár khán testvére, Feth- 
Geráj szultán negyven-ötven nyelvet elfogott s a padisah elé 
hozván őket, kikérdezték, kik ilyen hírt adtak : »Holnap vagy 
holnapután a német császár testvére, Makszimilián herczeg és 


J ) A kéziratban : (Kheresztös). Mező-Keresztes. 

*) 1596. okt. 26. Kr.u. ' 

*) Rum = római vagyis latin nyelven író. 

*) A mezőkeresztesi ütközetről az egykorú leírások, levéltári 
kutatások s részben a török kútfőknek is felhasználásával alapos munkát 
írt Komáromy János a Hadtörténelmi Közlemények 1892. évfolyamában. 

hét király okvetetlen megtámadnak benneteket. « A padisah. 
erre így szólt : »A helyett, hogy azok támadjanak meg, inkább 
mi támadjuk meg őket.« S Khádim Dsáfer pasa, Véli pasa 
rumili vezír és néhány szadsákbég negyvenezer katonával és 
tíz ágyúval a hadsereg elócsapatát képezték s egyenesen az 
ellenség felé mentek. Az ellenség annyi ágyút és puskát lőtt ki 
ellenük, hogy csak Dsáfer pasa és Véli pasa jöttek vissza négy- 
ötezer emberrel az iszlám táborba. Mikor a Dsem-felségű 
padisah erről a dologról értesült a Rumili ejáletot Haszán 
pasának adta és a hitetlenek ellen szerdárrá tette. Ibráhim 
pasa főszerdár is Haszán pasa után ment s vele ment a khán 
testvére, Feth-Geráj is hetvenezer tatár katonával és az ellen- 
ség táborával szemközt foglaltak állást úgy, hogy a két sereg 
közt csak egy kis folyó volt s azon éjjel a környékre őröket 
állítottak. 

A következő napon megérkezett* a hatalmas padisah is 
és Allah segítségével Dsigalazáde részéről a hitetlenekre erős 
mohammedi kardcsapásokat mértek. Mivel már alkonyat volt* 
azért a felek abbanhagyták a harczot és minden irányban 
őröket állítván, csendesen lenyugodtak. A következő reggelen 
újra megfújták a harczra a trombitákat s az iszlám katonaság 
sűrű tömegben a mezőség közepén állott. A nagyvezír, a khán 
testvére az előcsapattal megindultak s a felséges padisah is 
utánuk jött százezer katonával s valamennyien az ellenség 
tábora tövébe mentek. 

Délig az ellenség a táborból a fejét sem mutatta s csak 
délután mozdult ki táborából és seregünk felé jött. Harczra 
tüzelve a német, cseh, frenk, horvát és magyar seregből egy 
hadosztály katona muskéta puskával, kezükben, derekukon, 
nyakukon, nyeregszíjukon öt-hat kézi puskával felfegyver- 
kezve támadni készültek s dob- és trombitaszó mellett rohantak. 
Ennek a rohamnak a mi seregünk nem tudott ellenállni és 
egyetlen teremtett lény az ellenségnek ellen nem állhatván, 
még az ütközet előtt szerteszét szóródtak. Az ellenség hadi- 
rendjét meg nem bontva, az előbbi módszer szerint ágyúval, 
puskával lődözve s különféle tűz-szóró hadiszereket hasz- 
nálva jött előre. Haszán pasa rumili vezír az átjáró fejénél 
egy üteg ágyút lövetett az ellenségre s nagy harczot kezdett. 
Azonban Haszán pasa serege nem tudott ellenállni s a táborba 
vonult vissza. Haszán pasa katonasága nyomába az ellenség 
hirtelen csorda gyanánt jött s az iszlám tábort félelem nélkül 
hatalmukba kerítve rabláshoz kezdettek. Némelyek az oszmán 
társzekereket és a szultán sátorát foglalták el s bort ittak, 
azután pedig valamennyien tánczolni kezdtek. Itt-ott Dsigala- 
záde és Ibráhim pasa nagyvezír emberei még harczoltak, de 

mi haszna : az ellenség a táborban volt már, rabolt, zsákmá- 
nyolt, sőt némelyek a ládákra ültek le. 

A padisah a tábor szélén a próféta zászlójával egy dombon 
állt s a gyalogok és janicsárok heves harczot vívtak jelen- 
létében és a próféta zászlója előtt vértanúk lettek. A padisah 
ezt a helyzetet látva, a mellette levő hodsa efendihez így szólt : 
»Efendi ! hogyan segítsünk a bajon ?« A hodsa válaszolá : 
»Padisáhom ! maradj csak állhatatosan a helyeden, a felséges 
Isten kegyelmét most mindjárt meglátod. « Az öreg szolok- 
hasi 3 ) pedig így szólt : »Padisáhom ! én Szulejmán khánnal 
a mohácsi mezőn is jelen voltam ; az ellenség eleinte ott is 
ilyen könnyű győzelem formát mutatott, de utoljára úgy 
szétveretett, hogy egyetlen ember meg nem menekült. « A padi- 
sahnak ily vigasztalásokat mondtak. 

Némely történetírók azt mondják, hogy a padisáht ez 
ütközetben egy ló hasa alá bujtatva elrejtették ; de ez szem- 
telen hazugság ! 

Eközben néhány tapasztalt, aranyos ruhás, belső szolga 
is lóra kapott és megfutamodott s a mint a lovasok ezeket 
meglátták, egész Eger váráig futottak. A padisah mellett 
a négy századból csak egy század katonaság maradt, ezek is 
gyalogosak s olyanfélék, mint a főcsakács, a kara-kollukdsi, 2 ) 
az elfutott lovasoknak lovászai. Végre a hodsa efendi kezét fel- 
emelve imádkozott s a padisah körül levők az Amint mondták 
rá. Isten bölcsessége egyszerre csak segítséget adott. Mikor az 
ellenség a tábort fosztogatta s a kara-kollukdsi szolgáit kezdte 
öldösni, ekkor egyik lovászgyermek a turbánját leoldva, zászló 
gyanánt egy rúd végére tűzte s mondá : »Hé ! hitharczosok ! 
üssétek ezeket a hitetleneket !« S különös ! egyszerre a 
szakács segédei s a többi legény kék a favágó fejszét, az égett 
végű konyhai piszkáló vasat s mindegyiknek, a mi keze 
ügyébe esett, felkapták s a hitetleneket azzal kezdték ütni. 
A sátorokat fosztogató hitetlenek rosszat sejtve, futásnak 
eredtek. Az iszlám seregben pedig felhangzott a kiáltás : »Hé ! 
az . ellenség megveretett« ; s a mi katonaságunkba új lelket 
•öntött ez, visszafordultak s az ellenséget vágni kezdették. 

Déltől kezdve alkonyatig százezer ellenséget kardra hány- 
tak s egész estig, a holdvilágnál is az ellenséget törté k-zúzták 
és úgy tértek vissza a táborba. Szóval, a keresztesi mező a 
hitetlenek hulláival tele lett s az ellenségből egy lélek sem me- 
nekült meg, mert midőn a vízen keresztülmentek, egyik a 
másikat űzve, a vízbe merültek. Edirnei Mohammed cselebi 


J ) Szolak-basi, a testőrség főparancsnoka. 

*) Kara-kollukdsi, a janicsárok konyhamestere. 

és Ali efendi mindezeket részletesen leírták és semmi szükség 
sincs arra, hogy mi azt ismételjük. Ezt is csak azért írtuk, 
mivel a csatatért megnéztük. Ez a keresztesi mező igazi csata- 
tér. Egyik vége egész a kassai mezőkig és a Tisza folyó partjáig 
terjed, másik oldala pedig Felsó-Magyarország bányavidékén 
végződik. Ennek a mezőnek a közepén a Keresztes folyó folyik. 

E tér megszemlélése után Mohammed egri pasával együtt 
elindultunk és észak felé menve x ) Szálók 2 ) faluba érkeztünk, 
mely két kilids 3) alatt levő magyar falu. Vermeled*) falu a 
Tárná folyó partján van. Ez a folyó a Mátra 5 ) hegyeiből jön 
és Szolnok alatt Heves 6 ) síkságán a Tisza folyóba ömlik. 
Innét ismét tovább menve Domoszló 7 ) faluba értünk, mely 
a mi Hatvan várunk faluja. Onnan Visonta 8 ) faluba érkeztünk. 
E falukon 9 óra alatt mentünk keresztül és azután Gengös fl ) 
nevű nagy városba értünk. 

Gengös ( Gyöngyös ) városa. Az egri ejáletben 8000 ala- 
csonyabb- magasabb deszkazsindely es szép háza van. Nyolcz 
bírája, kezükben ezüstbottal, vállukon prémes mentével »bíró« 
néven kormányozza a várost. E nagy város a Mátra hegy tövé- 
ben fekszik s a Mátra folyó keresztülfolyik rajta és két részre 
osztja. Kertjei és tiszta utczái vannak. E város a Mátra szélénél 
délkeletre terjed és hosszúsága 8000 lépés. Összesen nyolcz 
temploma van. Van 1060 boltja, melyek mindegyikében szép, 
bájos hitetlen leányok üldögélnek és mindenféle árúczikket 
árusítanak. A városon kérész tülmenő folyó nehány malmot 
hajt. Házai többnyire téglaépítkezésűek és csinosak. A város- 
nak hosszában 10, szélességében 5 utczája van ; mindegyik 
utczában egyik végétől a másikig keresztüllátni, mint a tükör- 
ben, olyan egyenesek. Ezernél több posztó- és sajákműhelye 
van. 10 ) Lakossága kereskedő, kik minden közadótól fel vannak 

0 Itt rosszul tájékozódott az író. 

9 ) A kéziratban : (Szalók) ; Hevesmegyében. 

8 ) Kilids = kard. így nevezték azokat az adójövedelmeket, 
melyeket egyes falvakból az érdemes katonák jutalmul és pedig állandó 
jutalmazásul kaptak. 

4 ) Törökül írva : JuJLí^ (Verpelid). 

*) (Mátra). 

6 ) (Heves). 

7 ) (Domoszló). 

8 ) A kéziratban hibásan : aUjjö jjÍJj (Vistona), vagyis Visonta. 

8 ) Törökül írva: (Gengös), vagyis Gyöngyös. 

,0 ) A saják nevű szövet a posztó egyik faja volt. Buda leírásánál is 
említi Evlia, hogy ott a zsidó asszonyok foglalkoztak a sajákposztó 
készítésével. I. m. 251. 1. 

mentve, azonban Felső-Magyarország kormányzójának, a sánta 
palatínusnak adót fizetnek. Noha két kil/ids alá tartoznak:, 
az oszmánoknak ajándékon kívül semmi mást nem adnak, 
azonban minden évben az egri vár kijavításához és tatarozá- 
sához hozzájárulnak. Egykoriban ezek Eger meghódítójának, 
Mohammed szultánnak, egy kenyeret és háromszáz pár ökröt 
adtak ajándékul s ezért kapták a szabadalomlevelet. 

Ez nyílt város, várfalai nincsenek. Vize és levegője kelle- 
mes. Kertjeinek száma 28.000-re megy. Édes ízű, bő levű, 
tizenhétféle szőlője van, s közte hétféle muskát szőlő. Borának 
nincs párja sem Arábiában, sem Adsemországban, csak a 
Tenedosz-szigeti hasonló hozzá. Rózsaszínű, fehér és zafírhoz 
hasonló sárga borai vannak, melyeket hosszúkás edényekben 
küldöznek ajándékul megízlelés végett. Fehér tejhez hasonló 
pálinkája is van. Tizenöt okára menő, ánizsmagos, szezám- 
fűszeres, fehér czipókenyere nagyon ízletes. Szóval, igen vi- 
rágzó város ez. A pasának 5000 piaszter ajándékot adtak és 
nagy vendégséget rendeztek, a melyen én is jelen voltam. 

Innen nyűgöt felé menve, a Mátra hegyen 8 óra alatt 
áthaladtunk és hét magyar falun kereszt ülmenve, ismét hegyre 
mentünk fel, a melyen Fülek *) várát szemléltük meg. 

Fülek vára . Építője Felső-Magyarország királya, Mater 
; palatínus . 2 ) A 982. esztendőben 3 ) III. Murád korában Musz- 
tafa pasa foglalta el és a budai szandsákhoz csatolta. 20 évig 
volt iszlám kézben ; végre az 1002. évben 4 ) az ellenség ismét 
visszavette ; GO évig a magyaroké volt, azonban az 1072. 
évben, IV. Mohammed szultán idejében, mikor Köpriilizáde 
Fázil Ahmed pasa nagyvezír Újvárt elfoglalta, a tatár khán 
fia, Ahmed Geraj szultán és a mostani egri váli Mohammed 
pasa kirabolták és üresen hagyták, azután Köprüli a Rábá- 
mé nti futás után a követekkel való alkudozásnál e várat újra 
átvette s abba 4000 katonára való élelmiszert és hadikészletet 
helyezett el. Juszuf aga parancsnoka a várat kitisztíttatta és 
kijavíttatta. 

Fülek vár földje cs alakja. Az ég csúcsáig felnyúló magas 
kősziklára épített erős vár ez, bénner a fejedelmi dsámival, 
melynek hét deszkatetejű tornya van. Egyetlen kapuja és 200 
deszkazsindelyes tetejű háza van, köztük a hadiszertár és az 
éléstár. 


9 Törökül: dUi 
9 A kéziratban : őLc 

8 ) 1574. Kr. u. * 

9 1593. Kr. u. 

Az alsó város. A belső város sziklahegyeinek keleti oldalán, 
a kősziklák tövében, széles síkon 700 kisebb-nagyobb tégla- 
építkezésű ház van. Felerészébe az iszlám sereg, másik felébe 
pedig a Hatvan várhoz tartozó hitetlen martalóczok mentek. 
E külvárosnak is mély árka, húsz deszkatornya, három kapúja 
és tíz temploma s 200 üres boltja van. Árkain sorompók vannak. 
Onnan hét óráig menve Hollókő *) várához érkeztünk. 

Annak előtte az ellenség kezébe került s csak az 1073. 
évben * 2 ) a bombázás következtében vonult ki belőle az ellen- 
ség és Hatvan várunk katonaságából 110 harczos bement és 
a várat elfoglalta. Az egri vezírt, Mohammed pasát kértem, 
hogy adjon engedélyt a várba való menetelre, mivel a várban 
csak mostanában kezdették meg a vitézeink a szolgálatot. 
Kérésemet meghallgatta és megengedte, hogy valamennyien 
Hollókő várába menjünk. 

A vár alakja. Magas halmon fekvő kicsi ötszögű vár; 
fakapuja van, benne mintegy száz üres ház van. Egyetlen 
templomát dsámivá alakították a padisah nevére. Gondos- 
kodás történt, hogy éléstár és hadiszertár legyen benne. Innen 
nyűgöt felé egy óráig menve, Széesény 3 ) várba értünk. 

Széxxény vára. A hitetlenek kezében volt, de az 1073. 
évben, mikor Káplán pasa Nógrád várát ostromolta, az ellen- 
ség ezt elhagyván, elfutott. Jelenleg a békesség fejében az 
ellenségtől átadott öt vár egyike ez. A vár kijavíttatván, az 
előbbi esztergomi bégnek, Cserkesz Iszkender bégnek adatott. 
Az egri ejáletben a bég székhelye s bégjének jövedelme 400.000 
ákcse, 12 ziámetje és 316 kilidse van. Alá j bégje, cseri- basija, 
háború esetén 3000 katonája, 1000 várkatonája, parancsnoka, 
három oda janicsárja, egy oda dsebedsije van. Háromszáz 
ákcse fizetésű bíróság. Iszkender bég nagyon értelmes, meg- 
gondolt ember volt. 

A vár alakja. Síkságon fekvő, négyszögalakú, téglaépít- 
kezésű vár, melynek egyik oldala palánka lévén, újraépíteni 
akarják. Egy dsánűt kezdtek építeni. Külvárosa is fejlődésben 
van. Kertjei, malmai, szőlői mind virágzók. Négy oldalán két 
ágy úlö vésnyire Szécsény palánkái vannak. Vize és levegője 
nagyon kellemes. 

Innen Mohammed pasával északi irányba menvén Gyar- 
mat 4 ) várához értünk. 


0 Törökül: (Hollók). 

fl ) 1662. Kr. u. 

8 ) Törökül: (Szicsen). 

4 ) Törökül: (Germat). 

Gyarmat vára. III. Murád khán idejében ez is a mienk volt, 
de az 1013. évben *) az ellenségé lett. Most az 1074. évben * 2 ) 
Léva és Nyitra várakért cserébe vétetett át az ellenségtőL 
A budai alajbég alól kivétetvén, ömer agának adomány oz- 
tatott és szandsákbégi székhely lett. Bégjének jövedelme 
400.000 ákcse, 9 ziámetje és 316 tímárja van. Alá j bégje, pa- 
rancsnoka, háromszáz várkatonája, topcsi- dsebedsi és budai 
janicsár szerdárja van ; háromszázötven ákcse fizetésű bíróság. 
Városát elkezdték kijavítani. 1073-ban 3 4 ) a tatárok itt át- 
vonultak és felégették. 

A szemendrei kapitány ide eljött a pasához és vendégséget 
adott, azért Szemendre*) várába mentünk. 

Szemendre vára. Ez utóbbi nem került iszlám kézbe, hanem 
Felső-Magyarország bánjának, a sánta palatínusnak birto- 
kában van. A pasa tiszteletére ágyúkkal díszlövéseket tettek 
s az oszmánok és a németek közt létrejött békének nagyon 
örültek. A kapitány, mikor megtudta, hogy én a követ-pasával 
Bécsbe fogok menni, nagyon megtisztelt és magasztalt és sok 
ajándékot adott. 

A pasának az alsó város kertjeiben nagy vendégséget 
adott és tíz mohammedán foglyot ajándékozott. Nekem sze- 
génynek is öt foglyot adott s a szabadon bocsátott foglyok 
mindegyikének egy-egy lovat is ajándékozott. A kapitány 
értelmes és okos ember volt. 

Szemendre vár alakja. A budai ejáletben a Duna partján 
is van egy Szemendre, mely szandsáksági székhely. Ezt Magyar- 
Szemendrének 5 ) mondják. Innen Kelvár 6 ) várához mentünk. 
Ez is Felső-Magyarországhoz tartozik. A vár kapitánya kijött 
a pasa fogadtatására és nagy ünnepélyesség volt. Egy kertben 
a pasának vendégséget és ajándékot adott. Itt is igen örültek 
a békének s midőn a békeszerződés másolatát olvasták, fejüket 
meghajtva hálálkodtak. E várban rendes katonaság volt. 
Innen Henot 7 ) várához mentünk. A következő napon ismét 


9 1604. Kr. u. 

2 ) 1663. aug. 4 — 1664. július 24. Kr. u. 

9 1662. aug. 15—1663. aug. 4. Kr. u. 

4 ) Törökül: (Szemendre), Szendrő. 

9 Törökül: (Madsar-Szemendre). 

9 A kéziratban így van : Ez nyilván hibás, valószínűleg 

így volt (Kékkóvár). 

9 A kéziratban : JejJL# (Henot) valószínűleg Hont. 

Gyarmat vár közelében mentünk át és Dar-Junak l ) várához, 
mentünk. 

Dár-Junak vára (Buják). Ez is Felső- Magyarország katonai 
vára volt, azután az 1073. évben, 2 ) mikor a tatár khán fia, 
Ahmed Geraj szultán az újvári ütközetbe ment, kozák katona- 
ságával a vár alá szállott, a mire a hitetlenek a várat fel- 
gyújtván, megfutottak. A hatvani katonaság ekkor bevonult 
a várba és azt elfoglalta. Jelenleg háromszáz irreguláris katona 
van a várban. Ezeket a parancsnok összeírta és az öreg Moham- 
med pasa igazságosan rendezte. Szubasiság 3 ) és a katonai 
járás helytartósága lett. Hadiszertárt és élelmiszertárt helyez- 
tek el benne és emberek mentek, hogy Hatvanból tíz ágyút 
hozzanak. A várat elkezdték kijavítani. 

A várban háromszáz szűk ház van. Egyetlen temploma 
az uralkodó nevéről dsámi lett. Vára az ég csúcsáig felnyúló,, 
meredek sziklán álló erős, kicsiny vár. Egyetlen oldalról sincs 
magaslat körűié. Van egy igen mély börtöne, melybe kötélen 
kell leereszkedni. A régi időben ez oszmánli kézben volt, mert 
a dsámi mihrábja most is megvan. A dsámi mellett igen jó 
vizű kút van, melynek vize július hónapban is jéghideg. A kút- 
fúró mester ezt a sziklát a fúróval lyukasztotta ki és úgy hozta 
elő a vizet ; teljes kilenczven öl mély. Külvárosa csinos magyar 
város, lakói többnyire hatvani ráják. ötszáz csinos ház van 
benne. E vár a hatvani mező közepén egy kerek sziklán tojás 
gyanánt áll. 

Innen a pasával elindulván, 4 óra alatt Hatvan vára kör- 
nyékére értünk. Itt Mohammed pasa urunktól a budai vezír- 
nek, Gürdsi Mehemed pasának, a nagyvezímek, Ibráhim 
ketkhudánknak és a német királyhoz menő követünknek, Mo- 
hammed pasa urunknak szóló leveleket átvevén, háromszáz 
fegyveres kisérőmmel az egri harczosokhoz mentem s azután 
egymástól elbúcsúztunk. Hatvan várából nyűgöt felé menve,. 
14 óra alatt Pest várához érkeztünk. 

Isten rendelése volt, hogy a követ- pasa is ép azon napon 
volt Budára érkezendő. A követ-pasa fogadására az egri ka- 
tonaság Pest alatti sátoraiból kimenvén, zászlóival a budai 
sereghez csatlakozott. Az egri katonasággal a követ-pasát 


') A kéziratban : jló (Dár-Junák). A leírás után Ítélve 

ez csak Buják vára lehetett, a hol az író által említett kút most is meg- 


van. A 




hibás pontozás folytán lett, e helyett 


ehelyett vagyis Vár-Buják. 

«) 1703 = 1662. aug. 15—1663. aug. 4. Kr. u. 

3 ) Szubasiság , alparancsnoksági kerület. 

Kile mezején *) üdvözöltük. Én szegény, azonnal leszálltam 
lovamról s gyalog lévén, a követ-pasának térdét a lovon meg- 
csókoltam s megálltam : »Hé ! Evlia Cselebi ! Isten hozott !« 
mondá. »Üdvözölve légy szultánom ! — felelém — a belgrádi 
megbízáshoz híven az egri vilájetbe mentem s az egész egri 
katonaságot elhoztam eléd. íme ! az üdvözlésedre itt állók 
egriek, a jobbról állók pedig budai katonák. « Erre így szólt : 
»Isten hozott ! ülj fel a lovadra « ; s én azonnal kengyel nélkül 
felültem szélgyorsaságú lovamra és kíséretéhez csatlakoztam. 

Mikor nagy sereggel Budára bevonultunk, a budai lakosok 
örege-apraja, még a hitetlenek is kijöttek az érkező követ 
látására s fényes sereggel mentünk be Budára. Buda négy 
erődítménye az ágyúzás nemrudi -) tűzében volt úgy, hogy 
az ég és föld rengett belé. 

A császár követének emberei kémlelódésre jöttek s mikor 
a követ-pasa kíséretét szemügyre vették és a budai pasa által 
adott élelmiszereket s a követ-pasa seregét látták, azonnal 
a pasához járultak s mondák : »Szultánom ! a katonaságod 
igen sok, ennyi katonával nem jöhetsz a mi országunkba. « 

Mikor a pasa e szavakat hallotta, így szólt : »Valláhi ! 
lelkem ! én Rumili beglerbégje vagyok, háromezer katonával 
jövök-megyek, hanem mivel ti féltek s azt mondjátok : A pasát 
ilyen sok katonájával nem élelmezhetjük ; minek jön ilyen 
sok katonával országunkba ? — ezért tehát csak ötszázhatvan 
emberrel jöttem. Ne féljetek, miattunk nyugodtan lehettek. 
A padisah országából a Dunán húsz hajó és több száz tár- 
szekér jön élelemmel utánunk. « 

Mikor a pasa a tolmács által e szavakat értésükre adta, 
a hitetlenek erre nem tudtak mit válaszoljanak s így szóltak : 
»Szultánom ! Isten hozott ! a mi követünk Szultánomat a mi 
Komárom várunkban már egy hónapja várja. A mi követ- 
bégünkkel tudatjuk, hogy szerencsésen Budára érkeztetek, 
de aztán holnap ti is induljatok el Budáról. « Mikor a tolmács 
ezen szókat elmondta, a követ-pasa a zenekarát játszatta 
s az Ácsik-ilidsehez 3 ) ment, Budáról pedig egy üteg ágyút 
sütöttek el, melytől az ég és föld megrengett. 

A követ-pasa a maga katonaságával a pasának a budai 
belső várban levő palotájába ment s ott Gürdsi Mohammed 
pasa budai vezírrel találkozott 8 oly nagy vendégség volt, 
hogy azt leírni nem lehet. Ebéd után Gürdsi Mohammed pasa 
a követ-pasának fejedelmi prémes mentét ajándékozott. A pasa 

*) Kile mezeje = Kelenföld. 

*) Nemrudi tűz, azt jelenti, igen nagy tűz. 

*) Acsik üidse leírását 1. Evlia Cselebi i. m. 247. 1. 

fiának, ketkhudájának, nekem szegénynek s a többieknek 
összesen negyven darab aranyos övezetű díszruhát adott. 

Gürdsi pasa a követ-pasának így szólt : »Nézd csak ! 
Allah mily kegyes irántad ! te a vallás javára a németekhez 
mégy, ne ám hogy valami hitványságot elkövetve, a padi- 
sáhunk becsületére szégyent hozz. Az én kémeim mindenfelé 
jönnek-mennek s hallottam, hogy te nem vagy erős kívánságaid 
fékezésében, mert az ellenség pénzét és ellátását kívánod. 
Allahra mondom, ha Bécsben tartózkodói is, a fejedet ott is 
levágom s ketkhudámat küldöm el helyedbe. Tehát pénz- 
vágyba ne essél, ötszáz kisze útiköltséget kaptál s ha pénzed 
és élelmi készleted elfogyna, íme ! Buda közel van, azonnal 
tudósíts, és kétszáz kisze pénzt és öt-tíz hajóval élelmet küldök. 
Egyébként a mi a nagyvezír defterjében és a császári rendelet- 
ben írva van, a szerint cselekedjél. Újváron és a Rába folyón 
belül kilencz órányira előrementünk s ha beleegyeznek, hogy 
azok a helyek a mi határszéleink legyenek, azok követe jöjjön 
ide, ha azonban ellenkezést mutatnak s a békét ily feltétellel 
nem fogadják el, azonnal tudósíts s mielőtt a tatár sereg szét- 
oszlik, lássunk a dolog után. Máskép ne legyen, vigyázz és így 
cselekedj él. « Az öreg Gürdsi pasa a követ-pasának a világos 
hit tekintélyére szolgáló ilyen rendelkezéseket adott s nekem 
is így szólt : »Ime ! Evliám ! te is a pasával lész, te a határ- 
széleket bekalandoztad, a pasa e határokra újonan érkezett 
s az elmúlt hadjáratot sem látta, tehát te vigyázz a dolgokra. 
Az ellenség követe Komárom várába érkezett s titeket vár, 
tehát reggel induljatok Budáról. « 

Ennek folytán a követ-pasa Gürdsi pasától elbúcsúzván, 
zenekarunkat újra játszatta s az alsó városban Gülbaba- 
kapuja közelében egy palotában megszállott ; nekem szegény- 
nek külön szállást adtak. Hála Isten ! szolgáimat és lovaimat 
egészségben találtam s azon éjjel Budán háltunk. 

A következő napon reggel az indulásra a trombitát meg- 
fujták s Budáról nyugoti iránbyan menve, fél óra alatt 
Ö-Budán áthaladtunk s 5 óra alatt Vörösvárra}) omian 5 óra 
alatt pedig Eszt^gom várához érkeztünk. Mivel Gürdsi pasa 
a követ-pasa fogadtatására nézve az esztergomiaknak paran- 
csot küldött, ezért valamennyien elébe jöttek és nagy dísz- 
ágyúzás történt. Az esztergomi Iszkender pasa szandsákja 
katonaságával és a vár katonaságának felével a követ- pasa 
mellé előcsapatul rendeltetett s a székesfej érvári Hadsi Musz- 
tafa pasa a szandsákjához tartozó várak katonaságának 
felével szerdár lett. A budai és kanizsai sereg a jobb szárnyra, 


*) Törökben : Kizü-Hiszár. Leírását 1. Evlia Cselebi i. m. 263. 1. 

az egri és temesvári csapatok pedig a balszárnyra rendeltettek 
s mindnyájan felkészülődvén, az esztergomi mezőkön negyven- 
ezer katona sátorok alatt tartózkodott. Esztergom vára alatt 
két napig pihentünk s a pénteki imádságot mindenki elvégezte, 
miközben a budai vezírtól a következő fermán érkezett : 
»Esztergomból azonnal indulj és egész seregeddel a német 
határhoz menj s ott az ellenség követével egyezkedjél meg. 
Az ellenség követét saját kezeddel add át a határszéli katona- 
ságnak, te pedig azok katonaságának ne adasd át magadat, 
hanem tekintélyesen menj és jöjj ; Allah legyen a vezetőd !« 

A pénteki imádság tehát gyorsan elvégeztetett, az indu- 
lásra a trombita megfuvatott s az egész iszlám sereggel a Duna 
partján haladva, Újfalu *) várához érkeztünk. Ez az eszter- 
gomi alaj -bégnek magyar faluja. Innen elindulván, Süttő * 2 3 4 ) 
Neszmély *) Almás*) falukon is áthaladtunk s a Duna partján 
sűrű erdőségeken és némely búvóhelyeken átmenve, a tatai 
mezőkön, egy tágas réten, egy fahíd mellett, azon a helyen 
állapodtunk meg, hol a Paja 5 ) a Dunába ömlik. Ide a budai 
kapitány tíz hajóval, a visegrádi kapitány három hajóval, 
az esztergomi kapitány hat hajóval jöttek s az összes hajók 
árboczait, vitorláit, evezőlapátjait feldíszítvén, különféle zász- 
lókkal, lobogókkal, lámpákkal, puskákkal ékesítve, a pasa 
sátora előtt egy üteg ágyúval díszlövéseket tettek s a kapi- 
tányok a követ- pasától díszruhát kapván, hajóikra mentek. 

Ezek után a pasának húsz darab dunai szállítóhajója érke- 
zett oda élelmiszerekkel megrakva és a mi oldalunk felől hor- 
gonyt vetve, megállapodtak. A követ-pasához ide ezen tudó- 
sítás érkezett : »Az ellenség követe már Komáromban van.« 
Haragosan állapodott ezért itt meg, én szegény pedig a pasától 
engedélyt kaptam s nehány esztergomi katonával fél óráig 
kelet felé menve, Tata várába érkeztem. 

Tata vára. A magyar királyok építették. Virágzó hely volt 
ez, azért a 950. évben, 6 ) mikor Szulejmán khán Esztergomot 
elfoglalta, e Tata vára alá jött. A várba zárkózott ellenség 
félelmében egy éjjel a várat elhagyta s a Bakony 7 ) hegyeibe 


0 A török kéziratban : A mai Nyerges -Újfalu. 

2 ) Törökül így van írva: (Saktói), vagyis Süttő. 

3 ) (Neszmel). 

4 ) yiljl (Almás). 

5 ) Wí (Paja). Ez a hely, melyről Evlia Cselebi szól, Füzitó 
körül lehetett, azon a helyen, a hol a Fényes forrás a Dunába ömlik. 

a ) 1543. Kr. u. 

7 ) A kéziratban: (Bakon). 

és Vilán 1 ) vár szőllőibe futott. E vár a szultán parancsából 
felgyujtatván, elpusztult. Ezután az ellenség újra felépítette 
8 a környéken rabolt, a miért Szüle j mán khánnak fejérvári 
pasája, Hamza bég, a tatai foglyok útbaigazítása szerint Tata 
várát hirtelen megrohanta és elfoglalta. Ezután 973-ban, 2 ) 
mikor Szulejmán khán a szigetvári hadjáratra ment, az ellen- 
ség tábora ide jött 8 e várat elfoglalta. A budai vezír, Arszlán 
pasa, a ki Jahjazáde Mohammed pasának fia, Pécs vára alatt 
Szulejmán khánhoz jött. »Miért nem mentél Tata segítsé- 
gére ?« mondá neki a padisah s a sátor előtt megölette. Azután 
az 1002. évben 3 ) III. Murád szultán korában, Jemen meg- 
hódítója Szinán pasa idejében, a boszniai Sáhinoglu nemzet- 
ségéből való Lala Mohammed pasa, ki egykoriban nagyvezír is 
volt, még janicsár aga korában Tata várát meghódította. Az 
1006. évben, 4 ) mikor az ellenség Győrt csellel elvette, Tatát is 
más várakkal együtt elfoglalta. Mikor 1006-ban Szaturdsi Mo- 
hammed pasa nagyvezír lett, először is Tatát vette vissza. 
Az 1010. évben 5 ) III. Mohammed szultán khán idejében, mikor 
az ellenség Székesfej érvárnál győzött, e Tata várát is elfog- 
lalta. E nap óta az ellenség kezében maradt s jelenleg a német 
császár tulajdonában egy magas halmon ötszög alakú erős vár. 
Környező magaslata nincs, egy nagy templom van benne 
s az égig felnyúló harangtornya meglátszik. Minket azonban 
a belső várba nem bocsátottak, hanem a kapitány az alsó vár 
kapuja közelében megvendégelt. Az alsó várat, mely nagy 
külváros, megszemléltük. Egynéhány temploma, bazárja, 
kétezer deszkatetejű háza s három kapuja van. Köröskörül 
sorompóval, árokkal kerített erős külváros ez. A Bakony 
hegyei felé számtalan szőllője van. 

A vár megszemlélése után a kapitánytól ajándékot és kísé- 
rőket kaptam és Vilán 6 ) várához mentünk. Ezt a várat 
Szulejmán khán elpusztította, de az ellenség utóbb felépítette. 
A Bakonyhegy szélén négyszögű, erős, meredek vár. Van 
temploma, bazárja. Ennek a kapitánya engem ebédre hivott 
és nagyon megvendégelt. Ebéd után a Rába- melléki ütközet- 
ben fogságba került Musztafa efendi lovassági khulefa után 
kérdezősködtem. A börtönből hatszáz mohamedán foglyot 


9 Törökül : a mi nem más, mint Vitán vár, melynek némi 

romjai máig is láthatók. 

») 1565. Kr. u. 

*) 1594. szept. 26 — 1594. szept. 15. Kr. u. 

4 ) 1597. aug. 14 — 1598. aug. 3. Kr. u. 

9 1601. juh 1—1602. jún. 20. Kr. u. 

6 ) (Vilán) = Vitán. 

9* 

előhoztak s megnéztem őket, de Musztafa khulefát nem láttam. 
Ezután a kapitánytól ajándékot és kísérőket kaptam s 4 
óráig nyugat felé menve Pápa 1 ) várába értünk. 

Pápa vára . Az 1008. évben 2 ) III. Mohammed szultán 
idejében Kanizsa meghódítója, Ibráhim pasa, lett a magyar- 
országi szerdár s mivel 10.000 franczia Bécs vára segítségére 
jött, ezért az említett szerdár Bécs várát nem vehette ostrom 
alá, helyette tehát más várak elfoglalásával bízatott meg. 
A német király a segélyül jött franczia katonákat Pápa várába 
küldötte téli szállásra, a várban azonban a németek, francziák 
között nagy összeütközés történt s a németek a francziák 
közül sokat kardra hánytak. A francziák ekkor titokban Lala 
Mohammed pasa budai vezírhez tudósítást küldtek és szer- 
ződést ajánlottak, mondván : »Pápa várát okvetetlen átadjuk 
nektek.« Lala pasa ekkor ketkhudáját, Abdi agát, Budáról és 
Székesfej érvárról való tízezer katonával elküldötte s egyik 
éjjel ezek Pápa várát hirtelen megrohanták s mivel a franczia 
katonák a kaput kinyitották, az iszlám katonaság a várba 
ment. A francziák most alkalmat találva, a magyarokat és 
németeket kardra hányták s Pápa vára ily módon iszlám kézbe 
jutott. Háromezer franczia Pápa várában maradt s a többi 
iszlám katonasággal szép egyetértésben élt. 

A német császár hatfelől ostrom alá vette Pápa várát 
s teljes egy hónapig tartott a harcz és csatározás. Végre mikor 
látták, hogy segély sehonnan sem jön, a francziák a várból 
a hegyek felé futottak, a mi hadseregünk pedig Székesfej érvárra 
ment. A francziák is Fejérvárra menekülve szabadultak meg. 
Ez idó óta Pápa a németek kezében van. 

A kapitány itt is megvendégelt bennünket egy írem 
kerthez hasonló kertben és ajándékokat adott. A börtönben 
fogva levő ezer főnyi mohamedán nép között tizenhét Musz- 
tafa nevű embert találtunk itt is, de ezek egyike sem volt 
a lovasok khulefája, Musztafa efendi. A kaiszariáli Haszán 
aga által figyelmünkbe ajánlott Khálit bég nevű ember sem 
volt itt. 

Innen meleg források környékén áthaladva s északi 
irányba a hegyek alatt 7 óráig menve, Naszál 3 ) nevű helyre 
és innen 5 órán át erdős hegyeken kereszt ülmen ve, Tata vára 
mellett a követ- pasa urunkkal újra találkoztunk. »Isten hozott 
Evliám ! — mondá ó — Musztafa efendit megtaláltad-e ?« 


>)LL 

*) 1599. jól. 23—1600. júl. 12. Kr. u. 

*) A török kéziratban igen elmosódottan ez a hely van : 
(Naszal). Talán a komárommegyei Naszály. 

— »Nem, szultánom ! nevének, hírének semmi nyomai, — 
válaszoltam. 

E közben a német követtől is tudósítás jött a mi követ- 
pasánkhoz s azt izente : »Ha úgy tetszik, találkozhatunk ; 
s egy gyönyörű hatlovas hintót és más ajándékokat küldött. 
A mi követ-pasánk megfuvatta a trombitát az indulásra s a 
tatai kapitány malmainak hídján át mén vén, az egész iszlám 
sereg rendben sorakozott a tatai mezőkön s a jobb oldalon 
a Duna folyón az összes fregattok és élelmiszeres hajók is 
sorakoztak és vitorláikat, lobogóikat kibontották s úgy haladtak. 
Ez oldalon a parton az iszlám sereg ment s az alamán határ 
jelzésére Szüle j mán szultán mérföldkövei már láthatók voltak. 

Az ellenség követének katonasága is keresztes zászlóival, 
fekete sapkájával és tengernyi kocsijával feltűnt már s azok- 
nak is a Dunán nehány ezer csónak és fregathajó élelmisze- 
reket kezdett hozni. 

A mi követ-pasánk nagy csapattal ment s mikor a határ- 
kőhöz kétezer lépésnyire közel ért, azon ürügy alatt, hogy 
reggelit eszik, egy szempillantás alatt egy gyönyörű színes 
sátort huzatott fel s az összes díszruhás mir-i livákkal sátorába 
szállott. Míg az egész iszlám sereg felfegyverkezve lovon készen 
állott, az alatt finom ételeket készítettek. Étkezés után a pasa 
a zenekart játszatta és sokáig sátorában időzött. 

Eközben az ellenség követe is kijött a hajóból s a határ- 
jelző felé jővén, egy fekete sátorban megállapodott s a pasának 
újra izente : »Tessék !« A pasa ezt az izenetet figyelembe se 
vette s az iszlám katonasággal dsiridet kezdett játszani. Az 
esztergomi odabasi *) azonban az ellenség követéhez ment 
s a mikor a követet a jelzőoszlopnál meglátta, a pasához jött 
s így szólt : »Szultánom ! az ellenség követe a jelzőoszlophoz 
jött s titeket várva, készen áll.« E hír vételekor a pasa azonnal 
lóra ült * 2 ) és zenekarát játszatva, egész katonaságával lassan- 
lassan ment. A mellettünk haladó hajócsapatról »Allah, Allah« 
kiáltással díszágyúzást tettek s midőn a határjelzőhöz ért, 
az iszlám katonaság szárazon és vizen megállott. 


*) Odabasi, egy oda , vagyis század katonaság parancsnoka. 

2 ) A pasa azért ment később, hogy így a császári követ legyen 
kénytelen reá várakozni. Erről a követségről maga Mohammed pasa is 
írt egy rövid jelentést, melyet Rásid efendi török udvari történetíró 
közöl Tárikhjában : »Takrir-i elcsi Mohammed pasa« czímen. Alább 
ezt a jelentést is közlöm egész terjedelmében. 

IV. A két követ találkozásának leírása. 

Az iszlám sereg lovon ülve és felfegyverkezve, mintha 
harczra készülődnék, felállott és zenekarunk játszott. A határ- 
jelző másik oldalán az ellenség katonasága szintén lóháton, 
de zeneszó nélkül, egyetlen hangot sem hallatva, állott fel. 

A mi követ- pasánk lováról leszállott s a fegyveres belső 
agákkal, öt esztergomi odabasival, öt esztergomi agával s 
nehány tapasztalt határszéli öreggel, két pasával és két alaj- 
béggel együtt, gyalog a határjelző felé kezdett lassan menni. 
Az egész katonaság felfegyverkezve, lóháton szintén a határ- 
jelzőhöz közeledett, mivel II. Szelim szultán idejében egyszer 
itt, midőn a szigetvári határokra nézve a két követ egymással 
megegyezni nem tudott, nagy ütközet történt, s ez idő óta 
lett szokásossá, hogy a felek katonasága felfegyverkezve fel- 
áll jón. A szemközti oldalon az ellenség serege lóháton s a 
a hajók is a Duna partján sorban állottak. Az ellenség igen 
háladatos volt a békéért, azért a hajókon asszonyaikat is el- 
hozták s fénynyel és pompával jöttek. A mi pasánk egészen 
arany sujtásos selyembe volt öltözve s ruháját értékes drága- 
kövek borították ; övében handsár, kés, kard és kezében drága- 
köves buzogány, vállán prémes kapaniesa, 1 2 ) mely fekete prém- 
ből és kékesszínű posztóból készült s minden gombja lúdtojás 
nagyságú volt s mindegyik tízezer piasztert ért. A pasa fején 
a müdseveze *) fölött drágaköves padisáhi toliforgó volt. Két 
oldalról a mataradsik 3 ) és tüfenkdsik 4 ) is aranyos üszküfjüket 5 ) 
feltevén, a pasa mellé mentek s nagy gyöngédséggel és ünne- 
pélyességgel a határjelző domb tetejére felvezették. Mikor a 
határjelző tetejére felmentek, a pasa a mi oldalunkon levő 
jelző oszlop tövében egy aranyozott székre leült, akkorra az 
ellenség követe már a másik oldalon levő jelző oszlop tövében 
egy széken ült s mihelyt a mi pasánkat meglátta, felállott 
s igen nagy tiszteletet és előzékenységet tanúsított iránta. Az 
ellenség követének kíséretéből azonnal egy tapasztalt öreg 
lépett elő s a pasának temérdek üdvözletét mondott a követ 
részéről és a pasa mellett maradt. Mi tőlünk is egy esztergomi, 


*) Kapanicsa, hosszú mente volt. 

2 ) Müdseveze, igen magas turbán. 

3 ) Mataradsi, pléhedényben vagy bórtömlóben vizet hordó ember. 
A hadseregben is voltak mataradsik alkalmazva, kik a rendes katona- 
sághoz tartoztak. 

4 ) Tüjenkdsi — puskás. 

8 ) Üszteüf, magas hengeralakú sapka. 

egy fejérvári, egy egri, egy budai s egy kanizsai odabasi az ellen- 
ség követéhez mentek át őt üdvözölni és mellette maradtak. 
Nehogy a mi követünk mellett maradt öreg és az ellenség 
követe mellett levő öt nefer l ) holmi zűrzavaros beszédet 
mondjanak, ezért magyarul, csehül és törökül tudó embereket 
vettek maguk mellé. 

A határjelzők és azok alakja. Mikor Szulejmán khán a német 
császártól Esztergomot és Székesfej érvárt elvette, Eszter- 
gomtól és Fejérvártól tizenkét órányira befelé, Komárom köze- 
lében a Duna partján magas földhalmot rakatott, melyre 
sátort vontak fel. Nagyon széles és magas domb ez, mely kelet- 
ről nyugotra terjedőleg nyúlik el. A mi oldalunkon egy fenyő- 
gerenda s az ellenség felől is egy fenyőgerenda van felállítva. 
E gerendák magassága öt ember termetének felel meg. A két 
gerenda között éppen a középső helyen még egy fenyőgerenda 
van s ez is igen magas. íme ezt mondják határjelzőnek. Eger 
várától befelé a határjelző Keresztes 2 * ) hegyének szélén van. 

Mikor Szulejmán khán e határjelzőket elhelyezte, Ká- 
firisztán 3) királyai e határokba beleegyeztek s belszélik, hogy 
Szulejmán khán átkokat mondva, így szólt : »Ha katonaságom 
vagy vezíreim, vagy tiszteletreméltó gyermekeim e határokon 
túl Káfirisztánba bemennének, ne legyenek szerencsések és 
kergettessenek vissza. « Való igaz, hogy ez itt a végső határ. 

Térjünk a tárgyra. Mikor a két követ a Szulejmán khán 
által épített határdombra már felment, a tolmácsok mind- 
két oldalról jönni-menni kezdtek. Mindkét követ pedig a határ- 
domb tetején ötven-ötven öreg, tapasztalt, értelmes emberrel 
állott. A mi pasánk körül szilihdár 4 ) és csokadár 5 6 ) süveggel, 
tegezzel és övvel ellátott belső agák, tiszta öltözetű mata- 
radsik és saiirok tí ) állottak és csak a fejérvári Musztafa pasával 
s esztergomi Iszkender pasával s néhány öreg emberrel és a 
tolmácsokkal beszélgetett. Néhány odabasi és tolmács középre 
jötté s ment s a felek követeit a határjelzőhöz középre vezették. 
Mikor a két követ 7 ) egymáshoz érkezett, kezet fogtak egy- 
mással 8 azt mondták : »Legyen békekötés !« 

Mivel egyik követtől a másikig száz lépés volt az út, 
ezért tehát az ellenség eszes követe a maguk oldalán levő 

*) Nefer, a rendes hadseregbe tartozó katona. 

2 ) A kéziratban: (Kheröstös). 

8 ) Káfirisztán = hitetlenek országa. 

4 ) Szilihdár = fegyverhordozó. 

B ) Csokadár = ruhatári felügyelő. A szilihdárok és csokadárok 
üszküf nevű magas sapkát hordtak fejükön. 

6 ) Satir, házi szolgálatra alkalmazott cseléd. 

7 ) A német követ Leslie Walther gróf volt. 

határjelzőtől felkelvén, igen lassan ment a mi követünk felé, 
hogy még a hangyát se tiporja el. A mi követünk is, mintha 
hangyára ülve ment volna. Az volt ugyanis a vélemény, hogy 
a melyik követ a maga határjelzőjétől előbb ér a középre 
s a másikhoz fordulva, azt mondja : »Béküljünk ki !«, ez a 
megalázkodás jele és a legyőzöttség nyilvánítása. Ez okból 
történt, hogy lassan-lassan menve, sokat beszélgettek. 

Az éles elméjű és Arisztotelesz-eszű rendező a határjelzőket 
oly módon helyezte el és állította fel, hogy a középső határ- 
jelző egy emelkedettebb halomra volt feltűzve. Azért tűzték 
azt magasabb helyre, hogy ne legyen észrevehető, hogy a két 
követ a maga határjelzőjétől a középső határjelzőig meny- 
nyit lép. A mi tolmácsaink és öregjeink az ellenség követéhez 
így szóltak : »A török követ tíz lépést tett, lépjen ön is annyit, 
mert a pasa már vár rája.« Azok tolmácsai és öregjei pedig a 
mi pasánk kezét és ruhája szegélyét megcsókolva, mondák : 
»Szultánom ! a mi királyunk követe húsz lépést ment már.cc 
Csakhogy nem lépett ám annyit s a mi embereink az ellen- 
séget a ravaszságon rajtakapva, a pasának szóltak és szemük- 
kel jelet adtak. Szóval: a két követet némi furfanggal egy- 
mással összehozták és beszélgetésbe vitték. 

Az ellenség követe a mi követünk mellét megcsókolta 
s miután egymás állapotáról kérdezősködtek, az ellenség kö- 
vete így szólt : »Szultánom ! Te bizonyára Mekka, Medina 
és Jeruzsálem padisahjának feltétlen megbízottja vagy.« 
A pasa válaszolá : »Igen, az vagyok ; te pedig, úgv-e bár, 
a német császárnak megbízottja vagy. Padisáhunk magas 
iratában foglalt kikötések szerint a békét elfogadtátok-e ?« 
»Elfogadtuk«, válaszolá ő. S a megírt, szerződéslevelekre 
vonatkozó néhány vitatkozó szó után az ellenség követe a 
mi pasánk mellét újra megcsókolta s a középső határjelzőn 
belül a mi határunkra belépett és a mi oszmánli katonaságunk 
az ellenség követét átvette s a dunai kapitány gályájára ültet- 
ték. Nekik is néhány száz hajójuk puskával és ágyúval dísz- 
lövöldözést tett a Dunán. 

Az egri, budai, esztergomi és kanizsai pasák katonái, 
kik minket kísértek, a mi pasánktól elbúcsúztak és elindultak, 
hogy az ellenség követét hajón Budára, onnan pedig a Portára 
vigyék. 

Az ellenség katonasága is ekkor a mi pasánkat a jelző- 
oszloptól azonnal befelé vezette s a mi katonaságunk fehér 
csipke gyanánt volt a hitetlen sereg között. Az ellenség hajói- 
nak kapitánya a pasához jővén, így szólt : »Szultánom ! Ülj 
fel a mi hajóinkra s kellemesen a Dunán menj.« A pasa vá- 
laszolá : »Én a katonaságtól el nem válók, mert mi lóháton 

szoktunk menni. « A hajócsapat ekkor a mi élelmiszerszállító- 
hajóinkat vontatókötelekkel magához vonta s vidám ágyúzás 
és puskalövöldözés között a Dunán Komárom felé indultak. 

Komárom várának parancsnoka, Zsuzse A ) hatezer katonával 
érkezett oda, hogy a követ-pasát és katonaságát vezesse s a 
hajókról nagy díszlövöldözés történt. Az ellenség követének 
kísérésére kirendelt katonaságunk is díszlövéseket tett s a 
mohammedi gülbenket * 2 ) elkiáltotta, hogy a búcsúzási imádság 
az égig felharsogott. 

Midőn a komáromi vár katonasága látta, hogy a mi pasánk 
katonasága zeneszóval halad, kanóczczal egyszerre ötszáz 
ágyút sütött el s a Duna partján így haladva, Szóny 3 ) nevű 
faluhoz értünk. 

Szőny falu. A Duna mellett fekvő csinos falu ; az eszter- 
gomiak adót szednek tőlük, s ha az adót meg nem adják, akkor 
az esztergomiak feldúlják a falut. Magyar falu ez, melynek 
kertjei és szép temploma van. Innen továbbhaladva, Komárom 4 5 ) 
várához értünk. 

Komárom vára. III. Murád szultán idejében kövér Osz- 
mán ö ) pasa győri parancsnok négyezer katonával Győr őrize- 
tére maradván, egy-két hónap múltával Komárom várát egy 
hónapig ostromolta, de megérkezett a zordon tél s az iszlám 
katonaság kezét, lábát nem használhatta, sőt egy éjjel az ellen- 
ség Komáromból kijött s a hitharczosok ostromsánczait el- 
foglalta. Ennyi baleset után Oszmán pasa Komárom várát 
odahagyta és hódítás nélkül tért vissza. Azután a magyarok 
ezt a várat megerősítették. Jelenleg a német királynak nagy 
palotája van benne, melyben háromezer katona tartózkodik. 

A vár földje és alakja. A Duna folyónak keletről nyugatra 
öt konaknyira terjedő szigete csúcsán háromszögalakú, tégla- 
építkezésű erős vár. A követ-pasa előtt való kevélykedés czél- 
jából annyi ágyúval lődöztek, hogy számát csak Isten tudja. 
A vár a sziget csúcsán van s a vár mellett levő külváros éa 
vár közé mély árkot vágtak, melybe a Duna folyót folyatták. 
A várat két oldalról a Duna fogja körül, a harmadik oldala 
pedig sorompós árok. Csakis egyetlen nyugatra néző kapuja 

J ) A török kéziratban : (Zuzse), vagyis Souches. 

8 ) Gülbenk, Allah nevének ismételt kiáltása. 

8 ) A kéziratban : (Szón). 

4 ) Törökül: Komoran. 

5 ) Oszmán pasa győri várparancsnokról Pecsevi, ki öt személyesen 
ismerte, ezt írja: >>Oszmán pasa erős, kövér ember volt, úgyannyira, 
hogy ritka ló bírta el őt.« Pecsevi, Tárikh II. 154. 1. konstantinápolyi 
kiadás a hedsra 1283. évében. 

van, mely a külvárosba vezet. A vár kerülete épen háromezer 
lépés ; tíz bástyája van ; a házak nincsenek benne sűrűén ; 
ház gyanánt több emeletes, hosszú katonai szobák vannak ; 
nagy temploma van ; a vár fala és a belső oldalon levő házak 
hátulsó fala az árkot éri. Az összes házakon az árokra néző 
lőréslyukak vannak. A vár közepén egy nagy téren az óraház 
és a harangtorony vannak. Falai oly vastagok, hogy fölöttük 
négy kocsi egymás mellett elmehet. Az alapfalak alatt kis bol- 
tozatok vannak s az alapot azért készítették így, hogy ostrom 
idején az ellenség aknákkal be ne mehessen. Nagy ágyúi és 
hadiszertárai vannak. Különösen szép épület a magyar kapi- 
tány palotája. Házait mind deszkazsindely fedi. A pokol mély- 
ségéhez hasonló börtöne van. 

Zsecsesván x ) nevű kapitányhoz így szóltam e börtönnél : 
»Hadd lássam, hogy a szipáhik ketkhudája, Musztafa efendi 
és kaiszáriai Khálil aga, valamint az a Szejfi szolgám, ki e vár 
alatt történt megkergettetésünk alkalmával, mikor Újvár 
alól Gürdsi Mohammed pasával élelemért idejöttünk, itt fog- 
ságba jutott, itt vannak-e ?« E kívánságomat azonban nem 
teljesítették, a mire így szóltam : »Insallah ! 1 2 ) majd a német 
királylyal beszélek és a rabot kibocsáttatom. « S a kérést abba- 
hagyva, eltávoztam. 

Komárom várának külvárosa. E vár nyugati részén az 
árok előtt, a hídfőnél egy külváros van, de nem valami díszes. 
Csupán kétezer deszkatetejű háza van, mivel e külváros nem- 
rég épült. Hét temploma, mintegy háromszáz boltja. Kertje 
igen sok van. 

E komáromi szigeten mintegy háromszáz falu van. A fal- 
vakban egy nagy táborhelyet ástak, melybe százezer katona 
belefér. Ostrom idején a vár megszabadítására érkező segély- 
hadak ebbe a táborba szállanak. Jelenleg Komárom várában 
tizenötezer katona van, tehát minden tekintetben erős vár ez, 
noha szigeten van. Újvár felől a Duna kicsiny ; a Duna anya- 
ága Esztergom felé folyik. Újvár felől könnyű lesz a várat meg- 
gyengíteni. Tata felől a Dunán túl három bástyát és körűié 
sorompókat készítettek s ostrom idején az átellenből jövő 
segítséget ezen bástyákról meglátják s onnan a várba vezetik. 
Ezek tehát mintegy átjáró bástyák. Újvár felől azonban könnyű 
a Dunán hidat verni és a várat ostromolni. Sőt Újvár ostroma 
alatt mi tízezer tatárral a kisebbik Duna vizét lovakkal át- 
usztattuk s a szigetet elpusztítván, hatezer foglyot és sok zsák- 

1 ) A kéziratban : (Zsecsesván), talán Zicsi István ? 

2 ) Insallah, a törökök között igen használatos kifejezés ; azt 
jelenti : ha Isten akarja. 

mányi vittünk magunkkal. A felséges Isten adjon segítséget, 
hogy ezt is még elfoglalhassuk ! Esztergom várától tizenkét 
órányira van e hely s Esztergomból e vár bástyái és tüzének 
füstje meglátszanak. Dsigerdelen várához nyolcz órányira 
van e hely. Ezt a várat bármely oldalról lehet ágyúzni. 

A vár megtekintése után, csónakokra ülve, a követ- pasa 
táborába mentünk s másnap az ellenség katonaságától ki- 
sérve, nyugoti irányba hat óráig mentünk s Ács *) nevű faluba 
érkeztünk. A király komornikjának, * 2 ) vagyis főszolgájának 
faluja ez. A királytól bizonyára parancs érkezett, mert az 
összes falvaknak, melyeken áthaladtunk, a kapuit és falait 
olyanra meszelték, mint a fehér hattyú s az összes utakat 
igen tisztára söpörték. Más falvakból ezrekre menő hitetlent 
felöltözve ez útra rendeltek, csakhogy sokaság legyen. Ez a 
vidék Magyarország ugyan, de a német császár birtokában van. 

E faluban lovaink is, magunk is majdnem elvesztünk az 
éhségtől. Ekkor a király defterdárjai húsz mérő árpát, kétszáz 
kenyeret és nyolcz bárányt hoztak, csakhogy ez nem volt 
elég nekünk. A pasa a hozott tárgyakat nem is fogadta el, 
hanem a defterdárokat elkergette. »A padisah kegyelméből 
ötven kocsinkon, tíz pár tévénkén, tíz pár lovunkon, húsz 
hajónkon s kíséretünk annyi öszvérén és lován sok élelmi- 
szerünk és italunk van nekünk«, mondá a pasa. Azután az 
egész kíséretnek válogatott élelmiszereket adatott és Keika- 
vuszhoz 3 ) méltó konyhán finom czukros és fűszeres ételeket 
főztek és tizenegy helyen mohamedán asztalokat terítettek fel. 
A követ-pasa kíséretére érkezett Zuzse 4 ) nevű kapitány is 
ekkor oly nagy ebédet készíttetett, hogy az összes hitetlenek 
elbámultak rajta. 

A hitetlenek minden követnek szűkén adtak eddig élelmi- 
szereket, s a kik a kevés élelmet itt elfogadták, azoknak a 
királynál is úgy adták ki az élelmet. Ezek az átkozottak nagyon 
számítók. A ki követ lesz, annak ezekkel szemben nagyon, de 
nagyon elővigyázónak kell lenni. 

Innen elindulván, nyolcz óra alatt Jánxk (Györ)f>) nevű 
őrhelyhez érkeztünk. Itt a pasa egy síkságon sátort vonatott 
fel s mialatt mi megreggeliztünk, nehány csapat felállott s 
hadijátékot tartott, utána pedig mindenki helyére ment. 


’) A kéziratban : ^ f 

*) Törökül: komárnik. 

s ) Keikavusz, perzsa király mesés fényűzéséről volt híres. 

4 ) Souches. 

B ) Törökül : (Jánik). 

Győr (Jánik) vára. A 935. évben *) Szulejmán khán szemé- 
lyesen ment Bécs ostromára s mikor az iszlám katonaság ide- 
érkezett, ezt a várat felégette * 2 ) s innen származott Jánik vár 
neve. Mikor Szulejmán khán hódítás nélkül visszaérkezett, 
akkor Ferdinánd király e várat nem palánkává, hanem erős 
építkezésű szép várrá tette, úgy hogy azt nyelv le nem írhatja. 
Sőt az ellenség katonaságot helyezett ide s innen Fej érvár, 
Komárom, Visegrád és Buda környékét pusztította. Mikor 
III. Murád khán ez állapotot meghallotta, az 1002. évben 3 ) 
az albán Szinán pasát szerdárrá tette s miután Buda alatt 
a győzelmes tatár khánnal egyesült, ide küldötte. A tábor 
Komárom alá jött s Komáromtól Győrig elnyúlva, olyan tábor 
látszott, hogy az le nem írható. A tábor itt volt, de azt 
mondták, hogy Győr várát így nem lehet elfoglalni, azért a 
Dunán három helyen nagy hidat készítettek és marhabőrből 
készült tömlők fölé gyékényeket terítettek s így a tatár sereg 
keresztül ment és három napig tartó nagy ütközet után az 
ellenség megfutamodott s a Komárom tövében levő hídon 
az átelleni oldalra mén vén, Újvár felé futott. A mi seregünknek 
annyi zsákmánya volt, hogy egy-egy hajcsárnak is ezer aranya 
és hat-hét foglya került. A hadiszertárt és kincstárt a vezír 
foglalta le. 

A következő napon a sereg Győr várát tizenhét helyen 
ostrom alá fogta s az 1003. évi Mohárrem hó 12. napján 4 ) 
szemüket sem hunyorítva, földet kezdtek hányni a vár elé. 
A Rába vize azonban a földet mind elhordta. Ezután az árkot 
szeméttel megtöltvén, föléje zsákokban egész hegy gyanánt 
földet hordtak. Mikor az ellenség ezt látta és saját táboruk 
megfutamodásáról értesült, helyzetéről kétségbe esett. A követ- 
kező napon a lágumdsik két helyen aknákat ástak s a falakat 
ott ledöntötték. Végre az ostrom 24. napján a vár feladás foly- 
tán elvétetett. Tárikhja ez : 

A hit ellensége megtöretvén, elfoglaltatott Győr vára. 

1002. 

Három esztendeig maradt csak Győr iszlám kézben. 
A győri válipasa, Mahmud szelíd, csendes ember volt, a jani- 
csárok agája, Jahja aga pedig, éjjel-nappal részeg volt s így az 

*) 1529. Kr. u. 

9 ) Szójáték a jánmalc (égni) s Jánik név között. Győr török neve: 
Jánik kálá tehát azt jelenti : Égett vár. A fordításban a török Jánik 
helyett, mindenütt Győrt írtam. 

8 ) 1594. Kr. u. 

4 ) 1594. szept. 27. Kr. u. Evlia Cselebi itt tévedett, mert Győr 
feladása két nappal utóbb, szept. 29. történt. 


MAGYARORSZÁGI UTAZÁSAI. 


141 


egész sereg is éjjel-nappal részegeskedett s a várat nem őriz- 
ték. E közben a heréit Haszán pasa lett a nagyvezír, a kit 
erőszakossága miatt néhány nap múlva megöltek s helyébe 
Dserrah Mohammed pasa lett nagyvezír. Győr várába pedig 
sem hadiszert, sem élelmet nem küldtek s így éhség és szükség 
ütötte fel fejét. Az ellenség tudta, hogy az alkalom maga nye- 
reség, azért a környékbeli rájákat a várba nem engedte élelmi- 
szerekkel. 

Egyik éjjel ötszáz kocsi élelem hozásának ürügye alatt 
az ellenség a vár alá jött s a várbeli őrök részegek lévén, a 
hitetlenekhez így szóltak : »Miféle kocsik ezek ?« Az ellenség 
ezt válaszolá: »Élelmiszereket hoztunk. « ök pedig így szól- 
tak : »Aludjatok künn, majd reggel a vár kapuja megnyílik 
s akkor bejöhettek !« Az ellenség látszólag aludni ment. Minden 
kocsin két-két láda, minden ládában öt fegyveres hitetlen 
katona volt elrejtőzve s a felfegyverkezett kocsisok, kereske- 
dők és utasok alakjában érkezett hitetlenekkel összesen nyolcz- 
ezeren voltak. Az ellenség éjjel leszállt a kocsikról és húsz vas- 
abroncsos faágyút és húsz mozsárágyút is levett a kocsikról 
s a kapu árkának partjára helyezték. A várbeli őrök ezt látva, 
így szóltak: »Az élelmiszert szeditek-e le?« A hitetlenek vála- 
szolták : »A kocsikat üresítjük ki.« 

A pasa, a kádi, az aga s az egész katonaság részeg volt, 
mivel azelőtt az ellenség élelmet nem küldött, csupán bort kül- 
dött s a várat ivóhelylyé tették. 

A kocsikon levő ellenségen kívül a Rába folyó partjain 
a leshelyeken tízezer katona volt készen. Hajnalban az egész 
nép részeg volt s ekkor a kapunál támaszkodó aga egy kanócz- 
czal tüzet gyújtott s a kapunak két szárnyát az ágyúgolyók 
szétvetették és afc összes ellenség fegyveresen egyszerre meg- 
rohanta a várat. A házakba is behatoltak s hálóhelyén min- 
denkit megöltek. A pasát, a janicsár agát és más agákat élve 
fogták el. »Padisáhotoknak várát így őrzitek-e?« mondák 
nekik s megölték őket, levágott fejüket pedig a Portára küld- 
ték. A budai vezírnek mentegetőző levele is megérkezett, 
de mi haszna ? Pusztulás után késő az előrelátás. íme, az 1006. 
évben *) az ellenség Győr várát ily módon elfoglalta s attól az 
időtől fogva kezében van. Hadseregünk legyőzése nélkül 
s ágyúzás nélkül jutott birtokába. Vesztes testvéreinknek 
tudomására legyen, hogy ilyen vár az egész országban a leg- 
ritkább. 

Gyár vára és külvárosa . A mi Budánk és Esztergomunk 
földjével azt lehet mondani szemközt van. A mi Székesfejér- 


l ) 1598. Kr. u. 

várunk területének közelében van a földje. Északi oldalán a 
van a Duna folyó, mely nyugatról keletre folyik. Keleti olda- 
lán a Rába folyik. A bástyák árkaiban a Rába vize van. A 
Duna átellenében nyugaton a Rábcza l ) folyó van, mely Szent- 
Márton * *) hegyeiből jön s Győr külváros árkain átfolyván, 
a bástyaárokban a Rábával együtt a Dunába ömlik. Való igaz,, 
hogy e Győr vára nem sziget, de az említett három nagy folyó 
között sziget gyanánt áll. Ha azonban e várat még egyszer 
ostromolják, akkor a Rába és Rábcza folyókat el lehet más- 
felé folyatni s így a vár szárazon marad. A Rába és Rábcza 
közti hely egy nyíllövésnyi távolság. E két folyó mestersége- 
sen van a vár alá vezetve s most is meglátszik a hely, hol 
előbb folytak. A közmondás szerint pedig : »A víz visszafolyik 
arra a helyre, hol egyszer folyt. « 

E vár nyugati részén, az árkon túl, az említett folyók 
között egy sziget gyanánt álló külváros van. 

Nagy magyar külváros ez, melynek hosszúsága kétszáz 
lépés. Kétezer alacsony abb-magasabb, fából épült, deszka- 
zsindelyes háza van, szép kertekkel s ablakaik mind a Rába 
és Rábcza folyókra néznek. Középen tágas országút vezet, 
melynek jobb- és baloldalán tiszta, díszes boltok vannak, 
hol asszonyok üldögélnek és árúczikkeiket árusítják. Néhány 
kisebbszerű temploma van. E külváros körül az árkokban a 
Rába és Rábcza folyik s kívül számtalan kert van. 

E Győr árkain kívül, azon a síkon, hol Szinán pasa ágyúit 
elhelyezte és a földet felásatta, hat alacsony földbástya van, 
melyek mindegyike ezer ördögséggel épült s a föld alatt egyik- 
től a másikhoz vezető utak vannak, alattuk pedig többszörös 
aknák. Az ostromsánczokba vezető helyeken hosszú ideig való 
harczolásra és késleltetés végett épültek eme bástyák. Ha 
azonban ezeknek aknáit is megtalálják, akkor az oszmánli 
seregnek könnyű munka lesz ezeket a bástyákat vízbe sülyesz- 
teni és ágyúkkal lerombolni. Ezeknek az alacsony földbástyák- 
nak nincs ugyan a lövöldözésre alkalmas környező magas- 
latuk, de azért könnyű melléjük ágyúkat helyezni. 

E vár átellenében a Dunán túl egy nagy sziget van, mely- 
nek egyik vége Komáromnál végződik. E sziget egész a csú- 
csáig menve, két konaknyi távolság. Ha Üjvár 3 ) felől mennek 
e szigetre, akkor a várat könnyű dolog lesz a szigetről ostro- 
molni, mivel erról az oldalról nem félnek s ott semmi ördög- 

*) Törökül : (Rábesa). 

*) A földrajzban járatlan török író a Rábczának forrását a szent- 
mártoni hegyekben vélte. 

8 ) Érsekújvár. 

ségük nincs, a Duna folyó pedig itt kicsiny és sekély s hidakat 
készíteni könnyű. A Duna a vár falát öntözi s itt van a Rév- 
kapu. 1 ) A vár összes hitetlenei erről a helyről visznek vizet. 
Ez is erős kapu. Győr vára négyszög alakú, erős téglaépít- 
kezésű szép vár, melynek árkaiban az alapok fürdőkupola vas- 
tagságú kövekből készültek. Hét kiszögellésénél hét iszkenderi 
bástyája van, melyek mindegyikében ezer harczedzett hitet- 
len foglal helyet s minden bástyában negyven-ötven magas 
báljemez ágyú van. Az árkon kívül is még hét bástyája van 
8 ezek nagyon erős bástyák, mert mindegyik egy-egy erődít- 
mény a várra nézve. 

E vár keletről nyugatra terül el. Kerületét nem léphet- 
tem meg, mert a hitetlen őrök megakadályoztak benne, még 
csak megszemlélni sem igen engedték. Magam tehát nem 
mérhettem meg, de ők azt mondták, hogy tizenhatezer kö- 
nyöknyi a vár kerülete s ez igaz lehet, mivel csupán az árkon 
kívül álló bástyákat tizenkétezer lépésre számítottam, a Duna 
partját pedig nem mérhettem meg, mivel a Révkapu felől a 
Duna folyó érinti a vár falát, összesen három új, igen erős 
kapuja van : először déli oldalon a Szentmártoni-kapu , melyet 
Fejérvári - vagy Esztergomi-kapunak is mondanak. Befelé 
nyíló, girbe-görbe, háromszoros erős vaskapu ez, melyen be- 
men ve, az árok feletti hidat meg lépkedtem s teljes kétszáz 
lépés volt. Nyugoti oldalra néz a Külvárosi kapu , 2 ) melynél 
szintén girbe-görbe boltozatok alatt kell átmenni. A kapuk 
fölött hegymagasságú bástyák vannak. Az említett kapuk 
egyikén bemennek, a másikon kijönnek s egyéb út nincs, 
mivel e vár a Rába és Duna folyók között sziget gyanánt áll. 
Van még egy kapuja, a Duna partján fekvő Révkapu. 

A vár keleti részétől egész a széles bástyáig menve, a vár 
egész hosszúsága kétezer lépés, melyen egy nagy főút van. 
két oldalán alacsony palotákkal. Ezek mindegyike alatt pincze 
van, hová ostrom idején az asszonyok és gyermekek mene- 
külnek. E nagy főút mindkét oldalán csupa boltok vannak, 
de nem rendezve, hanem összevisszaságban. A borbélyműhelyek 
kivételével a többi boltokban asszonyok üldögélnek és árusí- 
tanak. 

A német palota előtt egy tágas tér van s ott van egy 
pokolmélységű börtön, tele mohamedán foglyokkal. A börtön 
mellett egy mesterséges kút van, hol kerekekkel, a nélkül, 
hogy az ember a vödörhöz nyúlna, a vizet felhúzzák. Érdekes- 
látvány ez. 


*) Törökül : Iszkele kapuszi. 
*) Ez a Bécsi kapu volt. 

A magyar palota előtt egy nagy művészi templom van, 
melyben a drágaköves bálványok, csillogó feszületek az ember 
szemét elkápráztatják. A hódítás idejében általunk dsámivá vál- 
toztatott művészi temploma is van, melynek mása egy várban 
sincs. Volt ennek mimberje, mihrábja, müezzinek máhfilja. 

E várban kétezer deszkatetejű, kert nélküli szemtelen 
ház van, de mind úgy vannak építve, hogy ostrom idején egy 
sem látszik ki, csupán öt templom harangtornya látszik. 
Néhány erkély es ház van benne. A házak némelyikét ón- és 
réztáblák fedik, némelyik pedig keramittal van fedve. Napról- 
napra jobban fejlődik a város. Mivel a végeken fekszik, azért 
most tizenkétezer puskás német katona van benne, háború 
idején azonban harminczezer katonája is van, csakhogy húsz 
nap alatt már szükség mutatkozik a várban és ha segítségük 
nem jön, a hitetlenek kényszerülve lesznek a várat kegyelemre 
feladni. Segítség és élelem csupán Bécsből és Pozsonyból 
érkezhetik számukra a Dunán, azt pedig könnyű megakadá- 
lyozni Az oszmánoktól való félelem miatt igen sok őr, éjjel- 
nappal égő kanóczot tartva járkál Győrött, sőt mikor én 
szegény a bástyákra felmentem s azt mondám magamban, 
hogy körülnézek, az őrök még ezt sem engedték meg, annyira 
rettegtek. A vár három oldalán az árok mindenütt kilenczven 
lépés széles és negyven rőf mélységű, úgy, hogy benne nagy 
szállítóhajók járhatnak. Az összes ágyúk mind az árokra és 
síkságra néznek s tüskésborz szőre gyanánt vannak elhelyezve. 
A mellvédek mögött vörös posztóval leterítve magas ágyúk 
állnak. Azt mondták, hogy hatszáz kisebb-nagyobb ágyújok van. 

Mikor a pasának podgyászos a vár kapujához 

jöttek, a kocsikat, tevéket, öszvéreket mind beengedték, de 
azt megmondták, hogy egy ember $é x^'tőzkodjék el a kocsi- 
kon, mivel a várat ilyen kocsicsel fogással vették el. A pod- 
gyászos kocsik tehát egyik kapun bementek s a külvárosi 
kapun kijővén, a Duna partján szállottak meg, mely hadi 
sátrakkal lett most ékesítve. 

Azután az összes őrök felfegyverkezve a pasa csapatának 
fogadására vonultak ki s kíséretéhez csatlakoztak. A pasa 
katonáival együtt egészen aranyos díszbe volt öltözve s a mint 
a vár tövébe érkezett, hatszáz ágyút egyszerre elsütöttek. 
A fogadtatásunkra kijövő győri katonaságból soknak a lova 
annyira megijedt az ágyúdörgéstól, hogy lovasát ledobta 
8 azok gyalog maradtak. Hála Isten ! a mi lovaink már meg- 
szokták ezt s még csak nem is rugdalóztak s így egész csa- 
patunk rendben vonult be. A mikor a szellő a füstöt szétker- 
gette, a vár falai fehér hattyú gyanánt álltak előttünk. A sere- 
günk elé kivonult fekete sapkás hitetlenek a vár kapuján 

bevezettek bennünket, a külvárosi kapun pedig kimentünk 
s a Duna partján megállapodtunk. Itt egy üteg ágyúval még 
egyszer díszlövést tettek, a mely után a vár kapitánya a követ 
pasának vendégséget és sok ajándékot adott. Azon éjjel nagy 
vígság volt. A vendégség után a pasa a szipáhik khulefája, 
Musztafa efendi után kérdezősködött. A börtönbe mentek, de 
ilyen nevű emberről ott semmit sem tudtak. 

Három napig időztünk itt s nagy vígságot csaptunk. 
A következő napon a podgyászunkat hozó kétszáz szerémi 
kocsinak engedély adatott a visszatérésre s a kocsik három- 
száz katona kíséretében Esztergom várába küldettek. Ez- 
után podgyászunkat a győri kapitány által rendelkezésünkre 
bocsátott háromszáz kocsira raktuk. Meglátogattuk még az 
itt vértanúvá lett muszulmánok nyugvóhelyét is. Én pedig 
a pasától engedélyt kaptam és húsz társammal déli irányba 
egy órányira a hegyekbe indultam és Szent- Márton *) várába 
mentem. 

Szent-Márton vára. Egy keresztény papnak nevéről el- 
nevezett vár ez. Az 1002. évben * 2 ) Győr vára elfoglalásakor 
Szinán pasa ezt is elfoglalta, mikor pedig Győr az ellenség 
kezébe került, a németek ezt a várat is elvették s jelenleg a 
német császár uralma alá tartozik. Az ég csúcsáig felnyúló 
meredek hegyen gyöngy gyanánt álló, erős építkezésű, kerek 
alakú vár ez, melynek nyugatra néző egyetlen kapuja van. 
Kicsiny, de meredek vár, mely négy oldalra két konaknyi 
helyről is meglátszik. A várba nem bocsátottak be bennünket, 
hanem a kapitány a városban egy gyönyörű kertben vendégelt 
meg bennünket. Ebéd után itt is Musztafa efendi után kérde- 
zősködtünk. »Valláhi ! a győri fogságba került emberek közül 
itt egy sincs, valamennyit Németország belsejébe vitték« — 
válaszolták ők. Ez a Szent-Márton csodálatosan díszes és szép 
hely. Az esztergomiak e városból adót nem szedhetnek, összes 
utczái sakktábla módjára kövezettek s téglaépítkezésű, deszka- 
zsindelyes házai vannak. A város egészen magyar, de a felső 
vár német kézben van. Vize és levegője kellemes. Számtalan 
kertje és szőlője van, melyeket nagyon dicsérnek. Győrtől 
két ferszakh 3 ) távolságra van. 

Innen északra mentünk s a Rábcza folyó partján virágzó 
városokon és falvakon átmenve, egy magyar várost 4 ) szern- 


*) Törökül: (Szen-martin). 

8 ) 1594. Kr. u. 

3 ) Ferszakh , egy órai út lóháton. 

*) Teljesen lehetetlen meghatározni azt a helyet, hová Evlia 
Cselebi ez alkalommal kirándult. 

léltünk meg s két órányira innen újra észak felé menve, ismét 
Győr várához jutottunk. 

Ezután a győri katonasággal és pasa urunkkal nyugatra 
indulván, virágzó falvakon 3 óra alatt keresztülmenve, Kasztéi *) 
faluhoz értünk. A Rábcza folyó partján egy fahíd mellett, 
földből hányt, tömésfalazatú, meredek árkú, háromszög 
alakú palánka ez, mely részben téglából épült. A kapitány 
háromszáz katonájával a követ-pasa fogadtatására kijött és 
a várban öt ágyút sütöttek el. A várban egyéb ház nincs, mint 
a német katonák lakása. »Az átjáró fejénél magyarok és esz- 
tergomiak e folyón belül ne menjenek«, mondák. S ezt a kas- 
télyvárat is azért építették, mivel a Rábcza mellett a városka 
van. 

A Bécs városában levő István templom * 2 ) vakufja ez a 
tiszta magyar hely. E Kasztéi faluból elindulván, jól mívelt 
szántóföldeken két óráig menve, Rudolfusz 3 ) városába érkez- 
tünk. Ez mindig az időszerinti német vezérnek birtoka, ötezer 
házból áll s tíz bírája van, rájái mind magyarok. Tíz temploma 
látszott, a városba azonban nem mehettem be. A bírák a 
pasának ajándékot hoztak. Innen nyugat felé jól mívelt 
vidéken menve, Övár 4 ) várához értünk. Vára tövében egy nagy 
város van. A város egyik kapuján egész katonaságuk kijött 
elénk s így a főutczán háromezerén vonultunk át. Két oldalról 
magas paloták s lenn csupa boltok és raktárak voltak s a bennük 
levők minket néztek. A csinos városból kimenve, a vár alá 
értünk, hol olyan nagy ágyúzást tettek, hogy az egész környék 
tűzben volt. Annyira doboltak, trombitáltak, hogy azt leírni 
nem lehet. A vár árka tövében megállapodtunk s árnyas réten 
a kapitány megvendégelt bennünket. A város összes vitézei 
sátorainkhoz jöttek s különfélekép kedveskedtek. 

övár várának földje és alakja. A Duna folyótól csekély 
távolra, magaslat nélküli, egyenes, tágas síkon, szép és erős 
építkezésű, emelkedett vár. Árkában és a város szélén a Lajta 
vize folyik. E folyó Pecsarhuli 5 ) dombjairól jön 8 ez övár 
alatt áthaladva, a Dunával egyesül. Ez a vár kicsiny ugyan, 


*) A török kéziratban : JlLmÖ (Kasztéi kariaszi), vagyis 

Kastélyfalva. Ezen név alatt Abda értendő, hol ekkor erődítmény volt. 

2 ) A török kéziratban 
8 ) Törökül: 

Moson, noha a leírás nem 

4 ) Törökül: 

r> ) A kéziratban: (Pecsárhuli), talán Bécsújhely elfer- 

dítése e név. 


: < Gj.ZjJJuc (Istfán menásztiri). 

^ (Rudolfusz). Ez a hely valószínűleg 
igen illik rá. 

de igen erős. Egy kapuja van, mely déli oldalra nyílik. Három- 
száz deszkatetejű ház és két templom van benne ; falán húsz 
őrház van. Az árkon kívül öt helyen földből felhányt bástyái 
vannak, melyek mindegyikében ezerféle ördöngős készülék 
van. E bástyák körül is mély árkok vannak, az árkokon kívül 
pedig az ostromsánczokra alkalmas helyeken aknák. E bástyák 
között a vár nem is látszik s ostrom idején a bástyáktól a várhoz 
közeledni nem is lehet. Ha azonban e bástyák egyike kézbe 
jut, azt lehet mondani, a vár is elfoglaltatott. Mikor azelőtt 
Győr vára a mienk volt, akkor ez a vár volt a végső határ, 
mivel azonban az ellenség néhány év óta győzedelmeskedett, 

azért most x ) város szélén, egy földhalmon van a 

határkő. A halmot Szulejmán khán töltette fel, mikor Bécs 
ostromára ment. E várban kétezer katona van. Az esztergo- 
miaknak ajándékot adnak innen. 

A magyarok és németek természete és szokásaik . * 2 ) íme, itt 
végződik a magyar vilájet. Innen nyugat felé egész Bécsig, 
Prágáig és Londsát 3 4 ) vilájetig német és álámán *) vilájetek 
vannak. A magyarok innen oda fegyveresen nem mehetnek, 
hacsak a németek segítségül nem hívják őket a harczba. Olyan- 
kor a magyarok fegyveresen jönnek, csakhogy melléjük ekkor 
még a magyar katonáknál is több német katonát tesznek 
őrizetül. 

A németek é s magyarok között a békességes együttélés soha- 
sem volt meg. Egymással nem egyeznek meg s egymásban nem 
bíznak y mivel a magyarok néhányszor az oszmánoknak meg- 
hódoltak s a németek tartományát és népét Szulejmán khánnal 
feldúlatták. Mind a ketten messiási vallásúak ugyan , de azért 
egymást éppen nem szeretik. A németek Esztergom és Székes- 
fej érvár felé sem fegyveresen, sem fegyvertelenül nem mennek, 
mert a magyaroktól félnek és csak nagy csapatban járnak 
s egymással csak dárda végével beszélgetnek. A németek biro- 
dalma azonban erős és terjedelmes, a magyaroké pedig Szulej- 
mán khán idejétől fogva, midőn Esztergom vára és a »korona« 5 ) 
kezükből kiesett, igen elgyengült s a német a magyarok fölött 
hatalmaskodva, rájákká tette őket. A németek a magyarok 
mellett olyanok , mint a zsidók , bátorságuk nincs és kardosán 
lóra nem ülnek, hanem csupán gyalogos puskások és gráná- 

*) A kéziratban a felismerhetetlensógig elmosódott a helynév. 

2 ) Ez a leírás a magyar nép természetéről egyik legérdekesebb 
fejezete az élese lméjü török írónak s az összehasonlítás igen meglepő. 

3 ) A török Londsát szó megfejthetetlen helynév. 

4 ) A török író különbséget látszik tenni a német és álámán (nemszo 
ve álámán) között, jelentésre nézve azonban a kettő teljesen egy. 

n ) Törökül : korona túdsi, vagyis »korona« nevű korona. 

tosok. Övükön rövid pózna van s mikor lőni akarnak, akkor 
ezt villa alakban felállítják s azon lőnek. Az oszmán vitézek 
módjára kézből nem lőnek, hanem szemeiket becsukják s úgy 
lőnek. Fekete sapkájuk nagy, czipőik orra hosszú, sarka magas, 
télen-nyáron a keztyüt kezükről le nem teszik. 

A magyar nép országa gyenge , de jó asztaluk van s a ven- 
déget igen szeretik. Országuk gabonatermó ország s a nép föld- 
míves. Való igaz } hogy vitéz nép s a tatárok módjára mindenfelé 
kettős lóval nyargalnak ; öt-tíz paripájuk is van s övükön kardot 
viselnek. Olyan ruhájuk van 9 hogy a mi végbeli katonáinktól 
alig lehet ókét megkülönböztetni. Kuhejlán lóra ülnek } tisztán 
járnak , tisztán étkeznek , a vendégre különös figyelmet fordítanak. 
Foglyaikat nem kínozzák 9 mint a németek s a kardot az oszmánlik 
módjára forgatják. Szóval: a magyarok jótermészetűek } regye- 
lenkint ép úgy tisztára megmossák az arczukat y mint az oszmánlik. 

Térjünk vissza a tárgyra. Övár várán belül nyugat felé a 
magyar lovasok nem mehetnek, mivel a német határ kezdete 
és a magyarnak vége itt övárnál van. 

A rábamenti ütközetben elesett Zerin-oglu nevű embernek 
fia itt a pasa urunkhoz jött s vele találkozván, azt kérte, hogy 
atyja helyébe ülvén, herczeg lehessen s háromezer katonával 
táborunk egyik oldalán megállapodott. 

Pasa urunk Övár várából katonaságot vevén magához, 
éjnek idején, fáklya világi tás mellett 5 órán át mocsaras helyek 
hídjain mentünk keresztül s egy virágzó és csinos német vá- 
rosba értünk. Egy magas hegy tövében háromezer kőépületű, 
cserép- és deszkatetejű háza van. Vannak e városnak kertjei, 
hét temploma, piacza. E város közepén kérész tülmenvén, egy 
magaslat tövében Dunában 1 * ) városba értünk. Ez a király leányá- 
nak a birtoka. Árokkal és sorompóval övezett város ez, melyet 
német nyelven Dunafrau-) néven neveznek, a mi azt jelenti: 
» Asszonyok városa «. S valóban a seregünk elé jövők mind 
asszonyok voltak. Igen szép bazárja és templomai vannak. 
A leányok külvárosában a mennyi szép arczú és szép termetű 
leány van, mind kijött elénk. Ezek a templom mellett Isza 3 ) 
tiszteletére szerzetesnőkké lett leányok s mindegyik olyan, 
mint egy űrnő. 

Van e városban 2000 díszes ház, továbbá templomok, 
bazár. A Fanáre 4 ) folyó a város szélén folyik. Ez a folyó 


*) A török kéziratban: J (Dunában). 

9 ) Törökül : aj.O (Dunafrau). 

*) Isza = Jézus. 

4 ) Törökül : s^Láí (Fanare). 

Kenah 1 ) hegyeiből jönn és Pozsony várával szemközt egyesül a 
Dunával. 

Innen 2 órán át nyugat felé menve, a császár városába 2 3 ) 
érkeztünk. Nagy templomai, ón- és rézlemezekkel s különféle 
keramittal fedett házai vannak s ha a világot megvilágosító 
nap sugarai a városra verődnek, azok fényétől a szem elkáp- 
rázik. összesen tízezer háza és kétezer boltja, negyven temploma 
és számtalan kertje van. Itt a pasának nagy ajándékot adtak és 
megvendégelték. Innen elindulva, An-Pruk*) várához érkeztünk. 

An-Pruk vára. Ennek külvárosa egy széles ‘ utcza, mely- 
nek két oldalán nagy paloták vannak, alul téglaépítkezésű bol- 
tokkal, hol asszonyok árusítanak. Van 2000 deszka- és kera- 
mittetejű háza, nyolcz temploma. E külvárost mély árok 
és sorompós sáncz veszi körül. Minden ház kapujának bolto- 
zata fölé a ház tulajdonosának foglalkozása és eszközeinek 
rajza van kitéve s onnan tudják, hogy a házban nyerges, órás, 
késes s más ily féle lakik. 

A vár alakja. A Lajta folyó partján egy völgyben, négy- 
szög alakú, szilárd építkezésű, erős vár. Van benne öt templom, 
aranykeresztes harangtoronynyal. Két kapuja van, egyik ke- 
letre, másik nyugatra. Kerülete 1500 lépés, tizenkét kis bástyája 
s ezer katonája van. Árka nem mély, benne a Lajta folyik. 
Ez a folyó nyugatról Eszlavon 4 ) dombjairól jön s a külvárosá- 
nak árkain átmenve, három órányira északnak folyik s azután 
a Dunával egyesül. E folyó vize nagyon kellemes. Itt a cso- 
dálatos látnivalók közül sok dolog van. Elsőben egy vízi ma- 
lom, mely megőrli a gabonát és háromféle lisztet ad ki. Külö- 
nös látvány, hogy a liszt elkészül, a nélkül, hogy az ember 
szitához, rostához nyúlna. A finom liszt a királyé, a többi a 
tulajdonosé, a korpa pedig a molnáré. Ámde a király e lisztet 
a tulajdonostól pénzen veszi meg és nem zsarnokoskodik. 
E vár külvárosán kívül a Lajta folyón túl Győr meghódítója, 
Szinán pasa egy hunkát 5 ) vagyis halmot hordatott össze 
s Győr várától e földhalomig a mi vilá jetiink volt. 


*) Törökül : sl (Kenah). 

2 ) Törökül : Császár sehiri. Sem a név után, sem a leírás után nem 
határozható meg, hogy miféle város lehetett ez. A török író itt újra 
szertelen nagyításokba esett, mert valószínűleg egyik mosonmegyei 
helység lehetett ez. 

3 ) A kéziratban : (An-Pruk). A leírás szerint ez Bmck 

városa. 

4 ) Törökül : (Eszlavon). 

B ) A kéziratban említett aüüjSb (hunka) szó jelentését maga a 
török író megmagyarázza. 

Itt a mi követünknek egy kisze piasztert adtak útikölt- 
ségül, de mivel a várból díszágyúzást nem tettek, ezért a pasa 
a vár kapitányára nagyon megbosszankodott s a pénzt és az 
ajándékot sem fogadta el. A kapitány ekkor a földet meg- 
csókolva, mondá : »Mikor csapatotok elé kijöttünk, az ágyú- 
zásról megfeledkeztünk « s ekkor azonnal ötszáz ágyúlövést 
tettek. A kapitány a pasának öt kisze piasztert és sokféle 
ajándékot adván, mentegetőzve bocsánatért könyörgött, mond- 
ván : »Engem a császárnak és Rudolfusz *) vezírnek ne pana- 
szolj be.« Reggel a vár kapitánya és katonasága a pasának 
vezetője lett s két órát menve, a Rudolfusz vezír birtokát 
képező városba értünk. Hétezer házból álló híres város ez 
tizenegy templommal, kétezer bolttal, megszámlálhatatlan 
gyönyörű kertekkel. A pasának itt is nagy vendégséget, tíz 
kisze pénzt s egy fényes aranyozott hintót adtak. 

Innen egy másik városba értünk, mely háromezer házból 
áll s a király defterdárjának tulajdona. Itt is vendégséget és 
ajándékot adtak. E város baloldalán látszó Kis-Álámán'*) 
hegy szélénél tíz feldíszített város tűnt fel templomokkal és 
magas palotákkal és kertekkel. Mikor e városokat a távolból 
láttam, Mikel a ) nevű tolmácsunktól megkérdeztem a neveiket 
és megtanultam. 

Azután e városból elindulván, nyugat felé három óráig 
menve, Pesihel * * * 4 ) városba értünk. Ez magának az imperatornak 
birtoka, azért a német nagyoknak itt számos emeletes palotáik, 
szökőkutas kertjeik vannak, úgy, hogy mindegyik írem kert- 
jéhez hasonló palota. Templomaik legtöbbjét tiszta kékes ón 
fedi. E városnak Bécstől való távolsága két-három állomás. 
A császár részéről itt a pasának nagy vendégséget adtak, még 
lovaink is czukrot és finom ételeket ettek. A pasának egy pré- 
mes kapanicsszát 5 ) és tíz tallért adtak. E város mögött levő 
Kis-Álámán hegyen a hó még július hónapban is megvan. 

E városba a királytól emberek érkeztek hozzánk s mondák : 
»Pasa barátunk egy hétig Pesihel városban megállapodva, 
nyugodj a ki fáradtságát s egy hét múlva jöjjön.« S mindnyá- 
junknak aranyos festésű palotákat adtak szállásul s egy hétig 
ebben a városban maradtunk. 


*) Rudolfusz alatt Montecuccoli értendő. A török írók többnyire 
e néven nevezik. 

•) Törökül : Kücsük-Alámán. 

8 ) Miket néven Meninski császári tolmácsot nevezi Evlia Cselebi. 

4 ) A kéziratban : (Pesichel). E név alatt Schwechat 

értendő. 

ft ) Kapanicssza vagy kapanicm, hosszú kaftán volt. 

A város leírása. E városnak erődítménye nincs. A Duna 
folyótól csekély távolra, egy széles dombon fekvő nagy város 
ez, a bécsi hegyek szélén. Háromezer alacsonyabb-nagyobb, 
téglaépítkezésű, deszkatetejű nagy palotája van, melyek mind- 
egyike egy-egy milliót érő ház. A fő komiszár *) elbeszélése sze- 
rint e város összes szobáinak száma tízezer. Hétszáz boltja 
van, de mindegyik bolt nincs földszint, hanem némely boltok 
a házak alatt vannak s ezekben is asszonyok, leányok ülnek. 
Hét várszerű kolostora van, melyek mindegyikében öt-hatszáz 
szerzetes tartózkodik. Mivel az Ajanta 2 ) ünnepek voltak, a 
hetven-nyolczvanezer lakos a templomban áj tatosságát vé- 
gezve, a város gyönyörű kertjeiben temérdek szórakozást tett. 
Néhány ezer lakos az utczákon ment e napon a papokkal 
s a kezükben levő arany és ezüst füstölőkben tömjént és aloét 
égettek és az utczákon trombitát fújva, újra a templomba 
mentek vissza. 

Minden templom kupolája vas pléhekkel van fedve s mind- 
egyikben Egyiptom kincsével felérő csillárok vannak. Minden 
kupolán és harangtornyon embernagyságú aranykeresztek van- 
nak, melyeknek fénye a városra ragyog. Az óratornyokat is 
ónozott vaspléhek fedik. Harangjainak hangja egy konaknyira 
is elhallatszik. E város közepén egy kis patak folyik, mely 
Kis-Álamánban néhány falut és várost érintvén, e város kert- 
jeit is megöntözi s a város alsó részén a Dunába ömlik. Bécs 
város előkelői e város kertjeiben hetekig, hónapokig szórakoz- 
nak s az összes ifjak és csinos leányok e városba tömörülnek. 
Vize és levegője kellemes, ifjai és leányai híresek. A férfiak és 
asszonyok egymástól nem futnak el, sőt az asszonyok velünk 
oszmánokkal is együtt ülve szórakoztak és mulattak s az öregek 
e miatt semmit sem szóltak. Ha az asszony a kapun kimenve, 
egyedül jár is, ez náluk nem szégyen, mert itt az asszonyoké 
az uralom. E városnak híres kereskedői és nagyon barátságos 
emberei vannak. A városon keresztülfolyó vízen néhány száz- 
féle malom van ; egyikben tízféle liszt is készül és pedig finom 
fehér, középszerű s durvábbféle is, de mind más és más s a nél- 
kül, hogy az ember hozzányúlna, négyféle szitán jön át a liszt. 
Vannak még posztó-, darócz-, pokrócz- s lőpormalmok is. 

Pasa urunk e Pesihel városban egy hétig időzvén, nagyon 
elunta magát s a budai vezírnek értesítést küldött. Három 
nap alatt ment el és három nap alatt jött meg a tudósítás. 
Budától eddig nyolcz konaknyi az út és mivel minket tizenöt 


3 ) Törökül : (komiszár). 

8 ) Törökül : (Ajanta), valami ünnep nevének elferdítése ez. 

nap alatt vezettek ide, tehát majd északnak, majd délnek 
járattak. Czéljuk az volt, hogy midőn Budától és Esztergomtól 
távol voltunk, tartományaikat megszemléltessék velünk. A bu- 
dai vezírtől ez a tudósítás jött : »Ha két hétig marasztalnak is 
maradj, de nekem tudósítást küldj. « 

Másnap a királytól a f ódefterdár jött s a pasának hintót 
hozván, mondá : »A király üdvözletét küldi ; Szulejmán szultán 
sátora nevű kertben vendégséget adott és saját kocsijai 
közül küldött egyet. « A követ-pasa erre így szólt : »Nézd, 
hitvány , piszkos Mikel tolmács ! mi itt visszatartva vagyunk, 
pedig nem azért jöttünk, hogy itt vendégeskedjünk, őszinte 
feleletet adj nekem, máskülönben Alláhra mondom, hogy 
reggel visszamegyek Budára. « A tolmács válaszolá : Szul- 
tánom ! vasárnap a mi szent napunk, ime, közel van ; azon 
a napon kísérettel vonulhattok majd be, de most szórakozzál 
és maradj ; vendégünk vagy, menj tehát itt a környékre körül- 
nézni, azután térj ide vissza. « A pasa mondá: »Nem megyek, 
hanem sok emberem van, azok menjenek. « Mindnyájan enge- 
délyt kaptunk tehát a pasától s e Pesihel városától Bécs felé 
háromezer lépést menve, Irem-kertekben Szulejmán khán 
sátora nevű várhoz *) értünk. 

Szulejmán khán sátora nevű vár. Mikor e vár kapuja elé 
értünk, a császár tanácsosai elénk jöttek és üdvözöltek. Mihelyt 
beléptünk e gyönyörű helyre, elménk és szemünk elkáprázott 
s elbámultunk. Mialatt mi Szulejmán khán sátora várában a 
belső termekben, előcsarnokban, tanácsteremben időztünk, 
azalatt valamennyi lovunkat kivezették. Néhány tapasztalt 
emberünk így szólt : »Miért vezették ki a lovainkat s miért 
távolították el tőlünk ? « s erős gyanakodásba és találgatásba 
merültek. Én szegény így szóltam : »Hé ! emberek ! szégyen 
ez. Ilyen helytelen gondolatokkal hagyjatok fel. Azoknak kö- 
vete a mi Budánkra ment, ha itt valami baj érne bennünket, 
Budán ezek követét és annyi sok foglyukat mind kardra hány- 
ják. Ez csak éretlen búskomorság. Nézzük meg inkább ezeket 
a különös és csodás emlékeket és szórakozásunk után lássunk. « 
S társaimmal szemlélésre indultam. 

Szulejmán khán sátora vár alakja. Szulejmán khán a 93(5. 
évben 2 ) személyesen vette ostrom alá Bécset, hogy Magyar- 
országon és Németországon boszút álljon. Erős ágyúzással 
mindenfelé rombolva, lassan haladott elóre. Mikor a bástyákon 
a mohammedi ezánt elénekelték, egy Cserkesz nevű vitéz az 
ágyúk által lerombolt helyen lovastól egész a vár közepéig 


*) Törökül : Kálá-i otág-i Szulejmán khán. 
a j 1529. Kr. u. 

ment. Az ellenség Cserkeszt és lovát ott megölte s az iszlám 
sereget előrehaladásában megakadályozta. A szultáni ütközet 
reggelre maradt s Isten rendelése volt, hogy a következő napon 
rettenetes tél lett. Erősen havazott s oly nagy förgeteg és zivatar 
ereszkedett le, hogy az egész katonaság összefagyott s a hó 
elborította. Néhány ezer ember a kezét, lábát nem bírta, néhány 
ezer állat elpusztult s igazi ítéletnap volt. A budai katonák 
így szóltak : »Kegyelem ! oh idők Szulejmánja ! insallah ! 
a tavaszszal visszajövünk, de most már itt a tél és Kászim 
napja J ) is elmúlt. S tanácskozás után tizenötezer katona az 
ellenség álimán tartományaiba rabolni és pusztítani indult. 
Szulejmán khán pedig, sátorát odahagyva, a többi katonáival 
csakis az ágyúkat és hadiszereket vitte magával s valamennyien 
igen sokat szenvedve menekültek s a Duna partján a Kojun- 
ada 2 ) előtti Dsánkurtaránba bű»Sdtak. 

Az ellenség Szulejmán khán sátorát felszedte s kincs- 
tárukba helyezték el. A sitor helyére annak helyes formája és 
rajza szerint egy kőépületű várat építettek, de ez a vár nem 
ostromra és hadakozásra készült, hanem csupán azért, hogy 
emlék legyen s hogy elmondják : »Szulejmán khánnal e vár 
alatt hagyatták oda sátorát. « összesen négyszáz lépés kerületű, 
tizenhat szöglete van s mindegyik szögletére egy arányos 
tornyát építettek, úgy, hogy a ki látja, elbámul rajta. E vár 
a padisah sátorának alakja szerint épült s Szulejmán fejedelmi 
sátorát ábrázoló díszes vár. E várnak például a belső szobája, 
parancsnoki szobája, kincstár-szobája hasonlítanak a sátorban 
levő nagy szobához, kis szobához, a dogándsik 3 ) szobájához. 
Minden tornyában egy-egy kis szoba van s e toronyszobákban 
jelenleg a vinczellérek, kertészek laknak. A divánkháne helyén 
itt magas kilátóhely van. A többi szobák kis apró sátorok 
módjára állanak. E sátorvár tetőzete negyvennyolcz márvány- 
oszlop fölé épült s oldalai trebizondi 4 ) sárgarézből és különféle 
színű üvegekből vannak s valamennyi fala tarka festésű. Szu- 
lejmán khán öltözőszobájának megfelelő perzsa sátor alakú 
terem ajtaja el van zárva s jelenleg is öltözőszoba. A főkomi- 
szárius azt beszélte, hogy e vár építése kétezerkilenczven 
millióba került. A sátorvár tornyain s az egész épületen a víz- 
levezető csatornák mind rézből készültek. A tornyok csúcsán, 
a nagy sátorváron, az oszloptetőkön ember magasságú, ara- 

*) Kászim napja volt a hadjáratok befejezésének ideje. 

>) Kojun-oda, magyarul : Juh-sziget. így nevezték a törökök 
Csepel -szigetet. Dsánkurtarán leírását lásd Evlia Cselebi i. m. 

s ) Dogándsik, a szultáni vadászsólymok gondozói voltak régebben, 
utóbb a testórség egyik csapata lett belőlük. 

*) Trebizond = Trapezunt. 

nyozott keresztek vannak. A 400 lépés kerületű sátorvár 
belseje írem kertjéhez hasonló, úgy, hogy ilyen csodás és bá- 
mulatot keltő munka több nem létezik. 

Szüle jmán khán sátora kertjének leírása. Ez árnyas kert 
összes útjai festői rendben vannak elhelyezve. Minden főútját 
értékes kövek borítják, mintha csak indiai márványburkolat 
volna. Minden felosztásnak deszkaegyenességű térségén egv-egy 
fajta virág van, a minő az oszmánok országában, Arábiában, 
Perzsiában, Lengyel-, Cseh-, Muszkaországban sehol nincs ; sót 
negyvenhatféle rózsát és őszi rózsát ajándékul hoztak. A rózsa 
színe piros, fehér és sárga szokott lenni, ebben a gyönyörű 
kertben azonban zöld, vörös, kék, vízszínű és még másfajta 
rózsák is vannak, melyeknek illata az ember agyvelejét el- 
kábítja. A földön levő növények, virágok közül a legkiválóbbak 
itt vannak. A gyümölcsök mindenféle fajai találhatók itt ; 
egy oka J ) súlyú almája is terem, a szőlő azonban csípős, savany- 
kás s mivel a tél itt igen zordon, e miatt néha gyümölcs nem 
terem. Ebben a kertben mindegyik tulajdonos király kisebb- 
nagyobb pa Villonokat, mulató kioszkokat építtetett, melyek 
mindegyikében a padok, ülőhelyek márványnyal és minden- 
féle színű drágakövekkel vannak kirakva. Ezer számra vannak 
itt szökőkutak, medenczék, csurgók, melyek mind különböznek 
egymástól, úgy, hogy a ki látja, elbámul rajtuk. Néhány víz- 
medencze és szökőkút előtt többféle kerék van, melyek olyan 
módon forgatják a vizet, mint a mevlevi dervistáncz, sőt a 
vizet forgatva, néhány ezer csengetyűt, hárfát, tamburát szó- 
laltatnak meg, a mi szintén különös látvány. Némely helyen 
a víz által hajtott kerekek fuj tatót hoznak mozgásba, a miből 
a kiömlő szél madárhangot adó fuvolákat szólaltat meg. 

E gyönyörű kert egyik szögletében ezer lépésnyi terület 
köröskörül és felül is vastag sárgaréz sodronyokkal van kerítve 
s külön sodronykapuja is van. Ebben fülemile, fekete rigó, 
sárga rigó, pintyőke, harkály, papagáj és más ilyenféle szép 
hangú éneklő madár van nagy számmal, hogy az embert igazán 
bámulatba ejtik. E madarak számára fészkek is vannak itt 
s azokban költenek. Mivel ez a hely az Álámán hegyek szélénél 
van s a tél itt igen zordon, azért e madarak számára a kert 
falaiban és más helyeken lyukakat készítettek s téli időben a 
madarak azokban tartózkodnak. A kertnek egy másik szög- 
letében szintén sárgaréz kerítésű rekesz van, melyben ragadozó 
és vadászó madarak tartózkodnak. 

Egy másik szögletben különféle fajú állatok vannak, úgy- 
mint : oroszlán, tigris, farkas, hód, leopárd, róka, sakál s az 


l ) Egy oka = IV4 kilogrammal. 

újvilági állatok közül ezen a földön nem található állatok mind 
megvannak, úgy, hogy a ki látja, elbámul rajtuk. Ezek szá- 
mára külön szolgák vannak. Egy másik részében a szárazföldi 
és tengeri vadak különféle nemei láthatók. Az ó- és újvilág 
minden országában a miféle madarak, őzek, szarvasok, öszvérek, 
zergék, bölények, bivalyok, elefánt nagyságú medvék csak 
élnek, azok itt mind megvannak, mivel szokás, hogy a német 
császár székhelyén ezek mind meglegyenek. 

E kertben házak nincsenek, csupán kétezer kertész van 
benne, kik éjjel-nappal mindig itt vannak s a járókelőknek 
készségesen szolgálnak. A kertben sétálgatok a vigyázatlan 
embereket a ruganyos csövek mellé szorítják s mikor ezek a 
rúgót megnyomják, a rúgó következtében a víz ki tódul s az 
az ember tetőtől talpig vizes lesz, a többiek pedig ezt nevetve 
nézik. Van még egy különösebb medencze is, melyben minden- 
féle halak vannak, melyeknek a számát csak Allah tudja, 
a ki teremtette azokat. Éjszakának idején a kertészek fáklyá- 
kat gyújtanak meg s a medencze egyik sarkában boltozat van, 
a honnan apró kis gályák tűnnek elő és nagy csatát kezdenek. 
Némelyik gálya mintha tengerbe sülyedne, elmerül, a másikat 
pedig elfogják s a rajta levő emberek Jeedsuds és Meedsudshoz l ) 
hasonló ütközetben egymást ölik s miután piros ruhába öltö- 
zötten így harczoltak, a boltozat alatt ismét bemennek. 

Röviden szólva : egy hétig tartózkodtunk itt s mindennap 
eljöttünk ide sétálgatni s különféle érdekes dolgot láttunk itt, 
de mind leírni nem lehet. E kert körül a vezíreknek, előkelők- 
nek annyi kertjük van, hogy azoknak a számát csak a / ökomi- 
szár tudja, a ki ennek a városnak kormányzója. Keleti irányba, 
egész a Duna folyóig két órányira menve, csupa kertek vannak, 
a másik oldalon pedig a katonaság számára egy tágas rét van. 

Ezen a gyönyörű helyen időzve, kétszer ettem a király 
vendégségéből, a ki a pasának, ketkhudájának és kíséretének 
különféle ajándékokat adatott. Azután újra Pesihel városába 
mentünk s itt is egy hétig szórakoztunk. 

Azután Mikéi fő tolmács és a fókomiszár a császár részéről 
a pasához jővén, így szóltak : »A császár ő felsége üdvözletét 
jelenti Szultánomnak ; holnap reggel vasárnap, a mi szent 
napunk lesz ; Isten akaratából jöjj kíséreteddel a városba, 
azonban a podgyászos kocsikat és az egész podgyászt küldd 
el előre. « Erre a tekintélyes pasa így felelt : »A mi podgyászunk 
felett senkinek rendelkezési joga nincs ; padisáhunk ajándékai 
vannak abban; a pod gyásztól mi meg nem válunk. « 2 ) 


*) A biblia Gog és Magog elnevezése a muszulmánoknál. 
a ) A török követ attól félt, hogy podgyászát ellopják. 

V. A követ-pasának, a tolmácsnak és a főkomiszárnak 
vitatkozása . 

Azok így szóltak : »Szultánom podgyásza előremenjen, — 
ezt mondtuk — ; de ezt azért akarjuk, mivel szállásotok a váron 
kívül lesz, ti azonban kíséretetekkel a várbeli nagy sokaságon 
mentek keresztül, azért menjen a podgyász előre. « 

A pasa : »Helyes ! a szekerek, tevék menjenek a kíséreten 
kívül, de azért szép sorjában csak velem jöjjenek. « 

A komiszár így szólt : »Szultánom ! a nagyfölségű *) csá- 
szár parancsolta. « 

E szavakra a pasa tűzbe jővén, így szólt: »Ezt a magy- 
fölségű* szót ne halljam többet a szádból ; a nagyfölségűség 
Alláhnak tulajdonsága, még a nagyhatalmú oszmánli sehin- 
sáhot * 2 ) és khalifát sem nevezik így !« — a mire komiszárnak 
elakadt a szava és csak bámult. 

Mikel tolmács így szólt : ^Szultánom ! a császár igen sok- 
szorosan üdvözöl benneteket, midőn csapatotokkal a várunkba 
mentek, azok a zászlót, lobogót ne bontsák ki, a zászlónyeleket 
ne emeljék fel, hanem vállukon vigyék, mivel a vár kapuja 
alacsony ; zenekaruk se játszszék, hanem majd a mi zenekarunk 
játszik a pasa előtt. A császár fiai és a vezérek fiai a pasa előtt 
menjenek, az én belső szolgáim pedig majd utána mennek ; 
lovasaink, a grófok, a kapitányok, az érsekek a pasa előtt 
menjenek. « A pasa egészen felhevülve és neki tüzesed ve mondá : 
»Hej ! hitetlenek ! ez volt-e a tulaj donképeni czélotok, hogy 
minket ebben a városban egy hétig visszatartottatok ? A ti 
ajánlatotok a mi felmagasztal tatásunk vagy lealacsonyí- 
tásunkra van-e ? « A mire ő így felelt : »Isten mentsen meg, hogy 
ez Szultánom lealacsonyítására szolgáljon, mi minden követ- 
társaddal így teszünk, mert ez a mi törvényünk. « 

A pasa válaszolá : »Ez látvány törvény. Én az iszlám padi- 
sálinak vezírei közül vagyok. Én Rumili beglerbégje vagyok 
és a mi törvényünk szerint én a padisáhtól tizenkét jük ákcse 3 ) 
jövedelmet kapok, a vétkesek ellen nekem bűnfenyítő hatal- 
mam van és hétszeres zenekar kíséri csapatomat. Kíséretembe 
az idegenek közül egyetlen embert nem engedek, ha pedig 


*) A török kéziratban ez az arab szó van: (nagyság), 

melyet ezen a helyen legczólszerűbben »nagyfölsógű« szóval fordít- 
hatunk. 

2 ) Schinsah = királyok királya. 

3 ) Jük akcso = 500.000 piaszter. 


MAGYARORSZÁGI UTAZÁSAI. 


157 


közéjük jön, leüttetem. Én Mekka, Medina, Jeruzsálem, 
Damaszkus, Bagdád, Egyiptom, Háleb padisáhjának követe 
lévén, miért ne bontassam ki a zászlót ? Miért ne játszassam 
a zenekart ? Miért engedjem az ellenséget kíséretembe, a magam 
agáit pedig szétszórassam ? Az én csapatomban az ellenség 
trombitáljon és doboljon ? Tehát megértettem a kívánságotokat 
és ajánlatotokat, de ilyen feltételekkel én a királyotokhoz 
nem mehetek. Az oszmán törvényt én megrontani nem engedem. 
Engem ne hasonlítsatok más követekhez. Azok kanizsai és 
temesvári kormányzói ranggal jöttek és pénzt vittek el s a 
királytól a bornak nevezett tiltott italt elfogadták és megitták, 
de nekem sem pénz, sem a kárhozatos bor nem kell, nekem 
csak a padisah becsülete és a vallás becsülete kell. Ha törvé- 
nyünk szerint az én ötszázhatvan emberemnek naponkint az 
egy-egy oka kenyeret, az egy-egy oka húst és ötszáz pár lovam- 
nak egy-egy abrakot megadjátok, helyesen lesz ; ha azonban 
e törvényünket meg nem tartva, magatokat lealacsonyítjátok, 
akkor is, ha összes alárendeltjeimmel tíz évig tartózkodom 
is itt, őket tejjel és czukorral tudom etetni és selyembe s arany- 
szövetbe tudom öltöztetni. Bejelentem azonban a nagyvezír- 
nek, hogy ti nem egyeztetek ki velünk s a ti követeteket Isztám- 
bulban kutyába sem veszik és semmi figyelmet iránta nem 
tanúsítva, a galatai *) korcsmákban kínlódtatják. Hé ! hívjátok 
gyorsan a díván-efendit, 2 ) a nagyvezírnek jelentést teszek 
s mielőtt az oszmánli és tatár sereg szétoszlanék, tudatom vele 
a dolgot. « *' é 

A díván-efendinek ekkor parancsot adott, hogy írja meg 
a jelentést, a mire a tolmács és a komiszár a pasa lábaihoz 
borulva, így szóltak : ^Kegyelem ! Szultánom ! kegyelem ! 
a jelentés megírása előtt hadd menjünk el s a császárral ta- 
nácskozzunk. « 

A pasa ismét egészen nekihevülve, így szólt : »Hé, átko- 
zottak ! ti ugyan sokat mondogatjátok : a fölséges császár, a 
dicsőséges császár. Ugyan mit kell ebben a császárral tanács- 
kozni ? Közöttetek nincs-e a dologhoz értő és beszélni tudó 
ember ? A mi oszmánli vezíreink a dolog után maguk látnak, 
várakat foglalnak el, lerombolják azokat, az erdélyi királyokat, 
az oláh és moldvai vajdákat leteszik, másikat tesznek helyükbe 
s azután az ügyet Konstantinápolyba bejelentik ; ti pedig már 
akkor is a császárhoz mentek tanácskozni, ha arról van szó, 
hogy a követnek egy oka hússal, egy oka kenyérrel többet 
adjatok s végül az oszmánokkal szemben kétszí nűsköd ve 

*) Galata, Konstantinápoly régi külvárosa az Aranyszarv mellett. 

2 ) Díván efendi, a tanácskozások jegyzője volt. 

csalni akartok. « A hitetleneknek álnoksága még hibájuknál is 
nagyobb lévén, elhallgattak. 

Végre ilyenféle beszéd és szóharcz után a mi ügyes 
pasánk az ellenség szavára egy cseppet sem hajolt, hanem 
minden szó fölött vitatkozott. Utoljára a király részéről ezt 
a hírt hozták : »A mit a követ-pasa kíván, mindazt elfogadom. 
Isten hozta őket. Jöjjenek színem elé, csakhogy midőn a váron 
csapatosan keresztiümeimek, a zászlóikat hajtsák meg.« 

A pasa így szólt : »Isten mentsen meg, hogy a zászlót 
lehajtsuk. Ilyen dologba én bele nem egyezem. « Végre az ellen- 
ség egészen tehetetlenül maradt, mert semmiféle kérelme nem 
teljesült. 

•* * U L I- 


VI. 


Török követség Bécsben. 

Mohammed pasa bécsi követségéről két török leírás ma- 
radt fenn; egyik Evlia Cselebié, mely- nagyon részletes, a 
másikat maga Mohammed pasa írta jelentés alakjában. Mo- 
hammed pasa követségi jelentése hivatalos jellegű és a Fényes 
Porta számára készült. 

Evlia Cselebi mint útleíró nemcsak a követ fogadtatását 
s a hivatalos ünnepélyeket írja le, hanem részletesen elmondja 
személyes tapasztalatait is. Leírja Bécs városát, a bécsiek szo- 
kásait, ruházatukat. 

Evlia Cselebi leírása és Mohammed pasa követségi jelen- 
tése kiegészítik egymást, azért e fejezet végén, Evlia Cselebi 
leírása után közlöm Mohammed pasa jelentését is. Ez a követ- 
ségi jelentés eddig sem volt ismeretlen, mert Rásid efendi, a 
XVIII. századbeli török udvari történetíró, egész terjedel- 
mében szóról-szóra felvette azt Tárikhjába J ) »Tákrir-i elcsi 
Mohammed pasa« (Mohammed pasa követ jelentése) czímen. 

Mohammed pasa jelentése kiegészíti Evlia Cselebi elbeszé- 
lését, mert Evlia Cselebi nem írta le a török követség vissza- 
utazását Bécsből, mivel akkor nem volt a követ kíséretében. 
A kalandos természetű Evlia Cselebi Bécsben idózése alatt 
Lipót császártól pátens levelet, vagyis útlevelet kért, hogy 
Németországot beutazhassa. A császári pátens levéllel Evlia 
Cselebi Bécsből eltávozott a követ mellől s nem érkezett vissza 
arra az időre, mikor Mohammed pasa visszautazott Kon- 


*) Rásid efendi török történetíró Tárikh czímű művében a hidsre 
1071. évétől az 1184. évig (1660 — 1721. Kr. u.) terjedő eseményeket 
írta le. Rásid efendi Tárikh ja már 1740. megjelent nyomtatásban, 
újabban pedig 1865. a török császári nyomdában. 

stantinápolyba. A visszautazásról tehát csupán Mohammed 
pasa jelentéséből értesülünk. 

Mikor Evlia Cselebi nyugateurópai utazásából visszatért, 
akkor Magyarországba jött, hol hivatalos megbízatásból még 
egy utazást tett, különösen azokba a városokba utazott el, 
melyeket még eddig nem látott és le nem írt. 

Evlia Cselebinek bécsi idózése alatt sikerült magára vonni 
Lipót király figyelmét és jóindulatát is, pedig a király külsejé- 
ről igazi torzképet rajzolt. A királyt oly rút arczúnak írja, 
hogy valósággal ijesztő alak lett volna, ha Evlia Cselebi leírása 
teljesen megfelelne az igazságnak. De Evlia Cselebi keleti 
író, tehát e tekintetben is túlzásba ment, miként túlzás azon 
állítása is, a melyben Lipót király rendkívüli észtehetségét 
magasztalja. 

Evlia Cselebi nagyon dicséri a szultán által küldött aján- 
dékokat. Bécsben azonban különbeket vagy legalább többet 
vártak, miként ezt az egykorú olasz jelentés világosan ki is 
mondja. 1 ) 

Igen jellemző még az a nyilatkozat is, a melyet a magyar 
katonákról mondtak Bécsben a török követnek, melyben arra 
biztatták a törököket, hogy az elfogott magyar katonákat 
húzzák karóba, mert azok mind rakonczátlan, fékezhetetlen 
tolvajok. 


*) »Presentó all’ Impcratore li donatini accordati, ben se veramente 
belli, ma molto inferiori al concetto deli’ espettatione.« 

Ragguaglio deli’ ultimé guerre di Transilvania et Ungaria tra 
1’ Imperatore Leopoldo Primo, il Gran Signore de Turchi, Giorgio Rakozi 
et altri 8uccessini Principi di Transilvania, dél Conte Mauritio Nitri. 
In Venetia per Francesco Valnasense 160(5. 215. 1. 

/. Bevonulásunk Becs városába. 

Reggel Mikel tolmács, a jökomiszár és a másodvezír a 
pasa elé járulván, a földet megcsókolták s így szóltak : Csá- 
szárunk üdvözletét küldi, tessék, egészen kívánságtok szerint 
legyen a csapatotok. « S egy drágaköves, nyolczlovas hintót 
hoztak, mely magának a császárnak díszhintója volt s a kik 
látták, mind elbámultak rajta. 

A pasa pedig így szólt : »Én a hintóra fel nem ülök ; mi 
oszmánok vagyunk s szokásunk szerint kuhejlán lóra ülve, 
dsiridet játszva megyünk be ; nálunk Isztámbulban az asszo- 
nyok ülnek ilyen kocsikra, nekünk ez nem kell.« ök pedig ezt 
mondva : »Szultánom, ti tudj átok «, félreállottak. 

Az iszlám sereg immár felkészülődött s a hétszeres zenekar 
játszani kezdett úgy, hogy mindenki izgalomba jött. A konaksdi- 
basi * * * 4 ) az összes podgyászt mind Bécsbe vitte és szállásunkon 
a szolgák elhelyezték. Valamennyi szolgánk mind felfegyver- 
kezve volt és a kháznedár 2 ) agával együtt pánczélba öltözött 
ijjász belső agáink hátul voltak, a lovasok pedig a kocsikat 
és tevéket közrefogták, trombitáltak, a lovak nyergét 
zászlókkal díszítették, sót a podgyászt vivő német kocsikat 
is mind fellobogózták és úgy mentek a szállásra, hol a podgyászt 
lerakták. Miután vasárnap reggel ők a szállásra mentek s a 
podgyászt otthagyták, azután a konakdsi-basi ) a karakollukdsik 3) 
és összes szolgáink Pesihel városba jöttek vissza s az agák is 
mind lóra ültek és három órával dél előtt az egész iszlám sereg 
felkészülődött. 

Először mentek a tevehajcsárok és fáklya vivők, kik fák- 
lyáik fogantyúját különféle atlasz -szövettel vonták be és fák- 
lyáikra is értékes tarka kendőket kötöttek és tulipánt, jáczintot 
és egyéb illatos virágokat helyeztek rájuk s azzal a szokásos 
mondással : »Allah segítsd a szultánt^, elvonultak. Azután 
a tatár katonák, utánuk a csásnigirok, 4 ) utánuk a kilár- 


*) Konákdsi-basi, a szálláskészítő. 

*) Kháznedár , tulajdonkép annyit jelent mint kincstárnok. így 
nevezték a podgyászok felügyelőjét is a táborozáskor. 

a ) Karakollulcdsi, janicsár tiszt volt. Kezdetben élelmezési fel- 
ügyelők voltak a karakollukdsik. 

4 ) Csásnigir = ételkóstoló. A konyha felügyelői voltak a csás- 
nigirok. 

dsik, 1 ) utánuk a szakácsok, utánuk a müteferrikák, 2 ) azután a 
tekintélyes agák, utánuk a velünk küldött budai, egri, kanizsai, 
belgrádi, esztergomi agáknak emberei felfegyverkezve s tigris- 
bőrrel és sólyomszárnyakkal a hátukon, a fejükön pedig 
toliforgós gürzeliászi és evrenoszi 3 ) sisakkal, gyönyörű nyereg- 
takaróval leterített lovakon ülve s kezükben farkasszórrel 
bevont Jcosztanicsa 4 ) nyeleken különféle selyemzászlókat tartva, 
övükön karabina B ) puskákkal vonultak el. Azután jöttek a 
pasa vitézei <J ) mindannyian szépen felfegyverkezve. Ezek között 
a katonák között hat pár alajcsaus tűnt fel aranyszövésű 
ujjas kaftánjával ; aranyfényű övükön tiszta ezüst csevkiánt 7 ) 
hordtak, bő nadrágjuk bársonyból volt s a fejükön levő aranyos 
kerek sapkát különféle színű tollbokréták, darutollak és sólyom- 
tollak díszítették ; lovuk fején is megfelelő színű tollbokréták 
voltak, a lovak nyakán a hat darab zablaszíj is mind nakh- 
siváni aczélból volt és khotasz 8 ) és tigrisbórczafrang függött 
le róluk. A csausok trombitaszó mellett elkiáltották : »Alláhu 
ekber« ; °) a mire az egész sereg kétszeresen felelve vonult el. 
Azután jöttek a kapudsibasik fegyveresen, prémes kaftán- 
ban ; kuhejlán lovaik khotaszszal díszítve, szorosan egymás 
mellett mentek. Ez agák mögött kötőféken egy-egy kuhejlán 
lovat vezettek. A kapudsibasik mögött, a tugok és zászlók 
előtt az imám, a miiezzin és én szegény, valamint a pasa sejkhje, 
a kadi efendi, a díván efendi és a pasa fia mentünk, mind- 
nyájan díszbe öltözve. 

Ezután e katonák között negyven-öt ven piros bugyogós 
katona a lovon felállva, különféle fegyverjátékokat végzett. 
Egymásnak buzogányt dobva, azt elkapkodták ; a lóháton 
keresztbetett lábakkal térdelve ültek a nyeregben, majd futás 
közben a ló hasa alatt átbújva, a másik oldalon jöttek elő 
s a ló nyakába fogózkodtak. Majd kengyel nélkül ugrottak fel 
a lóra s futtában a ló övező szíját eloldották s mikor a ló vil- 
lámként nyargalt, a nyerget kézben tartva, a meztelen lovon 

’) Kilárdsi, az éléskamra felügyelője. 

a ) Müteferrika, a szultán lovas testőrségéhez tartozó katona. 

• n ) Gürzeliász és Evrenosz török hősök voltak. Giirzeliászról 1. 
Evlia Cselebi i. m. 254. 1. Evrenoszról Thury, Török történetírók I. 37. 

*)' Kosztanicsa, hosszú dárda volt. 

5 ) Karabina = karabély. 

n ) A kéziratban így van : pasanin delileri, gönüllileri, vagyis a pasa 
hősei, önkénytesei. 

T-) Csfvkűín, görbe bot volt, melyet a lovasok használtak a fegyver- 
játéknál, hogy az előttük leeső gerelyt azzal felvegyék. 

*) Khotasz, a tibeti jak szőréből készült czafrang, melyet a lovak 
nyakára tettek. 

*) Alláhu ekber = nagy az Isten. 

nyargaltak, majd a nyerget alájuk véve, a lovon felállottak 
s imádkoztak. Némelyik katona a lovon féllábon állott, a másik 
a lovon lefeküdt, mintha aludnék. Egyszóval : mindegyik 
valamiféle mutatványt végzett s mikor az ellenség ezeket a 
fegyverjátékokat látta, elbámult azokon. Azután a katonaság 
között különféle buzogányjátszók, nyilakkal és kardokkal 
játszók, lovakra és tevék hátára felugrálók mentek s néhány 
pár olyan szolgánk vonult fel, kik iga nagyságú vas-íjjakat húz- 
kodtak s a hol találkoztak egymással itt-ott, egymás elé tették 
s ügyesen keresztülmentek alattuk. Azután a tugok mögött 
mentek még a pasának istállómestere és a nyergesek, kezük- 
ben tartva szerszámaikat és a lóvakarókat. 

Azután mentek a padisáhtól a császár számára “ajándékul 
küldött kuhejlán lovak, melyeknek selyem takaróját és művé- 
szileg szegélyezett kettős lánczon tartott kötőfékjét két-két 
ember fogta. Némelyik ló lábaira lánczos békót tettek, mivel 
hétfejű sárkány gyanánt ugrált és tánczolt. Mögöttük mentek 
gyalogosan az arab lovászok. Mindegyik ló fején megfelelő 
színű tollbokréta volt s mindegyik mellett két-két fehér küláhos l ) 
lovász gyalogolt. 

Azután a fólovászok a király számára drágakövekkel 
díszített két aranyos nyerget vittek, melyek gyöngyökkel és 
rubinttal, jánczinttal voltak ékesítve. Ezek mögött a pasának 
lovász-ketkhudájával kilencz szép ló ment, melyeken aranyos 
ruhájú, fegyveres lovászok ültek, drágaköves zabolaszárat 
tartva kezükben. 

Ezek után jött tíz sátir , 2 ) kik aranysisakot viseltek fejü- 
kön fehér toliakkal, ruhájuk aranynyal átszőtt selyem volt 
gyöngy gombokkal, derekukon drágakövekkel kirakott övét 
hordtak és drágaköves hüvelyű kardot és páronkint vonultak 
el. Ezután a pasától jobb- és baloldalra mataradsik 3 4 ) és tüfenkd- 
sik A ) vörös posztódolmányban és fejükön fehér tollas aranyos 
üszküfot 5 6 ) viselve jöttek s drágaköves matarakat °) és gyöngy- 
házzal kirakott agyú dálián puskákat hordtak, a szerencsés 
és méltóságteljes pasa pedig aranyos szövettel beterített 
kuhejlán lovon Rusztem gyanánt ült, fején drágaköves forgójú 
szelimi 7 ) turbánt viselt, vállán prémes kapanicssza köpönyeg. 

*) Külúh, hosszú kúpakalakú nemez-sapka, minőt most a dervisek 
viselnek. 

*) Sátir , tulajdonkép lakáj, inas. 

3 ) Mataradsi, a karavánoknál tömlőben vizet hordozó ember. 

4 ) Tüfenlcd8Í = puskás. 

ft ) Üszkiif, igen magas, karimátlan sapka. 

6 ) Matara , víztartó edény, fókép bőrtömlő. 

7 ) Szelimi, így nevezték a Szelim szultántól divatba hozott magas 
turbánt. 

derekán drágaköves kard volt. Mögötte vörös üszkiifos szilah- 
dárja l * ) és csokadárja,-) azok mögött pedig kuhejlán lovakon 
ülve és felfegyverkezve kettenkint száz pár apród jött. Azután 
fegyveresen ötven pár zenész jött, utánuk pedig kíséretével 
a pasa ketkhudája. Azután zászlókat, lobogókat hoztak s azok- 
kal hét-hét zeneművész szengiáhi dallamon zenélve jött, majd 
pedig a belső agák nyergesei jöttek. Azután jöttek a szakák 3 ) 
mind fekete dolmányban, virágokkal díszített lovakon, kik a 
korsóikban levő mézes serbetet két oldalon a nézegetők között 
osztogatták. 

Mikor ilyen sorrenddel Szulejmán khán sátora kertje elé 
mentünk, Rudolfusz nevű fővezér a pasa számára a király 
részéről ajándékul egy drágaköves nyergfl kuhejlán lovat 
hozott és a pasa mellét megcsókolta. A többi császárfiúk 4 5 ) és 
vezérfiúk is mind leszálltak lovaikról és a pasa ruhaszegélyét 
megcsókolták. A pasa a legnagyobb méltósággal és tekintél- 
lyel felült a királytól küldött lóra, de alig ment egy kicsit, 
azonnal leszállt arról, mert az átkozottak igen rossz természetű 
lovat hoztak. A pasa ismét a maga lovára ült ; a fogadtatására 
érkezettek pedig a vezérrel együtt a mi katonaságunk előtt 
elmentek a császárhoz ; csupán hat vezér és hat más hitetlen 
maradt ott, kik trombitáltak s akarva, nem akarva, a pasa 
belső agái közé keveredtek. 

Ilyen módon az egész sereg lassan-lassan megindult s két 
oldalról tengernyi sokaságú katonaság között haladt. Mikor 
Bécs várának Pesihel kapuján bementek, a kapu kicsinysége 
miatt a zászlókat, lobogókat, tugokat lehajtva, a vállukra 
vették, de midőn bejutottak, a zászlókat újra kibontották 
s a »Naszr min Allah u feih kariba ö ) Ájetot mondták el. A szél 
a zászlókat lengette bemenetelünk alkalmával s Bécs várának 
utczáin, a boltokban, a hat-hétemeletes magas paloták ablakai- 
ban, a háztetőkön, az erkélyeken tengernyi ember volt, kik 
csapatainkat nézték. Ily módon a városban egy óráig majd 
északra, majd délre vezettek bennünket egyik utczából a má- 
sikba, azután Bécs vára északi részén háromszoros vaskapuhoz 
értünk. Zenekarunkat folytonosan játszattuk s a városban 


*) Szüahdár, fegyverhordozó. 

8 ) Csokadár , posztóruhájukról nevezték így az előszobában vára- 
kozó udvari cselédeket. 

8 ) Szaka, korsókban vizet s más italt hordozó szolgák a had- 
seregnél. 

4 ) Császárfiú egy sem volt ott, ez csak a török író dicse- 
kedése. 

5 ) Ez arab vers értelme: Alláhtól van a segítség és a közeli győ- 
zelem. 

a güm-güm l * ) hang hallatszott, miközben az említett kapun 
kimen vén, a Duna folyón egy hajó gerendáiból készült hídon 
átvonultunk s Sziget-külvárosban -) a pasát szállására kísértük, 
hol az összes agáknak, a hat királyi vezérnek, a császárfiúknak 
a pasa nagy vendégséget adott, a melyen a pézsma- és ámbra- 
illat mindegyiknek agyvelejéig hatolt. 

Étkezés után a főkomiszár és Mikel tolmács a pasához 
jővén, így szóltak : »A császár sokszorosan üdvözöl ; mostaná- 
ban érkezett meg útjáról. Ezeket a gyümölcsöket, édességeket, 
serbetet, aranyszövetű selymet, ágyterítőt, takarót és fehér- 
neműt fogadd el s egy hétig pihenjetek és a jövő vasárnap, 
ha Isten engedi, találkoztok vele.« S száz hitetlen által annyi 
ételt, italt és szép ruhaneműt küldött, hogy abból mindnyájan 
osztozkodtunk. A pasa az ajándékokat hozó hitetlenek mind- 
egyikének tíz- tíz arany ajándékot adott, a mely után azok 
eltávoztak, mi pedig szállásunkon nyugodtan voltunk s min- 
dennap a különféle látnivalókkal mulattuk magunkat s Bécs 
várát jól megnézegettük. Az én szállásom a Duna partján 
különösen nagyon szép volt. 


//. A császár-imperator és magyar király székhelyének , 
Bécs várának leírása . 

Bécs vára. A 935. évben 3 ) Szulejmán khán Bécs várát 
ostrom alá vétette s Szinán pasa, Rusztem pasa és Makbul 
Ibrahim pasa köröskörül aknákat ástak s minden oldalról 
rohamot intéztek ellene s egész a Cserkesz-térig 4 ) hatolva, az 
ellenséget pusztították és kardra hányták, a vár falain az 
ezárd 5 6 ) elénekelték s a várból mérhetetlen sok kincset vittek 
el. Isten rendelése volt, hogy e támadásban a hadsereg hátulsó 
csapata nem vett részt s egy kis késedelem következtében 
a várba behatolt harezosok közül Ráj -Cser kész G ) nevű híres 
vitézünket lovastól együtt az ellenség agyonlőtte és vértanúvá 
tette. E Cserkesz Gázinak csontjai mostanában is Bécs várá- 
ban nyugszanak a Cserkesz-téren egy boltozat alatt. 


J ) Törökül: rr rr a zenehangot utánzó szó. 

*) Törökül: Ada- város (sziget-külváros). A török követ szállása 
Lipótvárosban volt Bécsben. 

») 935. év = 1529. Kr. u. 

4 ) Cserkesz-tér, törökül : Cserkesz-mejdán. 

B ) Ezán, az imádságra felhívó szózat. 

6 ) Törökül: 

Mivel az Álámán hegyek ide közel esnek, azért egy éjszaka 
akkora hó és áradás lett, hogy az egész iszlám sereg majdnem 
elveszett. Ennek oka az volt, hogy mikor Szulejmán khán 
e vár ostromára jött, a hadsereg már elgyengült állapotban 
érkezett ide, mivel útközben hatvanhat várat foglalt el. Az 
ellenség értesült róla, hogy hadseregünket a tél meglepte 
s a hét király ekkor tévelygő seregét négy oldalról összegyűj- 
tötte. Szulejmán khán mihelyest ezt meghallotta, az összes 
tapasztalt embereit tanácskozásra hívta s így szólt hozzájuk : 
»Szándékom csupán az volt, hogy Ferdinánd bécsi király lyal 
haragomat éreztessem s most hatvanhat várát elfoglaltam 
s e Bécs várát is ennyire összerongáltuk. Isten rendelése, hogy 
a tél kard gyanánt meglepett bennünket. Most azt tervezem, 
hogy Kászim vajdát tizenkétezer vagy akár negyvenezer 
ember szerdárjává teszem s a Duna túlsó oldalára küldöm, 
a Duna hídját pedig elvágjuk. A túlsó oldalon levő két vilájetet 
kezdjék el most felégetni. « Erre Kászim vajda a padisáhi 
parancs folytán negyvenezer, mások elbeszélése szerint tizen- 
kétezer emberrel a Dunán keresztülmenvén, az ellenségre kar- 
dot fogott. Szulejmán khán 936. évi Száfár hó 6-ik napján J ) 
podgyászát Bécs vára alatt hagyván, az Eszéken levő nagy 
ágyúval és a padisáhi kincsekkel együtt a próféta zászlóját 
szerencsésen elhozta onnan és az említett hónap 21-ik napján 2 ) 
Dsánkurtaranban megállapodott. 

Mindezt Ali Cselebi, Ortali Mohammed Cselebi, Dselál- 
záde Szálih Cselebi részletesen leírták történelmeikben, azért 
a mi részletes elbeszélésünkre semmi szükség nincs. S én sze- 
gény fogyatékos Evlia is csak azért tartottam czélszerűnek 
eme néhány dolgot leírni, mivel Bécs várát összejártam és 
megszemléltem. 

Mikor Szulejmán khán nyolczvanhétezer emberrel Bécs 
várát ostrom alá vette, a százötvenezer főnyi ellenségtörő 
tatár sereggel érkezett Száhib Geráj khánt azon napon vissza- 
küldőbe Krimiába. A tatár sereg az oszmánli seregnek csupán 
segélycsapata. 

E Bécs vára az Álámán hegy szélénél van s a tele nagyon 
zordon. A tél itt nem úgy van, mint más országokban, mert 
három hónappal előbb kezdődik. A ki ezt a várat még egyszer 
ostromolni akarja, az a megelőző évben Budán teleljen s 
még a tavasz kezdete előtt, mikor a hó már tarkáim kezd, 
hadseregével Bécs alatt a havon foglaljon állást s az ostromra 
a készületeket tegye meg s mikor a tatár sereg is segítségül 


J ) 1529. okt. 9. Kr. u. 
9 ) 1529. okt. 24. Kr. u. 

érkezik, akkor a várat kívánsága szerint vegye ostrom alá. 
Szulejmán khán idejében Bécs városa egyszerű erődítés volt, 
mostanában azonban a vadász kezéből kiszabadult szarvas 
gyanánt elhúzódott és igen erős vár lett. 

Bécs vára építésének és fekvésének leírása. E várnak déli 
oldala a Kis-Alámán hegyek szélénél, a bécsi dombok alatt 
nyugatról kelet felé terül el, északi részének falait pedig a 
Duna folyó öntözi. E vár tövében a Duna folyó mesterségesen 
van vezetve, mert a főfolyóból vezették ide s azután ismét a 
nagy Dunába folyik. Ez a vár alatti Duna folyó olyan kicsiny, 
hogy a mi külvárosunkból a vízbe belemenve jártak át Bécsbe 
az én szolgáim s azért tiltották el szolgáimat a vízbe menéstől, 
nehogy a török katonaság meglássa a víz sekély voltát. 

E Bécs vára déli oldalán a Bécs folyó folyik, mely a vár 
délkeleti részén a várárkon átmenvén, a Dunába ömlik. 

E várnak magyar nyelven Külváros l ) a neve, németül és 
latinul Viana , 2 ) rum 3 ) nyelven Bécs. Tulajdonkép a tövében 
elfolyó kis folyónak neve Bécs ; ez a Kis-Álámán hegyek- 
ből jön s az élet vizéhez hasonló vize van. Bécs vára a 
Duna partján fekvő és kettős fallal körülvett vár. Mindegyik 
fala öt lépés vastagságú erős téglafal ; a Duna partján a fal 
alapja fürdőkupola vastagságú kövekből készült. A Duna 
partján kétezer lépés hosszú a fal. Tíz nagy bástyája van itt 
a várnak s mindegyikben ezer-ezer katona őrködik. E bástyák 
a mi szállásaink átellenében voltak ; mindegyikben ötven darab 
báljemez ágyú van. A víz felől a fal alacsony, mert itt a víz 
miatt semmitől sem félnek. 

A két fal között igen széles út van, a hol levelekből és 
tölgyfagalyakból, továbbá deszkaforgácsból készült gunyhók- 
hoz hasonló boltocskák vannak, melyekben a szegények vasat, 
szenet s ilyféle tárgyakat árusítanak. A Duna partja csupa 
kikötő s az összes szállítóhajók idejönnek. A csónakok, ladikok, 
halászbárkák, tutajok, gerenda- és zsindelyszállító dereglyék 
a vámház előtt levő néhány száz üzletbe itt mennek. A vámok- 
ból évenkint négyszázezer arany jövedelem van. 

Bécs vára keletről nyugatra mondula alakban, a Duna 
partján mély földön fekszik s kívül-belül összesen huszonhét 

*) A kéziratban szó van, melynek helyes olvasása csakis 

Külváros lehet. Honnan vehette a török író ezt a furcsa elnevezést, 
azt nehéz volna megfejteni. Talán Lipótvárost, a hol a török követség 
szállása volt, valamelyik magyar nevezte így a törökök előtt s ók azt 
hitték, hogy ez az egész Bécs neve magyarul. 

a ) A kéziratban 

*) Rum = római ; a törökök a görögöket s az összes orthodox 
vallásúakat nevezik így. 

kisebb-nagyobb bástya van, melyek erős várrá teszik. A vár- 
nak a saját falán levő két nagy bástyája igen erős s ezek mind- 
egyike ezer embert tud befogadni és negyven-ötven darab 
báljemez ágyút ; a többi bástyák kisebbek. A vár falának 
kerülete 15.000 lépés ; a bástyák fölött az őrök nem engedték 
meglépni. Ha azokat is hozzászámítjuk, talán 20.000 lépés is 
lesz. Összesen nyolcz kapuja van ; ezek közül öt a fóutakra 
vezető nagy kapu, a többi három kicsiny. A Duna partja 
felől van még néhány kapu, de ezek aprók. Köröskörül mély 
árok veszi körül a várat, csupán a Duna partján levő kettős 
fal felől nincs semmi árok. Ez árok partján a várat lassan 
meg kerültem s a kezemben levő teszbihmmel *) számláltam 
össze, hogy az árok mentében a vár kerülete teljes 19.550 lépés 
s mivel a Duna partja is 2000 lépés, ezen számítás szerint Bécs 
várának kerülete 21.550 lépés. E vár keleti és nyugoti oldalán 
egész a Frenk-kapu közeiéig az árok a Duna vizével van tele, 
csupán a Frenk-kapu környékén kétezer lépésnyire száraz az 
árok és gazdag fű van benne. Ez oldalon az árok nyolcz van 
róf mély és a Duna folyó nem jött bele ; a többi oldalon száz 
lépés széles mély árok van. Az árok két vége oly mély, hogy 
a nyugati végén a Duna folyóból a nagy hajók az árokba jönnek, 
mint valami kikötőbe. 

Az ároknak egész a belsejéig nagy ágyúk vannak. Az árkon 
kívül tíz magas föld bástya van s e bástyákat külön árkok 
veszik körül, melyekben azonban víz nincsen, mivel e bástyák 
négy oldalán két-három soros aknák vannak. E külső bástyá- 
kat négy oldalról sorompók- és karókból készült sánczok övezik. 
A szárazföld felől a vár fala húsz lépés vastagságú téglaépít- 
kezés, a földből rakott tömésfal pedig harmincz lépés s e szá- 
mítás szerint a várfal egész vastagsága ötven lépés. A Frenk- 
*kapu felőli rész Szüle j mán khán idejében az ágyúlövésektől 
nagyon megrepedezett, azért az a rész elefánt nagyságú, 
nagyon erős kövekből készült. A kapu két oldalán nin- 
csenek fényes, sima faragott kövek, hanem mind girbe-görbe 
terméskövek. A fal ezen az oldalon nyolczvan róf magas. 
A Frenk-kapu délkeletre nyílik Buda és Esztergom irányában 
és a követ-pasával ezen a kapun mentünk be. Három szoros 
boltozat alatt girbe-görbe utakon kell bemenni. Félelmes, 
nagy kapu ez. E kaputól befelé a király palotája ezer lépés 
közelségben van s széles főút vezet oda, minő a Díván jolu.-) 

E kapu fölött fehér márványon aranyos festésű kétfejű 


*) Teszbih, a muszulmánok olvasója. 

9 ) Díván jolu , Konstantinápolyban az Ája-Szofiától fölfelé menő 
széles utcza. 

sas rajza van, mely két fejét előrenyujtja és szárnyait kiter- 
jeszti s hátát meggörbülve tartván, a kapuboltozat fölött áll; 
a ki látja, élőnek véli. Ez a kapu valamennyinél erősebb, noha 
valamennyi kapu háromszoros, igen erős kapu. Minden kapu 
előtt, az árok fölött száz lépés erős fahíd van, melyet három 
helyen álló csigákkal húznak fel. A hidakat a kapuk előtt 
lebocsátják s azokon sétálnak. E Frenk-kapu felől a fal nyolcz- 
van rőf magas, ezért innen a várban a király palotáján kívül 
más ház vagy palota nem is látszik, csak a harangtornyok 
látszanak. 

A Bécs folyón túl, a szőlőknél egy kis magaslat van 
s arról az oldalról lehet a vár ellen földtöltéseket és ostrom- 
sánczokat vonni. A vár alatt köröskörül egyik végétől a másikig 
földalatti boltozott utczák vannak, melyekben ágyúk állnak 
s nehogy ostrom idején aknákkal kívülről a vár alá jöhessenek, 
éjjel-nappal 1 emberek járnak azokban. Ha kívülről ezekbe a 
földalatti utczákba valaki bemenne, az ágyúkat azonnal 
elsütik s harczba mennek. 

Egy másik kapuja keletre nyílik s ezt Szer áj -kamunak J ) 
mondják. Ez is erős, háromszoros kapu. Az árkon túl ötven 
lépés távolságban a Bécs folyó folyik ; ezen a folyón egy díszes, 
erős híd van, mely azonban nem igen magas. E folyón túl van 
a Debbágkháne nagy külváros, melyben a bőrcserzők 2 ) laknak. 
E Szeráj-kapu bástyája fölött egy nagy fa van, melyhez ha- 
sonlót utazásaimban sehol sem láttam. Az egész Káfirisztánból 3 ) 
a papok idejönnek és e fa árnyékában imádkoznak és búcsú- 
járást végeznek. A Bécs folyó hídjánál alább a Duna folyó 
partján a Hid-kapu 4 ) van, mely északra néző háromszoros vas- 
kapu. E kapu előtt a Duna folyón hajógerendákból készült 
hét állványú nagy híd van. A követ- pasa által lakott külvárosba 
e hídon járnak. Szép és nagy külváros az. 

Szüvide 5 ) külváros. Ezt német nyelven Szüvite * ] ) néven 
mondják. Bécset kezdetben ezen a helyen építették. A két 
Dunaág között fekvő hosszú szigeten áll ; két-háromezer kertje 
s egészen téglaépítkezésű, keramittal födött, két-háromemeletes 
palotái vannak. A követ-pasákat s a Budáról érkezett követe- 
ket mind itt szállásolják el. A Duna partjával szemközt, Bécsre 


*) Szeraj-lcapu = Palota-kapu. 

s ) Debbágkháne = tímárház. 

8 ) Káfirisztán = hitetlenek országa. 

4 ) Törökül: Köprü-Jcapjiszi. 

6 ) A török kéziratban : 5 

G ) A kéziratban: az felismerhetetlenségig elferdített 

német szó. 

néző szép házai vannak, melyek alatt csupa raktárak és mag- 
tárak foglalnak helyet. A kikötők, hajógyárak mind itt vannak. 
A mennyi zsidó csak van Bécsben, az mind ennek a külváros- 
nak magas palotáiban lakik, az alacsony házakban német hitet- 
lenek laknak. A királynak e külvárosban érdekes kertje van, 
a ezt külön leírnánk, abból egy egész gazdasági könyv lenne. 
Abból is kitűnik e kertnek szépsége, hogy háromezer kertésze 
van s a fák száma benne hetvenezer és hetven pavillon van 
benne, melyek mindegyike egy-egy királynak műve s a ki látja, 
elbámul rajtuk. A rózsaligetek árnyékába a nap sugarai nem 
hatolnak be. Az előkelők kertjeit a várfalakhoz hasonló kerítés 
övezi. Az összes hitetlen mosónék is mind ebben a külvárosban 
laknak s külön ötszáz házból álló városrészük van. Bécs városá- 
ban otthon sehol nem mosnak s nem pocsároznak, hanem a hitet- 
leneknek minden ruháját itt mossák. Vannak mosómesterek, 
kiknek csinos leányaik vannak. 

E külvároson kívül Bécs vára körül még öt nagy külváros 
van. Hat külváros volt, de egyiket lerombolták és csak öt 
maradt, az általunk lakott külváros most a hatodik. Bécs 
várától keletre, a Bécs folyón túl van a Debbágkháne külváros. 
Az összes tímárok, bőrkészítók, festők, mészárosok, hentesek 
mind e külvárosban laknak. A városban semmiféle állatot 
megölni, a vért elfolyatni nem szabad, mivel ez tiszta város. 
A másik külváros Pesihel külváros, melyet előbb már leírtunk. 
Bécstől nyugati irányban, két órányira, a folyó partján, 
Ö-Bécs *) városa van. 

E külvárosoknak hat komiszár kormányzójuk 2 ) van. Mind- 
egyik külvárosban vannak kertek s mindegyikben tízezer 
ház van. Negyven-ötven kisebbszerű templomuk, hatvan- 
hét ven várszerű monostoruk és száz boltjuk van és e hat kül- 
városnak összesen hatvanezer háza van. Pesihel városa a leg- 
kiilönb köztük, utána szépségre és díszességre az általunk 
lakott külváros következik. 

Bécs várában a császár palotáján kívül is csupa hat-hét- 
emeletes paloták vannak, melyek mind téglaépítkezésűek és 
különféle pa Villonok, erkélyek, ablakok vannak rajtuk, melyek 
mind gyöngyházzal kirakott kilátóhelyekhez hasonlítanak. 
A házak összes ablakainak száma kétszázezer. Ezt én a fő 
defterdártól tudom s ez igaz is, mert náluk hazug szó nem járja. 
Az erkélyek mellett egy-egy kalitkaformájú kupolás kis 
erkély van, melyekben fülemilék, papagályok, fekete és sárga 
rigók vannak s fütyölnek, énekelnek. 


*) Törökül : Eszki Becs. 

3 ) Törökül: komiszár hákimlári. 

E várban az utczák mind sakktábla módjára mértanilag 
vannak elhelyezve s mind ragyogó tisztaságúak, mivel a városba 
a lovon kívül másféle állat be nem mehet. Ha pedig a ló vala- 
hol rondít az utczán, akkor a boltokból egy fiú vagy asszony 
azonnal kimegy s az utczát oly tisztára összesepri, hogy ha 
mézet öntenének rá, az felnyalható lenne onnan. Minden utcza 
végén emberi kar vastagságú lánczok vannak s e lánczokat 
minden éjjel egyik saroktól a másikig áthúzva megerősítik, 
hogy az ellenség, ha véletlenül meglepné is a várat, be ne 
mehessen . 

A bazár és bezesztán. 5500 boltja van, melyek mind na- 
gyon szép rendben vannak egymás mellé építve s mindegyik 
boltban Egyiptom kincsével felérő árúczikk és kincs van. 
A különféle mesteremberek boltjai más és más utczában van- 
nak ; így az órások, aranyművesek, könyvnyomdászok, bor- 
bélyok, szabók boltjai s ezek mind oly díszesek, mintha khinai 
bálványtemplomok volnának. Nagyon munkás élet van ez 
utczákban. 1 ) 

Kereskedelmi szállóházak . 2 ) Hetven kisebb-nagyobb foga- 
dója van s ezek közül húsz egészen várhoz hasonló fogadó, 
mivel az Újvilág, 3 ) Iszpánia, Portugál, Dunkarkir, Danimarka, 
Iszveds, Filemenk, 4 ) Csehország, Lengyelország, Dániszka, 5 ) 
Krakó, Moszkva, Csina, Khiva, Ádsemisztán, Hindosztán, 
Arábia nagy kereskedői e Bécs városába mind eljönnek s e 
fogadókba néhány ezer jük 6 ) árúczikket hoznak s néhány 
milliónyi vagyonnal kereskednek. 

Fürdői . öt fürdője van, csakhogy ezek nem épültek a 
rum, arab, ádsemi fürdők módjára. Kupoláik üvegből vannak 
s e kupolák alatt kőlépcsőkön kell felfelé menni s kiki a maga 
természetének megfelelően a mily meleget óhajt, annak arányá- 
ban megy felfelé. Medenczéik is vannak ugyan, de nem olyanok, 
mint a rumi fürdők medenczéi, mert vízeresztő csapjuk nincs, 
hanem a kályhakazánok csöveiből a fürdőszolgák a meleg 
vizet vörösfenyőfából készült edényekben viszik a meden- 
czékbe s azután újra vizet készítenek elő. Ha valaki azon lépcső- 
fokon, a melyen áll, a meleget el nem tűrheti, akkor néhány 
lépcsővel lefelé száll ; ha még hidegebbet akar, az esetben 
egészen az alsó lépcsőn mosdik. Az építőmester oly módon 
rendezte el e lépcsőket, hogy bármelyik fokon mosakodó ember- 


*) A török írót nagyon megleptek az akkori üzletek Becsben. 

*) Törökül : Tudsár khán. 

8 ) Amerikát a törökök Jeni dünja (újvilág) néven nevezték. 

4 ) Filemenk = Hollandia. 

6 ) Danüzka = Danzig. 

*•) Jük = teher. 

nek vize az alsóbb fokon tartózkodó emberekhez nem jut el 
s egyik a másikat nem is látja, azért kedve és kívánsága szerint 
mosakod hátik mindegyik. 

Az építőmester oly módon építette meg, hogy a fürdőben 
a négy szögletben négy kupola gyanánt kristályból készült 
kályhák vannak, úgy, hogy a fürdőben mosakodók látják ben- 
nük a lángot is. Ezekből a kályhákból jön a fürdő alá a láng 
és az által melegszik át a fürdő. E fürdőben ugyanis a kályhák 
fölé helyezett vastag vörös márványkövek vannak. Ha a fürdő 
nagyon meleg, akkor a fürdószolgák e vörös kövekből néhányat 
vaslapátokkal felemelnek s a sarokba helyezik és a fürdő egy- 
szerre hideg lesz. Ha pedig vaslapátokkal újra e kályhák fölé 
helyezik őket, akkor a fürdő meleg lesz. A fürdőben a kályhák 
kazánjai rézből készültek. Különös látvány az, hogy e fürdők 
összes fürdőszolgái mind vénasszonyok. 

Vásárterei. A városban tizenegy helyen van vásártér. 
A gyümölcspiacz, kenyérpiacz, lisztpiacz, Kormányzósági - 
tér, Cserkesz- tér, Börtön- tér, Királyi palota- tér, Elefánt-tér, 
Kocsi-tér, István templom-tér a nagyobbak s mindegyik tágas 
piacz. 

Közkutak . A vízvezetékek, szökőkutak különféle kövekből 
kifaragott emberi alakok szájából, elefánt orrmányából, szarvas- 
marhák szájából, fehér márvány oroszlánok szájából, két-, 
három-, hétfejű sárkányalakok szájából bőven ontják az 
üdítő vizet s a nagy medenczékből mindenki vihet vizet és 
szomjúságát olthatja. Egyszóval : e Bécs várában a közkutak, 
szökőkutak mind egy-egy állati alakon folynak keresztül. 

Bécs vára különös látnivalói. Az Elefánt-téren magas bol- 
tozat alatt bronzból egy elefántalak van, melynek termete 
mináret magasságú s négy lábon áll, szemei, fülei, orrmánya 
folytonos mozgásban vannak. Mikor pedig a dél ideje elérke- 
zett, akkor az elefánt a füleit játszodtatja, szemeit forgatja 
és orrmányát magasra a levegőbe emeli és pedig oly magasra, 
mint az utcza másik felén álló házak teteje s egyszerre csak 
orrmányát melléhez veri s a melle, mint a nagy harang, güm- 
güm hangot ad s ez az óraütés. Épen tizenkétszer üti orrmányát 
a melléhez s ezzel tudatja, hogy a nap közepe van. Különös 
félelmes elefántóra ez s a helyet, a hol áll, Elefánt-utczának 
nevezik. Egy másik sarokban meg egy fehér elefánt van ; ez 
éjjel üti az órát. Igen szép elefántalak ez is, bronzból. Ennek 
a járása, mozgása a fekete elefántéhoz hasonló. Ezek készíté- 
sében oly nagy ügyesség nyilvánult, hogy a ki látja, elbámul 
fölötte. 

Más különös látványosság'. Egy utczasarkon, elég tágas 
téren egy márványoszlop fölött asztal nagyságú réztányér 

van, melyen rézből készült, aranyozott farkú pávaalak áll. 
Mikor a déli idő van, akkor a páva szárnyait összecsapja s a 
réztányér szélén tizenkétszer körülmegy s minden egyes al- 
kalommal szárnyát összeüti s az ily módon keletkezett hang 
az ember fülébe hat. 1 ) 

Templomok. Van 366 temploma, melyek közül hatvanhat 
nagy templom s mindegyik egy-egy király nevét viseli, a többi 
háromszáz pedig a városban és a városon kívül fekvő kisebb 
templom. Leghíresebb az összes templomok között a város 
közepén fekvő Isztfán 2 ) nevű templom. Ebben a templomban 
levő temérdek kincsnek a számát csak Allah tudja, összesen 
16 igen magas oszlopa fölött téglából készült magas kupolái 
vannak, melyek az égig nyúlnak fel. Némely helyen a magas 
boltozatok fölött cziprusfából faragott gerendákon különféle 
színben játszó aranyos festésű rajzok láthatók, melyek a szem- 
lélőt igazán bámulatba ejtik. Némely helyen különféle alakú, 
aranyos keramittető fedi a templomot. Messziről nézve úgy 
ragyog a teteje, mintha kristálylapokból állana. Háromszáz 
helyen látható a keresztjei a templomon s ezek mind ember- 
nagyságú kereszt jelek. E templom hosszúsága a hátulsó kapu- 
tól egész a Jézus oltáráig épen háromszáz láb, szélessége teljes 
nyolczvan láb. A boltozatok között drágakövekkel kirakott 
gerendák vannak. Egész falának színét, kisebb-nagyobb kupo- 
láit kívül-belül különféle vésett munkák és sokféle színű gyö- 
nyörű márvány burkolja. Minden kupolán, minden falon, az 
oszlopok szélén különféle fehér, fekete, vörös, zöld és másféle 
drágakövek díszeskednek s mindegyik másfélekép ragyog. 
Keleti oldalán jakut- és más drágakövekkel kirakott fala van ; 
az Evangélium, Tora és Zsoltárok itt vannak elhelyezve. 
S a mi különféle nyelv csak van e világon, ezeken a nyelveken 
író emberek könyvei itt mind megvannak. Van itt százezer 
könyv is és e könyvek gondozására külön papok vannak ki- 
rendelve. Ez a könyvtár oly nagy, hogy bámulatot kelt s nincs 
is hozzá hasonló egy országban sem. 

Ez István-templom könyvtárában mindenféle nyelvű képes 
könyvek, térképek vannak, de azt mondták, hogy nekünk ti- 
losak azok és nem mutatták meg. Én szegény azonban a fő- 
pap engedélyével bementem a könyvtárba s megnézegettem 
azt. Igen nagy gondot fordítanak e könyvtárra s hetenkint 
kisöprik azt s hetven-nyolczvan külön szolga van annak szol- 
gálatára. 


') Több ilyen furcsaságot leír, miket Bócsben látott, de a többiek 
lefordítását mellőztem. 

fl ) Törökül : (Isztfán) vagy István. 

A mi egyiptomi Iszkenderia l ) városunkban van egy Dsámi- 
ül-átárin nevű nagy dsámi, melynek noha több száz boltja, 
fürdője, raktára, jótékony alapítványa volt, mégis elpusztult 
s a könyvtárába behulló eső miatt néhány ezer kötet tekintélyes 
könyv és Korán elrothadt. A kik hetenkint egyszer a dsámiba 
mentek imádkozás végett, mind hallották az említett könyve- 
ket rágcsáló férgeknek, patkányoknak hangját és sóhajtozva 
mondták : »Mennyi könyv elpusztul ! Nincs-e ennek valami 
orvossága ?« Azonban ott a könyveket nem szeretik. Allah 
tekintsen irgalommal arra a dsámira és engedje, hogy legyenek 
munkás szolgái és gondozói ! 

Ebben a bécsi templomban naponkint ezer szolga is jelen 
van. Mióta Székesfej érvárt a hitetlenek elvesztették, azóta 
több királyukat, érsekjeiket, főpapjaikat e templom oltára 2 ) 
előtt és magában a templomban temették el. A templom két 
oldala csupa temető. 

Középen egész az oltárig menve, kétszáz oszlopon áll a 
kincstár, a melyben az arany kincsek számát csak a Teremtó 
tudja. A garaspénztár kívül az előcsarnokban van. Az előbbi 
király leányai közül Azarila 3 ) nevű szűz leány, a mint mondják, 
ezer millió értékű vagyonát és száz millió aranyát ennek a 
templomnak hagyományozta. Ez okból mondogatta Iszfáds 4 ) 
királya : »Ha én a bécsi várban levő István templom kincseit 
birtokomba vehetem, a korona és a trón magam és gyerme- 
keim számára elveszhet ; vagyis e templomnak oly temérdek 
kincse van. 

E templomban levő művészi csillárok mindegyike egy-egy 
ország királyának ajándéka s annyi ezer arany, ezüst lámpája, 
gyertyatartója és füstölője van, hogy a ki azokat látja, egészen 
raegzavarodik. Ez a templom azonban nincs szőnyegezve. 
Köröskörül háromezer szék van benne, melyek mind tévelygő 
királyok ajándékai s mikor isteniszolgálatot tartanak, azokra 
ülnek. E templomban a székek mind hasonlók egymáshoz 
s azonkívül madárcsontból, halcsontból s elefánt fogából és 
mindenféle értékes fából készült székek is vannak. 

E templomban hátul a délkeleti kapun belül nyolcz karcsú 
oszlopon az orgona emelvénye van. A mi idónkbeli mesterek 
most már nem is tudnak ilyen művészi faragványt készíteni, 
minők ez emelvényen vannak. Az orgonasípok ez emelvényen 
mind díszesek s jobbról és balról bivalybórból készült fújtatok 


*) Iszkenderia = Alexandria. 

2 ) Törökül mihráb szót mond az író. a mi a muszulmánoknál van. 

3 ) A kéziratban : xJbsM 

4 ) Iszfáds = svéd. 

vannak, melyeknek alsó és felső része fény ódeszkából van. 
A felső deszkák csigákon járnak s ha egyiket felhúzzák, akkor 
a másik fújtató lefelé száll, majd pedig a másik száll le, mikor 
ez felmegy s ily módon a sípoknak megszakítás nélkül hangot 
adnak. Mindegyik fújtató nyomására húsz pap van kirendelve. 
Ünnepnapokon ha ezt az orgonát meg akarják szólaltatni, erre 
a czélra igen ügyes mesterek vannak, kik a zene művészetében 
a század jelesei s mindegyik egy-egy Pithagorasz. Mikor az 
orgona sípjait, fuvoláit megnyitják s a fuj tatókat mozgásba 
hozzák, a fújtatok melletti lépcsőkről heréit német ifjak száll- 
nak le s készen állnak s mikor a fújtató felső deszkája egészen 
leereszkedett, akkor a heréitek a fújtató deszkáira mennek fel 
s a fujtatóval ereszkednek le azután. A heréit ifjak nemcsak 
azért vannak, hogy a fuj tatókon súly gyanánt legyenek, hanem 
azért herélték ki ókét, hogy dallamos hangjuk meg ne romolj ék. 
Az orgonával igen szép dallamon a zsoltárok verseit énekelik 
s oly megható bús hangon énekelik, hogy a ki hallgatja, könnyek 
kezdenek szeméből hullani. Ennek az orgonának hangja oly 
megindító, hogy az emberben rejlő érzelmek mind felébrednek 
s a ki ezt hallgatja, valóságos csodának tartja, noha igazán semmi 
csoda nincsen benne, mert csak a sok sípnak összhangzásából 
származik az, de a hallgató elméjét mégis egészen elragadja. 

E templomban egy szószék is van, melynek leírására elég- 
telen a nyelv. Ünnepnapokon a főpap arra felmegy, beszédet 
tart és oktatást ad. A királyok számára is van egy igen díszes 
emelvény, melynek készítésénél a német mesterek megmutat- 
ták művészetüket. 

A képek eme bécsi templomban. Ebben a templomban 
annyi kép, szobor, festmény van, hogy Lengyelországé Cseh- 
ország, Iszfáds, Magyarország, Dunkarkir és Danszka nagy 
templomait Újvár elfoglalása óta megnézegettem, de azok 
egyikében sem láttam ilyen képeket. 

Néhány pappal beszélgettem is erről s tréfásan mondtam 
nekik : ^Milyen sok istenetek van nektek, hogy mindegyik 
mellett elmenve, sapkátokat megemelitek s azokat imádjátok. « 
Erre ők válaszolák : »Isten mentsen, hogy ezek a mi isteneink 
legyenek. Az Isten, a ki téged is, minket is teremtett, az csak 
egy és ó szellem. Isten mentsen meg, hogy mi ezeket a képeket 
imádjuk vagy ezektől valamit kérjünk. Ezek a mi prófétánk- 
nak, Jézusnak s az apostoloknak és a később élt szenteknek és 
jámboroknak képei, a melyeket látva, magasztaljuk és áldjuk 
őket, de valamennyinél jobban magasztaljuk és áldjuk Jézust, 
mivel ő az Isten lelke. A mi vallásunkban a képeket készíteni 
megengedett dolog. A mi papjaink a ti sejkhjeitekhez hasonlóan 
a prédikáczióban az igazságot hirdetik a népnek, és ha a meg- 

értetésben nehézség merül fel, ezekkel a képekkel a próféták- 
nak, szenteknek életét, a mennyországot és poklot megértetik 
s a népnek ezt az oktatást adják : »Féljétek Istent !« ; e képeket 
azonban mi nem imádj uk«. 

Ebben az István-templomban a mennyországnak olyan 
képe van, hogy a ki ezt látja, majdnem a lelkét kiadja. E menny- 
ország képével szemközt a hosszú falon a pokolnak olyan képe 
van, hogy mikor én szegény azt megláttam, egyszerre elkezd- 
tem ez Áj etet : *) »Vezess minket egyenesen át a Sziráton.« *) 

A templomnak három kapuja van s ezek egyike a keletre 
nézó kapu, melynek boltozata márványból van és bámulatot 
keltó magas kapu. Kapuszárnyai oly finom gyöngyházmunká- 
val vannak kirakva, hogy párját egy országban sem láttam. 
A baloldali kapu a papok kapuja. A jobb oldalon levő kapu 
délre nyílik s a királyi palota útjára néz. E kaputól balra van 
a magas harangtorony. 

A harangtorony. E nagy templom négy szögletén négy 
óratorony van s ezek közül három valóságos óratorony. A jobb- 
oldali kapu mellett levő toronynak nincs párja a világon. 
Mostanában az építőmesterek egy kövét sem tudnák elhelyezni. 
Ügy látszik, mintha fekete kőből volna építve, azonban nem 
kő, hanem gipszhez hasonló keverékből különös mesterséggel 
készült torony ez. A másik három is óratorony, de azoknak 
nem nézegettem meg a keverékét. 

Ez a harangtorony huszonhétemeletes. Ezer barát tartóz- 
kodik benne s a legmagasabb helyén azok a hitetlenek laknak, 
kik már lejönni és kijárni nem tudnak. Alább a húsz eszten- 
dősek, még alább a negyven-ötvenévesek, legalul pedig a hetven- 
nyolczvanéves barátok laknak. Ezek önmegtagadással szem- 
lélődő életet folytatnak. A filozófiában, természettudományok- 
ban és más egyéb háromszázféle tudományban jártas emberek 
s a számtani, mértani és csillagászati tudomány ezeknél van. 

Ebben a toronyban van a legnagyobb harang, melynek 
a hangja 12 órányi távolságra is elhallatszik. A harang akkora, 
mint egy fürdőkupola s a kalapácsa oly nagy, mint a ló 
gyomra. Téli időben, hogy a kalapács ütéseitől meg ne reped- 
jen, pokróczczal fedik be. Ez negyven-ötvenfélekép is ver. 
Ha például tatárok jönnek a város felé rabolni, akkor más 
hangon verik ; ünnepnapokon ismét máskép szólaltatják meg. 
Negyven szolga van mellette. Ha az óraütés ideje van, akkor 
kerekei megfordulnak és magától ver, máskor azonban a szol- 


*) Ájet a Koránból vett vers. 

fl ) Szirát az a hajszálvékonyságú híd, melyen a halottaknak át 
kell menni, a melyről a gonoszok lehullanak a pokolba. 

gák húzzák meg. Nagyon különös látvány az, hogy e városban 
360 templom van, de tornyaikban összesen 460 toronyóra van 
s mikor az óraütés ideje elérkezik, akkor ennek az István - 
templomnak nagy órája üt először s mikor ez be végezte, a 
Bécsben levő összes toronyórák akkor ütnek. Az összes tornyok 
között ez az István-templom tornya a legmagasabb s 760 
kőlépcsője van. Háromszáz kisebb-nagyobb czella van benne. 
Egészen a csúcsán egy aranytányér van, melyet 150 oka 
aranyból öntöttek. E torony négy oldalán hegyes csúcsban 
végződő, kristály üveggel díszített, boltívezetű ablakok vannak 
s a falon apró, hegyes tornyocskák különféle arany keresztek- 
kel ékeskednek. Mikor eme tornyok kereszt jelvényeire a nap 
rásüt, a ragyogástól az ember szeme egészen elkáprázik. 

Ennek a harangtoronynak alsó része oly terjedelmű, mint 
Isztámbulban a galatai torony, csakhogy ez négyszögű *) s 
fekete kövekből épült s alsó részéből egy keskenyebb, ebből 
ismét egy keskenyebb s így fölfelé menve, tizenhét keskeny edő 
toronyból áll s legvégül van a piros alma gömbjét hordozó 
hegyes csúcs. E magas csúcsról keleti irányban Pozsony és 
An-Pruk várak láthatók, északi irányban feltűnik az újvári 
síkság, nyűgöt felé pedig egész Prák * 2 ) hegyéig ellátni. 

Ezt a várost hat napon át megnézegettük. 3 ) A király 
azelőtt azt mondta : »A követtel egy hét múlva fogok talál- 
hozni« ; azért most, a hetedik napon, mely szombati nap volt, 
Mikel f ótolmács és a főkomiszár a pasához jővén, így szóltak : 
»Szultánom ! a császár-imperátor üdvözletét küldi szultánom- 
nak és holnap találkozni fog veled«. Erre megkezdődött e dolog- 
ról a tanácskozás. 


///. Tanácskozás a császárnak Mohammed pasával 
leendő találkozásáról . 

Mohammed pasa így szólt : »Isten hozott, Komiszár ! 
Midőn én a császárhoz megyek, az trónjáról szálljon le és a fo- 
gadóterem ajtajáig jöjjön elém s a császár nekem a vállamat 
csókolja meg, én pedig a mellét csókolom majd meg neki. 
Midőn én Mekka és Medina padisáhjának levelét átadom, a 
császár a levelet csókolja meg, utána tegye fejére s a míg a 


J ) A galatai torony tudvalévőén kerek alakú. 

8 ) Prák = Prága. 

3 ) Hosszasan leírja még Evlia Cselebi a bécsi kórházakat, de ezek 
lefordítását, mivel a történeti eseményekhez nem igen tartoznak, mel- 
lőztem. 

levelet felolvassák, állva maradjon ; a törvényes ajándékokat 
valamennyiünknek adja át és a császári levélben és vezíri fer- 
mánban megállapított feltételeken kívül másféle követeléseket 
ne támaszszon. Ily módon a császár elé járulok, máskép nem. 
Ha ezeket el nem fogadja, akkor az iszlám padisáhjának 
jelentést teszek s a ti követeteket sem becsülik meg Isztám- 
bulban, hanem megkínozzák. « 

A főkomiszár erre így szólt : »Hé, Szultánom ! micsoda 
különös kívánságod támadt neked ; ilyen szertelen követelést 
a dicsőséges császár ellen egyetlen követtársad sem támasz- 
tott. « S nagyon ellenkezett e dologban. Végre a főkomiszár így 
szólt : »Szultánom ! e kívánságaidról a császár ő felségével 
tanácskoznom kell.« Erre aztán háromszor egymásután ment 
a császárhoz s a negyedik jövetelnél így szólt : »A császár 
trónjáról felkel s hét lépésnyire jön eléd s koronáját fejéről 
levéve, fogadja üdvözlésedet, te a császárnak mellét csókold 
meg, ő pedig turbánodat csókolja meg.« A pasa feleié : »Nem ; 
a vállamat csókolja meg.« Erre így szóltak : »Jól van tehát, 
a válladat csókolja meg ; a padisahi levelet is megcsókolja és 
fejére teszi s míg azt felolvassák, addig állva marad, mikor 
azonban az ajándékokat átveszi, akkor trónján ül.« Ebbe a 
pasa is beleegyezett. 

ök erre így szóltak : »Császár urunknak is van egy kérelme 
hozzátok, hogy az ajándékokat átadó agák a császár ó felségé- 
nek ruhája szegélyét csókolják meg és keresztbefont karokkal 
álljanak előtte. Mikor pedig az ajándékokat hozzák elébe, 
akkor az oszmán zenekar játszszék s úgy vonuljanak a király 
elé.« A pasa válaszolá : »Az ajándék átadásakor nem szokásos 
nálunk, hogy a zenekar játszszék. Az ajándékot hozó agák 
a mi szolgáink, mi czélja volna, hogy a császár elé járulva, 
annak ruhaszegélyét megcsókolják ? Ok a király előtt velem 
egyenlők legyenek-e ? Azután pedig miért álljanak ők keresztbe- 
tett kézzel a király előtt? Ez a mi szokásainkkal ellenkező 
követelés. Ilyen követelést ellenünk ne támaszszatok.« S cso- 
dálatos állhatatossággal megmaradt a feleletében. Mi arról 
tanácskoztunk, hogy midőn az ajándékokat viszszük, a zene- 
karunk játszszék-e, mert ez a király óhajtása, de a pasa azt 
mondá : »Nem szokás nálunk. « 

Végre a hitetlenek kényszerülve így szóltak : »Szultánom ! 
holnap reggel szerencsés napunk lesz ; a császártól értesítés 
jött, szíveskedjél őt meglátogatni. A császár trónjáról felkel 
s az ajtónál belül fog várni és ott találkoztok vele.« S a pasától 
átvették az ajándékok jegyzékét és eltávoztak. Az ajándékok 
jegyzékét a császárhoz küldötték és tanácskoztak felőle, hogy 
az ajándékokat a császár vezírei és alattvalói között mikép 

osztják szét. Azután a jegyzéket visszaküldötték a pasához 
s ezt izenték neki : »A mi szokásunk az, hogy az ajándékokat 
ezen jegyzék szerint osztják szét.« A pasa ekkor a királytól 
visszaküldött jegyzék szerint előkészíttette az ajándékokat, 
melyeket a királynak, anyjának, a fővezírnek, főpapnak, 
főérseknek *) és a többi vezíreknek kívántak. Reggel a császár 
a második vezír és a főkomiszár által a saját hintói közül egy 
nyolcz lovas, fényesen ezüstözött, kristály tetejű kocsit küldött, 
melyen elbámult, a ki azt meglátta. A pasa felült a hintóra 
s az összes agák is felfegyverkezve, díszöltözetben lóra ültek. 
Elsőben is nyolcz nagy dívánkháne 2 ) szőnyeget és aranyszálak- 
kal átszőtt selyemszőnyegeket raktak fel, nyolcz kocsira és 
előre küldötték. Azután tizenegy kocsi vitt egy tábori sátrat, 
melyet prémes ruhájú agák, díszruhás szerrádsok 3 ) és csásni- 
girok 4 ) kísértek. Azután hat pár drágaköves nyergű, arany- 
sujtásos ruhájú, drágakövekkel egészen elborított kantárszárú 
lovász jött. Ezeket követte húsz pár nehéz díszkaftánt hozó 
aga, azután pedig zenészek jöttek ud 5 ) hangszeren játszva. 
Azután aranyos szövetbe c ) takart illaszert hoztak. Azután jött 
a kapudsik ketkhudája s utána a pasa ketkhudája, kik mind- 
ketten sólyomforgóval fejükön és drágaköves buzogánynyal 
kezükben lóháton jöttek. 

A pasa a Duna hídján kocsin ment keresztül, mikor pedig 
a várba ért, ott kuhejlán lovára ült. Lova is, ő maga is egész 
aranyba volt foglalva ; turbánjára drágaköves toliforgót tű- 
zött, a padisáhi levelet pedig keblébe rejté. Mikor a levéltartó 
erszény és a drágaköves arany pecsétfedő a pasa kezében 
meglátszott, az összes mataradsik, tüfenkdsik, szilahdárok, 
csokadárok és belső agák a császári palota terére mentek s a 
palota kapuján először a szőnyegeket, azután a sátort, azután 
a lovakat vitték be s a palota belső terén megállották. Mi pedig 
az ajándékokkal a palota térségére menve, a dívánkhánehoz 
vezető kapu előtt lovainkról valamennyien leszállottunk s szo- 
kás szerint a kis tolmács és a kis komiszár elénk jöttek és a hét- 
emeletes palotába felmentünk s annak hét emeletén némely 
csodálatos dolgokat láttunk, melyeken elbámul, a ki meg- 
látja. E hétemeletes palotát körüljártuk s három nagy díván- 

*) Törökül : Bas-irsek. A kézirat különbséget tesz a főpap és fóérsek 
között. 

9 ) Dívánkháne , tanácsterem, nagy elfogadó terem. 

a ) Szerráds = nyeregkészító. 

«) Csámigir = ételhordó. 

5 ) Ud, húros hangszer. 

«) A török kéziratban ez a szó van x <A,r a mi négyszögű, díszes 
szegélyű ruhadarabot jelent. 

khánen mentünk keresztül és száznyolczvanhét kőlépcsőn 
kellett felmenni. A kétemeletes dívánkhánek alsó részére nem 
vezetnek lépcsők, hanem olyan lejtős feljáró van, minő Isz- 
tambulban az Aja-Szofia dsámi lejtős feljárója. A király ide 
lovon megy fel, a második emeletnél pedig leszáll lováról 
s négy-öt emeleten gyalog, majd karfára támaszkodva megy 
fel. A hét emeleten összesen hét dívánkháne van, melyek mind- 
egyikébe három-négyezer ember fér el. A falakra mindenfelé 
tarkafestésű, aranyos szőnyegek vannak akasztva. Néhány 
száz ablaka van, melyek mind fenyőfából és nedsef -kristályból l ) 
készült ablakok. 

Van egy nyolczadik dívánkháne is, mely külön a királyé. 
Valamennyien ebbe mentünk és a pasa egy magas emelvényen 
itt megállott. A pasa a fómataradsit és engem szegényt a király- 
nak kis dívánkhánejába küldött, mondván : »Menjetek, nézzé- 
tek meg, vájjon a király trónjáról felkelt-e és belül az ajtónál 
áll-e már?« Mi átmentünk. Mikor a király trónjáról leszállva, 
a fómataradsit aranyos bektási üszkiifjével meglátta, a király 
azonnal levette fejéról kalapját s engem szegényt és a főmata- 
radsit, köszöntve, kétszer meghajtotta magát s egyenesen 
felénk jött. 

Mikor ezt mi láttuk, azonnal szóltunk a pasának s a pasa 
lassan-lassan lépdelve, a királynak külön dívánkhánejába 
ment s a király tíz lépésnyire előrejött a követ-pasa felé. Mikor 
a követ-pasa, a ki lassan díillögve lépett, észrevette, hogy a 
király áll, sietve előre indult s a királyt üdvözölte. A király 
drágaköves kalpagját fejéról levéve, hajadonfővel fogadta 
a követ-pasa üdvözlését. A pasa, hozzálépve, a király mellét 
megcsókolta, a király pedig, a megbeszélés szerint, a pasának 
vállát csókolta meg. A király a követ-pasa kezét kezébe fogva, 
trónemelvényén megállott. 


IV. A követ-pasa találkozása a császárral. 

A király a pasának helyet mutatva, így szólt : »Isten ho- 
zott !« s nagyon megtisztelte ót. A pasa pedig a szultáni levelet 
kebléből előhúzván, megcsókolta és fejére tette, azután jobb 
kezével a királynak nyújtotta. A király a levelet két kezébe 
vette, kétszer megcsókolta s fejére tette, azután a jobboldalon 
levő vezíreinek is megmutatta s ezek sapkájukat levéve a 
levél előtt meghajoltak, mondván : »Hála Isten ! láttuk a 


*) Nedsef város kristályüveg készítéséről híres. 

békességet. « Azután a baloldalán levő főembereknek és papok- 
nak mutatta meg, 8 ők is hajadonfővel meghajolva mutatták 
ki tiszteletüket. Ezután a levelet a dívánkháne jobboldali 
szögletében magas emelvényen ülő anyjának mutatta meg. 
Anyja is felkelt a levél előtt, meghajtotta magát s ily módon 
mutatta ki tiszteletét. Ezután a levelet újra megcsókolta 
s trónjánál állva, a levélnek német nyelvű fordítását Mikel 
tolmácsnak adta és felolvastatta. Ennek a szultáni levélnek 
másolatát idecsatolom: 

»Elsőben is határtalan magasztalás és dicséret legyen a 
Teremtőnek ; üdvözlet és tisztelet legyen Mohammednek, a 
prófétánknak. Én, a ki a két szent városnak szolgája, a szá- 
razföldek szultánja, a tengerek khágánja, Irák birtokosa, 
Arábia és Adsem királyainak ura, a népek uralkodója, mint 
szultán szultánnak fia, Mohammed khán, Ibrahim khánnak fia 
vagyok ; Magreb és Dsezair, Tunisz, Tripolisz, Egyiptom, 
Habes, Mekka és Medina, Baszora, Bagdád, Ván, Diárbekir, 
Erzerum, Kürdisztán, Georga, Dagisztán, Kipcsak, Szivasz, 
Konia, Haleb, Damaskus, Adana, Merás, Tripolisz, Jeruzsálem 
ura és a tengeren hétszáz vár birtokosa vagyok, különösen 
Brusza, Konstantinápoly, Drinápoly, Rumiba, Azov, Morca, 
Buda, Eger, Várad, Temesvár és más háromezerhétszáz erős 
vár tulajdonosa, az Oszmán nemzetségből származó Mohammed 
szultán khán vagyok. Császári hallomásomra jutott, hogy 
nagyvezírem veled, a ki császárkirály vagy, húsz esztendőre 
békét kötött, ezért midón császári levelem követemmel meg- 
érkezik hozzád, a húsz esztendei békét elfogadtam és tizenkét 
pontból álló császári levelem a következő : Egyik fél részéröl 
se menjen húsz katonánál és portyázónál több egyszerre 
s egyik várból a másik ellen a katonaság ágyút ne vigyen, 
faágyút pedig egyáltalán ne használjanak. Dsigerdelen l ) és 
fljvár 2 ) között, a tó partján mi várat építünk s kérelmetek sze- 
rint beleegyezem, hogy Újvártól egy merliále távolságra saját 
földeteken, a Vág folyó partján Gecsit-Űjvár 3 ) néven egy átjáró 
palánkát építsetek. A mi Újvárunkhoz tartozó s általunk kard- 
dal elfoglalt harminczkét vár elpusztultan maradjon. Jeni- 
Kálá 4 ) vidékéhez tartozó húsz várat a felek egyike se építse 
fel, hanem úgy maradjanak. A ti Komárom váratok tövében 


*) Dsigerdelen = Párkány. 

2 ) Üjvár = Érsekújvár. 

3 ) Gecsit-Újvár j annyit jelent: Átjáróhely-Újvár. 

Ez volt a mai Lipótvár. 

*) Jeni-Kala = Újvár, így nevezték a törökük Zerinvárát. 

a Vág folyó és Nyitra folyó legyenek a határvonalak. Esztergom 
felől néhai Szulejmán khán által Szőny x ) falu tövében letett 
határjelzők képezzék újra a határt. Jeni-Kálá romokban 
maradjon. Kértétek, hogy Székely híd várát Erdélyben 
leromboljuk, tehát leromboltassék. Az erdélyi várakban 
egyetlen német katonátok ne legyen, mert abba bele nem 
egyezem és ha császári hallásomra jut, azt békeszegésnek 
veszem részetekről s azonnal hadjáratot indítok ellenetek. 
Zerin-oglu tartományába mi nem avatkozunk, azok a ti 
rájáitok. Buda előtt, Pest és Hatvan váraink között Malom- 
völgye * 2 ) nevű helyen egy vár építésére magas rendeletemet 
kiadtam. Az általunk elfoglalt és katonasággal megrakott 
várak nálunk maradjanak, Léva és Nyitra várak pedig 
nálatok. Egyéb rendeleteim ha kibocsáttatnak, magas jelvé- 
nyemnek hitelt adjatok s a béke ellenére semmit ne csele- 
kedjetek. Isten veled. « 

Miután a császári levél ily módon felolvastatott, a császár 
készségesen és örömmel beleegyezett a békébe, a melynek fel- 
tételeit a hadsereg vezérei és a főpapok jegyzőkönyvükbe fog- 
lalták és leírták. Ezután a császár így szólt : »Szulejmán khán 
idejében kötött békeszerződés értelmében huszonöt esztendő 
múlva újítjuk meg a békét. « A követ-pasa válaszoló : »Padi- 
sáhunk ebbe sehogy bele nem egyezik ; padisáhunk parancsa 
az, hogy a béke húsz év múlva újíttassék meg, mivel a mi 
padisáhunk és katonaságunk harcz, háború és öldöklés nélkül 
nem élhet. « A király ezután huszonkét évi békét akart, a mi 
követ- pasánk azonban húsz évnél hosszabb időbe bele nem 
egyezett s e fölött sokat vitatkoztak. Némi beszélgetés után 
még abban egyeztek meg, hogy hét esztendő múlva a király 
részéről kis követ menjen a Portára, húsz esztendő múlva 
pedig nagy követ megfelelő ajándékokkal s ez a békét újítsa 
meg. Ha húsz esztendő múlva a követ nem jön, akkor Magyar- 
ország ellen hadjárat indul meg. Évenvint a német kapu-ket- 
khudához kis követ jöjjön a Portára s havonkint a királytól 
a budai vezírhez és a budai vezírtől a királyhoz követek men- 
jenek a barátság fentartása végett. Szulejmán khán törvénye 
szerint évenkint ezer magyar arany adó, hetven darab ezüst 
serleg és kétszáz okára menő ezüst eszközök, víztartó me- 
denczék és más egyéb tiszta ezüst tárgyak, aranyos és ezüstös 
festésű kocsik küldessenek ajándékba. S a követeknek mindkét 
fél részéről napi százhatvan riál-gurus adassék költségül s kellő- 


’) A kéziratban: (Szön). 

2 ) Török kéziratban : Dejirmen dereszi (Malom völgye). E hely 
leírását lásd fönnebb a 107. lapon. 

kép megtisztelve jöjjenek és menjenek. A császár még azt 
kérte, hogy a követek személyét semmi bántódás ne érje a 
padisahi tanácsban, különösen, hogy a követek orrát és fülét 
le ne vágják. 

A követ-pasa erre így szólt : »Alláhra ! császárom ! ha 
a mi tőlünk érkező követ jelenlétedben bort iszik és meg- 
részegül s valami illetlenséget tesz, nemcsak a fülét és orrát, 
hanem a nyelvét is vágasd le, hanem a ti követeiteknek is, 
ha a padisáhi tanácsba részegen mennek be és a padisáh jelen- 
létében illetlenséget tesznek, nemcsak az orrukat és fülüket, 
hanem a fejüket is levágják. A bort ivó és illetlenséget tanú- 
sító követek iránt semmi tekintettel nem kell lenni. Azonban 
parancsoljátok meg követeiteknek, hogy mikor bort ittak, 
olyankor ne menjenek a padisáh elé. Ha én magam is részegen 
jelennék meg egyszer itt királyom előtt s valami illetlen szót 
mondanék, bánjatok el velem is.« 

A császár erre mondá : »Való igaz, hogy a muszulmán 
padisáh követének, de minden követnek is ily becsülettudó- 
és illedelmesnek kell lennie és padisáh jának becsületét fenn 
kell tartani, mert a padisáhok nagysága és hírneve az elküldött 
követekből ismerhető fel. Lelkem ! követ-pasa ! Isten hozott 
a mi országunkba ! Azonban az esztergomi, fejérvári és budai 
portyázók miatt panaszom van. Maradjanak otthon a tisztes- 
séges emberekkel. Hála Isten ! a békét oly módon kötöttük 
meg, hogy a mi várak, falvak, városok, járások valamelyik 
félnek hatalmában voltak, azok abban maradjanak. Ügy ti, 
mint a mi részünkről a katonák és portyázók a határokon át 
ne menjenek és a mi váraink ellen ne támadjanak. « 

A követ-pasa válaszolá : »Császárom ! fékezzétek meg ti 
is katonáitokat. Azóta, hogy tőletek követ nem érkezett, a 
határszéliek alkalmat találtak s tartományotokra ütöttek. 
De ti is nézzetek katonáitok után.« 

A császárnak Rudolfusz l ) nevű vezíre így szólt : »A mi 
magyar katonáinkat semmi módon féken tartani nem lehet ; 
azok tolvajok; ha a határaitokon találjátok 6ket } fogjátok meg 
s húzzátok őket kar óba . « 

A követ-pasa mondá : »A ti határaitokon a tatár katoná- 
ságot és a tengeren a dsezairi 2 ) katonaságot mi sem tudj uk 
megfékezni. A tatár katonákat, ha a határokon átlépve, Ma- 
gyarországba mennek, ti is fogjátok el és a szemüket szúrjá- 
tok ki«. 

*) Rudolfusz vezér alatt Montecuccolit érti. 

*) Dsezairli, marokkói. 

Erre a császár, Zuze *) vezér és Montikukkole * 2 ) vezér így 
szóltak: »No, no« 3 ) és sapkájukat levéve mondák: »De hát 
ez a béke hogyan lesz ? Mit lehet remélni olyan országtól, 
melybe negyven-ötvenezer tatár kétszázezer lóval bemegy. 
Fékezzétek meg azért a ti tatár katonaságtokat, majd mi 
is féken tartjuk magyar katonáinkat. « 

Erre a békeszerződés aláíratván, a követ-pasa mondá : 
»Insallah ! a padisáh parancsával a tatárokat megfékezzük ; 
ha egyetlen tatár mutatkozik az országotokban, az a béke 
ellenére lesz. Mostantól kezdve rend és nyugalom legyen. « 

Ekkor a jelenlevő összes hitetlenek sapkájukat levéve, 
padisáhunkra, a követ-pasára és a császárra áldást mondtak 
s ily módon a két fél részéről húsz pontba foglalva húsz évre 
a békeszerződés megiratott, oly feltétellel, hogy húsz év múlva 
nagykövet fog küldetni és e szerződésről a jelentés is elkészült. 

Az ajándékok kiosztása . A követ-pasa a drágaköves padi- 
sáhi toliforgót megcsókolván, fejére tette s azután a császár 
kezébe adta. A császár f rengi kalapjának szélére tűzte és trón- 
jára ült. A pasa ekkor a drágaköves buzogányt megcsókolta 
és a császár kezébe adta. A császár ekkor felállott és a dívánban 
jelenlevőknek a buzogányt megmutatta, a mire ők levett 
kalappal dicséretet mondtak. Ezután valamennyien a császár 
elé hoztuk a különféle ajándékokat, aranyos szövetű dísz- 
ruhákat. A császár parancsára elsőben egy kaftánt anyjának 
küldöttek, a másikat a fővezérrel, a harmadikat a főpappal 
vétette fel s e közben a rábamenti ütközetben elesett Zerin- 
oglunak fiát egy kaftánnal megajándékozván, Zerin tarto- 
mányában bánná nevezte ki s kezébe egy ezüst bárdot adván, 
bánná tette. Ezután a többi vezérek, kapitányok, komiszárok, 
érsekek valamennyien díszkaftánt vettek magukra és a király 
dívánjában oly nagy öröm volt, hogy azt leírni nem lehet. 
Az összes ajándékokat igen nagy örömmel fogadták és aranyos 
díszruháikban valamennyien a császár elé járultak. Ezután az 
ajándékok kiosztása után valamennyien az alsó dívánkhánekbe 
vonultak. 

Mi ezen napon az éhségtől majdnem elvesztünk. Sem 
víz, sem serbet, sem kávé, sem egyetlen falat ennivaló nem 
volt és az éhség gyomrunkban észrevétette magát s emléke- 
zetünkbe hozta az oszmánli dívánkhánet, a melynek értékét 
csak itt kezdtük megismerni. 

*) A kéziratban : (Zuze), vagyis Souches. 

2 ) A kéziratban siyiyé (Mantikukole), vagyis Montecuccoli. 

3 ) A török kéziratban: yj 

Ezután a pasa így szólt : »Királyom iránt való barátság- 
ból a padisáh saját lovai közül két lovat küldött, kegyeskedjél 
azokat megnézni. « A király készségesen felkelt s a dívánbeli 
férfiakkal lemen vén, a palota terére nézó egyik emelvényen 
leült és a lovakat eléje vezették. Látta, hogy ilyen felszerszá- 
mozott lovai mostanáig egy királynak sem voltak s átadta 
őket istállói elügy eló j ének . Azután a császár elé hozták az 
ajándékul küldött sátort. 1 * ) Mikor ennek aranytól fénylő ré- 
szeit megszemlélte, annyira örült, hogy azonnal elrendelte 
a sátornak a kertben való felállítását s a pasához így szólt : 
»Követ-pasa barátunkat e sátorban vendégelem meg holnap. 
Szerencséltess reggel !«se szavakkal meghívta őt. Ezután még 
a békekötésre vonatkozólag beszéltek egy-két szót s utána, 
a nélkül, hogy akár ebédet, akár díszruhát adtak volna, a 
császár a pasának engedélyt adott a távozásra. Ismét sorba 
álltunk s a pasa kíséretében szállásunkra mentünk, a hol azon- 
nal hozzáláttunk az evéshez. 

Különös eset, hogy mikor a császár rendeletére a sátort 
a kertben felállítani akarták, olyan erős szél fújt, hogy a sátor- 
nak tíz kantár súlyú gerendája és öt kantár súlyú középső desz- 
kája eldőlt és hét ember meghalt, többen pedig megsebesültek. 
Végre a komiszár a pasához jővén, így szólt : ^Szultánom, mi 
nem tudjuk a sátort felállítani, hét emberünk meghalt s többen 
megsebesültek* . A pasa ekkor a sátormestert odaküldötte, ki 
azonnal felállította azt. 


V. A császár arczának és alakjának leírása.-) 

Ennek a német császárnak a czíme : »Ini})erátor-királ.« 
Életkorára nézve még liuszonkétéves sem volt, mikor Magyar- 
országban király lett. Mikor a fölséges Isten őt teremtette, ki- 
jelentette róla, hogy ez valóságos ember. Középtermetű, vé- 
kony testalkatú, nem testes és húsos, nem is erős, inkább 
alacsony, szakáltalan ifjú. Feje olyan, mint a mevlevi sapka 3 ) 
vagy a mézes tök 4 ) vagy a hosszú nyakú palaczkfej ; 5 ) hom- 


! ) Ezt a díszes sátort és a lovakat az olasz jelentés is kiemeli. 
L. Nitri, Ragguaglio i. m. 215. 1. 

*) Lipót király ugyan nem volt szép ember, de a török író való- 
ságos torzképet rajzol róla, oly rútnak írja le. 

3 ) A mevlevi sapkát a mevlevi dervisek viselik. Magas csonka 
kúpalakú nemez sapva. 

4 ) Törökül: balkabagi. 

*) Törökül : szuráhi , széles szájú vizes palaczk. 

loka széles, mint a deszka, szemöldökei vastagok és feketék, 
szemöldökköze azonban nagyon nyitott s azért szemei nagyok 
és gömbölyűek, mint a kuvikbagolyéi. Szempillái hosszúak és 
feketék ; arcza hosszú, mint a rókáé ; fülei oly nagyok, mint 
a papucs ; orra olyan nagy és vörös, mint a patlidsán ; *) orr- 
lyukaiba három ujja is belefér és olyan szőrszálak állnak ki 
belőlük, mint egy harminczéves férfiú bajusza és ezek az ajká- 
val átellenben a bajuszába keverednek. Bajusza fekete és 
vastag s egész a füléig ér. 

Ajkai olyanok, mint a teve ajkai és szájába egy kerekes 
kenyér belefér. Fogai is nagyok és fehérek s úgy állnak, mint 
a teve fogai. Ha szólni kezd, a szájából a nyál úgy folyik, mint 
a hányás s mivel a nyála ennyire folyik, ezért a mellette levő 
apródok bolyhos szövésű vörös zsebkendővel törlik le a szája 
nedvességét. Maga fésűvel folyton a haját és czopfját fésül- 
geti. Keze ujjai olyanok, mint a hosszú ugorka. 

Különös dolog, hogy ennek a császárnak egész faja és nem- 
zetsége ilyen rút arczú. Az összes templomokban, házakban, 
a tallérgarasokon megvan rút arczának a rajza, sőt a tetszető- 
sebb arczképet készítőket megölette, azt mondván : »Engem 
elcsúfítottatok !« Tehát rút arczával még dicsekszik is. Olyan 
rút arcza van, hogy a ki szembe jön vele, azt véli, hogy kísér- 
tet s megijedve remeg. Azonban kiváló gyors felfogású, eszes 
és megfontoló annyira, hogy mellette Arisztotelész esze is csak 
gyermek marad. Semmiféle tanácskozásban, gyűlésben nálánál 
okosabban szólni senki nem tud. Alattvalóit pártfogolja és 
gondos. Hangja rossz és durva. 

A császár öltözete. Fején egyéb lakósok módjára eflatuni 2 ) 
sapkát visel. Némelykor pedig zöld, piros, sárga, kék színű, 
különféle alakú nemez-kalapot tesz fel. Kalapján drágaköves 
toliforgó van és kalapja karimáján mogyoró nagyságú gyön- 
gyök vannak. Nyakát fehér selyemkendóvel köti körül ; ingé- 
nek a gallérja két arasznyi csipkézett gallér ; felsó ruhája, 
dolmánya mind fekete gyapjúszövetből készült, minőt a papok 
viselnek s az egész nem ér öt akcsét. Derekán olyan öve van, 
minőt a papok hordanak. Nyakán gyémántból készült bárány 
alakot a) hordoz, a mi varázslószer lehet s negyven-ötven 
karatot tesz. Különös dolog, hogy a mig a vésómester ezt a 
bárányalakot, lábaival, fejével, szarvaival kivéste és kifaragta, 


‘) Patlidsán a törököknél nagyon ismert és kedvelt növény ; színe 
sötétvörös, alakjára nézve az ugorkához hasonlít. 

fl ) Eflátuni = platói. A XVI. századbeli tudósok által használt 
sapka. 

3 ) A török író az aranygyapjas rendet látta a császár nyakán s 
azt nevezte varázslószemek. 

erre a czélra milyen nagy gyémántot kellett neki elvesztegetni. 
Én szegény százszor is voltam a császárnál és ezt a bárány- 
alakot mindig figyelemmel megnéztem. A császár idónkint 
előhúzta azt és rátekintett s büszkeségét találta benne. 

A főpapoktól megkérdeztem, hogy miért nézegeti idónkint 
azt, a mire így válaszoltak : »Ez igen régi dolog és a császárra 
őseitől maradt. Ha megharagszik , akkor erre reátekint , hogy 
Jézushoz hasonlóan irgalmas és bárány természetű legyen a 

A korona. A császár dívánkhánejának trónja fölött, egy 
kis ívezet alatt, tizennyolcz drágaköves arany lánczról függ 
le a korona, melynek alsó széle az ívezet falán áll és oly közel 
van a király fejéhez, hogy a ki kívülről a dívánkháneba jön 
s a király felé megy, azt véli, hogy a fején van. Figyelmesen 
nézegettem ugyan, de mégsem tudom, hogy miből van a bel- 
seje, mert oly csillogó és fényes, hogy nem lehetett megnézni. 

A császár palotája. A föntebb említett dívánkhánekat 
már leírtam, de bármennyire leírjuk is, az csak olyan, mint 
a tengerből egy csepp, a napból egy sugár, mert 2000 esztendő 
óta mindenki egy csomó művészi munkát csatolt hozzá s azért 
hasonlí thatatlan hely lett belőle. Csupán egy hiánya van, hogy 
köröskörül a várban van s azért Irem-kertje és rózsaliget je 
nincs. Vannak azonban kilátást nyújtó erkélyei, számos kisebb- 
nagyobb szobái. Magának a királynak 166 szobája van saját 
használatára, a többi a vezérek és szolgák számára van. Abban 
a dívánkháneban, a hol a korona is van, negyven ezüst oszlopot 
lehet látni s a néző szeme mindegyiken elkáprázik. De mind- 
ezeknél jobban gyönyörködtettek a korábból, borostyánkőből, 
jáspisból és más drágakövekből készült trónok. Vannak hal- 
csontból, fehér ezüsttel kirakott fekete ébenfából készült szé- 
kek ; továbbá aranyból, ezüstből, gálmakőből, 1 ) smaragdból 
készült székek, melyek mindegyike egy-egy királynak emléke. 
Mikor én szegény június hóban a király elé járultam, a király 
egy gálmakőből készült trónon ült, engem pedig borostyánkő 
székre ültetett. 

Ennek a palotának falait mindenütt festett szőnyegek 
díszítik s a padozatát apró márványkövek fedik, mely olyan, 
mintha indiai munka volna. Dívánkháneja padozatát madár- 
szem nagyságú drágakövek borítják. Piafond ja aloéfából, 
palaszantából, fenyőből és diófából készült s gyönyörűen van 
kifestve. Az alsó dívánkháneknak azonban téglaboltozatú 
kupoláik vannak. Néhány ezer ablakját ragyogó kristályüvegek 

*) Törökül ez a szó van: Lőyj>, melynek jelentését francziául collyre 
szóval fejezik ki, a minek jobb magyar nevét nem találtam, mint a 
fönnebbi szót. 

díszítik. Ha ezt a palotát a valóság szerint leírnánk, egy 
egész külön könyv lenne belőle. Azért rövidesen legyen elég 
ennyi. 

Látogatás Rudolfusz vezérnél . A következő napon kísé- 
rettel a király vezéréhez, az öreg Rudolfuszhoz mentünk, a ki 
egy drágaköves nyergű lovat és egy pokróczczal letakart 
kuhejlán lovat, továbbá két imaszőnyeget küldött ajándékul. 
Ez a vezér okos, gondolkodó és körültekintő ember. A pasával 
a birodalom ügyeiről, a két padisáh között kötött békéről és 
a határokon levő várak megőrzéséről tanácskozott. Végezetül 
a pasával összeölelkezett, egymást megcsókolták s a pasa őt 
üdvözölvén, eltávozott. 

Az előző napon a pasát sátorban felszolgálandó vendég- 
ségre hívták meg. A gonosz király ez alkalommal hatalmát 
és pompáját akarta a követ-pasának megmutatni, azért a 
vezér temérdek sokaságú katonaságtól kísérve vonult oda. 
Később pedig a király tizenkét ló által húzott aranyos hintón 
ment s mögötte kétezernél több, naphoz hasonló ragyogású 
ifjú vonult s trombita és zene szólt. Mikor ők a gyönyörű 
kertbe értek, a főkomiszár azonnal eljött a követ-pasához s őt 
a vendégségbe meghívta. Az okos pasa is összes fegyveres 
csapatával zeneszó mellett ment a császár kertjébe, hová mikor 
megérkezett, a császár felállott, azután ismét leült s a pasa 
számára oszmánli szokás szerint saját sátora mellett vonatott 
fel sátort s ott leültette. Ezután pedig jött a bőséges ebéd. 
Teljes két óráig tartott az ebéd, mely alatt a császár csupán . . . *) 
evett, némely ételeket pedig barátságból drágaköves arany 
tányéron küldött a követ-pasának. Ebéd után a császár a 
pasának egy prémes kaftánt s egy hintót adott ajándékul, 
a mely után a pasa búcsút vett tőle s az egész csapatunkkal 
zeneszó mellett szállásunkra tértünk vissza. 

Röviden szólva : negyvenhétszer voltunk vendégségben 
s a pasának temérdek ajándékot adtak, az agák azonban az 
ebéden kívül semmit sem kaptak. 

A következő nap a király vezére a pasának öt kisze piasz- 
tert, egy kocsi posztó- és atlaszszövetet, negyven német órát 
és még másféle ajándékot küldött. A pasa pedig az embereknek, 
kik azt elhozták, háromszáz aranyat, s mindegyiknek egy 
desztárt 2 ) adott, mivel itt nagyon kapnak a turbánszöveten. 
A pasa ketkhudája a király anyjának egy felszerszámozott 
lovat, egy selyem szőnyeget s egy köteg turbánszövetet adott 


*) A kéziratban olvashatatlan ez a szó. 

fl ) Desztár, muszelin selyemszövet, melyet a fez körül csavarnak 
és akkor turbán lesz belőle. 

át ; a ketkhuda ezért öt kisze pénzt, tíz puskát s tíz órát ka- 
pott, a miket lakásunkon helyezett el. Azután a többi agák 
által is küldött a pasa a vezéreknek, minisztereknek, főpapok- 
nak, érsekeknek ajándékokat s ezek a német előkelők temérdek 
ajándékot adtak az agáknak s így lassankint felderült az arczuk. 

A pasának és az agáknak ellátása. A pasának naponkint 
170 piaszter költséget adtak. Az 566 katonának pedig a költ- 
ségen kívül ötezer kenyeret, nyolczszáznyolczvan lóabra- 
kot, húsz juhot, ötven oka vajat, czukrot, kávét, mézet, rizst, 
kölest és más mindenfélét adtak s szállásunkon jól elmulattunk. 

Beszédemből következik, hogy itt a követ-pasának ezek- 
kel a tulajdonságokkal kell bírnia : legyen bőkezű, kegyes, 
nyájas és értelmes, hogy a padisáh becsületét és az igaz hit 
tekintélyét meg tudja őrizni ; ha pedig, a mitől Isten óvjon, 
a követ fösvény, becstelen, gonosz, ostoba ember lesz, azt itt 
nem becsülik meg és nem hisznek neki, hanem úgy játszanak 
vele, mint egy majommal, mert ennek az országnak népe 
nagyon kritizáló és ócsárló természetű és az embernek mozgásá- 
ból, nyugalmából kiismeri a tulajdonságát és annak megfelelően 
bánik vele. 

Vendégség a király anyjánál. A következő nap a király anyja 
a mi lakásunkhoz közel eső kertjében vendégséget adott, 
a melyen annyi látnivaló volt, hogy azt nyelv lé nem írhatja. 
Ez a kert valóságos írem kertje s a mi lakásunktól ,3000 lépés- 
nyire van. Ezt minden oldalról az ég csúcsáig felnyúló árnyékos 
fák veszik körül, a melyeken a világot bevilágító nap sehogy - 
sem tud áthatolni. E fák szép sorban vannak elültetve s mind- 
két oldalról út van mellettük. Ebben a kertben százféle pavil- 
lon, vízmedencze, szökőkút van. Délután volt itt a vendégség, 
melynek végeztével ismét zeneszóval mentünk vissza lakásunkra 
s útközben egy különös látványnyal találkoztunk. 

A tűzbe dobó gép. Egy térségen öt-tízezer ember gyüle- 
kezett össze és egy szép asszonyt hintára ültetvén, ott állottak. 
A követ-pasának akarták megmutatni, hogy ezt az asszonyt 
mikép dobják a tűzbe. Az asszony házasságtörést követett 
el s a bírák az asszonyt elfogatták és törvényeik szerint elitél- 
ték. A pasa azonban egy tekintetet sem vetett oda, hanem 
zenekarát játszatva vonult el mellettük. Én szegény azonban 
néhány barátommal hátramaradtam, hogy megnézzem azt. 
A vesztőhelyen hegymagasságnyira volt a fa felhalmozva 
s több helyen már meggyujtották ; de még nem égett egészen. 
Ez a hinta magas hajógerendákra volt állítva, minők Isztám- 
bulban a Báj rám alkalmával állított hinták. Egy ember a 
hinta köteleit, illetve lánczait fogva, a gerendák tetejére ment 
s ott leült. Szegény asszonynak kezeit és lábait megkötözve, 

a hintának vasból készült székére ültették. A szerencsétlennek 
jajgatása egész az égig felhatott, mikor siránkozva mondta : 
»Oh emberek ! én nem követtem el paráznaságot !« Az asszonyt 
a hóhérok hintáim kezdték s nagy magasságra hajították 
s egyszerre csak a nimródi tűz lángjai felcsaptak a levegőbe 
és a szerencsétlen asszony a füst között volt. Ekkor a hinta 
lánczait egyszerre minden oldalról eleresztették s az asszony 
a hintából kiesve, madár gyanánt repült a levegőben s egye- 
nesen a tűz közepébe esett, hol még jajgatott, midón sisteregve- 
pattogva égett, míg végre egészen elhamvadt. 

Én szegény ezt a kivégzést látva, egészen elbámultam 
s azokat az embereket, kik ezt végezték, megátkoztam és meg- 
útáltam. 

Mivel Zsuzse * *) vezér fiával nagyon összebarátkoztiam, azért 
a következő napon az összes fegyvertárakat és ágyúkat szem- 
léltem meg. 

A faágyúk. Egyik raktárban halomszámra állnak a fa- 
ágyúk, melyek mindegyikébe egy ember is belefér. Vannak 
itt negyven, ötven, sőt száz oka súlyú köveket hajító faágyúk 
is, melyeknek számát csak Isten tudja. Valamennyi mind 
fekete fából, tölgyfából és palaszantafából 2 ) készült s mindegyik- 
nek a deszkájára felírták a számát és felabroncsolva teljesen 
készen állanak. Hosszúságuk nem nagy, vastagságuk olyan, 
mint az ember dereka s oly szélesek, mint egy gerenda. Háború 
idején négyet-ötöt is felraknak egy kocsira és a csatatéren 
húszszor, harminczszor is tudnak belőle lőni, némelyikkel pedig 
csak tíz lövést tesznek s a szája és töltő nyílása már akkor 
egészen elromlik ; ezt akkor ott hagyják és másikat vesznek 
elő. Van egy másik fajta faágyú is, mely egészen különös mó- 
don gyökérből készült s olyan alakja van, mint a búzaőrlő 
mozsárnak, vagy a festők nyilt szájú edényének s negyven- 
ötven helyen vasabroncsokkal körülvéve, akkora, hogy egy 
ember belefér. Ezeknek a töltő nyílása alul van, nem úgy, mint 
más ágyúknál : felül. Ezeknek abroncsain vaskarikák is van- 
nak. Ezeknek az ágyúknak azonban nincsen olyan kocsijuk, 
mint a többieknek, hanem fekete tölgy fatuskóból készült 
vastag deszkaszánon állnak. Ezeknek a szánoknak is erős 
vasfogantyúik vannak. Ezeket a fából készült mozsarakat 
kötelekkel kétkerekű kocsra kötik s hátul a kocsihoz, mintha 
az ágyú farka volna, egy hajógerendát kötnek, melynek bel- 
seje egészen üresre van vájva. Ez a gerenda nem engedi az 
ágyút ide-oda mozogni, mikor azt elsütik. 


*> Souches. 

*) Palaszanta, a tölgyfának egyik faja. 

Ezt a fa mozsárágyút, ha valamely vár kapujához hozzák 
és lőni akarnak vele, a gerendánál fogva egészen a kapuhoz 
vagy a várárok partjára tolják s mikor az ágyúgolyó és puska- 
por töltelékébe tüzet vetnek, az úgy elsül, hogy sem várfal, 
sem kapu nincs többé. 

így foglalta el az ellenség Győr és Pápa várakat. Ezekkel 
az ágyúkkal azonban egyszernél többször nem lehet lőni. 
Másféle faágyúkkal napjában tízszer, tizenötször is lehet 
lőni, csakhogy ezeknek a mozsárágyúknak elkészítése nem is 
jár sok munkával. Erdélyországban Sebes és Huszt várakban 
is láttam faágyúkat, de ilyen szép ágyúkat, minők itt Bécs 
várában vannak, még nem láttam. 

Vendégség a vezérnél. A következő napon a király vezére 
a Bécs folyó partján levő, gyönyörű rózsákkal és fákkal telt 
kertjében a követ- pasának tiszteletére nagy vendégséget adott, 
a melyen drága porczellán tányérok és nagyértékű edények oly 
számmal voltak, hogy azt leírni nem lehet. Az első étkezés 
után hetvenféle zenész, fuvolás jött elő és rendkívüli nagy 
vígságot szereztek. Ezeknek a zenéjük azonban nem hasonlít 
a mienkhez, de igen szép és szívreható dallama van. Ezután 
pedig komédiások és bohóczok jöttek elő és azok játszottak. 

A komédiások és bohóczok látványossága. Annyiféle bohó- 
ságot csináltak, hogy azt mind leírni nem lehet. Az utánzó 
bohóczok az iszfáds, lengyel, cseh, muszka, zsidó és magyar 
népnek szokásait, viseletét, az asszonyokkal szemben való 
magatartását az illető népeknek nyelvén utánozták és sok 
százféle alakban mutogatták. Azután sokféle mulatságos dol- 
got mutattak be. így például fejtetőre állva, fejükön ugrálva 
mentek ; majd pedig egyiknek feje felül, a másiknak alul volt 
s úgy összeölelkezve két kézen tánczol va jártak ; azután egyik 
a kezére, a másik a lábára támaszkodott s úgy járkáltak. 
Azután ketten a lábaikat egymásba fonták s két-két kezükön 
úgy jártak, mintha valamely kétfejű és négylábú állat lett 
volna. Némelyiknek kezét, lábát összekötötték és a hasán 
ugrándozott. S több ilyen különös dolgot mutattak, melyeken 
elbámultunk. 

A pasa ezeknek száz arany ajándékot adott. Azután a nagy 
ebédet ettük meg. Ebéd után a király vezére a pasának ötszáz 
kisze tallér-garast s a rábamenti ütközetben elfogott húsz 
mohammedán foglyot, egy kocsi puskát és kardot s egy kocsi 
posztót ajándékozott. Mikor szállásunkra visszatértünk, út- 
közben nagy sokasággal találkoztunk. 

A szemtelen sokadalom és annak a lármája. Ez a csapat 
mintegy tízezer főnyi katonaság volt, mely arról a helyről 
érkezett, hol a Rába-mentén a csata volt. A rábamenti ütközet- 

ben elhagyott hadi szereinket mind összeszedték s a vértanúink 
fejét be-sósvám, egész mostanáig őrizték s Bécsbe való bevonu- 
lásukat ezen vendégség napjára halasztották, hogy a követ- 
pasa, is lássa, mikor bejönnek. 

A követ -pasa azonban idején értesült erről és zenekarát 
játszatva, más irányba vonult el. Én szegény a szolgáimmal 
ott maradtam, hogy megnézzem a bevonulást. 

Először jött háromezer lovas, azután háromszáz kocsin 
puskákat, háromszáz kocsin a hegyekben elhagyott ágyú- 
golyóinkat és más hadi készleteinket és a hét mir-mirán zene- 
karának dobjait hozták ; 7060 katona lándsa végére tűzve, 
mindegyik egy-egy fejet hozott magával s úgy vonult be. 
Azután 2000 sárga, zöld és vörös zászlót hoztak a zászlóruda- 
kon, a lobogót lefelé tartva. A foglyokat azonban nem muto- 
gatták, legalább ott a téren egy sem volt. Két sáhi ágyút, 
igen sok kardot, tegezt, pajzsot és másféle eszközt hoztak 
kocsikon és az iszlám sereg bosszantására, dölyfösen ily módon 
vonultak be. 

Másnap én szegény a követ-pasának egyik szolgájával 
Rudolf usz fővezérhez mentem, ki midón meglátott, így szólt : 
»Evlia Cselebi ! láttad-e a rábamenti ütközetben levágott 
fejeket ? 

Én szegény válaszolám : »A rábamenti ütközet óta több 
hónap elmúlt s azon idó óta a fejeket egy helyre összehordat- 
tátok és a mi Bécsbe jövetelünkre számítva, a fejeket nagy 
hadsereggel elhozattátok, hogy mi is hadd lássuk. Ha Iszát * 2 ) 
és Merjem anyát *) szereted, mondd meg, igazán, vájjon le 
tudtatok-e bennünket győzni ? Az első összeütközés alkalmával 
egész Német-Újvárig 3 ) üldöztünk benneteket és sok fejet és 
zsákmányt szereztünk. Azután Iszmáil pasa és Szálih pasa 
helytelen intézkedése folytán a Rába vizébe fuladt seregünk. 
Alláhra ! mondd meg egyenesen, vájjon Allah rendeletéből a 
vízbe fuladtak-e a mieink, vagy pedig a ti kardotok vert meg 
bennünket? Ha ti törtetek is össze bennünket, Isza szerel- 
mére ! mondd meg igazán. « 

0 pedig feleié : »A valóság az, hogy Allah végzete fullasz- 
tott benneteket a vízbe, mi pedig a hullákat a vízből kihúz- 
kodtuk s a csatatéren elhullottak fejével együtt egy helyre 
rakattuk s most elhozattuk«. 4 ) 


x ) laza = Jézus. 

2 ) Merjem anya = Mária anya, vagyis Madonna. 

3 ) Törökül: 

4 ) Ez az elbeszélés ily alakban valótlan, mert képtelenség feltéte- 
lezni, hogy a császári fővezér ily hamisságot bevallott volna. 

Én szegény ekkor mondám : »Mi ott a csatában köziiletek 
húszezer keresztényt levágtunk s mégsem csináltunk belőle 
nagy esetet, hanem ti igazságtalan keresztények vagytok, mert 
a csekély dolgot is ürügyül használva, katonai pompát csinál- 
tok, hogy asszonyaitok előtt büszkélkedjetek. A ti követetek 
Isztámbulban ugyancsak láthatná az esztergomi mezőkön a mi 
kardjaink által valóban megölt katonáitok fejét és Jedi-kule- 
ben *) s a tengerészeti parancsnokság börtönében fogva levő 
kapitányok seregét, ha mi azzal tüntetni akarnánk. * 2 ) Eszter- 
gomban ugyanis a nagyvezír sátora előtt huszonnyolczezer 
fej volt felhalmozva, de mi azokat nem használtuk fel kato- 
nai pompára. « 

Ezt hallván, valamennyien így szóltak : »Szi, szi« 3 ) és 
elhallgattak. 

A mi követ-pasánk, mikor meghallotta, hogy a király 
vezérével ez a vitatkozásom volt, örömében hatvanhárom 
darab aranyat ajándékozott nekem szegénynek. » 

Ezt a vitatkozásunkat a király is meghallotta, azért a 
követ-pasa engedelmével engem szegényt néhányszor maga 
elé hivatott s egy díszes karszékre leültetett és elbeszélgetett 
velem, úgyannyira, hogy a királylyal egész bizalmas viszonyba 
jutottam. 4 ) 

Becs várának lakosai; az ifjak és leányok. E városban 
oly kellemes, enyhe és az egészségre hasznos szél fúj, hogy la- 
kosai mind egészségesek. A férfiak sokat böjtölnek s ezért 
erőtlenek ugyan, de nagyon egészségesek és korosak lesznek. 
Felső ruhájuk a rukla, 5 ) lábukon bőrczipőt s fejükön különféle 
színű kalapot viselnek, melybe strucztollat tűznek. Kellemes 
levegője folytán egész lakosságának arcza oly fehér, mint a 
kámfor, 6 ) tagjaik arányosak, de puhák. A fiatal leányok és 
asszonyok részint fekete, részint különféle színű ruklát visel- 


’) Jedi-kule, a konstantinápolyi híres Héttorony, eredetileg erő- 
dítmény volt és a város védelmére szolgált, utóbb pedig csupán bör- 
tönül használták a törökök. 

*) Az a barbár szokás, hogy a levágott fejeket lándzsára tűzdelve 
diadalmenetben hozták a fővárosba, épen a törököknél volt legdiva- 
tosabb. A konstantinápolyi császári követek jelentései többször szólnak 
a török hadsereg ilyen bevonulásáról. L. Századok, 1907. 425. 1. 

8 ) A török kéziratban: (szi, szi), valószínűleg a német 

8o, 80 (úgy, úgy) szók elferdítése. 

4 ) Ha ez az elbeszélés igaz, akkor csakugyan nagy becsületére 
válik a kalandos Evlia Cselebinek. 

B ) Török szó melynek alkalmas magyar neve nincs. 

8 ) A keleti költők szokták a vakító fehérséget kámforhoz hason- 
lítani. 

nek, alatta azonban selyemből s különféle drága szövetekből 
és aranyszövésű posztóból készült szoknyát hordanak, de ez nem 
oly ‘szűk, mint a többi kafirisztánbeli* *) asszonyok szoknyája 
és mind olyan uszályos, hogy egy rőfnyire a földön húzzák 
maguk után. Olyan bő a szoknyájuk, minő a mevlevi dervisek 2 ) 
uszályos szoknyája. Silány ruhát nem vesznek magukra, 
lábukon színes czipőt hordanak ; övük többnyire drágaköves, 
díszes öv; a hajadon leányok kivételével az asszonyok egész 
melle meztelen, mivel hófehérségű ragyogó mellük van. Ezek- 
nek a szoknyájuk azonban a magyar, oláh és moldvai asszonyok 
szoknyájához hasonlóan van felövezve, mert derekukon rosta- 
abroncs vastagságú övét viselnek, a mitől aztán mind púposak- 
nak látszanak. Rossz öltözködésük van. Fejükön fehér selyem 
fátyolszövet fölött drágakövekkel és gyöngyökkel kirakott 
fej kötőt viselnek. 

A Teremtő különös intézkedése, hogy ez országban az 
asszonyoknak nincsenek olyan tömlő nagyságú emlőik, mint 
a görög asszonyoknak, mert csak oly kicsiny az emlőjük, mint 
a narancs, ezért gyermekeiket is többnyire tejjel táplálják. 

A leányok mind hajadonfővel járnak s hogy fekete hajuk 
össze ne kuszálódjék, azt gyöngyökkel kirakott abroncsalakú 
hajszorítóval, mely egész a fülük alá elér, leszorítják. A leányok 
melle azonban nincs úgy nyitva, mint az asszonyoké, hanem 
ha a rukla nincs is rajtuk, akkor is fedve van. A város vize és 
levegője kellemes és ezért az asszonyok rendkívül szépek ; 
mozgásuk, járásuk és beszédjük az embert bámulatba ejti. 

Különös dolgot láttam még ebben az országban. Ha a ki- 
rály az úton egy asszonynyal találkozik, akkor először a király 
rántja meg lovának a fejét, azután az asszony ; ha azonban 
a király gyalog megy, akkor az asszony keresztbefont karok- 
kal megáll s a királyt üdvözli, a király pedig kalapját fejéről 
leveszi s az asszonyt ily módon tiszteli meg. Különös látvány 
ez ! Ez országban és másutt is Kafirisztánban az utolsó szó 
az asszonyé. 3 ) Merjem anya*) kedvéért az asszonyt itt igen 
megtisztelik és kitüntetik. 


*) Kafirisztán = hitetlenek országa. 

?) Mevlevi dervisek, kiket közönségesen tánczoló derviseknek 
hívnak, az uszályos szoknyát körforgási áj tatosságuk alkalmával hasz- 
nálják. 

a ) A török írónak ez különösen feltűnt, mert a muszulmán orszá- 
gokban az asszonyokat, ha ismerőssel vagy legközelebbi rokonnal talál- 
kozzanak is, nem illik köszönteni. 

*) Merjem anya = Szűz Mária. A török író a keresztény orszá- 
gokban a nők iránt tanúsított tiszteletet a Mária tiszteletből származ- 
tatja. 

Növényei és termékei. E város földje nagy kiterjedésű és 
olcsó, úgy, hogy e tartományban párja nincs. A hegyekben, 
kertekben és a környéken mindenféle növény megterem s 
egy kile 4 ) mag ötven kile termést ad. A lakosok azonban föld- 
míveléssel nem foglalkoznak, hanem csecsebecse-készítők, 
késcsinálók, aranyművesek. Sokan pedig a keztvűt sohasem 
veszik le és csak szórakozással, mulatsággal töltik idejüket, 
azért gyakran szükséget is szenvednek. A városban tengernyi 
ember van. Búzát és árpát .mindig Magyarország viláj etjeiből 
hoznak ide s abból élnek. a ) 

Becs vára nevezetessé fjeinek befejezése . A király palotája 
tövében van egy fedett utcza, melyet látványosság utczájának 
neveznek. Ennek két oldalán a fal fényes és tíz rőf magas. 
Bécs, Prága és más városokban a mennyi híres festómester 
van, mind idejött és a falakat igen szép rajzokkal díszítették, 
úgy, hogy a ki látja, elbámul rajta. 8 ) Ennek az útnak jobb 
oldalán az 1703. évben 4 ) az esztergomi ütközetben az oszmánli 
kardok által elpusztított harminczhétezer katonájuknak vesz- 
tét úgy lerajzolták, hogy az bámulatos. Még Köprülizáde 
nagyvezír sátora előtt hegy gyanánt felhalmozott hullákat is 
világosan odarajzolták. Balfelől pedig a rábamenti ütközetün- 
ket is részletesen lefestették. Először a csatatéren az oszmánli 
kardok által történt megszalasztásukat, azután pedig a hely- 
telen intézkedés következtében a mieinknek a Rába folyóba 
fuladását s a vízből a túlsó partra szerencsésen kimenekülők- 
nek golyók által történt vesztét is oly tisztán lerajzolták, hogy 
azt leírni nem lehet. 

Sőt e falra magának a királynak alakját is teljes életnagy- 
ságban oly híven lefestették, hogy a ki azt látja, valóban 
élőnek gondolja. Ezt a képet készítő festőmestert a király 


0 Kile , török gabona mérték, mely vidékek szerint kisebb 
és nagyobb volt Átlagosan 18 — 22 oka között váltakozott a kile 
értéke. 

*) A török kéziratban részletes, de épen nem megbízható leírását 
adja Evlia Cselebi Németország beosztásának és kormányzásának. 
Ismerteti a Németországban használt pénzeket, azután rátér a német 
nyelv ismertetésére. Ugyanolyan módon, mint a hogy a magyar nyel- 
vet ismertette (Evlia i. m. 89 — 91. 1.) török írással, fonetikusan írva közöl 
számos német szót, néhány mondatot s imádságot. Mindeme részle- 
teket, a melyek a mi történelmünkkel semmi vonatkozásban nincse- 
nek, a fordításnál elhagytam. 

s ) Valami képtárt láthatott Evlia Cselebi s ezt írja le e néhány 
szóval. 

4 ) Az 1663. évi párkányi ütközet, melynek részletes leírását 1. Evlia 
i. m. 295—305. 1. 

fófestómesterré tette és napi ... A) gurus fizetést rendelt szá- 
mára. 

A császár 'pátenslevele Evlia Cselebi számára. E nagy biro- 
dalomnak székhelyén a hatalmas császárnak a mennyi bizalmi 
embere, a mennyi vezére és minisztere csak volt, azokkal mind 
ismeretségbe jutottam s tólük hallottam, hogy a mi követ- 
pasánk egy esztendeig vagy másfél évig is Bécsben marad, a 
mig csak a német követ Isztambulból vissza nem jön. Mikor 
ezt hallottam, az a gondolatom támadt, hogy vájjon a hitet- 
lenek országában való utazás és látogatás nem volna-e lehető, 
a helyett, hogy itt egy évig vagy másfél évig fogoly módjára 
tartózkodjam. Azon közmondás szerint, hogy »mikor Allah 
akarja a dolgot, megadja hozzá az eszközöket is«, épen ekkor 
történt, hogy Iszpánia, Dunkarkir, Danimarka, a leánykirály 
és más királyoknak vezérei szolgálatukat befejezvén, enge- 
délyt kaptak a távozásra. Én szegény azt mondtam magam- 
ban : »Ez jó alkalom«, s az volt a tervem, hogy egy évig 
Bécsben idózés helyett beutazom a többi országokat s mire a 
követ-pasa elindul, arra ismét idejövök. 

A királynak Zsuzse nevű vezére már erdélyi utazásom 
óta barátom volt, tehát hozzámentem; Montekukule vezér- 
hez, a fókomiszárhoz, a főpaphoz is elmentem s más értel- 
mes emberekkel s a király bizalmasaival is találkoztam s 
mindegyiknek egy-egy szultáni kendőt adtam ajándékba és 
elmondtam szándékomat, hogy a hét királyságot szeretném 
beutazni. 

A következő nap a fővezér engem szegényt a császár elé 
vezetett. A császárnak két darab gyönyörű szultáni kendőt, 
két kasmiri sált és egy ügyes frengi festő által rajzolt Isza és 
Merjem anya * 2 ) képét adtam ajándékba, a minek az jobban 
megörült, mintha néhány ezer kincset érő ajándékot adtam 
volna, mert sokáig elbeszélgetett velem és két óráig társalog- 
tunk. Röviden szólva : három hónapig sokszor kitüntetett 
társalgásával s beszélgetésünk tárgya többnyire az utazásra 
vonatkozott. Damaszkusz, Galilea, Szidon, Beirut, Akka, 
Jaffa, Aszkalan, Ramle, Gaza, Jeruzsálem állapotáról kérde- 
zősködött, de legtöbbet kérdezősködött Jeruzsálemről. En 
fogyatékossággal teljes szegény pedig Jeruzsálem egész hely- 
zetét annyira ismertem, hogy lehetetlen, miszerint más utazó 
azt úgy tudja, mint én. 


*) A kéziratban teljesen kibetűzhetetlen és megfejthetetlen szót 
találtam itt. 

2 ) Jézus és Mária képét vitte ajándékba, hogy mint muszulmán 
ember ezzel még inkább megnyerje a császár kegyét. 

A császár engem szegényt Jeruzsálem állapotára nézve 
néhány pappal vizsgálat alá vetett s azok a papok, kik Jeru- 
zsálemben néhány évet töltöttek, nem ismerték annyira, mint 
én a Jeruzsálemben levő feltámadás templomát, az Aksza 
mecsetet, a Szinai hegyet. Mivel én Jeruzsálemet oly híven 
elbeszéltem, a király nagyon örült s nekem szegénynek egy 
kisze piasztert, tíz köteg posztót és tizenhárom darab német 
órát ajándékozott. 

Én szegény ekkor engedélyt kértem, hogy a hét király- 
országában utazást tehessek, a mire azt felelte : »Szívesen !« 
S azonnal tollat vett a kezébe, ezt írván : »A hét királyság tar- 
tományaiban levő várakba, városokba, falvakba szabadon és 
megbecsülve utazzék és megnézhesse azokat«s e pátens-levelet J ) 
átadta. Én szegény a király szemeláttára a levelet megcsókol- 
tam, fejemre tettem s egy selyem erszénybe tettem megőrzés 
végett. A király örült, hogy az írást így megbecsülöm, azért 
azt visszakérte s még hozzáiratta, hogy mindegyik szálló- 
helyünkön naponta egy juh, ötven czipókenyér, tíz tyúk és 
húsz lóabrak adassék nekem és tíz szolgámnak s egyik szálló- 
helyről a másikra száz lovas és száz gyalogos kísérő adassék 
mellém s minden városban a bírák és a város előkelői fogad- 
janak s tetszés szerinti ottidózés után mikor elutazunk ismét 
megbecsüljenek és megtiszteljenek. S ez új iratot átadván, 
engem szegényt a főkomiszárhoz és a fővezérhez küldött, azt 
mondván : »A ki engem szeret, az én világjáró barátomat, 
Evlia Cselebit megbecsülje !« 

Ezután a fővezérhez mentem, a ki háromszáz aranyat és 
sok más ajándékot adott s a többi vezérektől is sokféle aján- 
dékot kaptam. A király irata értelmében a fővezér megbízó 
rendeleteket adott át és ketkhudája által a hét király vezírei- 
hez küldött. Iszpánia, Francziaország és a többi hét király 
vezéreinek megmutattam a császár iratát és a fővezér rendele- 
tét, melyeket a hét királyság földjén való utazásunk végett 
kiadtak, a mire azok így szóltak : »Isten hozott ! Velünk együtt 
mén vén, nézd meg a mi országainkat s örvendezzél és szóra- 
kozzál !« S meghagyták, hogy hétfőre felkészülődjem a Bécsből 
való elutazásra. 

Én tehát a bécsi előkelőktől, vezérektől, miniszterektől 
s a király anyjától elbúcsúztam és ismét ajándékokat kaptam. 
A követ- pasától is megkaptam az engedélyt s útiköltségül 
egy kisze piasztert adott, továbbá egy szélgyorsaságú kuhejlán 
lovat s mind nekem, mind szolgáimnak egy-egy öltözet ruhát 
ajándékozott. 


*) Törökül : iái* xXájLj 


198 


EVLIA CSELEBI 


Hétfői napon Becsből elindultam s egész az Óceán 
partján fekvő országokba, Dunkarkir, Filemenk, Amszterdám, 
Londsát városokba, Kolónia, Ruja, Hollandia, Prandaburg 
tartományokba, Praga, Eszizine városokba, egyszóval egész a 
Vu folyó partjáig elmentem. 1 * ) 


VI. Mohammed pasa követi jelentése* 

Miután az iszlám határon levő Buda várához megérkez- 
tünk és küldetésünk szerint Németországba való menetelünk 
megállapíttatott, az 1075. évi Zil-káde hónap 12. napján 3 ) 
a budai katonaság csapatával Budáról elindultunk s azon 
napon a négy órányi távolban fekvő Vörösvár állomáshelyen 
ütöttük fel sátorunkat. A következő napon ismét négy órányi 
távolságra Esztergomba mentünk s ott egy napi pihenőt tar- 
tottunk. 

Onnan mi az esztergomi béggel és a székesfehérvári Hadsi 
pasával a szárazföldön ; a budai, pesti és esztergomi ázeban 4 ) 
sereg pedig hajókon a Dunán a követ-kicserélési helyre utaz- 
tunk, melyet néhai Szulejmán szultán — irgalom és bocsánat 
neki — határhelyül jelelt ki. Mikor ez a hely már csak fél- 
órányi távolságra volt, csapatainkat elrendeztük s ekkorra 
megérkezett a Dunán és a szárazföldön a császártól jövő követ 
is 5 ) a komáromi tábornokkal, Zsuzse nevű gróffal, a ki a követ 
mellé beosztott katonaság básbugjává rendeltetett s hitvány 
szokásuk szerint csapataikat ők is összeállították. Miután a 
tolmácsok közvetítésével értekeztünk, megállapítottuk, hogy 
a követek kicserélése fél órával dél előtt történjék. 

A követ-kicserélési helyre három jelzőoszlopot tűztek le 
s mikor a megállapított idő elérkezett, mindkét fél csapatai 
helyükön maradtak és a követek csupán tíz emberrel jöttek 
előre. Az iszlám részről a követ átvételére kirendelt székes- 


9 Evlia Cselebi nyugat-európai utazásából Pozsony városán 
keresztül ismót Magyarországba jött s a következő évben 1066. már 
a magyarországi alföldi városokban utazgatott. A német helyneveket 
méginkább kiforgatja eredeti alakjukból, mint a magyar neveket s a 
Londsát, Eszizine, Vu szavak teljesen felismerhetetlenek. 

8 ) Rásid efendi Tárikhjából, mely újabban 1865. jelent meg nyom- 
tatásban a török császári nyomdában Konstantinápolyban. I. köt. 
120—127. 1. 

8 ) 1665. május 15. 

4 ) Azaban vagy azab csapatok a végvárakban helyőrségi szolgálatot 
végeztek. Öltözetük egészen magyaros volt. 

B ) Leslie Walther gróf. 

fejérvári Hadsi pasa miveliink, a német részről hasonló szol- 
gálatra kijelelt komáromi tábornok, Zsuzse gróf, az ő követ- 
jükkel a kicserélési helyhez közelített. Mivel mind a két félen 
a határszéli lakosok között az a vélemény volt elterjedve, hogy 
a ki a jelzőoszlophoz először érkezik, az a legyőzött, a ki pedig 
utóbb érkezik, az a győző, ez okból, hogy a hitetlenek követe 
egy lépéssel előttünk érkezzék a jelző oszlophoz, menetelünket 
nagyon titkon meglassítottuk s az említett követ abban a véle- 
ményben, hogy gondatlanok vagyunk, a jelző oszlophoz közelített 
s mikor az utolsó perczben észrevette, akkor már megállapodni 
nem lehetett s így kényszerűségből mielőttünk érkezett oda. 

Miután egymással találkoztunk és kezet fogtunk, Hadsi 
pasa minket a komáromi tábornoknak, a nevezett tábornok 
pedig a német követet a pasának átadta s mindegyikünk kül- 
detése irányában elindult. Az úti kiadásokról és az élelmi- 
szerekről való gondoskodás végett a császártól defterdári 
minőségben kirendelt komiszár eljővén, mihyrmndári ! ) szolgá- 
latát megkezdette s ezentúl az ó társaságában folytattuk utun- 
kat Bécs felé. 

Mikor Győr vára közelébe értünk, fogadtatásunkra a vár- 
beli lovas és gyalogos katonaság díszmenetben kijött, azért 
kíséretünket és szolgáinkat mi is katonai rendbe sorakoztattuk 
és zászlóinkat kigöngyölve s a dobot és a réztányért veretve, a 
várhoz közelfekvő helyen szállottunk meg. Onnan a hét órányi 
távolban fekvő Ovár állomásra s a következő napon hasonló- 
kép hét órányi távolságra Anburka ,*) innen pedig másnap a 
Bécstől három órányi távolságban levő Eskeler * 2 3 ) nevű városban 
szálltunk meg s elhatároztuk, hogy a következő nap Bécsbe 
megyünk. 

Ámde kíséretünk összerendezése végett az említett helyen 
két napig kellett tartózkodnunk, 4 ) azután pedig mikor dísz- 
menetben Bécs felé indulóban voltunk, nem akarták meg- 
engedni, hogy zászlóinkat kibontassuk s a dobot és réztányérat 
veressük. »Á múltban — úgymond — erre nincsen példa, 
mi egész levéltárunkat átvizsgáltuk, de ez sohasem volt szo- 
kásban, azért Szükséges, hogy ti is álljatok el eme kívánságtok- 
tól« s értésünkre adták, hogy a császár nem egyezett bele. 
Erre azonban mi így válaszoltunk : »Mi a barátság és egyet- 


*) Mihmándár, vendéglátó kalauz. 

2 ) Törökül: 

3 ) jjuai, ez Schwechát nevének elferdítése. 

4 ) A követ jelentésében szégyelte beyallani, hogy egy hétig vára- 
koztatták. 

értés nyilvánítása végett jöttünk ide. Eme kijelentéstek nem 
barátságos eljárás ; ha az ellenségeskedés okait eltávolítottá- 
tok, az ilyféle nyilatkozatot is hagyjátok el.« Mivel látták, hogy 
mi szavunk mellett állhatatosan megmaradunk, kényszerűség- 
ből beleegyeztek, hogy kívánságunk szerint vonulj unk be. 

Mikor a vártól két órányira voltunk, az összes* gyalogos 
és lovas német katonaság fogadott és a császár miniszterei közül 
való egyik tekintélyes gróf által a saját lovai közül egy fel- 
nyergelt lovat küldött s az említett rendben Bécs várán ke- 
resztülmenve, előre elkészített szállásunkra vonultunk. 

A császár minden szükségleteinkről gondoskodott s miután 
szállásunkon tíz napig pihentünk, meghívást kaptunk, hogy a 
császárral találkozzunk. Erre mi a mi dicsőséges, felséges 
padisáhunk levelét és kegyelmes ajándékait magunkhoz ve vén. 
a császártól érkező hintókra ültünk s a város közepén át kísé- 
retünkkel a császár palotájába vonultunk. Mikor a fogadó- 
terembe mentünk, melyet a nagy díván módjára rendeztek 
be, a felséges levél iránt való tiszteletből a romlott császár 
székétől egy-két rőfnyire előrelépett és a levelet fennállva 
vette kezébe s fejével egyenlő magasságra emelte s a tisztelet 
jelét ilyen módon megmutatta. Ezután is, a míg a tolmács 
közvetítésével a korábbi barátság folytatásának és a megkötött 
béke és egyezség megerősítésének kívánatos voltát előadtuk 
s az összes ajándékokat egyenkint előraktuk, egy óra hosszáig 
folytonosan állott. 

A kihallgatás befejezése után ismét szállásunkra tér- 
tünk. Kilencz hónapon át tartózkodtunk ott s hetenkint 
egyszer a császár és a főminiszter juhokat és édességeket kül- 
döttek. A vár környékén mindazokat a helyeket, melyeket 
csak akartunk, bejártuk és meglátogattuk. A császár anyjá- 
nak kertjében is nagy vendégséggel tiszteltek meg és tüntet- 
tek ki. 

Egyik napon a két órányira fekvő Régi-Becs *) nevű rom- 
ban heverő vár megtekintésére is elmentünk s mikor kérdez- 
tük : »Mi az oka, hogy ily romlott állapotban van ? «, azt felel- 
ték, hogy az érsekújvári hadjárat * 2 ) alkalmával az iszlám kato- 
naság és a tatár sereg portyázva oda jött s a nevezett helyet 
egészen elpusztította, lakosságát pedig szétszórta. De nemcsak 
ezt a helyet pusztította el, hanem még két mérföldnyire 
befelé is ment és kétszázezer foglyot elvitt. 

Bécsbe érkezésünk után a kilenczedik hónapban híre jött, 
hogy a Portára küldött követ már Budára érkezett, ezért újra 


*) Törökül: Eszki Bécs, vagyis Alt-Wien a Kahlenbergen. 

2 ) E hadjáratot részletesen leírja Evlia Cselebi i. m. 308 — 344. 1. 

a császár palotájába hívtak bennünket. A padisah számára 
írott levelet a császár adta kezünkbe *) s miután kijelentette, 
hogy a békesség és egyetértés megőrzéséről mindenkor gondos- 
kodik, visszatérésünkre az enegdélyt megadta. 

A Dunán való utazásunkra harminczkét hajót sze- 
reltek fel s bocsátottak rendelkezésünkre. Miután úti szük- 
ségleteinkről való gondoskodás végett a kapitányt, tolmácsot 
és a defterdárt kinevezték, podgyászunkkal, teherhordó álla- 
tainkkal, lovainkkal és egész kíséretünkkel hajóra szálltunk. 
Az első napon Viranuds * 2 ) nevű város közelében vetettünk 
horgonyt *és megállapodtunk. Másnap elindultunk, de útköz- 
ben hirtelen erős szél támadt, azért egy elhagyott erdős 
helyre vonultunk s mivel láttuk, hogy a heves szél az uta- 
zásban megakadályoz, az említett helyen két napig vára- 
koztunk. 

Ezután Pozsony nevű várhoz érkeztünk, hol a német 
császár koronáját 3 4 5 б ) őrzik. Itt az összes magyar hitetleneknek 
defterdárja és a várnak kapitánya, Perendsi ‘) nevű hitetlen, 
továbbá Forgács 5) nevű magyar, a ki azelőtt Újvár kapitánya 
volt és más előkelő urak fogadtak s barátságot és szívességet 
mutattak irántunk. 

Innen hat órányi távolban egy elhagyott állomáshelyen 
szállottunk meg és a következő napon nyolcz órányi távolságra 
haladva, a kormáromi szigetekre érkeztünk. Mikor onnan 
Komárom felé mentünk, a Zsuzse nevű átkozott, mivel gonosz 
természete most megváltozott, fiait és ketkhuda czímen egy 
előkelő emberét tizenöt sajkával a Dunán elénk küldötte s egy 
másik előkelő embere a várbeli katonasággal a szárazföldön 
fogadott bennünket és ágyúval s puskával tett díszlövések 
között a nevezett vár főterére vezettek. Szükségből itt is egy 
napig tartózkodtunk s másnap elindultunk a Portára. 

'Miután a követekkel a kicserélési helyhez közel eső Almás «) 
nevű faluhoz érkeztünk, itt megbeszélés történt s a felek kato- 


*) Hammer szerint (Geschichte des osmanischen Reiches III. 
580. 1.) nem közvetlen a császár kezéből vette át a követ a levelet, hanem 
a kanczellártól. A török követ kívánta ugyan, hogy a császár adja 
neki a levelet, de kívánságát nem teljesítették. 

a ) Viranuds valószínűleg Fischamend. 

а ) A követ oly tudatlan ember volt, hogy magyar koronát német 
császári koronának (nemese császárinin koronaszi) nevezte jelentésében. 

4 ) Törökül : vagyis Perényi Ferencz. 

5 ) Forgách Ádám 1663. volt Érsekújvár kapitánya. 

б ) A török kiadásban hibásan nyomtatva így van e szó : 
e helyett : jiU! 

nasága a szárazföldön és hajóik a Dunán a követ-kicserélési 
hely közelében találkoztak : Kolaguz Ali pécsi pasa katona- 
ságával s a budai katonaság s az esztergomi bej és katona- 
sága Leslie i) német követet az átvétellel megbízott komá- 
romi tábornok-grófnak, a nevezett gróf pedig minket összes 
kíséretünkkel és podgyászunkkal az említett Ali pasának át- 
adott. 2 ) 


J ) Törökül ez a név is hibásan van : íJLx^J (Luszile). 

3 ) Itt befejeződik Mohammed pasának követi jelentése. A követ- 
ség visszatéréséről Evlia Cselebi nem emlékezik meg, mivel akkor 
nem volt a követ kíséretében. 


VII. 


Evlia Cselebi elutazása a magyarországi várak 
felülvizsgálására. 

Evlia Cselebi a császár pátens-levelével Németországban 
tett utazásáról visszatérve, Budára sietett, mivel időközben 
Mohammed pasa, a Bécsbe küldött követ kíséretével már vissza- 
utazott Konstantinápolyba. 

Evlia Cselebi Budára utazása alkalmával Pozsony felé 
vette útját, melyet addig még nem látott. Utazása közben meg- 
nézte az épülőben levő Lipótvárat, a melyet akkor a törökök 
Gecsid-Űjvár, vagyis Átjáró-Űjvár néven ismertek. Ezt a 
várat a békekötés egyik pontja értelmében építtette Lipót 
király és török írónál ugyancsak szók atlan* bátorsággal mondja 
el Evlia Cselebi, hogy török szempontból mily nagy hiba volt 
e vár építését megengedni. 

Budára érkezése alkalmával a budai pasa megörvendez- 
tette azzal, hogy a budai, temesvári és váradi vilájetekben 
néhány szandsák felülvizsgálásával bízta meg. 

Az egyes szandsákokba időszakonkint kiküldött felül- 
vizsgáló vagy törökül joklamadsi kötelessége abból állott, 
hogy a szandsák területén létező várakat meglátogatta s meg- 
nézte, hogy az erődítmények jókarban vannak-e s a meg- 
határozott számú helyőrség állandóan a várban tartózkodik-e ? 
A joklamadsik, mivel hivataluk csak esetről-esetre való kikül- 
detés volt, rendes fizetést nem húztak, hanem csupán ellátás 
és előfogat illette meg őket. Mindamellett igen jövedelmező 
foglalkozás volt az, mert az egyes várparancsnokoktól úti- 
költség fejében, közben talán egy kis elnézésért is, bőven 
kapta a joklamadsi az ajándékot. Evlia Cselebi nem is tit- 
kolja ezt, sőt nyíltan meg is mondja, hogy hol és mekkora 
összeget kapott. 


204 


EVLIA CSELEBI 


Ezt a felülvizsgálatot először a Duna és Tisza közti vidéken 
végezte s itt Hatvan, Szolnok, Csongrád, Kecskemét, Jankovácz, 
Kalocsa, Baja, Zombor, Erdőd, Bács, Futak, Kovila, Titel, 
Zenta, Szabadka, Martonos, Szeged várakat és városokat 
vizsgálta meg. Ez a vizsgálat alkálidul szolgált arra, hogy 
azokat mind részletesen leírja. 

Szegednél átkelt a Tiszán s a temesvári vilájetben is szá- 
mos várat vizsgált meg, de csak azokat írja le részletesen, 
a melyeket addig még nem látott. A már egyszer leírt várakat 
csak névszerint említi fel. Körülményesen leírja azonban 
Csanád, Török-Becse, Becskerek, Gyula, Szalonta városokat. 
De legjobban érdekelte Evlia Cselebit és ezért legrészletesebben 
leírta Nagyváradot. 

Mikor a törökök 1660 -ban elfoglalták Váradot, Evlia 
Cselebi jelen volt az ostromnál s annak történetét, mint szem- 
tanú mondja el. ö volt az, a ki a vár bevétele után mint müezzin 
először énekelte el Váradon a várfalakról a szokásos muszul- 
mán imádságra hívást, a mely így kezdődik : Lá-iláh-ill-Álláh 
ve Mohammed rászpl-Alláh, vagyis : Nincs más isten, csak 
Allah és Alláhnak a prófétája Mohammed. Ezzel aztán fel- 
avatták Váradot muszulmán várossá. 

Most öt esztendő múltával újra Váradra jött Evlia Cselebi, 
hogy azt, mint most már török várost megnézze és leírja. 
S terjedelmes leírásában előttünk áll a török Várad török tiszt- 
viselőivel, közigazgatásával, hadi felszerelésével, mecsetjeivel, 
iskoláival. Érdekes különösen, a mit a váradi híres vásárokról 
ír, melyeket »piros tojás ünnepe előtt negyven nappal « tarta- 
nak. Ez a vásár, melyre török, arab, persza, sőt indiai keres- 
kedők is jöttek, húsz napig eltartott. 

Várad népe között más török nem volt, mint a hivatal* 
nokok és katonák. A város lakossága a régiekből állott. Betele- 
pült idegen nagyon kevés volt s a kik mint új lakosok letele- 
pedtek, azok nem törökök voltak, hanem görögök és néhány 
bosnyák család. 

f* Váradról Evlia Cselebi Székelyhíd, Szent-Jobb, Papmező, 
Somló, Ibrány, Adorján várakat látogatta meg. Azután Tatár- 
várra ment. Ez utóbbi hely leírásával kapcsolatban egy furcsa 

keleti regét mond el a magyarok eredetéről és nevéről, a mely 
szerint a perzsa Menucseher gyermekei vezették a magyarokat 
mai hazájukba s a magyar név a perzsa mendsár szóból szár- 
mazott. Hogy ennek a regének nagyobb valószínűséget köl- 
csönözzön, összehasonlítást tesz a magyar és perzsa nyelv 
között s arra a különös felfedezésre jut, hogy a magyar és perzsa 
nyelv rokonnyelvek s ezt még példákkal is törekszik bizo- 
nyítani. 

A városok leírásánál, mint világlátott ember, szeret össze- 
hasonlítást tenni a magyar és külföldi városok között. így pél- 
dául Gyula városáról azt mondja, hogy házai egészen a Körös 
folyó partjára épültek, úgy, hogy egyik házból a másikba csó- 
nakon járnak s ezzel a város emlékeztet Velenczére. A város 
három kapuja hasonlít a Kaspi-tenger partján fekvő Timur- 
kala város kapujához. 

Említést tesz az Alföldön található kunhalmokról, melye- 
ket honka halmoknak mond s azt állítja, hogy azok a harczban 
elesett keresztények és muszulmánok közös sírhalmai. Dicséri 
az alföldi magyar földmíveseket, mert azok sokféle terményeik- 
kel olcsóvá teszik az életet; * ' 

A magyarországi várak felülvizsgálata után Evlia Cselebi 
Erdélybe ment Apafy Mihály fejedelem látogatására. Az oláhok 
által lakott vidéken keresztülhaladva, azt a megjegyzést teszi 
az oláhokról, hogy nagyon piszkosak, míg velük ellentétben 
a magyar parasztok nagyon tiszták. 

Apafy fejedelem udvarában Evlia Cselebit, mint Melek 
Ahmed pasának unokaöcscsét, nagyon megbecsülték, a minek 
főkép az volt az oka, hogy Apafy Mihály leginkább Melek 
Ahmed pasának köszönhette fejedelemségét. 1 ) 

Gyulafehérvárról Oláhországba indult Evlia Cselebi s 
útját Temesvár felé vette. Mikor Hátszegről Krassó-Szörény 
megyébe, vagyis abban az időben temesvári vilájetbe ért, így 
szólt : »Hála isten ! itt beértünk immár az iszlám országba. « 

Ezzel befejeződnek Evlia Cselebi magyarországi utazásai; 


*) Evlia Cselebi i. m. 113. 1. 

/. Evlia Cselebi utazása Pozsonyból Budára. 

Pozsony *) vára. Építője László király volt. Mikor azelőtt 
a követ-pasával Bécsbe mentünk, ez a vár jobbról maradt el 
mellettünk, azért akkor nem nézhettük meg ; most megszemlél- 
hettük. A Duna partján egy kissé élesen felnyúló földhalmon 
épült vár, mely Üj vártól egy merhále távolságra esik. Négy- 
szögű erős vár, mely keletről nyugotra terül el s ugyanolyan 
hosszúkás négyszög alakja van, mint a belső várnak. A vár 
közepén csúcsos magaslat van, melyen egy igen magas, nagy 
palota áll, négy oldalán több száz erkélylyel és ablakkal. Ez 
annakelótte a német királyok palotája volt. E palotát 366 
nedsefi kristályból készült ablak díszíti ; négy sarkán a kon- 
stantinápolyi Galata-toronyhoz hasonló négy torony van ; 
ezeket is igen sok ablak díszíti. A tornyokat kékes ón fedi. 
Ez a palota valóságos külön belső vár gyanánt áll ; kerülete 
ezer lépés ; délkeletre néző egyetlen gyönyörű, művészi ka- 
puja van. Körösköröl mély árok veszi körül, melyben a Duna 
vize folyik. E palota körül egy szép város építésére is megásták 
az árkokat s két helyen kaput hagytak. Az egyik kaput Újvár 
felé, a másikat nyugoti irányban a Duna felé helyezték el. 
Azelőtt a királyok ebbe a belső várban levő palotába jöttek 
s ott tartották meg a tanácskozást. Itt szoktak trónra lépni 
is, azért a németek ezt a várat nagy tiszteletben tartják. 

Régente itt helyezték el az iszkenderi koronát, de Köprü- 
lüzádetól való félelmükben Bécsen túl a hat napi járóföldre 
eső Prák 2 ) városába vitték. Most a várban nincs is más, mint 
a hadi szertárak. Mostanában köröskörül, nyugotról keletre 
elnyúlóan ötszázezer lépés hosszú mély árkot ástak, melybe a 
Dunát belevezették s oly széles árok ez, hogy a Dunán járó 
hajók kiköthetnek ott. Keletről a Pozson folyó az Ak-jajla 
hegyekből jön és ez árokban egyesül a Dunával. Ez árok men- 
tében tizenegy erődítményt készítettek, melyek mindegyike 
Iszkender bástyájához hasonló. 

Pozsony külvárosa. Mondula alakban fekvő külváros, 
melynek egyik része a Duna partján, a másik oldala pedig 
Újvár irányában van. összesen háromezer, téglaépítkezésű, 


1 ) Törökül is : (Pozson). 

2 ) Prák, vagyis Prága. 

zsindelyes tetejű szép háza van, mind kertekkel és szőlőkkel. 
E külvárost 3000 arasznyi széles falkerítés veszi körül és hét 
helyen van tornya és három kapuja ; négy kolostor és kilencz 
templom van benne. Néhány kisebb tere, ötszáz boltja és három 
fogadója van. Ellenség e vár értékét nem becsülte még meg ; 
napról-napra fejlődésben van. E várat észak felől köves hegyek 
veszik körül kertekkel és szőlőkkel. Ámde e szőlők oly magas- 
laton vannak, hogy onnan a belső várban levő palotára s az 
alsó városba ágyúval, puskával annyira lehet lövöldözni, 
hogy ember ott nem járhat. Ostromlása tehát könnyű. 

A király pátens-levelét itt is megmutattam s miután 
három napig itt időztem, a kapitánytól ajándékokat és kísérő- 
ket kaptam s kelet felé egy napig menve, estéig virágzó fal- 
vakon és városokon mentem át. Néhány hely azonban romok- 
ban volt, mivel Üjvár ostroma alkalmával Hadsigibi-záde 
katonaságával e falvakat feldúlta. 1 ) Üjvár elfoglalása után 
pedig Ahmed-Geráj szultán, a tatár khán fia, katonaságával 
az Ak-jajla 2 ) hegyeken belül Felső-Magyarország tartományait 
pusztította és rabolta s itt is pusztított és rabolt. Még három 
év múlva *) sem tudták ezeket helyreállítani és mi egy éjjel 
a Vág folyó partján sátorban aludtunk. Másnap reggel a Vág 
folyó átjáróhelyét megtaláltuk s ezer vesződtséggel és fáradt- 
sággal a folyón keresztiilmenve, Újvár földje irányában men- 
tünk. Itt is néhány felégetett várost és falvat találtunk, melye- 
ket még most sem állítottak helyre. Ezeken a mezőkön sietve 
keresztülmentünk és Zsil 4 ) várához érkeztünk. 

Zsil vára . Építőjét nem tudom. Jelenleg a német császár 
uralma alá tartozik s Pozsony kormányzója, az alibán 5 ) kapitány 
kormányozza. Ezt itt már tót vilájetnek mondják. Néhányszor 
Felső-Magyarország kormányzója, a sánta Palatinus birto- 
kolta a várat. Újvár alól annak idején néhányszor portyázásra 
mentünk, de ezt a várat nem láttuk. Jelenleg a vár tele van 
magyarokkal, falvainak rájái is mind magyarok. Vára a Pozsony 
folyó partján, magaslat nékiili, erős, téglaépítkezésű szép vár, 
csakhogy kicsiny. Ötszög alakban épült s két kapuja közül 
egyik délre, a másik keletre nyílik, öt szögletén mindenütt 


') L. Evlia Cselebi i. m. 332. 1. 

8 ) Ak-jajla = Fehér-hegy. 

3 ) Ebből a megjegyzésből tehát kitűnik, hogy Evlia Cselebi nyugot- 
európai utazásából 166(1. tért vissza Magyarországba, mert Újvár ostroma 
1663. volt. 

4 ) ihj ( Z8 íl)- _ 

R ) A török kéziratban így van : faliban), valószínűleg az 

alispán szó helytelen írása. 

e gy-egy erős bástya van. Árka azonban nem mély s fala nem 
magas. Újvár elfoglalása óta azonban a német császár paran- 
csára húszezer tót rája a várhoz gyülekezett s annak előbbi 
alakját egészen átváltoztatják, mert a vár falait minden oldal- 
ról ötven lépés szélességűvé teszik s hozzákezdettek az árok 
készítéséhez is s a külváros kerítését is ötször akkorává teszik, 
mint Újvár kerítése. 

Mikor engem megláttak, az Újvár alatt és a rábamenti 
ütközetben szerzett mohammedán foglyaikat mind elrejtették 
előlem. E vár sík mezejét temérdek sok szóló és rácsos kerítésű 
kert ékesíti. E várból elindulván, délkeleti irányban 9 óráig 
menve, Gecsit-Üjvár l ) várához érkeztünk. 

Ez azon vár, melyet Újvár elfoglalása után a padisah 
engedelmével a császár építtetett, de még nincs készen. Pozsony 
és a Vág folyó között, a Vág folyó partján áll. Jelenleg negyven- 
ötvenezer hitetlen van itt együtt s néhány ezer kocsival követ, 
meszet, deszkát és egyéb szükséges anyagot hordanak s az eget- 
földet porba borítják. Valamennyien árkot ásnak s az alapok 
lerakásával foglalkoznak. A vár alapja egy ember termetének 
megfelelő mélységben csupa tégla s úgy mondják, hogy a föld 
színe fölött húsz rőf magas falat raknak. Széles és mély árkába 
tengernyi vizet folyattak. Alapja csupa bolthajtásos falakból 
áll 8 ötven lépés széles, erős téglafala lesz. Újvárhoz hasonlóan 
hatszögalakú lesz, de kétszer oly nagy, mint Újvár. A vár árkán 
kívül még egy árok ásására is meghúzták a jelző vonalat, 
de még az ásáshoz nem kezdettek. A tervezet szerint ha ez a 
vár elkészül, sokkal erősebb lesz, mint Újvár. A várfal alap- 
jából és az árokból kijövő földet a várfalak fölé a bástyákra 
hordják s mint a hangyák, úgy esnek neki a föld hordásának 
s a hét bástya fölé Elbursz hegyéhez hasonló hegyeket raknak 
össze. E várnak két kapuja van. 

Eme vár építésével e gonosz embereknek mindenesetre 
sátáni czéljuk van. Én szegény a magam felgondolása szerint 
azt gondolom, hogy ha ezt a várat felépítik és beléje negyven- 
ötvenezer katonát helyeznek, akkor nemcsak Pozsonyt oltal- 
mazzák meg, hanem alkalomadtán Újvárt is elveszik az osz- 
mánok kezéből. Nagy hiba volt e vár építésére az engedélyt 
megadni ; igen helytelen gondolat volt ez. őrizze meg a Teremtő 
Újvárt az ellenségtől ! Azon ürügy alatt, hogy a várat építik, 
a környékre százezer főnyi ellenség gyülekezett, csakhogy 
a várban lakásuk még nincs, a szükséges dolgokat, templomo- 
kat még nem építették fel, azért az összes hitetlenek a váron 
kívül sátorok alatt laknak. 


*) Gecsit-Ujvár , annyit jelent: Átjáró-Újvár. Ez a mai Lipótvár. 

Az újvári Kurt pasa azonnal jelentést tett a Portára a 
hitetlenek eme gyülekezetéről, csakhogy Kurt pasa jelentésé- 
nek nem hittek, sőt hivatalát Kücsük Mohammed pasának 
adták. E vár megszemlélése után elpusztult falvakon keresztül 
északi irányba menve, Galgofcsa J ) várához érkeztünk. 

Galgofcsa vára. A régi időben Újvár parancsnokának, 
Forgáchnak nagyatyja építtette e várat, melyet a német csá- 
szár foglalt el s jelenleg a királ-imperátor részéről a pozsonyi 
parancsnok kormányozza. A Vág folyó partján kicsiny, tégla- 
építkezésű, csinos vár. Mikor Fázil Ahmed pasa Újvárt ostro- 
molta, akkor Kibleli Musztafa pasa e várat vívta s már közel 
is volt az elfoglalásához, mikor az a hír hallatszott, hogy a 
német császár és Zerin-oglu seregei jönnek s a nagyvezírtól 
parancs érkezett, mondván : »Galgofcsa vára vívását hagyd 
abba és jöjj a táborba«. Erre Kibleli pasa ágyúit a vár alól 
el vonatván, a damaszkuszi és kozák katonasággal Újvár alá 
indult. 

Én szegény épen akkor érkeztem oda háromezer portyázó- 
val az Ak-jajla hegyek felől, igen sok zsákmánynyal, azért 
akkor nem nézhettem meg, mert Kibleli pasával együtt a tá- 
borba mentünk. Most azonban a béke idején jól megnéze- 
gettem. 

A Vág folyó partján, egy sík réten álló, négyszögalakú 
kicsiny vár volt akkor, most azonban a Vág folyó partján 
hozzáépítettek és nyolczszögű, erős, téglaépületű várrá tették. 
A régi Galgofcsa ez új várban belső vár lett, mert a kívül fekvő 
nagy külvárost is, a hol Kibleli pasa katonasága ostromsánczo- 
kat és árkokat ásott, mind sorompókerítéssel vették körül 
s nyolcz bástyát építettek és e bástyák körül is nagy árkokat 
ástak s azokba a Vág folyó vizét vezették. Az Újvár közelébe 
eső várakat mind megnagyobbították s a rájákat azokban he- 
lyezték el. 

E Vág folyón keresztülmenve, 12 órán át pusztult falvakon 
és városokon át haladtunk Újvár irányában és Nyitra 2 ) várá- 
hoz érkeztünk. Ez a mienk volt, de azután az ellenség kezébe 
került. Az ellenség ezt igen megerősítette, bástyákat állított 
körülötte s Kahkaha formájú erődítmény lett belőle. A fő- 
papok birtoka ez erős vár, melybe tizenkétezer főnyi sereget 
és végtelen sok hadi felszerelést helyeztek el. 

Reggel a vár kapitánya a király parancsa értelmében 
nekem szegénynek némi ajándékokat és ötven katona kísérőt 
adott. 


*) Galgofcsa, vagyis Galgócz. 
a ) Törökül: Nitra. 

Innen délkeleti irányban három óráig menve, Üjvár föld- 
jén a mi Surány t) várunk területére léptem. Külső városa ez 
ostrom idején elpusztult. Benn a várban ezer janicsár, ezer 
tüzér és másféle várőr van. Azon éjjel Surány várában aludtam 
s este az iszlám katonáknak elbeszéltem, hogy a császár fer- 
mánjával mikép utaztam be Németországot s a hét király 
földjét s valamennyien bámultak rajta. 

Reggel a vár agája kísérőket adott mellém és 3 óráig dél- 
keletre menve, Üjvár várához érkeztünk. Mikor a vár kapuján 
bementem, azt mondám : »Iszlám országba léptem« s hálaadó 
imádságot végeztem. Azután a vilájet válijának, Kücsük 
Mehemed pasának palotájában megszálltam s társaságával 
tisztelt meg és három napig elbeszélgettünk. Üjvár várát ő 
rövid idő alatt felvirágoztatta, sokféle építkezést végzett benne. 
Ha ilyen Kücsük Mehemed pasa-féle vitéz, bátor fezír van, 
akkor az ellenség nem meri katonáit portyázásra küldeni 
s azért Újvár is nyugodtan van. A városban olcsóság van s 
mindenfelé tele van iszlám katonával. 

Érkezésem negyedik napján Mehemed pasától ajándékot 
és kísérőket kaptam s barátaimtól elbúcsúzván, délkeleti 
irányban 9 óráig haladva, Dsigerdelen ~) várába érkeztünk. 
Egy éjszaka a parancsnoknál voltam s reggel a Duna folyón 
a nagy hídon keresztülmenve, Esztergom várába érkeztem. 
Egy éjjel Iszkender bég kormányzónál voltam s a következő 
nap reggel Fejérvárra kellett mennem, hol Musztafa pasával 
némi elszámolni valóm volt. Esztergomból haszna vehető 
kalauzokat vevén magam mellé, déli irányba hegyeken, erdő- 
kön át 5 óráig menve, Dsánbég 3) várához érkeztünk. 

Dsánbég vára. A budai ejáletben a székesfej érvári szandsák 
földjén szubasiságA) Vára egy domb tövében, négyszögalakú, 
téglából épült, csinos vár. Külvárosa palánka. Zerin-oglu ezt 
egyszer felgyújtotta, de a belső várat nem tudta elfoglalni. 
Utóbb, mikor Iszmail pasa az erdélyi hadjáratról megjött, ezt 
a várat erősebben megépítette, mint azelőtt volt. Van három- 
száz katonája, bőséges felszerelése. A városban is szép házak 
vannak épülőben. Levegője és vize kellemes ; szőlője, kertje sok. 

Innen hegyek között 5 óráig menve, Székes- Fej érvár vá- 
rába érkeztünk. Itt jóakarómnak, Musztafa pasának házában 
szálltam meg s vele egy hétig mulattunk. A rábamenti had- 
járat alkalmával neki eladott két kapitányfi és százados hadi- 


J ) Törökül: Surán. 

2 ) Dsigerdelen = Párkány. 

3 ) Zsámbék. 

4 ) Szubasi értelmét lásd fönnebb. 

foglyaimnak árából a még hiányzó összeget felvettem tőle 
s ötven bátor kísérőt magam mellé véve, keleti irányban 
6 óráig mentünk s Fái 1 ) várához érkeztünk. 

Vál vára. Mostanáig ezt még nem láttam. Zordon helyen, 
völgyben fekvő palánka erődítmény ez, téglából épült magas 
toronynyal. Van 150 főnyi katonája ; bazárja, fogadója, für- 
dője nincs. Az erdélyi hadjárat idején Zerin-oglu e várost 
megtámadta s a középső várat képező négyszögű tornyot is 
felgyújtotta és háromszáz mohamedán hivő is benne égett. 
Iszmáil pasa e várat újra felépíttette, még pedig erősebben. 
Szép kertjei és szőlői vannak. 

Innen 6 órán át a hegyek között kelet felé menve, Hamza- 
bég palánkára s onnan 3 óra alatt Buda várába érkeztünk. 

Itt a budai vezírnek, Gürdsi Mehemed pasa urunknak 
vendége voltam. Átadtam neki a német császár békeszerződés- 
levelét s a békekötésnek és Újvár biztonságba helyezésének 
rendkívül örült. Viszonzásul engem szegényt padisáhi tugrás 
levéllel három ejálet felülvizsgálásával bízott meg. Ezek voltak : 
a hatvani, szolnoki, szegedi várak ; a Csanádi, lippai, modavai, 
gyulai szandsákok és a váradi ejáletben a szenköji szandsák. 


II. Elutazásunk a várak és a szandsákok felülvizs- 
gálatára. 

Allah nevében először a Buda és Pest között levő hídon 
a Duna folyón keresztülmentem és Pesten ötven főnyi haszna- 
vehető kalauzt vettem magam mellé, kik valamennyien talika *) 
nevű kocsikra ültek s tíz óráig kelet felé sík mezőkön át haladva 
Kis-Kecskemét 3 ) nevű faluba érkeztünk: 

Ez a budai vezír birtoka ; rájái mind magyarok. A budai 
vezír számára a szénát mind ezek hordják. Innen keleti irány- 
ban 16 óráig irgalmatlan helyeken, kietlen homoksivatagokon 
és bozótos erdőkön, valamint néhány szép falun is áthaladva, 
délutáni időben Hatvan várába érkeztünk. 

Érkezésünk alkalmával a várból negyven-ötven ágyúlövést 
tettek a felülvizsgálat örömére. Egy zászlóalj határszéli har- 
czos volt itt s könnyen felülvizsgáltam az egész csapatot. 
A hiányok előtt szemet nem húnyva írtam be a jegyzőkönyvbe : 
»Mind a háromszáz katona teljesen rendben van.« Nekem sze- 

J ) A kéziratban : Jf 5 (Vál). 

fl ) A török kéziratban : *ü>JLb (talika), vagyis taliga. 

:l ) Törökül : (Kücsiik-Kecskemét). 

génynek háromszáz piaszter költséget adtak itt s reggel száz- 
ötven fegyveres, puskás kísérőt véve magam mellé, délkeleti 
irányba mentünk és Szolnok !) várába érkeztünk. 

Szolnok vára. Építője László király, a ki a felsőmagyar- 
országiak ellen építtette ezt magyar földre. Később az erdélyi 
magyaroknak, utóbb a kurucz magyaroknak kezébe került. 
Szulejmán szultán a 959. évben * 2 * 4 * 6 ) hódította meg, azután Felső- 
Magyarország ura, a sánta palatínus öregatyja foglalta el, 
a ki még inkább kiépíttette. Az 1005. évben s) pedig III. Mo- 
liammed szultán hódította meg. Eger elfoglalása után annak 
viláj etjében szandsákbégi székhely lett. Bégjének jövedelme 
40.000 ákcse. Van 300 timárbirtokosa, alajbégje, cseribasija, 
jüzbasija. Háború idején a dsebelikkel *) és a pasa katonaságá- 
val háromezer katonája van. Kapu-kuli szerdárja,&) budai 
és egri janicsár szerdárja, várparancsnoka s ötszáz főnyi vár- 
őrsége van. Sejkh-ül-iszlámja, nákib-ül-esráfja, százötven ákcse 
fizetésű kadija, szandsák vajdája, számvevője, vámszedője, 
építési és vámfelügyelóje, adófelügyelóje és más előkelő agái 
vannak. 

A vár alakja. A Tisza folyó partján egy sík réten, négy- 
szögalakú, tömésfal kerítésű erős vár. Tömésfala teljes 15 lépés 
széles. Délkeletről keletre terjedóleg fekszik s keleti részét a 
Tisza folyó öntözi. Nyugoti oldalán a Hatvan várából jövő 
Zagyva folyó folyik s a szárazföld felőli árokban, a külváros 
erődítményének árkában e folyó körülfolyván, a Tisza folyóval 
egyesül. A vár négy oldalán négy nagy bástya van. 

Három erős kapuja van : egyik nyűgöt felé a külvárosra 
nyíló Nagykapu *) a másik keletre a kertekre nyílik, a har- 
madik a Révkapu . 7 ) A vár és a külváros között a Tisza folyón 
egy fahíd van. A Gyula vára felől érkező emberek e hídon 
mennek át. A várban téglából épült mináretes művészi kupo- 
lájú dsámi van. Házai fazsindelylyel fedett házak, mivel azon- 
ban a vár belseje szűk, azért a házaknak kertjük nincs. 

Külvárosa. A vár nyugoti részén, a hídon túl fekvő kül- 
város is négyszögű, kellemes külváros. Északi és keleti részén 
mély árok van, melyben a Zagyva folyik. A Tisza folyó felől 
és a várhoz vezető irányban e külvárosnak nincs fala. E kül- 


*) Törökül : (Szőniük). 

*) 1552. Kr. xu T 

8 ) 1596. Kr. u. 

4 ) Dsebdi, a hű bérbirtokosok által jövedelmük arányában kiál- 
lított lovas katonaság. 

B ) Kapu-kuli, zsoldos katona a várak őrizetében. 

6 ) Törökül : Bőjük kapu. 

7 ) Törökül : Iszkele kapu. 

városnak összesen öt bástyája van. Hatvan vára irányában 
egy nagy kapuja van. E külvárosnak csorgok útjai nincsenek, 
valamennyien a Tisza és Zagyva folyókból isznak. 

A Tisza folyó e várostól északra Felső-Magyarország és 
Lengyelország között a Szidsán-Számur hegyeiből jön. Két 
folyó ered ott s ezek egyike az északnak menő Turla ») folyó, 
mely Lengyelország és Karava viláj eteket, Khotin és Bender 
várakat érinti és Akkermán váránál a Fekete-tengerbe ömlik ; 
a másik a hegynek nyugoti oldalán eredő Tisza folyó, mely 
Erdély és Felső-Magyarország vidékein kétszáz várat érint 
s az Oszmán birodalom határát képező egri viláj etben e Szolnok 
várát, továbbá Szeged várát és még néhány várat érintve. 
Ti tel vára alatt a Dunába folyik. E Tisza folyón sószállitó 
hajók és a Duna folyó hajói járnak. 

E vár síkságon fekszik, két nagy folyó partján s a kül- 
város végén kertek ékesítik. A vár melletti sziget-kert séta- 
hely ; ennek négy oldalát a Zagyva folyó keríti be. Itt van 
a vértanúk temetője is. Onnan a hídon keresztül menve, a 
Zagyva átelleni oldalán megszámlálhatatlan kert és liget van. 
A város vize és levegője kellemes. Lakosai bosnyák harczosok 
s többnyire kereskedéssel foglalkoznak ; szerbül, bolgárul és 
magyarul beszélnek. 

Itt is három napig időztem s a vár katonaságát meg- 
vizsgáltam. Nekem szegénynek kétszáz piasztert, egy lovat 
s egy magyar rabszolgát ajándékoztak és kétszáz fegyveres 
kísérőt adtak mellém, összes barátaimtól elbúcsúzván, déli 
irányba mentünk a síkságon és Csongrád * 2 ) várába érkeztünk. 

Csongrád vára . Építője Sekiszti 3 ) király volt. Szulejmán 
khán a szegedi hadjáratkor foglalta el ; utóbb III. Mohammed 
khán összeírása szerint a szolnoki szandsák területein eminség 4 ) 
lett. Negyven kisze jövedelmű hivatal. A Tisza folyó partján 
négyszög alakú kis palánka, melynek tömésfala azonban tíz 
lépés vastag. Van két kapuja és öt erős bástyája. Kétszáz vár- 
katonája, várparancsnoka, a szolnoki kadi helyettes bírája, 
egri janicsár szerdárja, építőmestere, vámfelügyelője és szám- 
vevője van. Szulejmán khán dsámiján kívül más dsámija nincs. 
Vannak azonban mecsetjei, medreszeje, kolostora, elemi isko- 


*) Turla, a Dnjeszter folyó. 

9 ) Törökül : 

8 ) A kéziratban : a felismerhetctlenségig eltorzított név. 

4 ) Emin, a kincstári birtokon bérleti felügyelő volt, azzal a köte- 
lezettséggel, hogy bizonyos összegű jövedelmet beszolgáltasson. Az 
eminek jövedelme néha meghatározott összeg volt, többnyire azonban 
abból állt, a mit a bérleti összegen felül be tudott zsarolni. 

Iája és egy fogadója. Fürdője nincs. Csársija, bazárja kicsiny ; 
szőlője, kertje sok van. A magyarok lázadása alkalmával 
e vár katonasága gyenge volt. 

A katonaság felét mellém vettem és sivatag helyeken 
16 órán át menve, Kecskemét pusztáin vízben szegény helye- 
ket láttam s azon éjjel szabad ég alatt mi is szomjan feküd- 
tünk le. A következő nap reggelén 5 órán át délkelet felé menve, 
Nagy -Kecskemét *) városába .értünk. 

Nagy -Kecskemét városa. A budai vezírnek birtoka ; nagy 
síkságon fekszik. Ezernél több náddal födött magyar háza, 
három temploma s itt-ott boltjai vannak. Felső -Magyarország 
egész katonasága idejön takarmányért. E Kecskemétnek 
szép magyar leányai és híres kertjei vannak. Kormányzója 
a bíró , ki kezében ezüst botot hord ; előkelő hivatala van. 
Ebbe a városba ha vendég érkezik, nem mondják neki : »Mu- 
szulmán és magyar városrész van«, hanem akárhová megy, 
örülnek neki s a muszulmán mellé kísérőket adnak s minden- 
esetre szívességet tesznek vele. Innen a síkságon kelet felé 
menve, Jankofdsa -) palánkára értünk. 

Jankofdsa palánka. Szulejmán khán építtette. Szeged vára 
földjén az egri várkatonaság tulajdona. Hét jük ákcse jövedelmű 
eminség. Szép és erős építkezésű erődítmény, összesen két- 
száz vitéz katonája van. Azalatt, míg mi ott vendégek voltunk, 
Felsó-Magyarország Szendrő várából ötszáz hitetlen e vár 
tövébe jött s ott lesbe állott. A várban levő kétszáz vitéz 
kiment az ötszáz ellen s az ellenségből ötven fejet és hetven 
foglyot hoztak, továbbá száz lovukat elvették s ezért nagy 
vígságot ültek. Én szegény e vár harczosait megszántam 
és a várvizsgálat díját sem vettem fel, hanem csupán egy 
magyar rabszolgát és két pár forgókerekű puskát fogadtam 
el. Kétszáz vitézzel nyűgöt felé menve, Kalocsa * * 3 ) palánkára 
értünk. 

Kalocsa palánka. Lajos király építkezése a vár, a melyet 
Szulejmán hódított meg. Vára a Duna folyótól egy órányira 
van. Ha a Duna kiárad, olyankor a vár sziget gyanánt közé- 
pen marad. Környéke mocsaras hely. Kikötőjével szemközt, 
a Duna folyó túlsó párt án, a budai úton Paks vára van. Vára 
tulaj dón kép a szegedi szandsákság területén van és az egri 
várkatonaság jövedelme az adója; hét jük akcse jövedelmu 
eminség. Kétszeres tömésfalakkal körülvett palánka. Belül 


*) Törökül: Bőjük -Kecskémét. 

fl ) (Jankofdsa), Jankó vácz török neve. 

3 ) (Kalocsa). 

új, erős építkezésű, négyszögű csinos vára van, mely igazán 
erős. Délkeletre néző egyetlen kapuja van, mely előtt a fahíd 
csigákkal felhúzható. Az őrök minden éjjel fel is vonják e hidat. 
E Ilid alatt mély víz van. A kapu hídja előtt egy dsámi, három 
bolt s egy kis fogadó van. A városban egy elpusztult templom 
van, a melyben gyönyörű színes festmények vannak. Mivel 
e város lakói szegények, azért a hatvan katonától nem is fo- 
gadtunk el semmit. Húsz katonát társul vevén, délkeleti irány- 
ban 1 óráig mentünk s virágzó magyar falukon áthaladva, 
Baja !) várához érkeztünk. 

Baja vára. Régi vár a szegedi szandsák területén, a Duna 
folyó partján. Százötven ákcse fizetésű járási hely ; várparancs- 
noka, nyolczvan katonája, számvevője, adófelügyelője, vám- 
felügyelője és építészeti agája van. Vára a Duna partján erős 
vár, nagy kikötővel. Bácska és Láska * 2 ) viláj eteknek nagy 
kikötője lévén e hely, jövede’me kilencz jiik ákcse, mely az 
egri katonaságé. E várossal szemközt a Duna partján Báta 
kikötője 3 4 ) van. 

A vár alakja. Kettős palánkafal kerítésű, négyszögű, szé- 
pen rendezett erődítmény. A belső várban két mihrábja *) 
van, melyek közül a Szinán pasa dsámi ja a régi időben tem- 
plom volt ; ennek egy vékony mináret tornya van. Van egy 
Ogrun-kapuja^) s egy nyugotra néző Nagy kapuja/*) A két- 
ségbevonhatatlan prófétának törvénye szerint való törvény- 
szék e kapun belül van. A belső várban ötven deszkaházon 
és tizenöt bolton kívül más építészeti munka nincs. 

A kapun kívül levő nagy külváros is tömésfal kerítésű 
palánka, melyben háromszáz alacsonyabb-magasabb deszka- 
tetejű csinos, erős ház van. Van egy mecsetje, egy kolostora, 
egy medreszeje, egy elemi iskolája, egy fogadója, egy für- 
dője, százötven boltja. Kikötőhely lévén, lakói gazdagok és 
nagyon barátságosak. E város utczái mind deszkaburkolatúak, 
mivel földje lapályos és mocsaras. Ennek is két kapuja van : 
egyik a Révkapu, mely nyugotra nyílik, a másik délkeleti irány- 
ban a Zombor városába vezető úton van. A révfőnél van a 


*) xjL (Baja). 

a ) A török írók Bácska nevéhez többnyire hozzáteszik e szót Láska 
s így írják: ^ (Bacska ve Laska.) 

3 ) Törökül : Báta iszlcdeszi. 

4 ) Mihráb a muszulmán mecsetekben az oltárt helyettesítő azon 
üreg, mely előtt áll az imám, mikor a közös imádságot végzik. Mihráb 
mindig keletnek van. Itt e helyett áll : dsámi. 

•» 5 ) Ogrun-kapu, gyalogjárók számára szolgáló kis kapu. 

•) Törökül : Bajük kapu . 

temető. Ugyanott a révfőnél van a vámfelügyelő háza is. 
E kikötő tájékán mináret magasságú domb van, honnét lefelé 
nézni sem mer az ember. 

E várat megvizsgálván, százötven társat vettem magam 
mellé és délkeletfelé 8 óráig menve, Zombor *) városába érkez- 
tünk. 

Zombor vára és városa. Építője Német- és Magyarország- 
nak királya, István király volt. A régi időben nagy város volt ; 
az építési művek nyomai néhány helyen mostanában is látha- 
tók még. Szulejmán khán vezírei közül Pertev pasa vette ezt 
el az ellenség kezéből. Vára Szeged szandsákságának terüietén, 
egy nagy síkság nyugoti részén, négyszögű, palánkaszerű erős 
vár. Belső vára csupán egy téglaépítkezésű toronyból áll 
s benne a parancsnok lakásán kívül más nincs is. E torony ka- 
puja előtt az árkon túl Szulejmán khán dsámija és fürdője 
van, de csupán kicsiny, keramit tetejű dsámi, a melyen túl 
van a külső vár. Ebben kétszáz bolt van, de ezek is többnyire 
vésnökök boltjai. E várat nagyon őrzik, a kapukat minden 
éjjel elzárják és senki be nem mehet. 

Külvárosa. E külváros a vár délkeleti részén, rácsos ker- 
tekkel és szőlőkkel ékes külváros, melynek 14 mihrábja van. 
Szeri pasa dsámijában és Metin pasa dsámi jában a pénteki 
imádságot ő ) is elvégzik, a többiek azonban csak mecsetek. 
Van kétezer keramit tetejű alacsonyabb-magasabb tágas palo- 
tája. Piri pasa palotája írem kertjéhez hasonló. 

Egy hétig időztünk itt és kedvünkre kibeszélgettük ma- 
gunkat. E városnak folyóvizei nincsenek, mindnyájan kutak- 
ból isznak. Gazdag város ez. Egy adag lóabrakot egy akcseért, 
egy bárányt tíz akcseért, egy kocsi tököt és dinnyét öt pénzért * * 3 ) 
lehet venni. Ezt a helyet nem Magyarországhoz, hanem Bácska 
és Láska viláj etekhez számítják. Lakosai oláhok és bogdánok. 4 ) 
Van két medreszeje, két kolostora, hat elemi iskolája, két 
fogadója és egy fürdője. Előkelői között a legelső Piri pasa, 
a kinek vendéglátó kegyessége szegénynek és gazdagnak, öreg- 
nek és ifjúnak mindig nyitva áll. 

A város lakosai kereskedők s valamennyien a határszéliek 
ruhája szerint öltözködnek és nagyon illedelmesen járnak. 
A város jövedelme az egri katonaság tulajdona. A Duna folyó- 


*) A kéziratban: (Szom bor). 

fi ) Pénteki imádság — szálát-i dsuma. — a melybe az uralkodó 
khalifa nevét belefoglalják. Ezt csak a dsámiban lehet végezni, a mecset- 
ben nem. 

8 ) Törökül is ez a szó van: (pensz). 

4 ) Bogdán = a moldvai. 

tói egy órányira van, kikötője pedig Erdut l ) várával szemközt 
van. Erdut vára is kikötőhely a Duna partján. E várból egy ákcse 
vizsgálati díjat sem kaptam, csupán Piri pasa á ) adott száz 
aranyat, egy lovat és szökevény rabszolgáiból három szolgát. 

Alkalmas társakkal Zombor városából elindultunk és 
5 óráig délkeletre menve, Bács 3 ) várába érkeztünk. 

Bács vára. Régi vár ez, mely egyik birodalomról a másikra 
maradt. A 934. esztendőben *) Szulejmán khán vette el a ma- 
gyar királytól. Jelenleg a szegedi szandsák bég területén 
százötven ákcse jövedelmű járás. Van sejkh-ül-iszlámja, 
nákib-ül-esráfja, várparancsnoka. Csupán nyolczvan katonája 
van. A szipáhik ketkhudájának helye. Budai és egri janicsár 
szerdárja, számvevője, adófelügyelője, vámfelügyelóje, épí- 
tészeti agája, szubasija van. 

A vár alakja. Négyszögű, téglaépítkezésű csinos vár egy 
tó mellett, mely vizét a Dunából kapja. Nyugotra nyíló egyet- 
len kapuja van. Az árkon túl, a csigás felvonóhíd fejénél két 
erős építkezésű nagy bástyán nyolcz darab sáhi ágyú van. 
A kapu fölött levő két tornyon deszkazsindelylyel fedett 
kupola van. A várban a parancsnok, imám, müezzin, zenekar- 
vezető és tüzérparancsnok házain kívül más ház nincs. A vár 
közepén egy nagy börtön van. A börtön mellett Szulejmán 
khán alacsony dsámija van. A vár alja mind üres boltozat. 
Mocsaras hely. A tóra néző kilátó-tornyon gyönyörű kilátóhely 
van, mely az ulemák gyülekezőhelye. A vár kerülete hétszáz 
lépés. 

Külső városa. Tömés palánkakerítésű fala van, mely idő- 
jártával itt-ott megrepedezett. Kerülete háromezerhatvan 
lépés. Körülötte a vár mocsaras tava van ; csupán egyik ol- 
dalon van útja. Két kapuja van : az egyik délkeletre, a másik 
északra a kertekre és szőlőkre nyílik. E városban kétszáz cse- 
repes tetejű ház van, többnyire kőből építve. A Csarsi-kapun 
belül Metin pasa dsámija van ; ugyanott van a bírósági épület 
is. E városban fürdő nincs, hanem a városon kívül van egy 
kicsiny, két rekeszű fürdő. A régi csársiban száz, az új csársi- 
ban száznegyven bolt van. E városban nyolcz imádkozóhely 
van. A régi nagy dsámi templomból alakíttatott át ; ennek 


*) A török kéziratban : (Erdut). Hevenesi térképén is Érdül 

néven jelezve. Erdut = Erdőd. 

9 ) Piri pasát országfoglaló latornak jellemzi Pasko Kristóf. Török- 
magyar állokmánytár IV. 415. 
s ) (Báds). 

9 1527. Kr. u. 

a hosszúsága negyven lépés, szélessége harmincz lépés ; harang- 
tornyát mináretté változtatták át. E mináret magas csúcsára 
a sztambuli bosztándsi-basik sapkájához l ) hasonló, művészi, 
ólmozott kíiláhot tettek. A többi imádkozóhely mind csak 
mecset. A bég palotája e városban van s szép ház. Levegője 
és vize kellemes ; lakói szépek és barátságosak. Nagyon gazdag 
város. Kikötője délkeletre két órányira van a Duna partján. 
Átellenben a Duna partján, a budai úton, a szeré mi szandsák 
földjén Szotin palánka látható egy dombon. E Bács vára 
népe is bosnyák s bosnyákul beszélnek és kereskedéssel fog- 
lalkoznak. Valamennyien a határszéliek ruháját viselik s fe- 
jükre kalpagot tesznek. Asszonyaik nagyon illedelmesen jár- 
nak. Jótékonyak, a szegényeket gondozzák. 

Innen, társakat véve magam mellé, 6 óra alatt délkeleti 
irányban Futak -) palánkára értünk. 

Faiak vára. Régi művű erődítmény, egy kissé rongált is 
és méginkább hanyatlóban van. Szulejmán khán vezíre, 
Ahmed pasa hódította meg. Jelenleg a szegedi szandsák terü- 
letén vajdaság. Vára a Duna folyó partján, négyszögű, tömés- 
fal kerítésű palánka. Parancsnoka, nyolczvan várkatonája, 
janicsár szerdárja van. Bács járásának helyettes-bírósági szék- 
helye. Négy imahelye van : egyik Szulejmán khán dsámija, a 
többi pedig mecset. Csupán 180 szegényes háza van. Innen 
7 óráig kelet felé menve, Kovila ;í ) palánkára értünk. 

Kovila palánka. Kovila bosnyákul van s annyit jelent: 
víz. Ez itt nem Magyarország, hanem bosnyák vilájet. Épí- 
tője egyik szerb király volt. Szulejmán khán másod vezíre, 
Ahmed pasa hódította meg. Jelenleg Szulejmán khán össze- 
írása szerint a szegedi szandsákban eminség s az egri katonaság 
javadalma. Parancsnoka, ötven katonája és janicsár szer- 
dárja van. Vára a Duna folyó partján, ötszög alakú, tömésfal 
kerítésű palánka. A várban kétszáz szűk kis bolt, négy mecset, 
egy fogadó, egy fürdő s egy dervis-kolostor van. Társakat 
vettem magamhoz s kelet felé menve, öt óra alatt Titel 1 ) 
várába értünk. 

Titel vára. Belgrád vár tulajdonosa építtette. A 932. 
évben 5 ) Ibráhim pasa foglalta el. Néhányszor az ellenség ke- 
zébe került, végre Ahmed pasa másodvezír és Uláma pasa 


*) Törökül lciilah, csonka kúpalakú magas sapka. Ilyent viselnek 
ma is a dervisek. 

9 ) A török kéziratban : (Vutok) alakban van írva. 

a ) jdL>y» (Kovila). 

*) JüÜ (Titel). 

•) 1526. Kr. u. 

visszafoglalták. A szegedi szandsákban vajdaság. Parancs- 
noka, húsz várkatonája, helyettes bírája, számvevője, janicsár 
szerdárja, eminje, adószedő agája, építészeti agája van. Sejkh- 
ül-iszlámja Belgrádban lakik. Vára a Tisza folyónak a Dunába 
ömlésénél, négyszögű kicsiny vár. Kerülete ezer lépés, össze- 
sen három mihrábja, három inedreszeje, két kolostora, négy 
elemi iskolája van. Bazárjában nyolczvan bolt van. Kikötője 
jól épített. Háromszáz sóraktára s más terményraktárai van- 
nak, mivel az erdélyi vilájet minden sója innen megy a Dunán. 
Lakosai sókereskedők és nagyon gazdagok, barátságosak, vi- 
dámak. E város átellenében a Dunán túl Iszlánkámin *) és Vá- 
rnáin 2 ) várak vannak. 

E várban a vizsgálat díját felvéve, társakat vettem 
magamhoz s észak felé 9 órát menve, Zenta 3) palánkára 
értünk. 

Zenta p alánka. A belgrádi királyok építkezése. A 934. esz- 
tendőben 4 ) Szulejmán khán foglalta el. A szegedi szandsák 
földjén a Tisza folyó partján, egy sík réten négyszögű kis 
palánka. Parancsnoka, húsz katonája, eminje, helyettes bírája 
van. A várban néhány kisebbszerű bolt és egy dsámi van, 
melyet templomból alakítottak át. Onnan 7 óráig menve, 
Szabadka 5 ) palánkára értünk. 

Szabadka palánka. Bocskai herczeg építkezése. Ez híres 
herczeg volt és Horvátországban népdalban is éneklik a nevét ; 
róla szól a »Davoridsu Bocskai Marku« dal. A 932. évben <>) 
Szulejmán khán foglalta el. Az 1003 évben ?) véletlenül az 
ellenség kezébe került, de Szinán pasa visszafoglalta. Jelenleg 
a szegedi szandsák földjén vámfelügyelőségi hely. Parancs- 
noka és százötven vitéz várkatonája folyton a felsőmagyar- 
országiakkal harczol. Van janicsár szerdárja, helyettes bírája, 
számvevője, adószedője, eminje, építészeti agája. Vára egy 
végtelen terjedelmű sík mezőség közepén fekszik. Nyugoti 
részén egy kis tó van, melyben különféle ízletes halak vannak. 
Várában negyven katonaház és egy dsámi van. Külső városa 
fejlődő tömésfal kerítésű palánka, melyben száznegyven nádas 


9 (Iszlankamin), vagyis Szalankemény. 

8 ) (Varadin), Pétervárad török neve. 

s ) A kéziratban: (Szenta), vagyis Zenta. 

9 1527. Kr. u. 

5 ) A török kéziratban : (Szopocska), a mi nem lehet 

más, mint Szabadka. 

•) 1526. Kr. u. 

9 1595. Kr. u. 


220 


EVLIA CSELEBI 


tetejű magyar ház van. Kertje és szőlője igen sok van. Innen 
elindulván, 6 óra alatt Martonos !) várába érkeztünk. 

Martonos vára. Építője nevéről elnevezett régi hely. 
A 932. évben foglaltatott el. A szegedi szandsákban az egri 
katonaság javadalma. Várparancsnoka és tizenöt várkatonája 
van. Vára a Tisza folyó partján fekvő kicsiny vár. Külvárosa 
150 nádas magyar házat és egy templomot foglal magában. 
E várból igen nehezen lehet a szárazföldön Szeged várába menni, 
azért összes lovainkat hajóra raktuk és a martonosi vízen 
Szeged felé mentünk. Egy óra alatt a vízen átmenvén, lovainkra 
ültünk és Szegedre * 2 ) érkeztünk. 

Szeged vára. Építője Felsö-Magyarországnak Pranszonák 3 ) 
nevű bánja volt. Azután a 933. évi Zilhidse hónapban 4 ) Ibrá- 
him pasa főszerdár Szüle j mán khántól egy konaknyira elóre- 
ment és negyvenezer szulejmáni vitézzel Szeged várától három 
merhále távolságban megállott és a környék feldúlását és 
elpusztítását megparancsolta. Ezután pedig Ibráhim pasa 
gyorsan a vár alá ment, ostromsánczba vonult és erős harczot 
kezdett. Az ostrom harmadik napján Szulejmán khán is meg- 
érkezett tengernyi haderejével és kegyetlen ütközet után 
várat feladással elfoglalta. A kivonult hatezer hitetlen mind 
Szolnok várába ment. 5 ) Szeged templomait a bálványoktól 
megtisztította és iszlám mecsetekké változtatta. Azután a 
gondos Szulejmán khán látta, hogy e vár nagyon helyén van 
ugyan, de nagyon kicsiny, azért tehát az öreg Szinán építő- 
mester e várhoz egy erős téglaépítkezésű erődítményt készí- 
tett, mely oly rendkívüli látvány, hogy a szemlélő elméjét 
megzavarja. 

Szeged vár alakja. Kerülete 4000 lépés ; tornyai megannyi 
előbástyák ; a víztorony a Tisza folyó partján van. Minden 
toronyban negyven-ötven kisebb-nagyobb sáhi ágyú van. 
Két kapuja van : egyik keleti oldalon a szőlők és kertekre 
néző kapu, mely mindig zárva van és csak szükség esetén 
nyílik meg ; a másik az északra néző Szolnoki-kapu. A vár 
keleti falát a Tisza folyó öntözi ; kikötője is azon az oldalon 

*) JÍjJjJjIo (Martonos). 

9 ) (Szegedin). A Szegedin nevet a szlávok tói vették át a 

törökök. 

3 ) A kéziratban (Pranszonak). Ez is -egyike azoknak a 

felismerhetetlenül eltorzított vagy épen költött neveknek, a minő a 
keleti íróknál gyakran fordul eló, mikor idegenekről írnak. 

4 ) 1526. szeptember vége. 

6 ) Szolnok még ekkor magyar kézben volt. 

van s a Tisza és a Duna hajói mind közlekednek oda. Mikor 
a Tisza vize nagyon kiáradott, a vár falait itt-ott megrongálta. 
A Tisza folyó az egész várat megkerüli, mivel a vár négy olda- 
lát árok veszi körül. Az ellenség idejéből a mai belső vár ma- 
radt fenn. A külső vár nem oly rendezett és díszes, mint a 
belső, csak Szulejmán khánnak ódonszerű dsámija és ennek 
mináretje érdemes látnivaló. A vár falának belső oldala tömés- 
föld, a külső városnak pedig egész körülete tömésfal. összesen 
3000 deszkazsindelyes alacsonyabb -magasabb háza van. Egy 
fürdője, egy fogadója, tizenegy kisebb-nagyobb temploma van, 
de sok rombadőlt helye is van. Kétszáz bolt, egy medresze, 
két kolostor és két elemi iskola van benne. 

Külvárosát is a Tisza folyó folyj a körül, mivel ez is árokkal 
van kerítve. Várparancsnoka és háromszáz vitéz és híres 
várkatonája van. Midőn mi ott voltunk Felső-Magyarország- 
ból négyszáz katona jött s a váron kívül a honka l ) halmok 
mögött a muszulmán népet lesték. Reggel az iszlám katonaság 
kiment és hevenyészett ütközet történt, a melyben Szedsán- 
záde besli aga, 2 ) továbbá a martalócz-aga 3 ) és tizenegy vitéz 
vértanú lett és az ütközet helyén maradt. Az ellenségből har- 
minczan fogságba kerültek. A várparancsnok gazdag lett és 
vígan volt. Én szegény azonban a vizsgálat czífnen semmit 
sem kaptam, hanem mivel én is az ütközetben voltam, két 
foglyot, két lovat és két magyar puskát adtak. 

Szulejmán khán törvénye szerint a bácskai szandsák 
székhelye itt van ; az új törvény szerint pedig a szandsákpasa 
majd itt, majd Bács várában székel. Pasájának jövedelme 
500.000 ákcse ; van 9 ziámetje és 200 tímárja. Van alaj bégje, 
cseribasija, jüzbasija. A dsebelikkel 4 ) együtt bégjének katona- 
sága szabály szerint 3000 katona. Van sejkh-ül-iszlámja, nákib- 
ül-seráfja, egri janicsár szerdárja és vámfelügyelője. Száz- 
ötven ákcse jövedelmű bírósági járás. Adója 24.000 jük ákcse 
az egri őrségé. Van dsebedsi agája, váragája, számvevő agája, 
adószedője, építési felügyelője. 

Mivel itt a szegedi szandsák elvégződik, a hitharczosok- 
tól elbúcsúztam s alkalmas társakkal a vár alatt ellovagolván, 
a Tisza folyón keresztülmentünk és a temesvári ejáletben 


9 Honka halom nevet Szeged tájékán hallotta az író. Lehet, hogy 
máskép ejtették ki, de Evlia juüjJfc alakban írta. 

a ) Besli aga , a zsoldos lovasság egyik csapatának, a besliknek 
parancsnoka. i 

®) A martalóczok, törökül martolosz, török szolgálatban álló keresz- 
tény katonák voltak. 

4 ) Dseheli, a ziámet- és timárbirtokosok által kiállított katona. 


222 


EVLIA CSELEBI 


fekvő Csanádi szandsák területére léptünk. Keleti irányban 
egy nyíllövésnyire haladva, a nagy Maros *) folyó partjára men- 
tünk. Ez a Maros folyó az erdélyi vilájetben Kolcsvár 2 ) hegyei- 
ből ered, néhány várat és várost érintvén, néhány forrásvizet 
is magába gyüjtvén, és nyűgöt felé folyik, azután Szeged vára 
közelében a Tisza folyóval egyesül s a kettő együtt tenger 
gyanánt folyik. 

E folyón hajóval mentünk keresztül s majd mezóségen, 
majd szőlők között haladva, 6 óra alatt Csanád 3 ) várához ér- 
keztünk. 

Csanád vára. Építője Menucseher gyermekei közül való 
Dujbángur 4 * * * ) volt ; azután kézről kézre került s virágzóvá lett ; 
A 958. évben s) az erdélyi királytól Szulejmán khán foglalta 
el. Azután ismét az ellenség kezébe került s az 1007. évben 6) 
Szaturdsi pasa foglalta el s a menekülő várőrséget mind össze- 
törte és fogságra vetette. 

Jelenleg a temesvári ejáletben külön szandsákbégi szék- 
hely; mir-i livájának jövedelme 400.000 ákcse. Egy ziámetje 
és 600 timárja van. Bégjének 1000 emberével együtt 6000 ka- 
tonája van háború idején. Alajbégje, cseribasija, jüzbasija, 
lovassági ketkhudája, janicsár szerdárja, várparancsnoka, 
háromszáz várkatonája, sejkh-ül-iszlámja, nákib-ül-esráfja, 
százötven ákcse fizetésű bírósága, számvevője, adószedője, 
vámfelügyelője, építési felügyelője, topcsi-basija,?) dsebedsi- 
basija, 8 9 ) martalócz agája van. 

Csanád vár alakja. A Maros folyótól egy nyíllövés távol- 
ságra, egy síkságon fekszik. Középítkezésű, négyszögű, erős 
vár. Kerülete 700 lépés és igen erős fala van. Benn a várban 
négy templomból alakított mináretes dsámi van. A khunkjár- 
dsámi, az imám, müezzin, a parancsnok és a zenekar főnöké- 
nek házai, továbbá a hadi szertár, gabonamagtár és a bál- 
jemez ágyúk itt vannak a belső várban. A belső várnak kettős 
erős vaskapuja és mély, földalatti börtöne van, mely Szidsin <3 ) 


*) Törökül : \jujy c (Moris). 

9 ) y (Koldsvár). 

3 ) (Csanad). 


4 ) Ezt a különös mesét keletről hozta az író. (Duj- 

bángur) név még csak nem is elferdítése valamely magyar névnek. 


*) 1551. Kr. u. 

«) 1598. Kr. u. 

') Topcsi-basi, a tüzérség felügyelője. 

8 ) Dsebedmk, fegyverkészítő és fegyvergondozó katonák voltak. 

9 ) Szidsin, a pokol mélysége. Innen- a földalatti börtönöket is 
szidsin szóval nevezik. 

gödréhez hasonlít. E börtönnel összefüggőleg van a nagy torony, 
mely egészen téglaépület. 

Középső vára. A belső vár árkán kívül egy mecset és a 
próféta törvénye szerint működő törvényszék van. E középső 
vár tömésfal kerítésű palánka ; nyugoti oldalon van egy kapuja. 
A vár kerülete 1000 lépés, benne 185 alacsonyabb-magasabb 
deszkazsindelyes és keramitos tetejű ház van. Legkülönb vala- 
mennyi közt a bejzáde háza ; ezzel összefüggőleg egy romba 
dőlt -monostor van. Nyolcz boltja van. E középső város összes 
utczáit deszkapadló burkolat fedi, mivel itt télen igen nagy 
sár van. 

Külső nagy város. Ez mindegyik városrésznél tágasabb, 
szép és népes hely, mely köröskörül csupa jálvántölgyfa ge- 
rendákkal épített tömésfal kerítésű palánka. Három kapuja 
van, melyek egyike keletre, a másik nyugotra, a harmadik 
északra nyíló kapu. Van 350 tágas, kőépítkezésű, rózsaszínű 
keramittal fedett háza s mindegyik mellett kert van. Itt-ott 
sással és náddal fedett szegényes házai is vannak. Tizenkét 
mihrábja van. Alidsi Oszmán aga dsámija új építkezésű csinos 
dsámi. A középső vár kapuja előtt van Gázi Kücsük Báli bég 
dsámija, melynek alapítója is ott van eltemetve egy tégla- 
építkezésű kupola alatt. A Csanádi bég palotája is e dsámi 
közelében van. A többi imádkozóhely mecset. 

Három medreszeje, három kolostora, négy elemi iskolája 
és háromszáz kézműves boltja van. Meg is lehet itt minden 
árúczikket kapni. Van egy kis fürdője és három kereskedő- 
háza, 1 ) de karavánszerája 2 ) nincs. Az előkelőknek kapuja a 
vendégek számára nyitva van és senki idegen nem kénytelen 
fogadóba szállni. E külvároson kívül is még sok ház van, de 
azt nem tudom, hogy mennyi. Ezek nincsenek palánkaf ál- 
lal kerítve. Sok szőlője és kertje van. A város összes 
lakossága a Maros folyóból viszi a vizet. Kellemes levegője 
van. Nagyon gazdag hely ez. Lakói esténként nagy vendég- 
ségeket adnak egymásnak ; ezek is bosnyákul beszélnek és a 
határszéliek ruháját viselik s a határszéli vitézek módjára 
pót űrt 3 ) hordanak. 

E várost jól megnézegettem és a várvizsgálatért három- 
száz piasztert kaptam. Társaimmal innen ismét keletre mentem 
és 3 óra alatt Besova * *) várába értünk. 


*) Kereskedő ház, hová az utazó, vásározó kereskedők portékájukat 
lerakják. 

9 ) Karavánszcráj , az utasok szállóhelye keleten. 

•) Potur, a bosnyákok bő n mirágja. 

4 ) A török kéziratban : (Bes-ova), talán Bessenyő. 

Besova vára. Építője Mikhál erdélyi király volt. A 958. 
esztendőben *) Szulejmán khán vezíre, Kodsa Mehemed 
pasa foglalta el. Jelenleg a Csanádi szandsákban vajdaság. 
Vára a Marosból kiáradt mocsaras tó partján négyszög alakú 
kis palánka, melynek kerülete csak ezer lépés. Parancsnoka 
és húsz várkatonája van. Egy templomból átalakított dsámija, 
két mecsetje, egy kolostora, egy medreszeje, két elemi iskolája, 
egy kis fürdője s egy fogadója, továbbá nyolcz boltja és két- 
száz deszkatetejű háza van. Az itteni kertekben termő dinnye 
oly kellemes ízű, hogy az le nem írható s ezt az édes ízű, dús 
levű dinnyét egy kocsival öt piaszterért adják. Mikor azonban 
a Maros folyó kiárad és a kertek víz alá merülnek, olyankor 
a dinnye drága szokott lenni. Innen virágzó falvak közt ha- 
ladva, a Tisza folyó mentén Becse *) várához érkeztünk. 

Becse vára. Építője Isztfán ») erdélyi király. Néhányszor 
oszmánli kézre jutott ugyan, de végleg a 958. évben Szulejmán 
khán idejében Kodsa Mehemed pasa foglalta el. A Csanádi 
szandsákban vajdaság és vakufbirtok. Parancsnoka, negyven 
várkatonája, számvevője, egri janicsár szerdárja és vámfel- 
ügyelóje van. Vámja a temesvári őrség részére hétezer ákcsé- 
ért bérbevétetett. Vára a Tisza folyó partján, négyszögű, 
téglaépítkezésű csinos vár, melynek egész kerülete ötszáz 
lépés. A vár árkában a Tisza folyik. Egyik kapuja a Rév- 
kapu, másik az Ogrun-kapu. A révfőnél van egy fogadója és 
öt ven raktára. Egy templomból átalakított dsámija, egy med- 
reszeje, három elemi iskolája, egy kolostora, egy fürdője, 
negyven boltja, száz keramit tetejű és nádas háza van. Nagy 
kikötőhely ez ; lakossága többnyire sóval és hallal kereske- 
dik. Nagyon barátságos emberek s valamennyien a határ- 
széliek ruháját viselik és kalpagot hordanak. Nagyon kellemes 
és csinos város ez, sok kertjével, szőlőjével. A vizsgálati díjat 
itt is felvettem s azután keleti irányban, virágzó falvakon és 
mezőkön áthaladva, 6 óra alatt Beskelek l * * 4 5 ) palánkára értünk. 

Beskelek palánka. Ezt Becskereknek &) is mondják. Szulej- 
mán khán idejében Szokolli Topái Mehemed pasa foglalta el 


l ) 1551. Kr. u. 

fi ) Törökül : ^sjVo (Becsi), a mai Török-Becse. 

8 ) Isztfán király , János Zsigmond neve a törököknél. Verbóczy 
úgy jelentette a szultánnak még a gyermek keresztelője előtt, hogy 
István lesz a neve, azért a törökök következetesen megmaradtak e név 
mellett. 

4 ) Becskerek nevét az író át törökösí tette s így írja ki : dULS^ jjio 
(Bes-kelek) a mi annyit jelent: öt dinnye. 

5 ) A magyar elnevezést is kiírja: (Becs-kerek). 

s az említett vezír a szultáni termán értelmében a várat szé- 
pen megépíttette, a császári irat i) pedig a lakosságát minden- 
féle közadótól és tehertől felmentette. E városnak minden köz- 
épülete Szokolli Mehemed pasa építkezése, a ki azokat mind 
téglából építtette. Vámja és törvényes tizedei mind vakuf- 
birtokok. Noha a Csanádi szandsák földjén van, de azért a 
szandsákbégnek semmi beleszólása nincsen. Százötven ákcse 
jövedelmű bíróság. Muftija, nákib-lil-esráfja, eminje van. 
E várból, mivel vakufbirtok, egy akcset sem vittünk el, 
de nem is adtak. E vár tövében folyik a Begi *) folyó, mely 
Erdélyországból jön s néhány ezer kertet megöntözve, a 
Tisza folyóval egyesül. Levegője és vize kellemes. Szaba- 
dalmazott népe van, kik között nagyon sok gazdag kereskedő 
hádsi 3) van. 

Innen kelet felé menve, 8 órán át majd síkságokon, majd 
tölgyfaerdőkön haladtunk kersztül és Fenlak *) várához érkez- 
tünk. Ezt Kodsa Mehemed pasa foglalta el. A temesvári vezír 
birtoka és vajdasága. Egy magaslat tetején kicsiny vár. r >) 

Innen 2 óráig a Maros partján menve, Arad várához ér- 
keztünk. Mikor Ali pasával a váradi ütközetbe mentünk, 
akkor ezt részletesen leírtam. 6) Nagyon fejlődött hely ez és 
Köprüli Mohammed pasa birtoka lett. 

Innen Lippa , Radna , Sólymos, Világos 7 ) várakon átmenve, 
Jánova 8 ) várába értünk. A jánovai vezírtől, Dserrah Kászim 
pasától ajándékokat kaptunk s azokat mint a várőrség vizsgá- 
latának díját elfogadtuk. Innen százötven fegyveres vitéz 
kíséretében Gyula*) vára felé indultam. 

Jánova (Jenő) várából nyűgöt felé egy óráig menve, 
Csikula !<>) nevű faluba értünk. Innen ismét nyugoti irányban 
síkmezőkön áthaladva, Szaranda u ) faluba jutottunk. Ez a 
jánovai (jenői) szandsák területén csinos oláh falu. 


*) A törökben: Ichátt-i sehrijari. 

°) Törökül : (Begi), e helyett : Béga. 

3 ) Hádsi, zarándok, a ki már Mekkában járt. 


4 ) 

6 ) Leírása bővebben Evlia i. m. 16. 1. 

*) I. m. 17. 1. 

’) Ezek leírása i. m. 18 — 24. 1. 

8 ) Jánova, Jenő neve a törököknél. Jenő vár terjedelmes leírása 
i. m. 25—28. 1. 

9 ) Törökül írva: 

,0 ) Törökül : \} jJLks* (Csikula), Sikula falu Aradmegyében. 
n ) Törökül írva: ijüi, ^ (Szaranda), Zaránd nagyközség Arad- 
megye kis jenen járásában. ^ 

Innen ismét sík mezőkön nyűgöt felé haladva, Sziderkin 1 ) 
faluba értünk. A gyulai szandsákban oláh és magyar rájákkal, 
csinos falu, szabad ziámet. E faluban a felső -magyarországi 
katonáktól való félelmünkben megbízható őröket állítottunk 
körénk s lovaink számára takarmányt vágattunk s egy kissé 
kipihenve magunkat, éjfélkor újra lóra ültünk s felfegyver- 
kezve, félelem és rettegés között mentünk át a veszélyes helye- 
ken s 8 óra alatt Gyula várába érkeztünk. 

Gyula vára. Mikor a boldogult Szulejmán khán Zerin-Oglu 
székhelye, Szigetvár ellen haddal indult és útjában épen 
Belgrádba érkezett, akkor jöttek a panaszos küldöttek a te- 
mesvári ejáletben szorongatott Ahmed pasától. Gyula várá- 
nak az erdélyi hitetlenek kezéből való elvétele végett tehát 
Pertev pasa harmadik vezírnek nyolcz van ezer katona és negy- 
ven darab báljemez ágyú és más különféle hadi készlet adatván, 
Temesvár felé vonult. 

Pertev pasa a temesvári vezírt, Ahmed pasát a sereg élő- 
csapatához rendelte és a legnagyobb sietséggel, időt és kegyel- 
met nem adva, e Gyula várát ostrom alá fogta s negyven nap 
és negyven éjjel kegyetlen harczot vívott s a vár néhány kül- 
városán repedéseket okozván, a vár alatt tengerhez hasonlóan 
elterülő mocsárnak egyik részébe Demavend hegyéhez hasonló 
magasságba földet hányt. Végre a várnak az ágyúk által meg- 
rongált helyén a muszulmán hitharczosok rohamot intéztek 
s az ellenséget törve-zúzva, a kívül fekvő hármas várat elfog- 
lalták. Akik életben maradtak, azok a várba zárkóztak és szív- 
vel-lélekkel harczra vágyódván, a várból így kezdtek beszélni : 

»Ej ! török katonák ! padisáhtok, Szulejmán khán Szi- 
getvár alatt megbetegedett és meghalt. Mi ezt a várat nektek 
oda nem adjuk.« 

Pertev pasa, okosan gondolkodva, így szólt : »Az ellen- 
ség beszédje igaz is, hazugság is lehet. Mi azonban csupán a 
dolgunk után lássunk. « S szemüket sem hunyorítva, éjjel- 
nappal hét oldalról támadták a belső várat s végre a negyven- 
ötödik napon a várból az ellenség keresztes zászlóit meghajtotta 
s utána kivonult a várból, mely így feladás folytán elfoglal- 
tatott. 

A vár kulcsait Szigetvár alá küldötték, de Szulejmán 
khánt már halva találták akkor. Azután Pertev pasa Gyula 
várát kellőkép kijavíttatta s mindenféle felszereléssel tizen- 
kétezer katonát helyezett el benne őrségül. Az elfoglalás után 
a temesvári ejáletben külön szandsákbégi székhelylyé tették, 
maguk pedig egyenesen Szigetvár alá mentek. 


*) Törökül: (Sziderkin). Elpusztult hely. 

Törvény szerint Gyula vár bégjének jövedelme 240.000 
jük ákcse. Van 12 ziámetbirtokosa és 500 tímárbirtokosa. 
Alajbégje, cseri-basija, jüz-basija van. Háború idején a tímár- 
birtokosok dsebelijeivel és bégjének katonaságával és vár- 
őrségével összesen nyolczezer válogatott és teljesen felfegy- 
verzett katonája van. Sejkh-ül-iszlámja, nákib-ül-esráfja, há- 
romszáz ákcse fizetésű kadija, lovassági ketkhudája, janicsár 
szerdárja, egri és budai katonasági szerdárja, várparancsnoka, 
tugos váragája, Rusztemhez hasonló várkatonasága, tüzér- 
parancsnoka, dsebedsi-basija, vámfelügyelője, számvevő agája, 
adószedője, építészeti főnöke és más előkelői vannak. 

A vár leírása. A Körös *) folyó mocsarában, a Szaharához 
hasonló sík helyen fekszik e nagy vár, körülvéve mocsarakkal, 
posványokkal és nádasokkal. Környező magaslata egy oldal- 
ról sincs. A Körös folyó az erdélyországi Sidsevár és Peszán 
hegyeiből gyülemlik össze és Jenő árkain és városán átfolyván, 
e Gyula vára környékét megöntözi. Nagy és félelmes mocsaras 
tavat képez itt, azután innen nyűgöt felé folyik s az egri ejá- 
letben Csongrád vár árka előtt a nagy folyóba ömlik. 

E Gyula várának belső erődítménye részint tömésfal, 
részint téglaépítkezés. Negyven rőf magasságú, négyszögalakú, 
magas tornyú belső vár, a melynek tornyai horgas szegekkel 
és mindenféle hadiszerekkel telve vannak. E belső várban 
csak a parancsnok aga lakik s a magtárak és szertárak vannak 
benne. A belső vár kapuja észak felé néz s a kapuhoz negyven 
fokú falépcsőn kell felmenni. Háború idején ezeket a lépcsőket 
felhúzzák a belső várba s olyankor a kapuhoz egy oldalról sem 
lehet hozzáférni. Ez a kapu kettős és a két kapu között a pokol 
mélységéhez hasonló börtön van, melybe a város előkelőinek 
foglyait minden éjjel bezárják s reggel ismét kibocsátják őket 
és szolgálatot tétetnek velük. Sem a belső, sem a külső várnak 
nincsenek árkai, mert az egész mocsárban van. Csak a külső 
nagy külvárosnak nyugoti részén, a középső kapunál egy kis 
helyen van árok, hol faludon kell átmenni. Abban az árokban 
is a Körös folyik. 

A belső várnak négy tornya között a Szécsi torony * 2 ) vala- 
mennyinél magasabb s az egész vilájet mezői, szántóföldjei 
onnan mind meglátszanak. Van egy fából épült magas torony- 
erődítménye is, melynek köröskörül nagy sáhi ágyúi vannak, 
úgy, hogy ez ágyúk közelébe még madár se szállhat. Ez erődít- 
ményen éjjel-nappal néhány várőr őrködik s ha valamely 

*) Törökül : (Keres). 

2 ) A kéziratban : (Szedsi kule). 

oldalról ellenség jön, a várparancsnoknak azonnal hírt adnak 
s az ágyúkat elsütik. A város előkelő emberei ezen messzelátó 
toronyerődítményre felmennek s ott társalognak. Mikor az 
ellenség kezében volt ez a vár, akkor a belső vár előtt egy 
téglából épült várfal is volt, melynek alapjai most is láthatók. 
Ha ezt kijavítanák, Gyula vár egész új életre kelne. 

E belső vár nyugoti oldala előtt van a középső város. 

Középsó város. Ez a középső város a belső vár nyugoti 
oldalát övezi. A belső vár keleti oldalán tengerhez hasonló 
mocsár van. A középső város fala a tópartján negyven láb 
széles tömés-palánkafal ; magassága húsz róf. Mély mocsár- 
ban fekvő négyszögű erődítmény ez is ; kerülete kétezer lépés. 
Hét bástyája van, melyek mindegyikébe hetven darab kisebb- 
nagyobb bál j emez ágyút helyeztek el. E középső városban 
csak ötven deszkazsindelyes tetejű ház és búzamagtár van, 
a mely egészen tele van búzával. Két kapuja van a városnak, 
melyek közül az egyik, a nagy kapu, téglaboltozatú. 

A második külváros. Ez a külváros az előbbit övezi. Ennek 
is negyven lépés széles, erős palánkafala van. E városok egyi- 
kéből a másikba át lehet menni, mert közöttük átjáró kapuk 
vannak. E városban körülbelül száz deszkazsindelyes ház van. 
A kapuja fölött levő toronyórának harangja egy konaknyi 
távolságra is elhallatszik. A torony téglaépület s északra néző, 
téglaboltozatú vaskapuja van. E kapun kívül a nagy kül- 
városba vezető kapu fölött egy téglaboltozatú szemender- 
torony l ) van, melynek tüzet szóró ágyúi úgy állanak, mint 
a tüskés borz tüskéi. A kapu előtt a Körös folyó fölött száz 
lépés széles fahíd van, a mely az említett nagy külvárosba vezet. 

E második város kerülete kétezerötszázötven lépés, össze- 
sen hat nagy bástyája van, mindegyiken tíz darab báljemez 
ágyúval. A vízre néző lőrésein oly nagy sajkaágyúk vannak, 
hogy egy-egy ember belefér. E két vár körül az árok helyén, a 
Körösön csónakok, hajók járnak. Minden háznak erkélye és 
zárt kertje a folyó partján van s mindenki a maga házából 
halászik a különféle halakra. Egyik házból a másikba csónakon 
mennek. Ez a különös járatú folyó emlékeztet egy kissé a Fren- 
gisztánban 2 ) levő Velencze városra. 

E kettős város nyugoti oldalán van a harmadik külváros. 

A harmadik nagy külváros. Igen nagyon kiépült és népes 
külváros ez, csakhogy ezt négy oldalán nem övezi tömés- 
palánkafal, mint a másik külvárost, hanem csupán egyszeres 


*) Szemender, regebeli állat, a mely e tűzben él. A keleti írók szere- 
tik hasonlatkép ezt említeni. 

9 ) Frengisztán alatt Nyűgöt -Európát értik a törökök. 

sövény-palánkafala van. Ötszögalakú, erődítmény ; kerülete 
négyezer erős lépés ; szolgáimmal együtt néhányszor meg- 
léptem. Három kapuja van : egyik délkeletre az Arab-kapu ; 
nyugotra a Középső-kapu (Orta-kapu) ; keletre a Jenői-kapu 
(Jánova-kapuszi). Ez a három kapu emlékeztet a Kaspi-tenger 
partján az ádsemi síkságon levő Timurkala kapuira. Észak 
oldalon két kis Vizi-kapu van. 

E külső nagy városban összesen ezerhatvan csinos fazsin- 
delyes ház van, kertekkel. Utczái mind deszkaburkolatúak. 
Mivel ez a város mocsaras helyen fekszik, azért a házak bel- 
seje mind deszkával van fedve, miként Kanizsán, Temesvárott, 
Szigetvárott. összesen négy városrészből áll, négy i mád kozó- 
hely lyel. Szulejmán khán dsámija és Ali bég dsámija ólom- , 
tetejű szép dsámik. Az alapító Ali bég is e dsámi mellett van 
eltemetve. Az említett két dsámin és Ali bég türbején *) kívül 
a várban ólomtetejű középület nincs. Van kilencz závieje, 2 ) 
három medreszeje, két kolostora, három elemi iskolája, tizenegy 
fürdője. Van 200 boltja ; a külső városban három temploma. 
Ha az összes épületeket mind leírnám, egy kötet könyv lenne 
belőle/ 

Különös látvány az, hogy egyik házból a másikba, egyik 
kertből a másik kertbe, a malomba, barátjának vágy ismerő- 
sének látogatására mindenki csónakon megy. Az asszonyok 
fedett arczúak és soha a kapun ki nem mennek, még fürdőzni 
is csak otthon, kályhával melegített fürdőbe mennek. A város 
egész lakossága jól tud törökül, de oláhul és magyarul is sokan 
tudnak. A határszéliek ruháját és posztókalpagot viselnek. 
Többnyire harczosok és kereskedők. 

A város nevezetességei közül a kertjeiben termő tök, 
dinnye, szilva, továbbá mézvíz és fehér czipókenyér híresek. 
Rájái mind magyarok és oláhok, kik a városban olcsóságot 
szereznek, mert a magyarok és oláhok szorgalmas föld mívesek 
s iparkodó, szolgálatkész emberek. 

E várban levő összes barátainktól elbúcsúzván, 150 fegy- 
veres utitársat vettem magamhoz s északi irányba menve, 

7 órán át mezőkön és erdőkön haladtunk át s Szalonta :í ) városába 
értünk. Ez az a hely, hová Naszuhpasazáde Húszéin pasa 
budai vezír megfutamodása után menekült. A városban az 
elhunytak fölé itt-ott nagy halom földet hordtak össze, mivel 
ebben a városban az a szokás van, hogy ütközet után a ráják 


9 Türbe = mauzóleum. 

fl ) Závie, apró czel Iákra osztott kolostorszerű épület, melyben 
tanulók vagy szerzetesek laknak. 
s ) Törökül : aiaiiLo (Szalanta). 

a hullákat, akár muszulmán, akár keresztény volt, összegyűj- 
tik s föléjük honka néven földet raknak. Az iszlám katonaság 
hullái fölé zöldre festett deszkából lándsát és zászlót tűztek, 
a hitetlen csapat honkája fölé pedig fakeresztet állítottak. 
Hívők és hitetlenek közös temetőjében ez az ismertető jel. 
Szalonta vára attól az időtől fogva elpusztultan áll, külvárosa 
azonban jól ki van építve. 

Szalonta város leírása. Csinos és fejlett város ez, melynek 
kétezer háza, oláh és magyar rájái, két bírája, három temploma, 
nehány boltja s megszámlálhatatlan kertje van. Gyula vára 
katonaságának javadalma. 

Innen észak felé menve, Fekete-Bátor palánkára értünk. 
E várat egy papnak pénzén építették, azért annak nevéről 
Fekete-Bátor templomának nevezték el. 2 ) Az 1071. évben, 21 ) 
mikor Ali pasa szerdárral Várad elfoglalására mentünk, Szia- 
vus pasa testvére, Szári Húszéin pasa a temesvári ej álét kato- 
naságával itt megállapodott s egy hét alatt ezt a várat ké- 
szítette, a mely most már kiépült és népes lett. Jelenleg Várad 
területén a Fekete-Körös folyó partján, erdők és mezők között 
négyszögű erős vár. Tömésfala van s ötszáz lépés kerületű 
erős palánka. Parancsnoka, ötven várkatonája, hadi szertára 
és sáhi ágyúi vannak, öt boltocska s egy igen jó fogadó is 
van benne. A Fekete-Körös, mely e vár árkaiban folyik, Ko- 
lozsvár várának hegyeiből és Sidse vár völgyeiből jön s e várat 
érintvén, az egri ejáletben a Tisza folyóba ömlik. Vize nem jó. 

E várból kimenvén, észak felé erdőségek között, félelmes 
és veszélyes vizeken haladtunk át és Várad várához érkeztünk. 

Várad vára. Ennek elfoglalásánál jelen voltam s a győ- 
zelmi ezánt *) én énekeltem. Most, mikor a várba érkeztem, 
a váradi válinak. az albán Khászim pasának palotájában száll- 
tam meg s mindenkor megtisztelő társalgásával tüntetett ki. 
Várad várát most kedvem szerint megnézegettem. Mikor el- 
foglaltuk, akkor elpusztult, de most már nagy fejlődést vett 
és kiépült. Kezdjünk tehát részletes leírásához. 

Az 1071. évben, IV. Mohammed khán idejében, Kösze Ali 
pasa szerdár és Szidi Ahmed pasa férfias vitézségével foglal- 
tatott el. Teljesen külön ejálet és vezírség lett belőle s a padi- 
sah részéről vezírének a jövedelme olyan, mint a rumilii 


*) Itt ismét említi a nJijjSb (honka) halmokat s meg is magya- 
rázza azok rendeltetését. 

9 ) Leírása bővebben Evlia i. m. 28. I. 
a ) 1601. Kr. u. 

4 ) Ezán , az imádságra hívó ének, melyet a mináretről énekelnek. 
Várad elfoglalását hosszasan leírja Evlia i. m. 30 — 40. 1. 

vezíré : egy millió százezer ákcse. Van kincstári defterdárja, 
csausok ketkhudája, csausok kjatibja, 1 ) defter ketkhudája, 2 ) 
máidul kjatibja, 3 ) vár tezkeridsije, 4 ) tárikhdsi efenclije, 5 * ) 
mukátáádsi efendije, 0 ) sebir-emin efendije, 7 ) bejt-ul-mál kja- 
tibja, 8 * ) bejt-ul-mál náibja, 0 ) építészeti agája, vámfelügyelője, 
adófelügyelője, muhteszib agája, 10 ) muhteszib naibja, 11 ) sejkh- 
ül-beledéje, 12 ) lovassági ketkhudája, hat oda janicsár parancs- 
nokságát viselő muázim khászeki aga 13 ) és janicsár agája, 
három oda dsebedsinek parancsnoka a dsebedsi-basi, csá- 
lidsi mihter-basija, 14 ) három oda tüzérrel topcsi-basija,. 15 ) 
lágumdsi basija, 10 ) kumbaradsi-basija, 17 ) alajbégje, cseri-basija, 
800 tímár birtokosa és 15 ziámet-birtokosa. A timárbirto- 
kosok dsebelijével és a pasa saját katonaságával nyolczezer 
katonája van. 

A várparancsnok aga a vár kapuinak kulcsát minden éjjel 
a kapu-kuli janicsár agának adja át. A parancsnok defter- 
jén háromezer várkatona van bejegyezve s Buda és Eger várak- 
ban sincs ily válogatott katonaság. Számítás szerint, ha a várat 
ostromolják, húszezer nyolczvan fegyveres áll készen. Háború 
idején különben húszezer katona kívülről a váradi ej álét várai- 
ból is jön segítségül. 

Szabály szerint sejkh-ül-iszlámja, nákib-ül-esráfja, há- 
romszáz ákcse fizetésű kadija van. Kerületéből a kadinak 
évente hat Jászé , a pasának pedig negyvennyolczezer piasztej^ 
jövedelme van. A vásári helypénzből, vásári vámokból is van 
nyolczezer piaszter jövedelme, ennek ellenében azonban nyolcz- 
ezer személyt kell élelmeznie. Nagyon határszéli vilájet, mert 
kelet felől Erdélyország van, északról Kurucz-Magyarország 
és Felső-Magyarország határolja, nyugotról pedig a németek 
vannak. 


*) Kjatib = íródeák. így nevezték a titkárokat is. 

a ) Defter -ketkhuda, telekkönyvi hivatalié volt. 

8 ) Máhlul-kjátib, a hagyatéki ügyek intézője. 

4 ) Várak tezkeredsije a parancsnok mellett hivatali titkár volt. 

R ) Tárikhdsi efendi , a hivatalos történetíró vagy naplóíró. 

«) Mukátáádsi efendi, az adóki vétó bizottság főnöke. 

7 ) Sehir-emin, a város felügyelője. 

8 ) Bejt-ul-mál kjátib, a befolyt adók kezelője. 

9 ) Bejt-ul-mál naib, helyettesítője az előbbinek. 

10 ) Mértékekre ügyelő hivatalnok. 

11 ) Az előbbinek helyettese. 

18 ) Sejkh-iil-belede, a város papja. 

13 ) Főparancsnok. 

14 ) A katonai zenekar vezetője. 

15 ) A tüzérség főparancsnoka. 

,a ) Az aknák készítésével foglalkozó csapat parancsnoka. 

11 ) A gránátos csapat vezetője. 

A váradi ej álét négy szandsákból áll : Szenköj *) szandsák, 
Papmező * 2 ) szandsák, Belnos 3 ) vára szandsák, Selenköj vára 4 ) 
szandsák. Nedsár 5 ) kerületnek új szandsákszékhelylyé tétele 
végett Khászim Mohammed pasa a Portára jelentést tett. 
Ez a Nedsár-kerület azonban Erdélyországhoz tartozik. Ennek 
hétszáz faluja van, a többi szandsákok kisebbek. A váradi 
ejáletben több vár is van, melyek mind engedelmesek, vagyis 
az adót szívesen megadják. Tizenkétezer háznak adója Köprüli 
jövedelme, a többi rendes kincstári vagyonnal Íratott össze. 
Az egész váradi ejáletben huszonkétezer piaszter adó Íratott 
össze s a padisáhi defterbe belajstromoztatott. 

Várad várának földje és alakja . Várad vára Erdélyország- 
nak iszkenderi erődítménye lévén, Rákóczy királynak szék- 
helye volt. Jelenleg iszlám kézben Mekka és Medina vakufja, 
melyből tizenkétezer arany Medina- münewerbe °) megy. Vára 
az Olaszi hegy tövében, a Körös folyó mentén egy ágyúlö- 
vésnyi távolban elterülő sík réten, ötszögalakú, erős épít- 
kezésű díszes vár. Az említett Olaszi a várra nézve magaslat ; 
közte és a vár között a Körös folyik. Ez a folyó Erdélyország- 
bői jön Várad alá. Olaszi Váradtól északi irányban egy magas 
domb. 

A várárok szélessége százhúsz lépés, a mélysége olyan, 
mint a tengeré és a Sesbes-Körös folyó vizével van tele. Negy- 
venhét rőf mélységű lévén, még egy gályahajó is eljárhat benne. 
A vár kerülete a falon körűimen ve, 2500 lépés, összesen öt 
nagy bástyája van, melyek mindegyikében bál j emez ágyúk 
vannak vörös pokróczokkal letakarva. Itt nem lehet egyik 
bástyáról a másikra átmenni, mint egyéb várakban. Itt minden 
bástyának külön kapuja, külön kapitánya s külön őrei vannak. 
Minden bástya háromszögletű lévén, minden szögleten egy-egy 
téglakupolájú őrház van. Minden bástyának az árok vizére 
néző három báljemez sajka-ágyúja van. A vár fala negyven 

*) A török kéziratban : (Szenkőj), mely a Szent magyar 

szó és köj (falu) török szó összetételéből áll, tehát jelentése : Szcnt- 
falva, a mi alatt Szent-Jobbot kell érteni. 

a ) Papmező falu Biharmegye magyar-csékei járásában. 

a ) A kéziratban : (Belnos), Belényes név elferdítése. 

4 ) A kéziratban: ^jCdLi (Selenköj), a mi nem lehet más, 

mint Sólyomkő eltörökösített alakja. Sólyomkővár romjai máig is 
láthatók. 

B ) Törökül a kéziratban : ^Ls\j (Nedsár), talán Bihar, mert a 
pontozás helyesbítésével így lesz : (Bihar). 

fl ) Magyarul : A fénylő Medina. így nevezik a muszulmánok Medina 
városát. 

építészeti rőf magas és tíz rőf széles, erős téglaépítkezésű fal, 
a mely fölött Demavend hegye gyanánt földhányás van. 
Keletre néző bástyáinak alapjától fölfelé a vár fala feléig a 
várat körülfogó mesterséges öv van, mely köröskörül szépen 
kifaragott kövekből készült. A várnak a nyugoti részén csak 
egy kapuja van, de ez háromszoros, erős, magas vaskapu. 
A kapu fölé a művész márványból faragott igen művészies 
alakokat helyezett el, melyek most is ott vannak. Ez alakok 
mellett dobok, trombiták és más különféle hadiszerek rajzai 
láthatók kőből ki vésve. 

E kapu belső oldalán balfelől egy torony fölött az óratorony 
van, melynek harangja egy konaknyira is elhallatszik. E vár- 
ban tíz bolt, két fürdő, százötven alacsony kőépületű, deszka- 
tetejű katonaszoba van. Három helyen szárazmalom, a jani- 
csár aga tornya előtt pedig egy pokolmélységű börtön van. 
Néhány helyen kisebb térség is látható. 

Belső vár. összesen ezer lépés kerületű vár ez, melynek 
öt magas tornya van s ezek közül kettő vörös keramittal van 
fedve. Három torony tele van hadiszerekkel és élelmi készle- 
tekkel. E belső várban laknak a janicsár aga és a janicsárok, 
a dsebedsi-basi és a dsebedsik, a topcsi-basi és a tüzérek, 
valamint a jerli-kulok. 1 ) Nagyon díszes, kőépületű, keramit- 
tetejű, deszkazsindelyes paloták vannak itt. Az itt lakók 
többnyire katonanépek. E belső várat nem fogja körül árok, 
mivel a nagy várnak közepén fekszik. Négy nagy kapuja van 
ugyan, de csak egyet használnak, a többi el van zárva. Van 
egy dsámija is, melyet templomból alakítottak át. 

Külvárosa. A külvárosba hídon lehet menni. Éjszaka 
e hidat csigákkal három helyen felemelik s a vár akkor úgy 
áll, mint egy sziget. Az árok fölötti hídon a külvárosba nyűgöt 
felé menve, a híd baloldalán egy deszkatetejű művészi londsa- 
Jcösk van. A város előkelői és az idegenek e köskben talál- 
koznak és egymástól új híreket szereznek. Nagyon kellemes 
hely ez. 

E hídfő és a város csársija közti hely, vagyis a várat 
övező árokpart mentében a várat körülvevő tágas tér min- 
dennap tengernyi emberrel telik meg, mert itt vásár van. 
E térségnek a várra néző oldalát csupa kávéház, bozakháne 2 ) 
s mindenféle ételeket és italokat árusító emberek foglalják el. 
E külvárosban öt kis fürdő van : egyik az Olaszi-kapun belül, 
a többi pedig mind a nagy csársiban. 


*) Jerli leül, a nagyobb városokban állandó szolgálatra alkalmazott 
letelepedett katonaság. 

a ) Bozafchane, sörház, a hol a kölesből készített sört árulják. 

Van tizenhét niihrábja. Várad elfoglalójának, Kösze Ali 
pasának dsámija keramittal fedett, kőépítkezésű, szép niiná- 
retes új dsámi, de háremje J ) nincs. Ez a dsámi a bazár legforgal- 
masabb helyén van. Köprüli Mohammed pasa dsámija kera- 
mittal fedett, minaretes dsámi, tágas háremmel. Várják, hogy 
majd megérkezik Köprülizáde fermánja, a melyben ólomtetővel 
való befedését elrendeli. Kücsük Mohammed pasa dsámija csak 
kisebbszerű városrészi mecset. Van három medreszeje, négy 
elemi iskolája, három fogadója, Köprüli Mohammed pasa 
imáretje és hét csorgója. 

Tízezer díszes palotaszerű háza, háromszáz boltja van ; 
különösen a vár előtti bazár boltjai igen szépek. Az előkelők 
palotái közül kiválók : a pasa palotája, Ahmed efendi defterdár 
palotája és még néhány palota. A janicsár aga palotája a belső 
várban van. E külváros környéke a sok kerttől és szőlőtől 
nem is látszik. 

A város négyszögalakú és összes utczái még a hitetlenek 
idejéből sakktábla alakban készültek. E külváros a nagy várat 
csupán keleti és délkeleti oldalon fogja körül. Ennek árkaiban 
is a Körös folyik. Vastag tömésfal fogja körül s falán szekérrel 
is lehet járni. Köröskörül tizenkét erős bástyája van, vala- 
mennyinek tetején deszkazsindelyes, zászlós, csúcsos, díszes 
torony van. Többi között a Bőjük kadi bástyája valóságos 
iszkenderi bástya s a többiek is hozzáhasonlók. A bástyákon 
öt-hat darab sáhi, kolunburna, zárbuzán ágyú van. 

E külvárosnak négy kapuja van : nyugoti oldalon a 
Kőkapu,-) valóban kőépítkezésű, erős, nagy kapu. Keleti ol- 
dalon a M alomkapu , * * 3 4 ) csupán deszkából álló nagy kapu. 
A város négy oldalán, az árokban a Körös folyik, azért az emlí- 
tett kapuk előtt fahidakon kell átmenni. Minden kapu előtt 
az őrök magas köskökben ülnek s »háj-huj« kiáltással őrködnek. 
Néhány helyen a Körös folyón vízi malmok vannak, melyek 
finom fehér lisztet őrölnek. 

Várad vásárai. A Malom-kapu előtt a vártól ezer lépésnyi 
távolban egy terjedelmes síkon nagy vásártér van boltokkal, 
liánokkal *) és ezt Szöjüs bazári 5 ) néven nevezik. Télen-nyáron 
hetenkint egy napon nagy vásár van ott s negyven-ötvenezer 


*) Hárem , a dsáraik előtere. 

fl ) Törökül : Tas- kapu. 

•) Törökül : Dejirmen-kapuszi. 

4 ) Hán néven a kereskedői raktárakat, szállóházakat nevezik. 

R ) Ez a » Szöjüs -bazár i« kifejezés nehezen for- 

dítható le. Szöjüsnek nevezik a núsfőzés azt a módját, mikor a hús 
a csontokról magától leválik. Valószínűleg a sok húsfózó sátorról 
kapta a szöjüs-bazár nevet. 

rája, gyülekezik ott össze. A mig a vásár tart, a pasa katonái, 
a szubasi és a janicsárok fegyveresen őrködnek ott. Alkonyat- 
kor széled el mindenki, összesen 4000 bolt van, egészen a sakk- 
táblához hasonlóan elrendezve. 

Ezen a helyen évente egyszer, a piros tojás ünnepe előtt 
negyven nappal országos vásár van, a mikor Rum,*) Adsem, y ) 
Hindosztán, Jemen kereskedői ezerféle különböző tárgygyal 
jönnek s különféle nyelveken beszélve, Várad térségét sátrakkal 
telerakják. Húsz nap és húsz éjjel a legélénkebb vásárlás folyik 
s a nyerészkedők nyerekednek. A jenői és váradi katonák már 
jóval előbb összegyülekeznek és a vásárt őrzik. A vásár elmúl- 
tával a váradi pasa engedelmével mindnyájan hazamennek. 

Olaszi külváros. *) A nagy külvárostól északra a Körös 
folyón túl egy nagy város van, mely régente igen virágzó volt 
s most is fejlődésben van. Külön parancsnoka és várkatona- 
sága van. összesen hat agája és háromszáz katonája és mar- 
talócza van. Váradra néző oldalán a Körös folyik s ezért ott 
falra nincsen szüksége ; a mögötte elterülő dombos rétek- és 
kertekben azonban erős bástyái vannak és pedig hét bástyája 
van. Két kapuja közül egyik keleti irányban a hídfőnél, a 
Körös folyó partján van s ez a nagy külvárosba és a várba 
vezet, ezt Nagy -kapunak mondják, a másik az északra néző 
Szenköji kapu y a mely fából készült kapu. 

E városban háromszáz deszkazsindelyes, kőépületű, két- 
emeletes szép ház van. Itt lakik a parancsnok aga is. Két 
kávéháza, öt boltja, egy fogadója, egy iskolája, egy dsámija 
és három mecsetje van. A város mögött csupa kertek vannak. 

Várad levegője. Jó levegője lévén, lakosai erősek és egész- 
ségesek. Méltán híresek szép magyar asszonyai. A már meg- 
szállott részen többnyire görögök, sőt határszéli bosnyákok is 
vannak. 

Terményei. Főzeléknek valója sem télen, sem nyáron nem 
hiányzik. Bizonyos fajta szálka nélküli tevefog búzája terem, 
a mely bámulatos ; ebből sütik a fehér czipókenyeret, mely 
olyan, mint a hálebi fálákátA) Szőlője, szilvája, körtéje, káposz- 
tája, dinnyéje igen bőven terem. Egy kocsi dinnyét két bes- 
likért, egy oka húst egy pénzért adnak. 


’) Rum, vagyis római föld. így nevezik a régi török írók Török- 
ország európai részét. 

fl ) Ádsem = Perzsia. 

3 ) Törökül írva: * * 

4 ) A kézirat hálebi, vagyis aleppói fálákát nevű (cjliLLj) süte- 
ményhez hasonlítja a váradi czipót. A fálákát omlós, édeses ízű süte- 
mény volt, különösen az araboknál. 

Vizei . A Körös folyó vize nem igen dicséretes, mert ha 
valaki folyton abból iszik, akkor a torkán golyva keletkezik, 
azért többnyire kútvizet isznak. 

Röviden szólva, ezt a várost most kedvünk szerint meg- 
nézegettük. Mikor itt Váradon Köprülizáde nagyvezérnek a 
pasához intézett iratát felolvasták, a melyben a német csá- 
szárral megkötött béke követelménye szerint Várad területén 
ugyan, de a Hajdúságban levő Székelyhídi *) várának lerombo- 
lását megparancsolta, akkor Khászim Mohammed pasa és az 
összes határszéli katonák így szóltak : »E parancs szerint nem 
járhatunk el s a nekünk oly hasznos Székelyhíd várát nem 
romboljuk le. Insallah ! az erdélyiek kezéből azt is elveszszük 
s beléje iszlám katonaságot helyezünk ; ez által Váradunk 
biztonságban marad, mert az iszlám katonaságnak ez iszken- 
deri bástyája lesz.« S a vár lerombolásába nem egyeztek bele. 

Isten különös rendelése volt, hogy mivel ők a magas pa- 
rancsnak nem engedelmeskedtek és a várat nem rombolták 
le, épen ekkor, midón ott voltam, harmadik napra a szultántól 
egy khunkjár kapudsi-basi érkezett a váradi váli Khászim 
Mohammed pasához és magas parancsot hozott, mely a d Iván- 
ban felolvastatott s ennek tartalma ez : »Te, a ki Várad vezére 
Mohammed pasa vagy ! mikor magas iratom hozzád érkezik, 
a mennyi katona van az ejáletben, indulj meg velük s bará- 
tunknak, a német császárnak kérelmére Váradtól nem messze 
az erdélyországi Hajdúság kerületében levő Székelyhíd várát 
rombold le s tedd a földdel egyenlővé. A mi Váradunk elfog- 
lalásakor mögötte maradt erdélyi Adorján 2 ) várát is le kell 
rombolni, azért ha az erdélyi király katonaságot helyezett is 
beléje, szintén a német császár kérelmére ezt az Adorján várát 
is rombold le.« 

Mikor a magas irat felolvastatott, a váradi vezír tugjai- 
val 3 ) és hadi sátoraival felkészülődött és Várad-Olaszi felé 
kiindult. Hírnökei szétmentek és három nap alatt húszezer 
katona gyűlt össze. Az ötödik napon Dserrah Kászim pasa is 
megérkezett a jenői ej álét katonaságával s a két vezír, miután 
a határszéli előkelőkkel tanácskozást tartott, Alláhban bízva, 
együtt indult el Váradról az erdélyi Hajdúság vilájetje felé. 
Hét báljemez- és negyven sáhi ágyú és negyvenhétezer katona 
volt velük. 


*) oyOö J jCcw (Szikéi hit). 

■) A török kéziratban: (Adorján). 

a ) Tug, lófarka szőréből készült jelvény, mely a pasák rang- 
ját jelezte, a szerint a mint egy-két, vagy három csomóba volt össze- 
kötve. 

III. Váradról az erdélyi Hajdúság vilájetjébc 
menetelünk. 

Hajdúság, Kurucz- és Felső-Magyarország J ) bíró *) hivatalt 
viselő kormányzói, érsekjei, zsadozsai s ) Khászim Mohammed 
pasához jöttek Várad alá s így üdvözölték ót : »H ad járató tok 
szerencsés legyen !« A magyarok közül, a kik őszinték voltak 
hozzánk, azok katonaságunk kalauzai lettek s Mohammed 
pasát az engedetlen várak ellen vezették. 

Nyugotí irányban virágzó falvakon átmenve, Király - 
malom völgyébe 4 ) mentünk. A következő napon innen nagy 
csapattal hegyeken, erdőkön, leshelyeken keresztül 5 órán át 
vigyázva menvén, SzenJcöj 6 ) várába értünk. 

Szenköj vára . Bethlen Gábor egyik őse volt az építője. 
Az 1071. évben az albán Szinán pasa foglalta el. Jelenleg 
a váradi ejáletben külön szandsákbégi székhely. Van 200.000 
ákcse jövedelme, 7 ziámet és 200 timár-birtokosa. Alajbégje, 
szubasija, lovassági ketkhudája, janicsár szerdárja, vár- 
parancsnoka, öt váragája, háromezer katonája és nagy hadi- 
szertára. Százötven ákcse fizetésű bírósági járás. A timár- 
birtokosok fegyveres népével és bégjének katonaságával háború 
idején hatezer katonája van. 

A vár alakja. Váradtól északnyugotra, 6 órányi távolban 
hegyek és mocsaras helyek között egy magaslaton fekvő, 
ötszögű, kőépítkezésű kicsiny vár,, de nagyon erős. Kerülete, 
1700 lépés; egyetlen kapuja van. Szinán pasa dsámija, egy 
mecset, hadiszertár, gabona-magtár és tíz boltocska van benne. 
A ki Váradot látta, mintha ezt is látta volna, annyira hasonlít 
minden ahhoz ; az ember azt liihetné, hogy ez a vár Várad- 
nak a fia. 

Innen északra menve, népes falvakon, erdőkön s magas 
hegyeken haladtunk át és 5 óra alatt Székelyhíd várához ér- 


*) A kurucz elnevezés már akkor szokásban volt Magyarországon, 
még mielőtt a Thököly-féle mozgalmak elkezdődtek volna. 

a ) Törökül írva : A szokásos nagyítással Evlia Cselebi Felső- 

Magyarország bíráit említi, az érsekekkel együtt, hogy a pasához jöt- 
tek szerencsét kívánni neki. Az egészből talán annyi igaz, hogy a Várad 
környéki falvak papjai és bírái jöttek el. 

8 ) A török kézirat ezt a magyar szót elferdítve így írja: 
vagyis zsoldos. 

*) Törökül: Királ dejirmeni lúdiszi. 

B ) Szenköj — Szent* Jobb. 

tünk. Mivel ez a vár a mi Váradunk közelében van, azért félel- 
mében kérte a német császár ennek lerombolását. A németek 
ugyanis éleslátású és előregondoló emberek, azért így okoskod- 
tak : »Az oszmán Váradot elvette s ha e Székelyhíd várát is 
elfoglalja és ebbe az erős várba katonaságot helyez, akkor egész 
Erdélyország, Hajdúság és Felső-Magyarország meghódol- 
nak neki.« 

Mikor a mi szerdárunk Khászim Mohammed pasa negyven- 
ezer katonájával a vár alá érkezett, a császár negyven-ötvenezer 
rájája ásóval, lapáttal és háromezer kantár *) lőporral felkészü- 
lődött. A várbeli németek gyalogosan, fegyveresen kivonultak, 
a várbeli háztulajdonos ráják pedig siránkozva, jajgatva így 
szóltak : »Oh ! oh ! az oszmánli nem ismerte e vár értékét. Bár- 
csak oszmánli kézre jutott volna !« Eközben a negyven-ötvenezer 
felkészülódő ember hangya gyanánt neki esett a várnak s lőpor- 
ral a várat a levegőbe röpítették, bástyáit, falait a földdel egyen- 
lővé tették. Ezután tizenháromezer rája a mi váradi Tájainktól 
különválva, eltávozott, hogy a német király alattvalója legyen. 
Mikor a német királylyal való békekötésről volt szó, én szegény 
akkor a követ-pasának titokban azt mondtam : »Vigyázz ! a 
vár leromboltatásába bele ne egyezzél. « Szavamnak volt is 
akkor eredménye, csakhogy a király a Portán levő követeivel 
nagyon utána járt a dolognak s a padisáhtól engedélyt kapott. 
S ennek a következménye volt aztán, hogy a Váradhoz tar- 
tozó 24.000 rájából 13.000 kiment a kezünkből. Miután a 
várat teljesen lerombolták az egész katonasággal Papmezó * 2 ) 
várába értünk. 

Papmezó vára. Ez a vár Erdélyben van s lakosai Várad 
elfoglalása után félelemből önkényt meghódoltak. Lakosai 
engedelmes ráják. Vára a Papmező hegy szélénél, síkságra 
néző, négyszögalakú erődítmény. 

Innen Pdnos 3 ) várához mentünk, melynek ezer magyar 
és ezer oláh rájája van. Igen szép kerület, mely az össze- 
íráskor Váradhoz csatoltatott. Igen gazdag vidék, hason- 
líthatatlan szépségekkel. Vára egy domb szélénél fekszik 
s Betlen Gábor építkezése, a kinek a nevét a magyarok 
Beilen Górnak 4 ) mondják. Kerülete és rájái most oszmánli 
alattvalók. 


’) Kantár, török mázsa, mely vidékek szerint különböző súlyú volt, 

2 ) (Papmezó) kis falu Biharmegyében. A régi var romjai 

még megvannak. 

8 ) (Pelnos), a mi bizonyára Belényes nevének elferdítése. 

4 ) Törökül írva: )y^ ( Betlen Gor )- 

Innen elindulván, Sebesvár *) várába érkeztünk. A három- 
száz népes faluból álló Henot * 2 ) kerület katonasága a Hajdúság 
hadi népéhez tartozik és ebben a kerületben van Sebesvár 
vára is, mely az 1073. évi erdélyi hadjáratkor odahagyatott. 

Innen Köze-Szolnok 3 ) megyén és Hadasvár 4 ) váránál 
vonultunk át. Várad elfoglalásakor ez a kerület is összeiratott 
300 faluval és 17.000 magyar és oláh rájával. Vára egy magas 
hegy szélénél fekvő erős. Kapitányai elénk jöttek, ajándékokat 
hoztak és megvendégeltek. 

Innen észak felé menve, hegyeken és falvakon haladtunk 
át és Csehivár 5 б ) várába és Belső-Szolnok ö ) megyébe értünk. 
Vára az erdélyiek alá tartozik. Van 7000 rájája. Mikor az 
iszlám sereggel a vár alá érkeztünk, nagy vígságot rendeztek és 
Dserrah Kászim pasának ajándékokat hoztak. Azután Somló 7 ) 
kerületén utaztunk át, mely szintén Erdélyhez tartozik. Itt is 
meghódoltak, Kászim pasának ajándékokat hoztak és vígan 
voltak. Innen nyugotra menve s Szatmár, Aranyos-Meggyesvár, 
Ecsedvár, Kálló várak mellett elhaladva, Szabolcs 8 ) megyében 
lbrám 9 ) várába értünk. 

Ibrám vára Demavend hegyéhez hasonló magas halom 
szélétől kissé távol, Iszkender bástyája gyanánt álló erős. 
Erős építkezésű vár ez, 3000 katonával. Az örvendezés jeléül 
ötszáz ágyúlövést tettek. A kapitány és az előkelők a szerdár- 
hoz jővén, nagy vendégséget adtak. Én a vár kapitányához 
mentem s mondtam, hogy szeretnék a várba bemenni. A német 
kapitány azonban nem engedte meg ezt. Ámde mikor a császár- 
tól nekem adott pátens-iratot megmutattam, azonnal felállott, 
az írást arczához és szeméhez érintette, azután megcsókolta 
s oly nagy tiszteletet mutatott iránta, hogy mind elbámul- 

(Sebesvár) Kolozsmegyében. 

B ) A török kéziratban előforduló (Henot) szó a felismerhe- 

tetlenségig elferdített helynév. 

а ) A kéziratban: (Köze-Szolnok), a mi nyilván 

Közép -Szó Ínok. 

4 ) (Hadasvár). Ismeretlen hely. Talán a Kolozsmegyében 

fekvő Hodosfalva. 

б ) ff ^ (Dsehivár) Csehivár a mai Szilágy-Cseh. 

6 ) A kéziratban: (Besö-Szonlok.) 

7 ) Törökül: (Somlov). 

8 ) A kéziratban : (Szabos). 

®) A kéziratban: (Ibrám), vagyis a mai Ibrány Szabolcs- 

megye dadai felsőjárásaban. 

tünk rajta. Nekem egy kisze piasztert, két német lovat, két 
órát, egy köteg magyar posztót és hat darab forgó puskát 
ajándékozott. Szolgáimnak is egyenkint tíz- tíz magyar aranyat 
és szövetet adott és fejedelmileg megvendégelt bennünket. 
A várból hét ágyúval lőttek s a bástyákat a császár zászlóival 
díszítették. 

Mi újra visszamentünk a katonasághoz. Onnan ismét 
távozva, Bulkár *) várát és Dseszvár * 2 ) várát szemléltem meg 
s két nap alatt Felső-Magyarország Sárpatak 3 ) nevű várához 
mentünk. Azután a Tisza folyó partján Tokaj várába, innen 
pedig egy konaknyira Kassa várába értünk. Ezeket én mind 
leírtam akkor, midőn Ali pasa idejében itt jártam. 

E vár közelében egy mély völgyben egy kút van, melynek 
vizébe ha vasat dobnak, az vörös rézzé lesz. Kalauzainktól 
a víznek eme tulajdonságát hallván, eszembe jutott az. 4 ) 
Szolgáimnál sok lópatkó volt s e patkókat a vízbe bocsátottuk 
s láttuk, hogy vörösek lettek. El is hoztam azokat Khászim 
Mohammed és Dserrah Kászim pasáknak, kik mind bámulva 
nézegették. Mikor azonban a patkókat eczetbe tettük, a vas 
azonnal elvesztette ezt a réz-szinét és zöld lett. 

Khászim Mohammed szerdár az összes öregekkel és 
tapasztalt emberekkel tanácskozott és Hajdúság viláj etjébe 
indultak. Itt Nagy- Adorján 5 ) várához mentünk. 

Nagy- Adorján vára. Tágas síkságon, faragott kövekből 
épített erős vár. Szidi Ahmed pasa egykor a külvárosát fel- 
égette, jelenleg fejlődésben van. Várába nem mentünk be.. 
Messze távolból egy oszmánli kolostornak látszott. Bástyái, 
falai díszesek. A kapitány és a bírák ajándékokkal jöttek és 
nagy vendégséget adtak. 

. Innen ismét északi irányba menve, Tatár 6 ) nevű régi 
várba mentünk. 

Tatárvár leírása. Ez a vár magyar kézen van, csakhogy 
rongált állapotban. Földből összehányt erődítmény az egész. 
Mikor a magyarok Ázsia közepéből Magyarországba jöttek, 
négy M enucseher-flii volt a vezetőjük s ezek négy helyen ilyen 
földből készült várat építettek. Mivel nincsenek kőből és 
téglából épült bástyái, hanem csupán földárkai vannak, azért 
nevezik Tatárvárnak. 


J ) Törökül : (Bulkár), talán Tisza-Polgár. 

9 ) Törökül: (Dseszvár), felismerhetetlen helynév. 

8 ) Sárpatak = Sárospatak. 

4 ) Ezt részletesen leírta Evlia i. ni. 110. 1. 

B ) Törökül : Bőjük- Adorján. 

•) Törökül : ^ 

Menucseher négy fiától a többi hitetlenek kérdezték : 
»Ti kik vagytok ? « A mire ezek perzsa nyelven felelék : »Biz 
mendsár-iz«, vagyis : »Mi négyen vagyunk. « Azért ezeket las- 
sankint mendsár * * * 4 ) néven nevezték, a mit a kiejtés könnyí- 
tésével madsar alakban mondtak ki. íme, tehát a madsár 
a mendsár szóból származott és pedig nyelvhiba folytán, 2 ) 
miként ez tudva van. Mivel a magyar nyelv is a perzsa nyelv- 
ből származik, azért a magyar nyelvben sok perzsa szót hasz- 
nálnak. 3 ) így például ez magyar nyelven van : 

pjLo (én tudom, makam látom), 4 ) s ez azt jelenti a mi 
nyelvünkön : Ben kendü gözümle gördüm. 5 ) A számneveikben 
is ilyenféle szók vannak : hatvan, hetven, nyolczvan. 6 ) A ma- 
gyarok tehát Menucsehertől származnak s így régi nemzet. 

Ma ez a földvár nagy város, melynek azonban ágyúi és 
puskái nincsenek. A Várad várában levő Köprüli Mohammed 
pasa dsámijának vakufja ; rájái mind magyarok ; földje Hajdú- 
ság területe. 

E Tatárvárnak egy társa Eger közelében van, mely akkor 
pusztult el, midőn III. Mohammed szultán Egert elfoglalta 
és a hét királylyal harczolt. Utána a hitetlenek egészen lerom- 
bolták. Cseresbos 7 ) magaslatán is volt Menucseher gyermekei- 
nek egy vára, de az is egészen elpusztult. Ez a Hajdúságban 
levő ahhoz képest még jó karban van. 

E Tatárvárból három óráig észak felé menve, Kis-KereJci 8 ) 
nevű várhoz érkeztünk. Ennek a neve erdélyi nyelvjáráson 
van. Építője szintén Menucseher gyermekei közül Nikbán- 


*) Mendsár, annyit jelent: négy ember. 

8 ) A madsar szónak mendsár szóból származtatása komolyan nem 
vehető számításba. Ez csak a keletiek találmánya. 

8 ) Különös, hogy az éles eszű Evlia Cselebi a perzsa nyelvhez hason- 
lítja a magyart s nem vette észre, hogy sokkal több hasonlóság van a 
magyar és török nyelv között, mint a magyar és perzsa között. 

4 ) A kéziratból híven lemásoltam ezeket a török betűkkel írt magyar 

szókat s ezek mutatják, hogy Evlia nem tudott jól magyarul. 

6 ) Magyarul: Én saját szememmel láttam. Evlia a perzsa nyelvhez 
hasonlította a magyart, pedig ott ugyan kevés a hasonlóság. Pl. e mon- 
datot : Én magam láttam ; perzsa nyelven így mondjuk ki : Mén hudem 
didem. 

6 ) A magyar és perzsa számnevek között is igen csekély a hangzási 
hasonlóság. Például az Evlia Cselebi által felemlített magyar szám- 
nevek perzsául így vannak : hatvan = seszt ; hetven = heftad ; nyolcz- 
van = hestád. 

7 ) A kéziratban: ismeretlen hely. 

8 ) Törökül: (Kis-Kereki) Biharmegyében, a székely- 

hídi járásban. 

Ezsder volt. Egyik király kezéből a másikba jutott s jelenleg 
Apafi Mihály erdélyi király uralma alatt Hajdúság kerületében 
egy tulipános réten fekvő erős vár. Boldogult Szidi Ahmed 
pasa e várnak időt és kegyelmet nem adva, a külvárosát fel- 
égette s néhány ezer foglyot és zsákmányt vitt el onnan. 
Várad elfoglalása után e vár rájái meghódoltak, azért a vár 
Köprüli Ahmed vakufja lett. 

Innen virágzó mezőkön és szőlőkön átmenve, Debreczen J ) 
nevű nagy városba értünk. E város bírái és rájái Szül ej mán 
khánnak meghódoltak. A régi összeírás szerint az egri ejáletbe 
kerültek, most pedig a váradi ejálethez Írattak át s a padi- 
sáhnak évenkint negyvenezer magyar arany adót fizetnek 
s a budai, egri, váradi és jenői pasáknak is néhány száz köteg 
posztót s más különféle ajándékokat, különösen hintókocsikat 
adnak. E városnak összesen tizenkétezernyolczszáz deszka- 
zsindelyes tetejű, alacsonyabb-magasabb téglaépítkezésű csinos 
háza van, kertekkel. E városnak tizenkét »bíró« kormányzója 
van, kik ezüstfogantyús botot hordanak. A városnak összesen 
negyven temploma van. Háromszáz posztós boltjában és még 
másféle ötszáz boltjában mindent asszonyok árusítanak. 
Háromszáz utczája van. Négy oldalról mély árok övezi a 
várost s minden oldalról hat kapuja van. E város árkaival 
erősebb a várnál is. Köröskörül hetvenhétezer szőlőkertje van. 
Egyszóval, Magyarországnak sokkal gazdagabb termékenységű 
és nagyobb olcsóságú mezői vannak, mint Egyiptomnak, mert 
itt mindenfelé rácsos kertek és szőlők láthatók. 

Nevezetességei : Vörös és fehér szőlője, szilvája, körtéje, 
főkép pedig tiszta fehér czipókenyere, mely olyan, hogy a 
világ negyedrészén sincs párja. Mikor Szulejmán khán Budát 
a német király kezéből elvette, akkor Debreczen rájái Szulej- 
mán khánnak azt mondva : »Háborúd szerencsés legyen !«, 
két pár kenyeret hoztak ajándékba s mindegyik pár kenyeret 
száz bivaly húzta. Mikor Szulejmán khánnak azokat átadták, 
Szulejmán khán így szólt hozzájuk : »Városotok gazdag legyen 
és gyermekeitek sokan legyenek !« és szabadalom-levelet adott 
kezükbe. Most már sokan is vannak s minden ember után 
egy-egy arany adót, továbbá bárány- és szőlőadót fizetnek 
s minden más kötelezettségtől fel vannak mentve. Mostaná- 
ban Várad kijavítására segítséget adtak. 

Vize és levegője kellemes, szép férfiainak és szép asszonyai- 
nak se szeri, se száma. Itt is megvendégeltek és megajándé- 
koztak bennünket, a mely után észak felé indulva, hegyeken, 


*) Törökül: (Dobracsin). 

völgyeken és csinos falvakon haladtunk át és Pocsaj * 2 * 4 ) nevű 
várhoz értünk. 

Pocsaj vára. Az építőjét nem tudom, de régidő óta Erdély 
királyainak uralma alatt állott, most pedig a váradi ejáletben 
van s kerületének egész adója a váradi katonaságé. Külvárosát 
még Várad meghódítása előtt Szidi Ahmed pasa felégette, a 
várnak azonban hetven kisze pénzért kegyelmet adott. Azóta 
külvárosa is felépült és népes lett. 

Vára. Egy tó partján, négyszögű, erős épület, szép bás- 
tyával. Jelenleg a várban szép deszkatetejű házak és templomok 
vannak. Külvárosát is árok és erős kerítés veszi körül. Kör- 
nyéke is igen jól mívelt hely. 

Onnan ismét mezőkön, kerteken áthaladva, hét óra alatt 
Kis- Adorján -) várába érkeztünk. 

Kis- Adorján vára. Vára egy magas halmon romban volt 
s kerülete a váradi vezír birtokául rendeltetett. Azonban mos- 
tanában a békével ellenkezően Apafi Mihály erdélyi király 
e Kis- Adorján várát kijavíttatta s katonaságot helyezett 
beléje, a mi a szultánnak bejelentetett. Ennek folytán a padi- 
sáhtól khatt-i serif 3 ) érkezett Khászim Mohammed pasához, 
melyben megparancsolta, hogy Kis- Adorján várát a hitetle- 
nek kezéből birtokába véve, »a földdel egyenlővé tedd«. Mo- 
hammed pasa szerdár tehát sietve a vár alá ment s a várnak 
időt és kegyelmet nem adva, még napkelte előtt az összes 
hitharczosokat ostromsánczba küldötte. Négy darab báljemez 
ágy új ok volt ugyan, de ezek a várnak a szívéig hatottak s 
néhány helyen a bástyák is a levegőbe repültek. A hitetlenek 
látván a várnak rombadőlését, mondák : »Kegyelem ! oh Osz- 
mán-ház seregének választottja !« s valóban a szerdár felé 
a bástyákra a kegyelmi fehér zászlót feltűzték és keresztes 
jelvényüket lehajtván, a várat szerződésre feladták. A hitet- 
lenek békével elmentek Pocsaj vára felé, a várba pedig az 
iszlám sereg bevonult és a sehrijári 4 ) fermán értelmében^ vár 
falait két nap alatt a földdel egyenlővé tették, a hadi fel- 
szerelést, az ágyúkat és más hadi eszközöket Várad várába 
küldötték. 

Ezután a vár lerombolása végett khatt-i seriffel érkező 
Musztafa aga a Portára menésre engedélyt kapott ; én szegény 


*) Törökül: i (Pocsaj) Biharmegyében. Régi várának rom- 

jai ma is megvannak. ^ 

2 ) Törökül: dl (Kücsük- Adorján). 

8 ) Khatti serifnek nevezik a szultántól kibocsátott rendeletet. 

4 ) Sehrijári = királyi. 

ekkor azt mondám magamban : Ávvál-árráfik szomm-áttárik l ) 
s Mohammed pasa szerdártól és Dserrah Kászim pasától 
engedélyt kaptam a távozásra és egy kisze útiköltséget, 
három lovat és három magyar rabszolgát s egyéb ajándékokat 
adtak. A kapudsi-basi 2 ) Temesvár felé ment, én szegény pedig 
az erdélyi királyhoz szándékoztam s Mohammed pasa szer- 
dár és Kászim pasa az erdélyi királyhoz ajánló leveleket is 
adtak. 

Az iszlám sereg a győzelmes szerdárral Várad felé, Kászim 
pasa pedig Jánova felé indult, én tehát elbúcsúztam tólük. 


IV. Kis- Adorján várából az erdélyi királyhoz menete- 
lünket adja elő e fejezet. 

Társaimmal keleti irányba hegyeken és meredek utakon 
nyolcz óráig menve, magyar kerületben Mer fal 3 ) nevű faluba 
értünk. Városhoz hasonló, ezer házból álló szász-magyar falu 
ez, mely most Várad várához tartozik. 

Innen ismét keleti irányba mentünk s magas hegyeken 
és mezőkön áthaladva, Szeváds 4) faluba értünk. Ez a falu 
azelőtt Erdélyé volt, de jelenleg Várad várához tartozik. 

Onnan ismét kelet felé mentünk s néhány falun áthaladva, 
nyolcz óra alatt a harcz házába, Halmás 5 ) várába érkeztünk. 
Az építőjét nem tudom. Szidi Ahmed pasa annak idején ezt 
is elpusztította. Jelenleg újra felépült és Várad várához tar- 
tozik. Erdélyi hitetlenek laknak benne. Vára háromszögletű, 
kőépítkezésű szép vár a Halmás hegy tövében. Ez a hegy, 
mely mindenütt szőlővel van beültetve, a várra nézve ma- 
gaslat. Nyugoti része Csehi-kjád kerületbe tartozik. Székely- 
híd lerombolása után az említett Csehi-kjád rájái nem jöttek 
Váradra hódolat végett, hanem a Hajdúság hitetlenei közt 
maradva, a német császárnak hódoltak meg. 


J ) Arab mondás, melynek jelentése: Először a társaság, azután az 
utazás. 

9 ) Kapudsi-basi, a Portáról küldött rendkívüli követ. 
a ) A kézirat ezen lapján, hol e falu neve is előfordul, az írás annyira 
elmosódott, hogy a helyneveket kibetúzni alig lehet. Ez a helynév 


így van írva : 

4 ) A kéziratban felismerhetetlenségig elferdítve így van : 

5 ) Törökül : Dór-i szavas Kiszár H almás. 


ér 


8 ) Törökül : 
Csehi. 


(Csehi-kjád) valószínűleg a szilágymegyei 

Innen hat óráig kelet felé menve, a nagy Magyar járásba 
és régi városba J ) értünk. Erdélyországban ilyen virágzó és 
írem kertjéhez hasonló népes és régi kerület nincs. Menü- 
cseher gyermekeinek ideje óta folytonosan lakott hely volt ez. 
Ilyen gazdag növényzetű és termékeny vidéket még nem 
láttam. Először Szidi Ahmed pasával, azután Ali pasa szer- 
dárral és Kücsük Mehemed pasával jártam itt, mikor e nagy 
kerületből hét-nyolczezer embert foglyul ejtettünk és sok 
zsákmányt vittünk el. Akkoriban a sok ezer iszlám katona és 
a szélgyorsaságú tatárok megállapodtak mezein s felemész- 
tették a található barmokat, növényeket és ennek daczára 
mostanában még szebb és népesebb, mint azelőtt volt. E kerü- 
let néhány falva Várad várához tartozik. Városa a Szamos 
folyó partján Irem-kert gyanánt áll. Bíróinak és kormányzói- 
nak állítása szerint huszonháromezer * 2 ) deszkazsindelyes tetejű 
ház van benne. Kétezer boltja és hetvenezer kertje van. Vize 
és levegője nagyon kellemes. Asszonyai tökéletes szépségűek 
s kellemes tartásúak, kik hasonlíthatatlanul szépen beszélnek 
magyarul. 

Nevezetességei közül különösen körtéjét és rózsapiros 
almáját kell említeni. Gyümölcseit más vidékre is viszik aján- 
dékul, mivel azok színüket és ízüket hosszú időn át megtartják. 
Nevezetessége még az is, hogy ámbra tisztaságú földjéből a 
sinai fágf úrhoz 3 4 ) hasonló csészék és tálak készülnek, a mi más 
országban nem található. Én szegény a lovak nyeregszíjára 
néhány csészét és poharat akasztottam s el vittem velem. 
Olyan színük volt, hogy a kik látták, narancsnak gondolták. 
Egyszóval : összes hitetlenei ezerféle tudományban és művé- 
szetben jártas emberek. 

E városban sok figyelmet tanúsítottak irányomban és 
kétszáz hitetlen kísérőt adtak mellém. A Mohammed pasától 
adott kísérők ekkor visszafordultak és eltávoztak. 

Magyar városból eltávozván, 5 óra alatt virágzó falvakon 
haladtunk át és Kővár*) várába érkeztünk. Ennek a jelen- 
tése : Tás-kálá ; a határszéli népünk azonban ezt a várat 

’) A török kézirat ezt a helynevet ilyenkép nevezi és írja: (szevád-i 
ázim sehir-i kádim város Maclsár) 

vagyis: A nagy vidék, régi város Magyar. Sem a név után, sem 
a leírásból nem lehet biztosan meghatározni, hogy melyik várost érti 
alatta az író. 

2 ) Ez nagyításnak is akkora, hogy inkább íráshibának tartom 
e helyett: háromezer. 

*) F ág fúr, a khínai császár neve a muszulmánoknál. A fényűzés 
és dísz példaképe gyanánt emlegetik. 

4 ) Kővár leírása Evlia i. m. 87. 1. 

Csátál-kálá (Villavár) népen nevezi. Valóban olyan is a két 
halmon egymással szembeállított két vár, mintha villa volna. 
Annak idején Ali pasának nem hódoltak meg s kétezernél több 
ágyúlövést tettek a várból. 1 ) 

Innen Belsó-Szolnok 2 ) kerületbe mentünk. Annakelőtte 
az iszlám sereggel húsz napig e Belsó-Szolnok kerületben 
időztünk. Most Keráv 3 ) falu közelében állapodtunk meg. 
Keráv szó a király feleségének neve s mivel ez a falu a király 
feleségének birtoka, azért nevezik Kerávlevi 4 ) néven. Nagyon 
szép falu és Erdélyhez tartozik. E helyen végződnek a mi 
Várad várunkhoz tartozó falvak. Váradtól fogva az eddig bejárt 
tartomány falui mind Várad ej áletjéhez tartozó ziámet- és 
timárbirtokok, továbbá vezíri és defterdári khászok. 5 ) 

Innen 5 óráig kelet felé menve, . . . . 6 ) várához érkeztünk. 
E vár Erdélyhez tartozik, de mivel Rákocsi-oglu 7 ) öröklött 
birtoka, azért háromezer katonájával Rákocsi-oglunak van 
alávetve. A Szamos folyón túl keleti irányban, nagy távolság- 
ban van egy környező magaslata. E vár megszemlélése után 
ismét kelet felé menve, 5 óra alatt Gyura 8 ) nevű magyar faluba 
értünk. Onnan ismét keletre menve, a Szamos partján Uránját , 9 ) 
vagyis Agolar köji 10 ) csinos faluba mentünk. Onnan ismét 
keleti irányban, virágzó falvakon, hegyeken, völgyeken át- 
haladva, Szamosvárra, n ) értünk. Annak idején ez sem hódolt 
meg Ali pasának s felégettetett. Mostani állapotában azonban 
szebb, mint előbb volt. Vára a Szamos folyó egyik mocsarában 
van és távolban van csak magaslata. 

Onnan ismét keleti irányban, városokon és szép helyeken 
keresztülmenve, Kolozsvár várához érkeztünk. 


J ) Evlia Kővár leírásánál azt mondja, hogy ezer ágyú lövést tet- 
tek a várból, itt meg már megfeledkezett előbbi mondásáról és kétezer 
ágyúlövést említ. 

9 ) A kéziratban: auJL) (Belie-Szolnok) van. 

*) Törökül: (Keráv). Ilyen nevű falu nincs. Talán Hovrilla 

Szatmármegyében. 

4 ) Törökül: (kerávlevi). 


5 ) KhásZy a vezíreknek, pasáknak adományozott földbirtok. 
•) A kéziratban teljesen olvashatatlan ez a helynév. 

7 ) Rákocsi-oglu = Rákóczi-fi. 


B ) A török kéziratban : 5^*5^ alakban van írva, melyet küre vagy 

Güre , vagy magyarosan Gyura alakban lehet olvasni. Ez utóbbi olva- 

sást tartom helyesnek, mert ily nevű falu tényleg van. 

•) A kéziratban: , a mi bizonyára elferdített név. 

10 ) Agalar köji = Agák falva. 

11 ) Törökül : Kálá-i Szamos. 

Én szegény hétszer jártam ebben a városban. Háromszor 
akkor voltam itt, midőn Melek Ahmed pasa a nagyvezírségről 
le tétetvén, a szilisztrai ej álét miiteszárrifja ! ) lett az 1062. 
évben. a ) Rákocsi-oglu ekkor Lengyelországot akarta elfoglalni 
s én Melek Ahmed pasa urunk levelével Szilisztrából sietve 
mentem Erdélybe s Rákocsi-oglut Kolozsvárott találtam s 
a levelet neki átadtam és a választ is megvittem. S még két 
ízben jártam ilyen módon itt. Negyedik jövetelem Szidi 
Ahmed pasával volt. Ötödször Ali pasa szerdárral jöttem 
Kolozsvárra. Hatodszor ismét Ali pasával jöttem ide, mikor 
visszatértünk. Most pedig hetedszer jöttem Kolozsvárra. 
Ez a Kolozsvár Erdélynek épen a közepén álló erős és 
nagy vár. Én szegény ezt az előző kötetben már részletesen 
leírtam. * * 3 4 ) 

E Kolozsvárról az erdélyi Fehérvárra keleti irányba kell 
menni. Egész Szász-Magyar vilájetig az oláh ráják fekete 
oláhok. Oláhországban a bégek nagyon zsarnokoskodtak ezek 
fölött, azért e ráják azt mondva : »Áz igazság legyen igazság «, 
mind Erdélyországba költöztek s a királynak egy-egy arany 
adót adnak és más kötelességük nincs. Ezek a fekete oláh ráják 
igen piszkosak , a magyar ráják és katonák pedig tiszták. Váro- 
sokon, falvakon, hegyeken, erdőkön át kelet felé menve, a 
király székhelyére, Fehérvárra 4 ) értünk. 

E földön négy Belgrád (Fehérvár) van : Arnaud Belgrádi 5 ) 
Rumiliban, Tuna Belgrádi, 6 ) Üsztülni Belgrádi 7 ) és ez az erdélyi 
Belgrád. 8 ) Először a krimi Mohammed Géráj khán testvére 
ostromolta ezt a Fehérvárat, mikor Jenő elfoglalására ment 
s akkoriban ezt fel is égette. Azután Szidi Ahmed pasa is el- 
pusztította ezt, de újra felépült. Legutóbb Ali pasa szerdárral 
jöttünk ide s elpusztítottuk, miként ezt az előbbi kötetben 
részletesen leírtuk. 9 ) Jelenleg Apafi Mihály vára s templomai, 
bazárja, fogadói és palotái egész a Maros folyó partjáig annyira 
kiépültek, hogy az le nem írható. Különösen a királyok szá- 
mára készült szemtelen palota oly díszes, hogy hozzá hasonló 
csak a cseh királyok palotája Csehországban. 


*) Müteszárrif, egy-egy vilájct teljes hatalmú kormányzója. 

8 ) A keresztény időszámítás szerint 1651. deczember 13-tól 1652. 
decz. 1-ig. 

8 ) L. Evlia i. m. 83. 1. 

4 ) Törökül : Erdei Belgrádi. 

6 ) Amaud Belgrádi = Albán-Fehérvár. 

6 ) Tima Belgrádi = Duna-Fehérvár. így nevezték a törökök 
Nándor-Fehérvárt. 

7 ) Üsztülni Belgrád = Székesfej érvár. 

8 ) Erdélyi Belgrád = Gyula-Fehérvár. 

*) I. m. 76. L 

Hála Isten ! a király otthon volt s a nagy dívánban foga- 
dott engem szegényt, mondván : »Hejh ! Evlia Cselebi ! Isten 
hozott !« és igen felmagasztalt. Abban az évben ugyanis, 
a mikor Ali pasával a Tisza folyóig és a székely tartományig 
mentünk, Melek Ahmed pasa urunk hozta őt Ali pasához 
s a nagy dívánban akkor tették őt királylyá, most tehát minket 
igen megbecsült és maga mellett egy trónszékre ültetett. 
Khászim Mohammed pasának és Dserrah Kászim pasa jenői 
vezírnek barátságos leveleit a királynak kezébe adtam, ki midőn 
elolvasta azokat, felállott és így szólt : »A ti Várad váratokhoz 
közel eső különös alakú Székelyhíd várát és az én Adorján 
váramat miért romboltátok le ? Hajh ! egykor talán még szük- 
ségetek lenne rá.« Én válaszoltam : ^Székelyhíd vára lerombo- 
lását a német császár kívánta tőlünk, azért romboltuk le. 
Adorján várát pedig békeszeretetből romboltatta le a pasa. 
Hozzád is érkezett erre vonatkozólag a padisáhtól magas levél. « 
E fölött azonban mégis igen sajnálkozott. 

Ezután elővettem keblemből a német császárnak azt az 
ajánlólevelét, a melyet a hét király számára írt és átadtam 
az erdélyi király kezébe, a mi fölött az egészen elbámult. 
Felkelt és a császár levelét a dívánban ülő összes hitetleneknek 
megmutatta, a mire azok mind levették a fejükről a kalapjukat 
és az átadott levelet mintha imádták volna, annyira megtisz- 
telték. 

A tolmácsok a császár levelét felolvasták s a mikor a király 
annak a tartalmát megértette, egyszerre csak azt láttam, hogy 
a szemei könnyekkel teltek meg, felkelt a helyéből s engem 
szegényt karonfogva, így szólt : »Isten hozott, lelkem ! régi 
barátom !« s magával vivén házába, igen kitüntetett. Saját 
házában három szobát elkészíttetett számomra s ellátásomra 
ételeket, czukrot, fűszert és illatszereket adatott. Négy napon 
át ott időztem már és magyar leányok szép társaságában 
voltam folytonos vígság között. Az ötödik napon, midőn a 
mohammedi dicsőítő imádságot l ) hangos szóval énekeltem, 
ebben sem akadályoztak meg. Mikor Csehországban voltam 
s a király palotájában el akartam mondani az ezánt, 2 ) ott 
nem engedték meg. 

A következő napon podgyászomból előkerültek a német 
császár vezérének, Rudolfusznak, a Palatínusnak, a fő érse- 
keknek és más egyéneknek levelei s azokat az erdélyi király 


*) Törökül : Gülbenk-i Mohammedi ; így nevezik azt a közönsége- 
sen ismert muszulmán hitvallást: Lá-iláh-ill-álláh stb., vagyis: Nincs 
más isten csak Allah és Mohammed az ő prófétája. 
a ) Ezán, imádságra hívó szózat a muszulmánoknál. 

kezébe adtam, a minek igen megörült. Kérdezősködött tőlem, 
hogy a császár a mi Kara Mohammed pasa követünket, mikor 
találkozott vele, mikép tisztelte meg. Én szegény a király kér- 
déseire mind megfeleltem. Teljes három hétig szórakoztam 
itt, vadászattal töltve az időt. 

Azután háromszáz erdélyi aranyat, egy kisze Nikbán- 
ezsder ! ) várából való gurust, egy vég finom posztót és tíz köteg 
közönséges posztót, öt darab karabin puskát és öt órát aján- 
dékozott s a felesége, Mai Frau * 2 ) is másféle tárgyakat adott, 
sőt belső szolgái is sok tárgyat adtak. 

A király az oláh és moldvai bégek és szerepvivő emberek 
számára, továbbá a lengyel király, Varszalifa 3 ) királya, Krakó 
királya, 4 ) Jáli agája, Kalfa szultán és Nureddin szultán, vala- 
mint Mohammed Géráj krimi khán számára sok értékes aján- 
dékot és leveleket adott át és háromszáz kísérő társat adván 
mellém, miután tőle és a főemberektől elbúcsúztam, onnan 
Temesvár, Oláhország és Moldva vilájetekbe indultam. 


V. Erdélyi Fehérvárról a temesvári , az oláh és a moldvai 
vilájetekbe menetelünk. 

Azon napon 7 óráig menve, Vincsán 5 ) várához értünk, 
mely a Maros folyó partján álló nagy város és az erdélyi ki- 
rályok alá tartozik. A Maros folyó partján az ég csúcsáig 
felérő, négyszögű, magas, kőépítkezésű vára van. Sok nehéz- 
séggel jutottunk fel a várba s azt megszemléltük. Ezután 
a parancsnokló kapitány a váron kívül levő helyen megvendé- 
gelt és ajándékokat adott. 


*) Nikbán-ezsder = Nagy-Bánya. E város török nevének erede- 
tét, valamint a város részletes leírását Evlia Cselebi i. m. 88 — 89. lapján 
adja elő. Ugyanott felemlíti azt is, hogy Erdély ország minden aranyát 
és gurusát ebben a városban verik. A pénzverő hivatal az erdélyi feje- 
delmek korában tényleg Nagy-Bányán volt. 

*) Törökül : (Mai Frau), a mi a német mexne Frau el- 

ferdítése. Csakugyan különös, hogy Apaffy Mihály németül szólította 
volna a feleségét. 

*) Varszalifa, valószínűleg Varsó nevének elferdítése. 

4 ) Krakkó királya, épúgy mint Varsó királya alatt talán az illető 
várak parancsnokait érti. A király czímet Evlia Cselebi mindenféle 
fóembemek osztogatta. 

B ) A kéziratban : (Vincsán) alakban van írva, de a leírás 

után ítélve nem lehet más mint Alvincz. Előzőleg (Evlia i. m. 75. 1.) 
Vincsázvár alakban írta. » 

E várból 9 óráig nyugoti irányban menve, Százvár l ) várá- 
hoz érkeztünk, mely egy folyó 2 * ) partján s hegy lábánál fekvő 
szép vár. Ali pasa ezt is felégette, jelenleg azonban már oly 
szép, mint azelőtt volt. Termékeny és gazdag mezői, szőlői 
és kertjei vannak. 

Innen nyűgöt felé 7 óráig menve, a Maros folyó partján 
rendezett és virágzó falvakon haladtunk át és Déva :1 ) várába 
érkeztünk. A Maros folyó partján az ég magasságáig 
felérő erős vár ez, melyhez hasonló kahkaha-szerű 4 ) erős vár 
Cseh- és Lengyelországban van csupán. Egy éjjel a várban 
vendégek voltunk s kívánságunk szerint megnézegettük azt. 
Van ugyan a várnak egy oldalról környező magaslata, de 
arról az oldalról semmi kár nem érheti s így a várhoz közelíteni 
nem lehet. Mikor annakidején Várad vára ellen mentünk, 
akkora mi Lippa várunkból eljöttünk e Déva várába is, miként 
ezt ott részletesen leírtam. 5 ) Most is megszemléltük e Déva 
várát s a kapitánytól ajándékot kaptunk. 

Innen 3 óra alatt mezőkön és a Kena 6 ) torkolatán átmenve, 
Barcsay király falujába 7 ) értünk, mely nagy magyar és oláh 
falu. 

Onnan 6 óra alatt Hátszegre 8 ) mentünk, azután pedig 
nyűgöt felé a Nagy Sándor”) által épített Vaskapu 10 ) szoroson 
haladtunk át. Hála Isten ! most szerencsésen mentünk át, 
azonban mikor annak idején Ali pasával az erdélyi hadjáratról 
jöttünk Hátszeg irányában, e Vaskapuban három nap és három 
éjjel a havon álltunk s e Vaskapu hegyeiben és erdőiben a tél 
zordonsága miatt tízezer ember veszett el és a nagy szükség 
még most is emlékezetemben van. 11 ) Hála Isten ! most szeren- 


*) A kéziratban : y^Ls (Százvár), a mi nem más mint Szász- 


а ) Ez a folyó a Berény patak. 

8 ) Törökül : y^sJ 

4 ) Kahkaha, regebeli erós vár Perzsiában, melyet az oszmánok 
igen sokáig ostromoltak. 

B ) Evlia i. m. 23. 1. 

б ) Kena folyó más nem lehet, mint a Csema. 

7 ) A kéziratban: Jfy> (Kárie-i Barcsay királ). Ez 

a hunyadmegyei Barcsa község. 


8 ) Törökül : Khászek alakban van a kéziratban. 

9 ) Törökül : Iszkender Zalkáméin, vagyis kétszarvú Sándor. így 
nevezik az arab és török írók a makedón királyt, kinek nevéhez annyi 
rege fűződik keleten. 

l0 ) Törökül : Demir-kapu. 

n ) Ezt a téli átvonulást leírta Evlia i. m. 155. 1. 

esésen keresztülmentünk és itt beértünk immár az iszlám 
országba. 1 * * ) 

Először Sebesvárra mentünk, melyet azelőtt már leírtam.-) 
Innen 6 óra alatt Lúgos várához érkeztünk. Ezt Köpríili 
Mohammed foglalta el s azelőtt már ezt is leírtam. ;i ) Most 
Lúgost nem is érintve, Temesvár várába mentünk. 

A vilájet válija, Kászim pasa épen akkor Jenő várában 
volt, azért az erdélyi király ajándékaival Ahmed aga kajma- 
kámhoz mentem s egy éjjel vendége voltam. Reggel kísérőket 
vettem magamhoz s Temesvárról a kajmakám levelével Iflák 
vilájet 4 ) felé indultam. 

Társaimmal egy óra alatt Ordu-dseszri 5 6 ) mellett, a Temes 
folyón hat hídlábon álló, nagy és erős fahídon átmentünk. 
E folyó Erdélyországból ered s Sebes és Lúgos várak árkain 
átfolyik s a többi patakok mind e Temes folyóba ömlenek. 
Ennek egy ága Temesvár árkain is átfolyik s Pancsova palánka 
mellett a Dunába ömlik. E síkságon 7 órán át délkelet felé 
menve, Versze Q ) (Yersecz) várához érkeztünk. 

Verseez táros, öt-hat év óta járok már e síkságon, de ezt 
a Verseczet még nem láttam. Építője e vidék királyai közül 
Deszpot király volt. Annak idején Abul-feth 7 ) Mohammed 
vezírei közül Gázi Báli bég elfoglalta, de utóbb az erdélyi 
királyok birtokába került. Végre Szulejmán khán idejében 
Ahmed pasa Temesvár elfoglalására menvén, ezt is elfoglalta. 
Most a temesvári ejáletben vajdaság és százötven ákcse fize- 
tésű bíróság. Van lovassági ketkhudája, janicsár szerdárja, 
azonban várkatonasága és imáretje nincs. 8 ) 

Vára az ég csúcsáig felérő magas hegyen, mondula alak- 
ban épült, erős, kóépítkezésű szép vár. Itt-ott azonban egyes 
helyeken már olyan repedezett, hogy téli napokon a pásztorok 
juhaikat teleltetés végett a repedéseken behajtják. Emberek 


l ) Krassó-Szörénymegye akkor török hódoltsági terület volt, 
azért azt Evlia iszlám országnak nevezi. 

*) Evlia i. m. 64. és 156. 1. 

») I. m. 63. 1. 

4 ) Iflák vilájet = Oláhország. Evlia Cselebi Oláhországon át Mold- 

vába, onnan Lengyelországba, onnan Oroszországba, onnan pedig 
Krimiába utazott. 

6 ) Ordu-dseszri, magyarul: Tábor hídja. Erről említést tesz Evlia 
i. m. 63. 1. 

6 ) Törökül: (Versze). 

7 ) Abul-feth , a hódítás atyja. így nevezik a törökök Konstanti- 
nápoly elfoglalóját, Mohammed szultánt. 

8 ) Imáret, a nagyobb mecsetek mellett levő alapítványi intézet, 
hol a szegények a hét bizonyos napján vagy esetleg mindennap ingyen 
ételt kapnak. 

nem is laknak a várban. E vár mind a négy oldalon hét konak - 
nyira is ellátszik, mivel keletről és nyugotról nagy síkság terül 
el körülötte. 

Versecz vára alatt egy tó partján négyszögű, tömésfal 
kerítésű palán ka van, melynek kerülete 400 lépés. Annak idején 
Ahmed pasa másod vezír, Temesvárnak elfoglalója, építtette 
ezt a palánkát. Ennek húsz várkatonája, négy sáhi ágyúja és 
elegendő felszerelése van. Ebben egy deszka mináretes dsámi 
és nyolcz deszkatetejü katonaház van. A palánkának keletre 
néző kapuja van fából és a kapu előtt felvonóhíd. Az árkon 
kívül szép törvényszéki épület van. A nyugati oldalon, a kis 
tóban különféle halakat fognak. 

Versecz külváros leírása. Az alsó palánka délkeleti részén 
300 deszkatetejű alacsonyabb-magasabb, csinos ház van. 
Van három mihrábja; 1 ) az első a törvényszéki épület előtt 
levő dsámi ; a másik a csársiban levő dsámi, a melyen óra is 
van. Vannak városrészenkint is mecsetjei. Van egy kolostora, 
két iskolája, egy fürdője, két fogadója, 110 boltja, három sze- 
bilkháneja. 2 ) Házai mind deszka tetejűek, tágasak s kert van 
mellettük. Utczáin kevés kövezet van, mert nagy sár nincs. 
E város keleti részén egész a régi felső várig menve, szőlők 
vannak. Levegője .kellemes, népe egészséges, vendégszerető 
és. nagyon barátságos. Kék szőlője ízletes, a leve azonban kissé 
' csípős. A városban nagy olcsóság van s gazdag hely. 

Mivel Temesvár felől a Duna partján olyan városok vannak, 
milyeneket mostanáig még nem láttam, azért a Duna partján 
való utazásban állapodtunk meg s Versecz vajdájától alkalmas 
kalauzokat vevén magunk mellé, Versecztól délkeleti irányban 
menve, hat óráig haladtunk és Jeni-P dánkár a 3 ) értünk. 

E várat Abul-feth idején Gázi 4 5 ) a hitetlenektől 

elfoglalta, de idójártával egészen elpusztult. III. Mohammed 
szultán parancsára a régi alapon újonnan épült s most a Duna 
folyó partján négyszögalakú, erős tömésfallal készült palánka 
s jelenlegi épülete a réginél erősebb. A várban egy dsámi és 
ötven deszka tetejű ház van, csupán a pasa palotája cserepes 
tetejű. III. Mohammed szultán összeírása szerint jelenleg a 
temesvári ejáletben Modava b ) bégjének székhelye. Két tugos 


*) Mihráb, a dsámiknak az a helye, mely a keresztény templomok 
oltárát helyettesíti s törvény szerint Mekka irányában van. Mihráb 
értelme itt dsámi. 

9 ) Szebilkháne, alapítványi kút, hol mindenki ingyen kap ivóvizet. 

3 ) Jeni -Palánka = Üj -Palánka, Temesmegyében. 

4 ) A kéziratban olvashatatlan. 

5 ) Törökül írva: (Modava), vagyis Moldova a Duna 

partján. 

pasáknak is ajándékoztatok ; kellemes szandsák. Bégjének 
jövedelme 26.008 ákcse. Van 1 ziámet- és 13 tímárbirtokosa, 
13 neferje, cseribasija, jüzbasija, alajbégje. Háború idején 
törvény szerint az említett ziámet- és tímárbirtokosok dse- 
belijeivel s bégjének embereivel együtt 5000 válogatott vitéz 
katonája van, kik Temesvár őrizetére küldettek. Van szipáhi 
ketkhudája, janicsár szerdárja, várparancsnoka, 20 várkato- 
nája és 150 ákcse fizetésű kadija, vásárfelügyelője, vámszedője 
és hét váragája. Sejkh-ül-iszlámja és nákib-ül-esráfja nincs. 

Jeni-Palánka vár alakjának leírása. A Duna partján, egy 
dombon álló, négyszögű palánka, melynek összesen két kapuja 
van. Egyik a keletre néző Kis-kapu , melytől húsz lépcsőn kell 
a Duna partjára lemenni. Ha a Duna kiárad, akkor csupán 
tíz lépcső marad. A város felé néz a Nagy-kapu f mely fölött 
magas kastély van s ebben székel a törvényszék. A kapu előtt 
széles, mély árok van, melyen csigákon járó felvonó-híd vezet át. 

A nagy külvárosba való menetel végett e hídon átmenve, 
még a Duna egyik ága fölött levő széles fahídon is át kell 
menni. E várost a Duna folyó köríti és sziget gyanánt áll, 
mert a Dunának itt egy elvált ága is van. 

A nagy külváros leírása. Az említett hídnak fejénél 50 boltja, 
egy fogadója és egy dsámija van. Négy városrészből áll, melyek 
közül kettő muszulmán, kettő pedig hitetlen. Van 300 deszka- 
zsindelyes szép háza, kertekkel s egy szép fürdője. Ez a fürdő 
azonban július hónapban elhagyatva van, mert az összes nép 
akkor a Dunában fürdik. Az előkelők házaiban cserépből 
készült fürdők vannak, melyekbe a vizet bevezetik. E város 
nyugoti oldalán a Karaso x ) folyik s e helyhez közel a Dunába 
ömlik. Kellemes víz, de kicsiny. Ez a folyó Erdélyország 
Karaso hegyeiből jön s Versecz és Jeni-Palánka síkságain át- 
folyván, a Dunába ömlik. A Bercsal * 2 ) folyó Csalimszás 3 ) he- 
gyeiből ered s e város keleti oldalán ez is a Dunába folyik. 4 ) 

A következő napon Ali modavai bégtől kísérőket kaptam 
s a város szélén a Bercsal lofyón átmenve, 5 óráig hegyeken 
és meredek utakon haladtunk Ali bég szolgáival, 2 órán keresztül 
pedig a Duna partján keleti irányban menve, szerencsésen 
megérkeztünk Medavovára. 5 ) 


0 Törökül: y&XjS 

B ) A kéziratban JL^j néven említett folyó mai neve Nera. 

8 ) A török kéziratban: 

4 ) A török kéziratban elmondja az író, hogy a Dunán is átmentek 
s a szerb parton a szemben levó városokat is megnézték. 

5 ) A török kéziratban : 


254 


EVLIA CSELEBI 


Szerb nyelven van ez s annyit jelent : Méz-mezó , azonban 
ismeretes nyelvhiba folytán Modava *) néven mondják. Régeb- 
ben a törvény szerint itt volt a modavai bég székhelye. 

Abul-feth idejében Gázi Báli bég foglalta el. A Duna part- 
ján négyszögű, romladozó kis palánkácska ez, két kapuval. 
Benne 50 deszkatetejű katonaház és egy deszkamináretes kis 
dsámi van. A parancsnok és 300 várkatona van benne. Jeni- 
Palánka alá tartozó vajdaság. Külvárosában 200 deszkazsin- 
delyes és nádas rája ház van kertekkel. Egy kis deszkatetejű 
dsámin és egy pékbolton kívül más nincs benne. Méze azonban 
igen híres és azért nevezik Mézmezőnek . 

Itt csónakra ülve, egy óráig a Dunán lefelé mentünk s a 
túlsó oldalon a szemendrei * 2 * ) szandsákban levő Dár-i kebuterlik , :l ) 
vagyis Ásián-i Güverdsin 4 ) (Galambócz) várába értünk. 

Güverdsinlik 5 ) (Galambócz) vára. Rumiliben Dimetoka 
közelében is van egy Güverdsinlik vára, de az egészen elpusztult, 
ez a dunamenti Güverdsinlik pedig szép vár. Abul-feth idejé- 
ben Kodsa Mehemed pasa foglalta el. Jelenleg a budai ejá- 
letben Szemendre szandsák földjén vajdaság. Van ketkhudája, 
janicsár szerdárja, várparancsnoka és ötven várkatonája, adó- 
szedője, vámfelügyelóje, muhteszibje, építészeti felügyelője, 
mir-ákhor 6 ) agája, hét vár-agája, sejkh-iü-iszlámja, nakib-ül- 
esráfja és százötven ákcse fizetésű kadija. Vára a Duna partján, 
az ég csúcsáig felérő meredek sziklán, hatszögű, erős, faragott 
kövekből épült vár, hét toronynyal. 7 ) öt tornya a meredek 
sziklán áll, kettő pedig a Duna felől álló magas torony. E vár 
négy oldalról meredek sziklán áll, azért sem aknákkal, sem 
ostromsánczokkal nem lehet azt elfoglalni. Ügy tűnik fel ez a 
magas vár, mintha a Duna folyóban álló magas oszlop ormán 
volna. 

Belső várában hét ház, egy gabonamagtár, különféle hadi- 
szerek épülete és Mahmud pasa dsámija van. Egyetlen kapuja 
nyugoti irányba nyílik. E kaputól lefelé a Dunáig egy gyönyörű 
vízi út van. Különös és bámulatos művészet. 


*) Törökül írva: vagyis Ó-Moldova Krassó-Szörény- 

megyében. 

9 ) Szemendre neve a magyaroknál Szendrő. 

8 ) Dár-i kebuterlik, Galambócz neve arabul. Szószerint annyit 
jelent: Galambház. Szerbül: Gólubácz. 

4 ) Asian-i Güverdsin = Galambfészek. 

*) Törökül: dULuo^S^ Güverdsinlik, vagyis Galambócz (Golu- 
bácz) érdekes romjai máig is láthatók. A törökök 1391-ben foglalták el 
e várat. 

®) Mir-ákhor = istálló-felügyelő. A katonaság lovainak felügyelője. 

7 ) Ezt nem jól figyelte meg az író, mert nyolcz tornya van. 


magyarországi utazásai. 


255 


A külső várban a Duna partján három városrész van, 
összesen háromszáz deszkazsindelyes szép házzal. Van három 
mihrábja, melyek közt első a Hadsi Ali dsámija, a Duna part- 
ján. Vannak mecsetjei, medreszeje, kolostora, elemi iskolája 
és Kodsa Mahmud pasa fürdője s ötven boltja. Imáretje azon- 
ban nincs. Véli Mahmud pasa e vár elfoglalásakor áldást mon- 
dott annak lakóira. Környéke igen gazdag termékenységű. 
Nyugoti oldalon szőlők és kertek terülnek el a Duna partjáig, 
mintha írem kertje volna ott. 

E várat is megszemlélvén, társaimmal ismét csónakra 
ültem s a várral szemközt a Duna közepén egy szigeten meg- 
álltunk. Ennek a neve Baba-Szultán. Egy magas szikla ez, 
mely két magas fa között, azok oltalma alatt nyugodtan van. 1 ) 

Güverdsinliknél az ég csúcsáig felérő magas sziklákon 
néhány százezer galamb fészkel s azért nevezik e várat Gü- 
verdsin várának. Különös titka Istennek, hogy e sziklákon a 
sok ezer galamb fészkében levő apró galambokat sem kígyó, 
sem gyík, sem sólyom, sem sas, sem kánya nem bántja ; az 
emberek közül sem juthat fel e sziklákra senki, azért a galamb- 
fiakat el nem viszi. Különös eset ez. 

E Güverdsinlik sziklás szorulatánál két oldalról az ég csú- 
csáig felnyúló keskeny sziklák között a Duna oly gyorsan folyik, 
hogyha nyilat lőnénk ki, az sem érné utói a vizet, s a hajók is 
villámgyorsan mennek át rajta. 

Baba-Kájától egy nyíllövésnyire, a Temesvár felőli parton, 
Duna-Várad 2 ) vára van. 

Duna-V árad vára. A temesvári ejáletben, a Duna partján, 
egy kopár szikla fölött álló meredek vár. Mikor Mahmud pasa 
Güverdsinlik várát elfoglalta, ezt a várat Güverdsinlik várából 
báljemez ágyúkkal lövette. A várban levő gonosz hitetlenek 
könyörögve mondták : »Kegyelem ! óh ! Oszmán-ház katonái !« 
8 kegyelemre kivonulván, Erdélybe mentek. Várad várát, 
a mely jelenleg a mi kezünkben van, ennek a Váradnak nevére 
építették s azért nevezik azt Váradnak. :i ) E Duna-Várad 
falait néhány helyen aknákkal lerombolták. Jelenleg néhány 
tornya és pokolmélységű börtöne van. Nagyon erős és meredek 
vár volt. 

Ezt is megnézve, ismét hajóra ültünk s a Duna jobb- és 
balpartjait megszemlélve, a Dunán felfelé Modava várába men- 


*) Itt az író ismét elmond egy hosszú mesét a halak partra jövete- 
léről, de a fordításból azt, mint haszontalant, elhagytam. 

fl ) A török kéziratban: (Tuna-Varadi). Ez a Duna- 

Várad a Zsigmond király által épített Lászlóvár volt. 

*) Ez is csak török mesebeszéd. 

tünk. A parancsnoktól kísérőket kaptunk kalauzokul és lóra 
ülvén, Isten segítségével 5 óra alatt az Ali bég-szoroson *) lefelé 
ereszkedve, ismét a Duna partján jártunk s több falun át- 
menve, Libikova * 2 ) palánkára értünk. 

Libikova palánka . Ezt az oszmánok építették. A Duna 
partján, a temesvári vilájetben ; Üj-Modova 3 ) birtoka lévén, 
szubasi kormányozza. Van parancsnoka, 60 neferje, de ket- 
khudája, janiesár-szerdárja nincs. Vára a Dunától kétszáz 
lépés távolságra, egy tágas, sík réten, négyszögű kis palán- 
kácska. Csupán öt ház vari benne, másféle épület nincs ; ket- 
tős árka van. Jelenleg öt ágyúja van. Kapuja előtt árok, benne 
pedig egy deszka- mináretes és deszkatetejű dsámi van. A kül- 
városban száz muszulmán ház van kertekkel és száz hitetlen 
ház, melyek mindegyike deszkazsindelyes és deszkakerítésű 
szegény ház. Fürdő és bazár nincs benne, kertje azonban igen 
sok van. 

Körültekintés végett átmentünk hajóval a várral szemközt 
fekvő Dobrenova 4 ) városba, mely a szemendrei szandsák- 
ban van. 

Azután ismét visszamentünk Libikovdba s a parancsnok 
katonákat adott kalauzokul, kikkel 5 óráig keleti irányban 
mentünk s néhány meredek szikla fölött elhaladva, a Duna 
partján egy tágas réten sátort ütöttünk. A szomszédos falvak- 
ból a ráják juhokat, bárányokat és tejet hoztak enni- és inni- 
valóul s mialatt szolgáink ebédet főztek, én szegény néhány tár- 
sammal hajóra ültem s a Dunán Drenkova 5 ) városba mentem. 
Ez is a szemendrei szandsákhoz tartozik és helytartóság. 
Régente virágzó palánka volt, de már elpusztult. Jelenleg a 
Duna partján egy hegy lábánál, tágas völgy nyílásában fekvő 
falu, szép kertekkel. Van egy kis deszkamináretes dsámija 
s mecsetje. Igen sok hitetlen lakik venne. Fürdő, fogadó s bazár 
nincs benne, csak egy pék-bolt, egy bozaház 6 ) s egy halas-bolt. 
összesen 217 ház van benne. Vize és levegője kellemes. Lakosai 
dunai hajósok ; előkelő lakói nincsenek. 

Miután ezt is megnéztük, ismét hajóra ültünk 8 Dobre- 
novára mén vén, a parancsnoktól kalauzokat kaptunk s 4 óráig 


’) Törökül: Ali bég derbendi. 

B ) A török kéziratban: 1^1 (Libik-ova). 

3 ) Törökül : Jeni Modava. 

4 ) A török kéziratban: (Dobren-ova). Dobra falu a 

pozsareváczi járásban. ' 

B ) A kéziratban: (Drenkova), ma gózhaj óállomás. 

°) Bozaház , koresmaépiilet, melyben a kölesből készült italt, 
a bozát mérik ki. 

keleti irányban haladva, Táhtáli Girdab *) nevű különösen ér- 
dekes helyre mentünk. Ebben az örvényben évenként legalább 
70 — 80 dunai hajó elvész és sok ezer ember elpusztul, noha 
ez nem keskeny szoros, hanem Allah rendeletéből a Dunában 
hal gerincze gyanánt úgy vannak a kövek és sziklák, mintha 
padlódeszkák volnának, azért is nevezik e helyet Táhtáli 
Girdábnak (Deszkás örvény). A Duna folyását és zúgását 
ezen a helyen ember ki nem állhatja és a teherszállító hajókat 
ha a szárazföldön ezer ember istrángkötelekkel * 2 ) húzza is, 
nehezen bírja átvontatni baj nélkül. Némely hajó ezer da- 
rabra is törik. A Dunában levő gadócz és kárász halak ha e 
deszkás sziklák között keresztülmennek, elkábulnak. Szóval : 
veszélyes örvénye ez a Dimának s Isten oltalmazza meg a 
hajókat és embereket ezen örvénytől. E deszkás örvénytől 
lefelé ismét biztos a járás. 

Ezt a látványosságot is megszemléltem s azután társaim- 
mal a Duna partján 5 óráig menve, Ücs-kule 3 ) állomáshelyre 
értünk. Ez Ucs-kule Modava földjén van s régente jókarban 
volt, azonban az erdélyi hitetlenek elpusztították, mivel ez 
Ücs-kule északi részén levő hegyek és dombok Erdélyhez tar- 
toznak és az erdélyi Kolcsvár magaslatai. 

Én szegény ez Ücs-kule állomáshelyen hajóra ültem 
s a Duna túlsó oldalán Fetiszlám 4 ) vára felé Poracsa 5 ) várába 
mentem, mely a vidini szandsák földjén van. 

Ezt a várat is megszemlélvén, ismét Ücs-kule felé mentünk 
a túlsó partra s ott kalauzokat véve magunkhoz, a Duna part- 
ján 5 óráig haladva, Inlik 6 ) várába érkeztünk. 

Inlik vára. Ezen a helyen a Duna csudálatos keskenyre 
összeszorul s két oldalról az ég csúcsáig felnyúló sziklákon, 
egymással szemben, a hitetlenek idejéből két vár van, e két 


*) A török Táhtáli Qirdáb magyarul annyit 

jelent: Deszkás örvény. Itt a Piole sziklák vannak. Ezt a helyet 
Táhtáliának nevezték. 

9 ) A török szövegben: istránk ijder. Komáromy János, Thököiy- 
nek titkára is említést tesz erről útleírásaiban. L. Szamota, Régi magyar 
utazók Európában. Nagy-Becskerek, 1892. 322. 1. 

8 ) A kéziratban: &JL- ^ J magyarul annyit jelent: Három torony. 

E Három-torony vagy Tri-kide romjai láthatók a krassó-szörénymegyei 
Szvinicza falu mellett. 


4 ) Fetiszlám, a mai Kladovo. 

B ) A török kéziratban : Poracsa, a Duna egy kis szigetén 

volt. Lakosai 1832-ben elhagyták a falut és Milanováczot alapították. 

*) A török kéziratban: Itt a leírás után Ítélve, a Kazán- 

szorosról szól az író. 

várban azonban ma ember már nem lakik. Mikor a dunai 
hajók e helyen átmennek, a dunai rablók itt gyakran megtá- 
madják azokat, ezért az orsovai bég és a vidini bég ez Inlik 
várába és a szemközti dombra puskásokat helyeztek el és a 
dunai kapitányt tizenkét gályával kirendelték a hajók át- 
menesztésére. 

A hitetlenek idejében e két várból, egyikből a másikba 
emberkar vastagságú lánczot húztak át s odakötötték úgy, 
hogy nemcsak hajó, de még csónak sem mehetett keresztül. 
A lánczok lyukjának helyei a két oldalon levő sziklákon most 
is láthatók. 1 ) 

E két oldalon levő várak alsó részei a Duna folyóra néző 
sziklaoszlopok gyanánt állanak és barlangok vannak bennük. 
A hitetlenek idejében az összes hajóktól vámot szedtek itt. 
Szóval : különös csodás látnivaló hely ez. 

Innen kelet felé a Duna partján haladva, Orsóvá 2 ) várába 
érkeztünk. 

Orsóvá vára. Abul-feth idejében Gázi Báli bég foglalta el 
ezt az erdélyi hitetlenek kezéből s néhány évig üresen állott. 
Szüle j mán khán idejében Temesvár meghódítója, Ahmed 
pasa másod vezír kijavíttatta s a temesvári ej álét összeírása- 
kor szandsákbégi székhely lett. Jelenleg Szulejmán khán tör- 
vénye szerint bégjének javadalma 310.000 ákcse és livája 
alatt 13 ziámet- és 556 tímárbirtokos van. Alá j bégje, cseri - 
basija, jüz-basija van. Bégjének katonasága a dsebelikkel 
együtt háború idején 3000 válogatott katonából áll. Sza- 
bály szerint van a szandsákban lovassági ketkhudája, janicsár 
szerdárja, várparancsnoka, 150 várkatonája, azabok agája, 
martalócz-agája, vámfelügyelője, mértékfelügyelője, vámsze- 
dője, adófelügyelője, építési felügyelője, városi ketkhudája. 
A próféta törvényének magyarázatára van sejkh-ül-iszlámja, 
nákib-ül-esráfja és 150 ákcse fizetésű bírája. Kerületében 
70 falu van. 

Vára. A Duna partján négyszögű, tömésfal kerítésű szép 
palánka. Kerülete 800 lépés. Két kapuja van ; egyik a Duna 
partján keletre néző kis fa-kapu, a másik nyugoton, szintén 
a Duna partján levő külvárosi kapu. A vár déli oldalát a 
Duna öntözi, azonban északról magaslati helyei és sekély árkai 
vannak. E várban a bég palotája valamennyi háznál szebb ; 

*) Állítólag a rómaiak idejében lánczokkal zárták itt el a Dunán 
való közlekedést. Ugyanerről megemlékezik Komáromy is i. m. 324. 1. 
Itt Evlia Cselebi ismét elmond egy mesét, hogy állítólag Jankó bin 
Mádián mesterségesen vágatta e szorost. A mesét, mint felesleges részt, 
elhagytam. 

2 ) A török kéziratban: 1^1 (Trs-ova). 

a Dunaparton levő fal fölött számos kilátóhely és mulatóhely 
van. összesen 50 deszkazsindelyes ház van benne. A nagyob- 
bik kapu terén van a Dunára néző szép kis dsámi, melyet 
sokan látogatnak. 

A belső vár . A hitetlenek idejéből maradt erős, négyszögű 
kőépiiletű szép váracska. Benne csupán a parancsnok, az 
imám, a müezzin és a mehter-basi *) háza van. A belső vár 
kapuja fölött az óratorony van ; az óra harangja egy ferszákh 
távolságra is elhallatszik. E belső vártól nyugotra egy tágas 
téren van a nagy külváros. 

A nagy külváros . összesen 500 alacsonyabb-magasabb 
házból áll. Van benne egy dsámi, egy mecset, medresze, kis 
iskola és 110 bolt. Bezesztánja 2 ) nincs, hanem azért minden- 
féle árút meg lehet e városban kapni. A várárok szélén egy fürdő 
van. A Dunaparton a görög hitetleneknek vannak szép házaik, 
kertekkel. A vár környékén levő dombok csupa szőlők. 

E város keleti részén levő hegyek mögött Oláhország van, 
mert ez a város épen a határszélen fekszik és az oláh határ 
itt kezdődik. 

Én szegény itt átvettem a bégtől az oláh béghez szóló 
ajánlólevelet s miközben azon tanakodtunk, hogy e városból 
melyik oldalon induljunk Oláhországba, mivel ezen a részen 
az oláh hitetlenek fellázadtak, azért ő azt tanácsolta : »A Duna 
túlsó oldalán Fetiszlám felől Vidinből vagy más kikötőből 
menjetek Oláhországba. « 

Mi tehát Orsó ván lovainkkal hajóra szálltunk s a Dunán 
keresztülmenve, a jobb partnak kerülve, mentünk el Oláh- 
országba. 3 ) 

*) Mehter-basi , a tábori zenekar főnöke. 

9 ) Bezesztún, áriicsarnok, a hol különösen szöveteket árusítanak. 

n ) Ezzel befejeződik Evlia Cselebi magyarországi utazásainak 
leírása. 

